
EN  tibi,  quisquis  es  qui  Medicinam  colis  et 
prosequeris , libera  quadam  isthuc  spectantia  co- 
gitata ; unde  scias  nondum  ita  artem  illam  nu- 
meris esse  absolutam  suis,  ut  defutura  sit  ma- 
teria, in  qua  et  ingenium  et  industriam  tuam 
abundanter  exerceas.  Quamvis  enim  divinus 
Hippocrates  inter  Grascos,  elegans  inter  La- 
tinos Celsus,  aliique  non  pauci,  cum  veteres 
tum  recentiores,  viri  egregii  docti , multa  cum 
laude,  nec  parvo  labore,  artem  illam,  pro  suis 
quisque  viribus,  excolere  contenderunt ; multa 
tamen  adhuc  ad  perfectam  consummat amqut 
disciplinam  desiderantur,  multa  adhuc  supplen- 
da, multa  corrigenda,  nec  pauca  expurganda 
supersunt. 

Uoc 

IIoc  ut  ostenderem,  ante  omnia  mihi  de  Ma» 

y 

teria  ]\Iedica  agendum  censui,  quod  ea  pars 
* . • 

omnium  visa  est  infirmissima,  pessimisque  adhuc 
accepta  modis.  Licet  enim  non  ita  pridem  so- 
ler s Harveus,  reperta  forti  quadam  majori- 
bus  ignota  sanguinis  animalis  rota,  novam  visus 
est  munire  viam  ad  veram  solidamque  medicinae 
theoriam  ; prorsusque  jam  inde  alia  obtinuit 
machmce  humana  explicatio  : tamen  quod  mire- 
ris, adeo  non  mutata  est,  aut  in  melius  novata 
(pauca  si  excipias)  veterum  praxis,  ut  potius 
ad  eam,  tanquam  ad  aram  sacram,  tutamque 
veri  normam,  a plerisque  etiammm  provocetur, 
qui  in  id  fere  unum  incumbunt,  ut  antiquam 
curandi  rationem  novis  Anatomicorum  experi- 
mentis illustrent  atque  confirment : unde  effec- 
tum est,  ut  exquisitissima  nobilissimaque  recen- 
Uorum  inventa,  quee  lucem  sani  haud  vulgarem 
medicince  f cener  a tura  videbantur,  in  meros  abie- 
rint fumos  ; dum  unis  antiquorum  placitis  ni- 
mium per  se  vagis  et  incertis,  exornandis  com- 
mendandisque  serviliter  addicuntur. 

Sed  quia  fortassl  petulantis  esse  heee,  atque 

rei 


XV 


rei  medicae  nimis  ignari , convitia  ducent , qui 
tot  gloriosa  remedia  singulis  feri  morbis  tam 
dffabrl  accommodata  in  ore  semper  habent , lau- 
dant, admirantur  ; quorum  alia , si  credis,  inci- 
dant, alia  dissolvant,  variisque  moclis  mutent 
emendentque  pravos  humores  corporis,  quo,  tan- 
quam  ad  metam  sibi  unici  propositam , nituntur 
conspirantque  nunc  omnia  propemodum  Medi- 
corum in  morbis  curandis  vota  et  consilia : ideo 
non  ab  re  facturum  me  putavi,  si  pauld  diligen- 
tius considerarem,  quce  quibus  valetudinum  in- 
diciis remedia  , vulgd  adhibeantur,  quamque  id 
consultd  cogitatique  fiat : deinde  speciminis  loco 
morbum  illum  nominatim  enucleandum  subji- 
cerem, quo  nullus  omnium,  nostri  certi  soli  coe- 
lique homines,  frequentius  graviusque  angit  et 
perturbat,  cui,  d causa  effectrice , adhcesit  no- 
men Frigoris. 

t /.  * V . % ...  \ s 

Hunc  ego  morbum , nisi  me  fallit  animus , 
neutiquam  d corruptis  humoribus,  ( quce  vulgi 
est  opinio),  profluere  ostendi : eddemque  operd 
in  ejus  curatione  frustra  advocare  ab  aliis  In- 
cidentia, ab  aliis  Dissolventia  aut  Aperientia, 

aut 

xvi 

mut  si  quae  his  similia  sunt  Speciosa,  multum- - 
que  decantata  remedia  : idemque  in  aliis  quoque 
morbis  perperam  temerkque  jieri , ubi  tamen 
istorum  maximi  percrebuit  usus . 

Atque  haec  tibi  praebebit  tertia , itemque 
quarta , sequitur , Dissertatio , viz.  post  or- 

dine pertractatam , generatimque  prius , wf  opor- 
tuit, excussam , Materiam  Medicam. 

Ubique  libero  usus  sum  judicio,  refragantc 
licet  antiquitate,  principumque  aded  artis  nos- 
trae auctoritate , atque  etiam  consensu  vulgi; 
quia,  uti  dudum  sagax  monuit  Verulamius, 
prorsus  persuasum  habeo,  “ Nimium  in  his  re- 
“ bus  religionem  ingenia  hominum  veluti  ex- 
“ cantasse,  prosperumque  salutaris  hujus  artis 
“ cursum  jamdudum  suffiamindsse Tum  quia 
istam  libertatem  aequam , hominumque  saluti  in 
primis  utilem,  exigere  videbatur  cum  officii  ra- 
tio, tum  Patroni,  qui  nobis  haec  otia  fecit,  summa 
atque  perpetua  observantia. 

T.  S. 

MATERIAM  MEDICAM, 

CONCIO  INAUGURALIS. 


Tantum  prajudicata  opinio  poterat , ut  etiam  sine  ratione  va- 
leret auctoritas.  Tull . de  Nat.  Deor. 

Medicamentis  multum  antiqui  Auctores  tribuerunt,  horum  au- 
tem usum  ex  magna  parte  Asclepiades  non  sine  causa  sus- 
tulit. Cels.  Praf.  ad  lib.  $tum. 

Siquidem  in  morbis,  cum  multa  fortuna  conferat,  medicamenta- 
que stepe  salutaria,  stepe  vana  sint , potest  dubitari,  secunda 
valetudo  medicina  an  corporis  benefcio  contigerit. 

Id.  Praf.  lib.  7. 


| ? Xspectatis  forsan,  qui  huc  adestis,  ani- 
mis  erectis,  intentisque  auribus,  dis- 
serentem protinus  audire  novellum  medicinae 

magistrum  de  divina  origine , summa  utilitate , 
atque  adeo  necessitate  Artis  Medica,  Medico- 
rumque pracipua  post  homines  natos  dignitate : 
quod  haec  peroranti  et  ad  gratiam  captandam, 
et  ad  exultandum,  latissimum  videantur  prae- 
bere campum. 

§ i.  At  cum  verba  blanda  spernat  Veri 
indagandi  cupidus,  in  fructumque  solidum 
quam  in  praeconceptam  suae  Artis  famam  in- 
tentior animus  ; ignoscetis  scilicet,  si  omni, 
quantum  potest,  praejudicio  liber,  vanaque 
artis  nostrae  observantia,  in  ipsa  ejus  pene- 
tralia statim  invadam,  dogmata  excutiam,  at- 
que varias  diversasque  expendam  medendi 
vias  et  rationes.  Neque  enim  temere  suspi- 
cari videor,  nimium  hucusque  invaluisse  fu- 
cum et  pigmenta ; nobilioraque  hujus  Artis 
praecepta,  sub  immensa  apparatuum  mole, 
tanquam  sub  rudere,  oppressa  atque  sepulta 
jacuisse : omneque  illud  prius  amoliendum 
esse  rudus,  quam  in  Artis  vera  fundamenta 
penetrare  liceat. 


2.  Sed 

2.  Sed  opus  aggredi  jubet  illustrissimi  se- 
renissimique  Herois,  Jacobi  Candossensis, 
summa  bonarum  artium  colendarum  cura, 
simul  et  vester  honos,  Academiae  curatores 
inclyti,  quorum  ille  hortatu  maxime  muniji- 
centiam , quam  principio  ad  alia  destinabat 
studia,  deinceps  ad  Medicinam  Andreapoli 
excolendam  perpetuo  consecravit. 

3.  Igitur  apud  Vos  colendae  medicinae  jam 
operam  navaturus,  recte  mihi  videor  et  auspi- 
cato provinciam  datam  ingredi,  si  ante  omnia 
in  aperto  ponam,  perstringamque  varia  et  di- 
versa vitia,  quibus  jam  inde  a principio  con- 
taminata est,  et  etiamnum  obruitur,  Materia 
Medica , dum  ejus  cura  atque  cultio,  tanquam 
ab  homine  medico  aliena,  chymicis  inanibus, 
aut  sedulis  herbariis,  aut  medicamentariis  pu- 
tidis, solum  committitur  : quorum  ab  ingenio 
male  facto,  sinistrove  studio,  tantus  est  exor- 
tus extructusque  inutilium,  incertarum,  indi- 
gestarumque  observationum  acervus,  ut  vel 
nullus,  vel  exiguus  admodum  operae  fructus 
inde  reportari  queat,  atque  adeo  ut  impedia- 

tur  potius  quam  juvetur  exoptatus  medicinae 
successus. 

♦ ■ ■ • r ' 

4.  Fatemur  equidem  Chymicos,  Botanicos, 
Pharmacopoeos,  varia  cum  Artis  tum  Naturae 
effecta,  medicamentorum  nomine,  describendo, 
ingentes  exhausisse  labores  ad  prolixam  Mate- 
ria; Medica  institutionem  adornandam  : quin 
etiam  rerum  sibi  objectarum  faciem  externam, 
et  locum  natalem,  et  formas  varias  atque  ex 
resolutione  chymica,  diversisque  mistionibus 
subinde  emicantes,  mutationes  accurate  no- 
tando, egregiam  quidem  operam  navasse  ad 
Historice  Naturalis  summam,  ast  ad  Medi- 
cinam mehercule  parum : cum  nihil  intersit 
Medici,  qua  facie,  quo  loco,  quanto  opere 
res  aliqua  producatur,  quamque  insignes  sint 
ejus  jam  productae,  atque  ad  diversa  corpora 
applicatae  vires,  nisi  etiam  certo  sciat,  quem- 
admodum sese  istae  exerant  vires  in  hos  illosve 
humani  corporis  morbos ; qua  sola  conditio- 
ne apud  Medicos  nititur,  aut  certe  niti  debet, 
medicamenti,  seu  remedii  cujuscunque,  cum 


nomen,  tum  opinio. 

5.  In  confesso  est,  magnam  Medicorum 
partem  non  prius  fidere  remediorum  viribus, 
quam  in  aegrotantibus  easdem  aliquoties  ex- 
ploraverint (unde  ex  professo  se  nuncupant 
Empiricos)  at  ex  - annalium  monumentis,  pa- 
lam est,  bonos  illos  viros  parum  animadverte- 
re, * “ Ipsi  Medicinae  ratione  opus  esse  inter 
“ naturales  actiones,  ipsamque  experientiam 
“ per  se  solam  non  usquequaque  nostris  re- 
“ spondere  votis,  nisi  regulis  subjiciatur.  Ut 
“ enim  difficilis  est  ad  experimenta  aditus 
“ sine  ratione,  sic  absque  ratione  experimen- 
“ ta  nunquam  Medicorum  usibus  certo  ac^ 
tf  commodari  possunt.” 

6.  Sed  inter  illos  quoque  qui  rationalem 
profitentur  Medicinam,  maxima  saepe  lis  est 
de  rationum  allatarum  momentis,  dum  suo  quis- 
que gaudet  gloriaturque  sensu.  Quod  ergo, 
inquies,  erit  Criterion,  cujus  ope  inter  tot  sen- 
tentias discrepantes,  cognoscatur  veritas  ? At 
nos,  ut  id  sciatis,  nullum  neque  admittimus 
neque  petimus  criterion. 

B 3 7 Itaque 

7.  Itaque  vestram,  Auditores,  patientiam 
tantisper  oro  atque  deprecor,  dum  vulgd  re- 
ceptas investigandarum  remediorum  virium 
rationes  excutio ; vobis  deinceps  integrum  ser- 
vaturus, ut,  quid  sid  inter  tot  opiniones  dis- 
crepantes verum,  veritative  proximum,  ipsi 
statuatis. 

8.  Quod  si  argumentis  brevibus  rectisque 
evincam,  de  maxima  eorum  parte,  quae  pro 
certis  adferuntur  in  Materia  Medica  institu- 
tionibus, maximum  superesse  dubitandi  lo- 
cum, utique  propositi  nostri  compotes  erimus. 
Nullum  quippe  artium  progressibus  putamus 
intervenire  posse  gravius  impedimentum,  quam 
ipsa  magistrorum  artis  praejudicia  : contr&, 
nulla  re  juvari  magis  aequum  veritatis  inves-. 
tigatorem,  quam  ut  praejudicia,  quibus  ali- 
quando temere  occupatus  fuerit,  mature  odor 
retur.  Nostrae  enim  rerum  naturalium  no- 
tiones anticipatae,  ab  ipso  saepe  naturae  more 
et  instituto  nimisquam  abhorrent,  etsi  erroris 
nostri  aegre  convincamur,  quamdiu  ignoratur* 
quid  ipsa  faciat  feratve  natura. 


9.  Ergo, 

9.  Ergo,  Natura  duce,  in  proposito  examine 
procedere  nobis  certum  est  *,  idque  duntaxat 
pro  legitimo  admittere  experimento,  cujus  om- 
nes et  singulae  conditiones  dilucide  exponan-* 
tur,  ita  ut,  cum  opus  est,  quivis  e vulgo  arti- 
fex possit  id  eadem  fiducia  repetere,  atque 
Physicus  rite  instructus  potest  unum  aliquod 
Neutoni  de  coloribus  experimentum.  Quip- 
pe extra  conjecturam  poni  debet  res  medica  \ 
neque  absque  desperata  aegri  salute  tentare 
licet  anceps  remedium.  Quid  enim,  amabo 
te,  viro  bono  indignius,  quidve  imprudentius, 
quam  dubiis  et  malefidis  experimentis  crede- 
re charam  sanctamque  popularium  vitam  ? 
Hic  audiamus  licet  Tullium  : “ Quid  teme- 
“ ritate,  inquit,  turpius  ? Quid  tam  temera- 
“ rium,  tamque  indignum  sapientis  gravitate 
“ atque  constantia,  quam  aut  sentire  falsum, 
“ aut  quod  non  explorate  perceptum  sit  et 
“ cognitum  sine  ulla  dubitatione  defendere  ?” 
Ast  ea  et  scribere,  et  qua  valent  auctoritate 
apud  credulos  divendere,  multo  etiam  turpius  : 
quod  tamen  illi  factitant,  qui  tanquam  expe- 

rientia  roborata  tradunt  posteris,  quae  non  ni- 
si lubrico  nitantur  conjecturae  talo. 

10.  Neque  illi  se  dant  melius,  qui  ob- 
scure et  oscitanter  adeb  tradunt  res  sibi 
oblatas,  ut  ab  aliis  per  nimiam  illam  tra- 
dendi supinitatem  nunquam  possint  intel- 
ligi.  Nam  ita  fit,  ut  posteris  perinde  sint 
illorum  hominum  reperta,  ac  si  nunquam  fu- 
issent. 

11.  JEt  quidem  a multis  retro  seculis  mul-. 
tum  jactantur  remediorum  vires : si  autem 
de  virium  istarum  causis  quaeras,  nullas  inve- 
nies ; quin  potius  unde  persuadearis,  ingentes, 
saepe  vires  levibus  de  caussis  attributas  esse 
medicamentis,  quibus  mox  alii,  heu  ! nimium 
creduli,  hominum  salutem  committentes,  mi- 
rum quot  quantasque  excitarunt  tragoedias. 

12.  Agnoscunt  facile  omnes  ultimam  Ma- 
teria Medica , non  secus  ac  totius  Medicinax 
originem  esse  abstrusissimam  : atque  hinc  fa- 
bulayum  amantes,  ut  geqio  indulgerent  suo, 

amplam 

amplam  garriendi  copiam,  quanto  securius 
tanto  lubentius  arripuisse,  indolem  praeferen- 
tes vulgi  profani  similem,  cui  nihil  aeque  mag-^ 
num  sonat  ac  prodigia.  De  miraculis  plane 
incompertis  mire  efferunt  sese  ; quicquid  ex- 
tra ordinem  fit  et  naturae  legem,  arridet  plu- 
rimum : contra,  quod  naturae  moribus  respon- 
det, id  velut  ignavum  quidpiam  et  ignobile, 
parumque  divinum,  floccifaciunt.  Pari  mo- 
do Medici  Principum  artis  suae  conditorum 
immensa  capiuntur  admiratione,  iisque  sem- 
per  plus  honoris  deferunt,  qui  carminibus, 
amuletis,  ac  praestigiis  magicis,  aliquid  in 
Medicina  praestitere,  quam  qui  certis  indu- 
biisque  experimentis  remediorum  vires  ex- 
plorarunt. 

Quot  jam,  quaeso,  secula  famam  suam  pro- 
tulit Polydius,  ob  Glaucum  Minoiden,  si  pla- 
cet, vitae  redditum,  adhibita  una  herbula, 
quali  serpentem  aliquando  feliciter  usam  vi- 
derat, ad  enectam  serpentem  resuscitandam. 
Melampus  item,  quod  Iphiclum,  bonis,  ut 
aiunt,  avibus,  proli  generandae  aptum  effe- 
cisset remedio,  quod  vulturis  admonitu  pri- 
mus didicerat.  Hujusmodi  praestigiatores  mul- 
ti 

ti  celebrantur  apud  veteres  Medicinae  scrip- 
tores, apud  quos  utramque  semper  paginam 
complet  sagax  et  dextera  somniorum,  extorum 
monstrorumque  interpretatio.  “ Primum  om- 
“ nium  fuisse  Orpheum,  quos  memoria  novit, 
“ qui  de  herbis  curiosius  aliquid  prodiderit, 
“ refert  Plinius  cujus  tamen  viri  peritiam 
omnem  in  superstitioso  quarundam  herbarum, 
et  canorae  cytharae  usu,  constitisse  deprehen- 
dimus. 

13.  Quamquam  hic  iEgyptios  ob  summam 
usque  ab  ultimis  temporibus  in  Medicina  lau- 
dem praeterire  nefas  est ; nihilo  tamen  secius, 
ubi  eorum  Investigata  mecum  reputo,  nihil 
ferme  non  sive  ex  oraculis,  sive  astris,  seu 
denique  ex  bestiarum  monitu,  erutum  com- 
perio.  Hoc  unum  iis  proprium  esse  dixeris, 
quod  plantas  in  Deorum  numerum  retulerint, 
quorum  religionem  insanam  merito  sic  ridet 
Satyricus *  * : 

O sanctas  gentes,  quibus  hcec  nascuntur  in  hortis 

Numina  ! 


* Juven.  Sat.  15. 


14.  Atque 


CIRCA  MATERIAM  MEDICAM.  2/ 

14.  Atque  hujus  farinae  fabulae  a priscis 
sive  Medicis  sive  Poetis  compositae,  per  alios- 
que  mox,  tanquam  foecunda  quaedam  semina, 
in  vulgus  sparsae,  chimeras  multas,  et  infor- 
mes quasi  medicamentorum  molas  postea  ex- 
cluserunt, quas  simplici  et  incauto  populo  pro 
genuinis  artis  foetibus,  quibus  egregiae  ines- 
sent  vires,  non  solum  ad  morbos  contumaces 
retundendos,  verum  ad  daemonum  quoque  in- 
sultus et  veneficorum  furias  extemplo  aver- 
runcandas, audacter  obtruserunt.  At  de  artis 
ipsius  regulis  altum  apud  illos  ubique  est  si- 
lentium, -nisi  forte  fraudem  nobis  fecerit  his- 
toria : id  quod  non  ab  re  mihi  videor  suspi- 
cari ex  auctore  antiquissimo  Hippocrate,  qui 
disertis  passim  verbis  affirmat,  “ Artem  Me- 
“ dicam  multis  ante  bellum  Peloponnesiacum 
“annis  haud  segniter  fuisse  excultam:”  de 
qua  ille  idcirco,  tanquam  de  re  vetusta,  per- 
quam magnifice  interdum  loquitur. 

15.  Verum  quantumvis  illi  homines  saga- 
ces fuerint,  aut  quibuscunque  modis  hanc  ar- 
tem .exercuerint,  nostra  in  praesens  nihil  re- 
fert. 

fert,  ad  medicamentorum  certe  vires  expis- 
candas \ quum  ad  hoc  illi  quidem  nullum 
certum  reliquere  fundamentum  aut  vestigium, 
nedum  ullum  doctrinae  interioris  specigien, 
nisi  quod  incerta  ariolatione  consequamur. 

16.  His  itaque  missis,  ut  inctrtis  et  futili- 
bus, ad  Hippocratis  scripta  nosmet  converta- 
mus, qui  quidem  non  immerito  Medicinae 
Parens  dicitur,  cum  ante  ejus  tempora  nihil 
in  arte  Medica  integrum  aut  illaesum  compe- 
riatur. Is  igitur,  qui  ab  omnibus  pro  viro 
habetur  arte  insigni , quin  undique  expenderit 
summam  illam  obscuritatem,  quae  solicitis 
veri  indagatoribus  intervenire  prius  solet, 
quam  sibi  rite  viam  ad  experimenta  muniant ; 
quin  etiam  varias  ac  multiplices  conditiones 
circumspexerit,  quarum  in  experimentis  de- 
fungendis nunquam  non  habenda  est  ratio, 
ecquis  facile  dubitet?  Praesertim  quum  so- 
lenni  Aphorismo  ipse  pronuntiet,  Periculosam 
esse  experientiam,  judicium  vero  difficile : ma- 
xime si  Galeni  audiamus  commentarium  huic 
Aphorismo  subjectum,  cujus  haec  sunt  verba ; 

“ Nam, 

u Nam,  ut  verum  fateamur,  difficilis  haec  res 
“ est,  et  inventu  rara,  cum  post  multa  reme- 
“ dia  aegrotanti  adhibita;  quodnam  ex  iis  in 
“‘causa  fuisse'  dicatur,  ut  melius  pejusve  ha- 
“ beat  aeger  v ut  si,  e.  g.  bene  dormierit,  de- 
“ inde  ulictus,  mox  emplastrum  adhibitum, 
“ tum  clyster  injectus,  vel  Sponte  naturae  se- 
“ euta  est  alvi  dejectio  ; deinde  comederit, 
“ certdsqUe'  cibos  surnserit,  ad  postremumju- 
“ - ai-,  en 'senserit  aut  nocumentum:  non  fa- 
“ ciie,'  inquam,  dictu  sit,  quodnam  ex  iis  quae 
“ circa  eum  gesta  sunt,  aut  juverit  aut  nocn- 
“ erit:”  Haec  ille:  Quod  si  praeterea  con- 

sideremus ex  quot,  quamque  variis  compona- 
tur partibus  corporis  humani  machina,  quot- 
que  in  eam  perpetuo  agant  caussae,  maxime 
ubi  multiplicantur  ingesta,  forisque  applicata, 
Galeno  quidem  facili  negotio  assentiemus,  rem 
esse  arduam,  inventuque  raram,  immo  tantae 
difficultatis,  ut  ipse  Medicorum  princeps  Hip- 
pocrates, quanquam  alieni  periculi  cautor, 

non  tamen  hac  in  parte  sibi  ipsi  viam  expe- 
diverit. 


17.  Atqui 

17.  Atqui  hoc  loco  observatu  dignissimum 
mihi  videtur,  Hippocratem,  ubi  de  morbi  in- 
genio satis  constabat,  non  nisi  pauca  praecipere 
remedia ; ubi  vero  (quod  idem  hodieque  usur- 
patur) ex  objectis  signis  ad  morbi  indolem 
penetrare  non  licebat,  sed  vaga  tantum  et  ob- 
scura suppetebant  indicia,  ad  morbi  speciem 
definiendam  certamque  prognosin  inferendam 
neutiquam  idonea,  (cujusmodi  sunt  ea  fere 
quae  hoc  temporis  affectionibus  scorbuticis  at- 
que hystericis  vulgo  tribuuntur),  tum  demum 
ingentem  conspici  apud  eum  remediorum  tur- 
bam. At  ignotum  morbum  remediis  ignotis  velle 
pellere , id  vero  prcecipitis  conjectura  laborisque 
improbi , non  artis  opus. 

18.  Horum  autem  veritas  liquido  apparebit, 
si  quis  inter  se  contendat  ea  quae  tradit  in  li- 
bris de  morbis  populariter  grassantibus,  quae- 
que alibi  promit  de  natura  muliebri.  Nam 
illic  perdistinctam  atque  enucleatam  tradit 
morborum  rationem,  remedia  vero  paucissi- 
ma ; hic  vero,  propter  descriptionis  inopiam, 
dubios  relinquit  lectores  de  ipsa  morborum 

natura, 

natura,  quibus  curandis  incumbat,  at  remedia 
confertim  ac  plena  manu  ingerit : ita  tamen, 
ut  satis  appareat,  adhibendi  vel  nulla  adfuisse 
ei  indicia,  vel  certe  ita  obscura,  ut  nulla  inde^ 
erui  queat  lux  in  usus  nostros.  Qui  exempla 
cupit,  expendat  modo  quales  hae  sint  morbo- 

V 

rum  notationes : 

**  Si  uteri  ad  ventrem  vergant. 

“ Si  uteri  ad  crura  et  pedes  vergant. 

“ Si  mulierem  ex  uteri  dolore  invadat  cibi 
“ fastidium,  febris,  et  rigor. 

“ Cum  mulier  ex  longo  intervallo  non  con- 
“ ceperit,  mensesque  comparuerint  

Quam  sint  hi  casus  vagi  et  soluti,  quamquq 
indefiniti,  cuilibet  in  proclivi  est.  Ubi  autem 
non  definiuntur  casus,  quid  dicemus  tandem, 
de  appositis  remediis  ? Sed  ut  hujus  rei,  in  qua 
tam  crebro  tamque  turpiter  non  ab  illo  uno, 
sed  a toto  fere  peccatur  Medicorum  grege, 

exemplum 


* Sect.  j.p,  580,  Ed.  Faes. 

exemplum  proferamus,  audite  sane  praescrip- 
tum, ad  omnem  uterorum  dolorem  * : 

“ Violae  albae  semen,  quantum  tribus  di- 
gitis comprehenditur  ; stercoris  caprini  pilulas 
quinque  aut  sex.  Haec  vino  odoratissimo  per- 
misce, adhibeque,  post  fomentum  ex  aqua  et 
oleo  sedenti  administrandum. 

-Brassicam  edendam,  et  succum  sorben- 
dum dato  : Fraxini  pilulas  circiter  decem  ex 
vino  propinato.” 

Ecquis  jam  obsecro  dicet  ex  arte  institutum 
esse  hoc  remedium  ? quando  tam  diversa,  sine 
ulla  temporis  notatione,  vel  symptomatum  in- 
dicio, cumulatim  praescribuntur.  Quis  non  hic 
dormitare  dixerit  bonum  Homerum  nostrum, 
quem,  sine  ullo  delectu,  contra  omnes  etiam 
uterorum  dolores,  catholicum  videat  proponen- 
tem remedium,  nihilque  interim  laborantem, 
an  ab  inflammatione,  abscessu,  ulcere,  uterive 
procidentia  oriantur  ; an  dolores  sint  ex  men- 
struorum 


* Pag.  571. 


CIRCA  MATERIAM  MEDICAM. 


33 


struorum  solutione  (quae  quidem  ipsa,  ut  prae- 
teriens id  moneam,  & multis  variisque  pendet 
causis)  an  denique  ex  puerperio  : qui  certe 
omnes,  uti  genere  multum  differunt,  sic  reme- 
dia longe  diversa  postulant. 

19.  Quod  si  Jjoc  unicum  esset  in  Hippocrate 
exemplum  praescripti  perfunctorii,  id  sane 
injuria  carperemus : cum  autem  ab  illo  raro 
proponantur  remedia  luculenter  indicata,  uti- 
que speramus  neminem  aegre  laturum  esse  has 
nostras  de  ejus  praescribendi  ratione  querelas. 
Quod  si  nobis  sermo  esset  de  ejusdem  viri  pe- 
ritia in  morbis  curandis,  agnoscere  haud  pige- 
ret, permagnum  hac  in  parte  fuisse  ejus  inge- 
nium ; non  id  quidem  ob  remediorum  accura- 
tam aptationem,  verum  ob  mirificum  in  pro- 
gnosi acumen.  Quemadmodum  enim  sedulus 
gubernator  in  puppi  sedens,  tempestivo  con- 
stantique  gubernaculi  objectu,  contra  saevissi- 
mas venti  procellas  fluctuumque  impetus, 
magnae  molis  navem,  parvulo  instrumento, 
quocunque  vult,  agit  dirigitque  : sic  ille  acuto 

C expromptoque 


34 


DE  ERRORIBUS 


expromptoque  prognosios  telo,  facilique  rerum 
non-natur alium  accommodatione,  morbos  tru- 
culentissimos latissijneque  saevientes  pacavit 
atque  edomuit. 

2,0.  Hippocratem  dum  laudo,  in  mentem 
venit  consimilis  plan£  viri,  Aretcei  Cappadocis , 
de  quo  proinde  pauca  mihi  dicenda.  Ex 
scriptis  apparet,  eum  quidem  in  remediis  ad- 
hibendis diligenter  respexisse  ad  proprias  cu- 
jusque  vires,  vel  (ut  Sydenhamus  loquitur)  ad 
indicia  curativa : at  in  morbis  obscurioribus 
multa  videtur  observasse  indicia,  multisque 
paruisse,  citra  ullam,  quantum  quidem  ipse 
docet,  necessitatem.  Ubi  Cephalaeae  v.  g.  cu- 
rationem tractat*,  “ modo  sanguinem  mittere, 
“ modo  liberalius  alere,  alvum  moliri,  cucur- 
“ bitulas  adhibere,  sternutamenta  movere,”  at- 
que alia  plurima  facere  jubet,  quorum  licet 
% 

per  se  satis  manifesti  sint  effectus,  ex  promis- 
cuo tamen  adhibendi  modo  satis  constare  vi- 
detur, illum  inter  haec  ignorasse  quasnam  ea 

morbo 


* Cap.  de  Cephalasa. 

morbo  mutationes  inductura  essent.  Id  quod 
ipse  etiam  disertis  verbis  confiteri  videtur  ad 
locum  modo  adductum,  ubi  post  omnia  adhi- 
bita remedia,  de  eorundem  effectibus  dubia 
haecce  verba  subjungit ; “ Quifmscunque  vero 
“ per  haec  non  depulsus  fuerit  morbus,  iis  re- 
“ liquum  est,  ut  veratro  utantur.”  Itaque 
palam  esse  puto,  ex  Aretaei  sententia,  Cepha- 
laeas alias  citius,  et  remediis  paucioribus,  alias 
non  nisi  pluribus  et  longo  tempore  persanari. 
Hoc  amplius.  Ubi  Cephalaeae  historiam  tra- 
dit, varias  ille  quidem  ejus  morbi  species  enu- 
merat ; at  in  curatione  eas  nullo  discrimine 
habet,  verum  omnes  similiter  sanare  instituit, 
atque  olim  ad  lacum  Bethesda  factum  accepi- 
mus, ubi  post  unam  simplicemque  aquarum 
turbationem,  qui  primus  descendebat  aeger, 
sanus  evasit,  quocunque  demum  teneretur 
morbo.  Quamvis  itaque  Aretaeo  haec  omnia 
licebat  indifferenter  et  fortuito  experiri  ; non 
tamen  video  quorsum  ista  memoret,  nedum 
commendet  aliis,  cum  non  videantur  tentantis 
respondisse  votis.  Caeterum  ob  hoc  debetur 
Aretaeo  laus,  quod  Medicinae  studium  a sapi- 

C 2 enti  ce 

entia  studio  disjunctum  uSque  retinuerit,  ne- 
glectis plane  omnibus  Medicastrorum  sectis, 
ut  Hippocratem  hac  in  parte  sequeretur  du- 
cem, qui  omnium  primus,  ut  fidem  facit 
Celsus,  disciplinam  alteram  ab  altera  laudabi- 
liter separavit,  quas  postea  Galenus  turpiter 
remiscuit  et  contaminavit.  De  cujus  nunc 
scriptis  quaedam  ordine  notanda  censeo,  ob 
magnam  scilicet  hominis  apud  plerosque  fa- 
mam et  auctoritatem. 

21.  Is  omnibus  nervis,  ut  aiunt,  remedio- 
rum viribus  venandis  exquirendisque  incu- 
buit, nullam  non  attentans  viam  ansasque  ar- 
ripiens cujusquemodi : unde  factum  est,  ut 
peringentis  equidem  laboris  vastaeque  molis 
opus  exegerit,  at  idem,  si  verum  quaeris,  rude 
et  indigestum.  Tametsi  enim  multorum  ante- 
seculorum  laboribus,  Aristoteleis  quoque  di- 
stinguendi legibus  praemunitus  instructusque 
erat,  nihilominus  in  anfractuosum  ingressus 
labyrinthum,  huc  atque  illuc,  ab  incerto 
biviorum  occursu,  misere  distractus,  sine  fine 
errat  ; dumque  de  variis  medicamentorum 

principiis, 

principiis,  de  propriis  et  communibus , et  ab~ 
accidente  facultatibus,  innumerisque  aliis  di- 
stinctionibus agit,  omnes  simul  sensus  con- 
sulens, omnia  confundit,  et  contra  se  ipse 
saepe  arguit : in  quem  proinde  non  immerito 
suo  transferas  quod  de  .ZEgypto  alicubi  cecinit 
Homerus  : * 

AtyuwJiV  7rA«r&  Qtga  agaga. 

t^dg/xanx,  ttqWol  piv  ItSAa  (AifxiyfjLivx,  iroXXoi  SI  Au- 

O&uos.  A. 

Fertilis  JEgyptus  rerum  medicamina  mista 
Optima  multa , sed  et  deterrima  plurima  profert. 

• ; * t ■ 

Multa  quidem  ille  proponit  clare,  saepe  ne- 
cessariis utitur  distinctionibus,  multaque  du- 
dum  pervagata  Medicorum  dogmata  inerito 
rejicit , et  tamen  sibi,  nescio  quo  fato  ductus, 
temperare  non  potest,  quin  sciens  prudensque 
aliquando  erret.  Quis  enim  in  re  medica 
veriorem  utilioremque  suggessit  unquam  ob- 
servationem, quam  Galenus,  libro  de  simpli- 
cium  medicamentorum  facultatibus , ubi,  super 
Abrotano  verba  faciens,  haec  habet : “ Qui 

“ ex  ratione  artem  hanc  tractare  volent,  iis 
“ opus  est  curandi  methodo  ; alioquin  dam- 
“ num  potius  quam  utilitatem  ferent  ex  tali 
“ enarratione.  Sane  Hippocrati,  qui  in  A- 
“ phorismis  scripsit,  Dolores  oculorum  solvit 
“ meri  potio,  aut  lavacrum,  aut  fomenta,  aut 
“ sanguinis  missio,  aut  purgatio  : nec  adjecit, 
“ quosnam  dolores  vini  potio,  quos  lavacrum, 
“ quos  fomentum,  quos  detractio  sanguinis, 
“ quos  denique  purgatio  curet ; ignoscendum 
“ forsitan  quis  putet  variis  de  causis.  At  qui 
“ non  in  aliis  libris  de  talibus  copiose  scrip- 
“ sere  distinctionibus,  sed  aphoristice  tantum 
“ breviterque  scribunt,  aut  ex  multis  tantum 
“ unum  indicant,  ii  profecto  nos  plus  laedunt 
“ quam  juvant.  Quippe  cum  sint  multae 
“ ophthalmiarum  differentiae,  quarum  una 
“ duntaxat  praedictum  postulet  cataplasma, 
“ dum  aliae  omnes  ab  eo  laeduntur,  si  quis 
“ istud  sine  discrimine  adhibet,  multo  plus 
“ laedet  quam  juvabit.”  At  idem  Galenus, 
ubicunque  de  medicamentorum  compositione 
loquitur,  eundem  errorem,  quem  in  Hippo- 
crate reprehendit,  ipse  errat.  Nam  cap.  de 

Nephriticis, 

Nephriticis , v.  g.  ubi  de  renum  morbis  agit, 
varia  proponit  morborum  renalium  genera : 
at  ubi  remedia  praescribit,  nullam  omnino  ra- 
tionem habet  istorum  morborum  differentiae. 
Itaque  ad  renum  et  vesicae  affectiones  alias 
praecipit  confectiones,  quas  vocat  Renales ; alias 
ad  vesicae  affectiones,  ad  urinam  ciendam,  ad 
hepaticos,  hydropicos,  ictericos,  nephriticos 
unum  proponit  commune  remedium,  quod  id- 
circo, me  judice,  haud  inepte  dixeris  Reme- 
dium milleforme.  Ex  his  igitur  exemplis  pro 
se  quisque  judicet,  Galenus  an  Hippociates 
remedia  distinctius  tradiderint. 

22.  Hoc  unum  in  praesentia  addo.  Ad 
doctrinam  aliquam  comprobandam  frustra  ad- 
vocari Galeni  auctoritatem  ; quae  passim  om- 
nibus medicorum,  quotquot  sunt,  sectis  aeque 
faveat.  Per  eum  namque  omnis  doctrina  de 
remediorum  viribus  in  sterilem  verborum  pug- 
nam vertitur,  dum  in  historiae  naturalis  lo- 
cum sua  cerebri  commenta  surrogat.  Quare 
ad  Galenum  ejusque  sectatores  accommodes 
licet  nobilis  Verulamii  dictum  in  Philosophos 
C 4 Graecos. 

Graecos.  “ Plabent  illi  certe,”  inquit,  “ quod 
“ puerorum  proprium  est  ; ut  ad  garriendum 
prompti,  ad  generandum  vero  sint  inhabi- 
les.” Similiter  enim  Galeni  sapientia  mihi 
quidem  verbis  gravida,  at  rerum  operumque 
sterilis  atque  inanis  videtur. 

23.  Post  Galeni  tempora  quis  Materiae  Me- 
dicae status  fuerit,  pudet  pigetque  proloqui. 
Ruebat  semper  in  deterius,  cum,  ut  in  re  prae- 
cipiti  plerumque  fieri  solet,  Arabes  subito  ex- 
orti prioribus  hujus  disciplinae  cladibus,  ex. 
schola  Aristotelis  plurimum  promanantibus, 
novas  addiderunt  corruptelas  ex  arte  sua  che~ 
mica,  quae  tum,  iratis  Dis  salutaribus,  haberi 
coepit  unicum,  aut  certe  praecipuum,  labantis 
medicinae  fulcrum.  Ex  hac  malorum  Lerna 
prope  suffocata  est  quae  hominum  saluti  prae- 
sidet ars  melior.  Inde  enim  Medici,  crassis- 
simis immersi  tenebris,  passim  in  agyrtas  im- 
probosque  circqlatoj-es,  de  arcanis  remediorum 
viribus,  de  primis  rerum  naturalium  elementis, 
de  resolutionibus  et  misturis  chymicis,  tan- 
quam  naturap  mysteriorum  clavibus,  multa  et 
t • magnifica 

magnifica  crepantes,  degenerarunt.  Effectum^ 
(|ue  est  sane,  ut  Materia  Medica  ad  immen- 
sam nunc  obscuramque  molem  increverit,  post- 
quam sanioribus  veterum  inventis  admistas 
horum  nugae  ad  nos  pariter  descenderunt : 
quibus  pol  expurgandis,  atque,  ut  par  est,  dis- 
cernendis, non  secus  atque  olim  Augeae  sta- 
bulo, opus  nunc  est  altero  Hercule.  Quando- 
quidem, uti  fert  canon  aequissimus,  vel  unum 
incertum,  experimentum , multis  copulatum  certis , 
omnia  simul  incerta  reddat ; ignavis  saltem , 
qui  ex  auctoritate  sola  evidentiam  qucerunt. 
Sic  enim  nutat  omnis  scriptorum  fides  atque 
auctoritas,  eoque  magis  quo  plura  promunt  in- 
certa. 

24.  Hunc  si  nos  eanonem  ad  illorum  con- 
suetudinem accommodemus,  qui  seculo  proxi- 
mo sanioribus  accensiti  (ob  instaurata  post 
longam  desuetudinem  Hippocratis  praecepta) 
gloriam  meruere,  Holerium  dico,  Duretum, 
Jacotium,  Platerum,  Riverium,  Etmullerum, 
norumque  similes : inveniemus  profecto  maxi- 
mum adhuc  suppresse  dubitandi  locum  de  re- 

} ne  dioruq| 

mediorum  quae  adhibuerunt  viribus,  apud  quos 
sanguinis  missio , vomitus , purgatio , variaque 
alterantium  genera,  a principio  usque  ad  finem 
morbi  ita  indifferenter  praescribuntur,  ut  ne 
quidem  ipsi  /Esculapio  in  promptu  sit  dicere, 
quid  cui  nocuerit,  aut  juverit,  quaeve  fuerint 
singulorum  partes  symbolaeque  in  morbo  pro- 
fligando : adeo  apud  illos  nulla  certa  compa- 
rent vestigia,  unde  vel  ipsi  remediorum  vires 
investigaverint,  vel  nobis  id  nunc  facere  li- 
ceat. 

25.  Hoc  cum  animadverterent  multi  in- 
gignes nostrae  memoriae  viri,  rem  totam  ad  in- 
cudem revocare  coeperunt,  alii  secundum  tritas 
vetustorum  vias,  alii  novis  rationibus  ad  san- 
guinis circumductionem  non  ita  pridem  reper- 
tam exactis.  Quae  nunc  mihi  examinanda  ve- 
uiunt.  Quod  si  quis  existimet  nos  hactenus 
leviori  pede  veterum  percurrisse  scripta,  is  ve- 
•terum  rationibus  easdem  modo  regulas  admo- 
veat, quibus  nos  hodiernorum  hominum  metho- 
dos jam  nunc  examinaturi  sumus : nam  id  si  fiet, 
omnibus  cumulate  satisfactum  iri  speramus. 

* • 

26.  Ad  rem  ergo  ipsam  aggrediamur,  initio 
ab  illis  ducto,  qui  nos  ab  externis  sensibus , 
discere  jubent  remediorum  vires.  In  his  emi- 
net vir  doctus  D.  Joannes  Floyer,  qui,  ut  ex 

scriptis  liquet,  ad  explorandas  remedioruiti 

® A 

vires  aliud  nihil  postulat  quam  gustus  expe- 
rientiam. “ By  the  taste inquit,  “ we  distin- 
guish  the  sweets  into,  their  several  classes , and 
une  discern  tempers  and  digestions,  and  mix- 
ture of  their  principies,  and  hence  easily  guess 
at  their  effects  in  animals  Hac  ille  insistens 
via,  tractationem  de  Materia  Medica  duobus 
voluminibus  comprehensam  evulgavit.  At 
quis  sit  inter  sensus  nostros  et  morborum 
causas  nexus,  ut  ex  illorum  testimonio  recte 
definiamus,  quantum  quidque  valeat  ad  mor- 
bos depellendos,  me  equidem  fugit  quam 
longissime.  Neque  enim  alia  mihi  videtur 
qu&m  histrionum  esse  subtilitas,  quae  ex  solo, 
v.  g.  equiseti  gustatu  vim  eruat  haemorrhagiis 

inimicam, 

inimicam,  aut  ex  plantaginis  aquaticae  sapore 
deprehendat  scorbuti  hydropisque  antiphar- 
macum.  Quot  sodes  plantae  sunt  saporis  as- 
peri, amari,  dulcis,  quae,  saporem  si  excipias, 
Vix  quicquam  commune  habent,  quaeque  ali- 
ter quam  per  linguam  exploratae  diversissimas 
ostendunt  qualitates.  Quo  jure  igitur  lin- 
guae, prae  caeteris  omnibus  noscitandi  organis, 
concedetur,  ex  iis  quae  sese  ei  offerunt  quali- 
tatibus, de  aliis,  quae  non  nisi  alitem  cognos- 
cuntur, pronunciare.  Physicis  sane  constat, 
ex  nova  corporum  inter  se  collatione  novas 
quoque  oriri  rerum  facies ; saltem  ante  peri- 
culum sciri  non  posse  quin  eventurae  sint. 
Quare  cum  innumera  sint  corpora,  quibus,  in 
"hujusmodi  facierum,  seu  phaenomenwn,  pro- 
.ductione,  alias  aliud  possit  corpus  conjungi, 
utique  manifestum  est  omni  omnino  corpori 
inesse  sine  numero  vires  dissimiles  inter  se. 
Dicitur  enim  id  omne  vis  et  facultas  corpo- 
ris, cujus  interventu  quaelibet  alterius  cor- 
poris qualitas  aut  conditio  immutetur,  ut  ab 
unius  corporis  in  alterum  effectis,  ad  ejusdem 

in 

in  tertium  aliquod  effecta  argumentari  absur- 
dum sit:  nedum  ab  hujusmodi  collatione  re- 
medium invenire,  quod  pluribus  simul  satis- 
faciat morborum  indicationibus : quod  tamen 
omnino  necessarium  esse  duco,  antequam  vel 
hydrops  vel  scorbutus  curationi  cedat.  Ve- 
rum ut  de  gustu  caeterisque  sensibus,  quibus 
multi  abutuntur  in  remediis  eligendis,  peni- 
tius agamus : nonne  plurima  videmus  medi- 
camenta maximam  in  corpore  humano  vim 
habentia,  quae,  si  admoves  sensibus,  parum 
eos  certd  aut  non  omnino  afficiant  ? Quis 
tandem  odor  est  vel  Chrysocollae,  (quae  vulgo 
Borax  dicitur),  vel  Ipecacuanae  ? prae  quibus 
tamen  nulla  sunt  certiora  subsidia,  hac  ad 
vomitum,  illa  ad  ciendos  quandoque  menses. 
Ecquo  modo  linguam  naresve  afficiunt  vel 
hydrargyrum  *,  vel  stibium  f,  quae  tamen  ma- 
nifestissimas in  corpore  animato  producunt 
mutationes  ? Quodnam  denique  cogitari  po- 
test 


f Antimonium. 

test  medicamentum,  cujus  familiaris  germa- 
nusque tam  sapor  quam  odor  non  mutari 
queat,  salvis  ejusdem  cunctis  ad  morbos  viri- 
bus. 

27.  Atque  eodem  plane  modo,  mutatis  pau- 
lum verbis,  redarguuntur  alia  multa  auctorum 
dogmata  et  argumenta  super  remediorum  vi- 
ribus, ptassertim  illorum,  qui  vires  istas  con- 
jectare satagunt,  ex  iis  quae  conspicienda  ve- 
niunt per  eorundem  remediorum  misturam 
cum  syrupo  violarum,  sale  tartari,  spiritibus 
acidis,  &c.  quae  quidem  jamdudum  extite- 
runt  criteria  quaedam  publica,  unde  medica- 
mentis adjudicatae  sint  vires.  Hinc  quoque 
refutantur  eorum  argumenta,  qui  ex  caloris, 
frigoris,  siccitatis,  vel  humiditatis  gradu,  vel 
ex  speciali  rerum  gravitate,  vel  ex  stabilitis 
vulgo  primis  rerum  elementis,  remediorum 
metiuntur  vires.  Liquida  enim  res  est,  om- 
nes diversarum  sectarum  principes,  in  suis  ar- 
gumentis tantum  unam  alteramve.  corporum 
qualitatem,  forte  fortuna  sese  exhibentem,  at- 
tendere, 

tendere,  dum  aliae  latent  innumerae,  de  qui- 
bus inconcessum  est,  sine  aliis  adminiculis, 
quicquam  praesagire  certi ; quaenam  scilicet 
qualitas  hoc  in  casu ; quaenam  in  illo  prodi- 
tura sit,  vel  non.  De  chrysocolla  v.  c.  peri- 
cula a medicis  facta  in  usus  suos  neutiquam 
docent,  quemadmodum  eadem  chrysocolla  in- 
serviat aurificibus  aut  pictoribus ; et  vice 
versa  aurificum  pictorumque  circa  chryso- 
collam experimenta  medicis  inutilia  sunt : 
neque  pol  quenquam  unquam  credo  artificem, 
vel  linguam,  vel  syrupum  violarum,  vel  ther- 
mometrum,  tanquam  oracula,  ad  artis  suec 
subsidia  conquirenda,  consuluisse,  pneter  de- 
lirantem medicum,  qui  rerum  adeo  infirma- 
rum nixus  testimonio,  medicamenta  audet  in- 
gerere humano  corpori,  in  quo  agunt  regnant  - 
que  tot  diversa  solida  et  fluida. 

I 

28.  Illi  demum  rem  videntur  accuratius  te- 
tigisse, et  experimentorum  conditiones  attenti- 
us evolvisse,  qui  ex  remediorum  mistione  cum 
sanguine,  sive  adhuc  circumacto,  sive  extrava- 
sat0’  corundem  vires  in  diversis  morbis  definire 

instituerunt, 

instituerunt,  sperantes  scilicet  hoc  se  pacto  du- 
bios per  autopsiam * convincere.  At,  nisi  me  fal*- 
lit  animus, ne  haec  quidem  experimenta  physicis 
circumspectis  sedulisque  facient  ubique  satis : 
neque  enim  perinde  est  sive  medicamentum  cir- 
cumeunti adhuc  sanguini  injicias  per  venam 
sectam,  sive  per  primas  vias  ad  venas  transmit- 
tas ; quia  ab  ore  usque  ad  venas  subclavias  lon- 
gum est  et  circumductum  iter,  in  quo  assumpta 
plurimis  occurrunt  mutationum  causis,  salivae 
scilicet,  muco,  succo  pancreatico,  lymplrae,  &c. 
quarum  rerum  occursu,  uti  evincunt  quotidia- 
na et  certissima  experimenta,  maxima  inges- 
torum pars,  dum  hac  paulatim  serpunt,  pris- 
tinam ponunt  indolem,  aliamque  sumunt  no- 
vam ; ut  nullo  jure  expe.ctare  liceat  eundem 
fore  medicamenti  sic  mutati  effectum,  atque 
non  mutati.  Equidem  Mercurialia  quae  di- 
cuntur, aliaque  nonnulla,  variis  licet  modis 
corpori  admota,  et  per  diversas  introducta 
vias,  eosdem  tamen  semper  edunt  effectus  : at 
idem  de  caeteris  quoque  statuere  non  proinde 

tutum 

tutum  est,  priusquam  eventus  comprobet.  Cer- 
tissime  enim  constat  innumerabiles  esse  res, 
quae  plurimum  mutentur  per  primarum  viarum 
machinas,  dum  ista  intacta  transeunt.  Itaque 
nequaquam  hic  admitti  debent  generales  re- 
gulae, quibus  plerumque  subest  fraus,  ante- 
quam periculorum  inductione  constet,  quo- 
usque pateant  et  pertineant  cuj  usque  medica- 
menti vires : id  quod  in  aliis  quoque  scientiae 
naturalis  partibus  viri  gravissimi  sedulo  sem- 
per  inculcarunt.  Etenim  experientia  teste, 
aqua  fortis  argentum  quidem  solvit,  non  au- 
rum ; regia  autem  quae  dicitur,  aurum,  non 
argentum ; et  hydrargyrum  et  aurum,  et  ar- 
gentum et  cuprum,  &c.  peraeque  solvit. 
Unde  sequitur,  dissolventium  (sive  menstruo- 
rum) alia  pluribus,  alia  paucioribus  esse  dis- 
solvendis ; deinde  non  aliter  quam  experien- 
tia duce  deprehendi  proprios  cuj  usque  dissol- 
ventis limites. 

29.  Atqui  experimenta  rerum  sanguini 
foras  educto  permistarum,  ad  remediorum  vi- 
res pernoscendas,  multo  etiam  pluribus  oppor- 

trina  surit  erroribus.  Quippe  ipsis  oculis  cier- 
-nimus,  multum  inter  se  differre  sanguinis 
-animalis  intra  vasa  propria  gyrantis,  et  extra 
e&dem  vasa  educti  stagnantisque  conditiones. 
Sanguis  enim  vasorum  contractione  agitatus 
6t  confusus,  est  aequabilis  rerum  diversarum  in 
Unum  quasi  corpus  coitio , quarum  unitis  viribus 
concretum  mixtumque  corpus  agit  quicquid  agit  : 
at  sanguis  extra  vasa  eductus  stagnansque,  est 
rerum  congeries  ex  sanguinis  animalis  nuperque 
circumaSH  separatione  prodeuntium , quiescen- 
tiumy  aerique  expositarum , quarum  singulis  pro- 
pria inest  vis.  Exemplo  res  fiet  clarior.  Lac 
quod  totius  sanguinis  tantum  pars  est  deliba- 
ta, postquam  corpCre  eductum  stagnat  et  qui- 
escit, statim  in  suas  partes,  serum  scilicet, 
caseum  et  butyrum  resolvitur,  quae  diversae 
partes  postea  ingestae  corpori  effectus  quoque 
exhibent,  cum  inter  se,  tum  a toto  lacte  diver- 
sos. Hinc  patet  experimenta  supra  dicta  neu- 
tiquam  profutura  esse  detegendis  remediorum 
viribus  in  humores  sani  integrique  corporis. 

30.  Quod 

30.  Quod  si  eadem  adhibentur  ad  remedio- 
rum vires  in  morboso  corpore  explorandas, 
perspicuum  est,  ea  tanto  magis  a proposito  ab- 
horrere. Hic  enim  certe  valet  senis  sagacis- 

t ' 

simi  pronunciatum,  nempe,  “ Homines  neces- 
“ sitate  coactos  principio  adinvenisse  artem 
“ medicam,  quod  nimirum  aegrotis  oblata 
“ nihil  contulerit  recte  valentium  diaeta  un- 
de concludit  neminem  animum  ad  medicinam 
adjuncturum  fuisse,  si  eadem  victus  ratio  aegris 
pariter  et  sanis  aptus  fuisset.  Ecquis  Medi- 
corum est  qui  non  experiatur  humores  corpo- 
ris in  omnibus  ferme  morbis  plurimum  differre 
ab  iisdem  in  statu  sano  integroque  ? Quisve 
nescit  arterias,  vasa  lymphatica,  nervos,  vari- 
asque glandulas,  diversos  continere  liquores  ? 
Quis  autem  ade6  stolidus  est,  ut  existumet  li- 
quida haec,  si  vitiantur,  et  violenter  coarctan- 
tur  in  vasorum  faucibus,  eodem  medicamento 
tenuari  diluique  posse,  quo  attenuatur  sanguis 
adhuc  fluidus  per  intimam  sui  et  illius  confu- 
sionem. Quod  si  hi  auctores  coagulatam  san- 
guinis partem  suis  dissolventibus  subjecissent, 
subjectamque  dissolvissent,  tum  sane  eorum 
D 2 

argumenta  rationi  magis  fuissent  consentanea : 
quanquam  in  quibusdam  morbis  ne  sic  quidem 
deforet  dubitandi  locus,  quamdiu  non  osten- 
dunt liquidum  illud,  ex  quo  coagulato  morbus 
oritur,  idem  plane  esse,  et  ab  eadem  causa 
coagulatum,  atque  id  de  quo  ipsi  experimen- 
tum ceperunt.  Adde  quod  tlissolventia  rebus 
dissolvendis  accommodari  debeant,  et  ad  datam 
quantitatem , et  ad  tempus  datum  : quas  illi  con- 
ditiones, quamvis  necessarias,  nusquam  tamen 
definiunt.  Hinc  quoque  patet  quam  intutum 
sit,  rerum  proprietates  ex  analogia  et  propor- 
tione deducere,  quamque  male  huc  usque 
comparata  fuerit  ista  analogia  ad  remediorum 
vires  inveniendas. 

'i 

31.  Ut  vero  pleniorem  ejus,  quae  nunc  ob- 
tinet, Materia;  Medica  efformemus  imaginem, 

1 

publicas  nunc  evolvamus  tabulas,  seu  classes 
medicamentorum,  et  si  quid  in  iis  memoria 
dignum  est,  notemus.  Ex  tabulis  vero  satis 
apparet,  Medicos  hac  in  parte  nimis  fuisse 
segnes  et  securos,  cum  in  tabulas  non  referant, 
unde  peculiarem  medicandi  vim  et  efficaciam 

elicuerint. 

elicuerint.  Id  autem  in  primis  manifestum 
est  ex  titulis  summorum  capitum  classiumve, 
in  quas  remedia  sua  vulgo  redigant,  quorum 
alia  appellant  cephalica,  alia  hysterica,  alia  he- 
patica, &■  c.  sine  ulla  prorsus  morbi  historia, 
quo  mehercule  nihil  aut  inscitius  aut  tenebri- 
cosius esse  .potest.  Quis  enim  nudis  hisce  in- 
structus characteribus  constituet  de  ullius  me- 
dicamenti viribus  ? In  istorum  titulorum  exa- 
minatione facile  damus,  quod  petunt,  qui  in 
istis  explicandis  maxime  desudarunt,  admitti- 
musque,  per  Cephalica  intelligi  ea  tantum  quae 
cerebrum  directe  spectant,  quaeque  spirituum 
animalium  morbis  opitulantur.  Esto  igitur 
sane  hoc  sensu  remedium  aliquod  cephalicum  ; 
at  cui  tandem  qualive  capitis  morbo  deberi 
judicabit  hoc  remedium,  qui  ista  legit  ? Nihil- 
ne  hcerebit,  interque  tot  pendebit  cerebri  mor- 
bos, cujusmodi  sunt  lethargus,  apoplexia,  ca- 
talepsis, paralysis,  epilepsia,  nervorum  tremor, 
phrenitis,  mania,  aliique  multi  sub  eodem  titu- 
lo comprehensi  ? Adeat  nunc,  qui  volet,  horum 
morborum  descriptores  Medicos,  teneatque 
quot  sint  cuj  usque  generis  diversae  species,  a 

diversis  oriundae  caussis : quamque  saepe  ea* 
dem  fere  mala  efficiantur  a compressione ; sive 
ea  compressio  accepta  ferenda  sit  inflamma- 
tioni, sive  extravasatis  liquoribus,  sive  ple- 
thorce , quam  nulla  comitetur  obstructio  : tum 
sane  facile  intelliget,  quam  sit  absurdum,  ca- 
sibus adeb  variantibus,  unum  aliquod  catholicum 
assignare  remedium.  Sed  multae  sunt  prae- 
terea affectiones  cerebri,  a venenis  puta  et 
opiatis  oriundae  (quorum,  ut  id  obiter  notem, 
operandi  ratio  nimisquam  nobis  incomperta 
est)  quibus  sanandis  ne  hilum  quidem  prosint 
famosa  ista  cephalica ; cum  tamen  multum 
saepe  prosit  tempestivus  aquae  calidae  haustus, 
siquidem  iterato  rejiciatur  vomitu,  (id  quod 
abunde  docet  Wepferus  in  suo  elaborato  de 
Cicuta  aquatica  opere),  etsi  aquae  ipsi  nihil 
omnino  insit  aromatici  sive  odoris  sive  saporis, 
qualibus  certe  gaudent  omnia  pervulgata  cepha- 
lica. Non  equidem  inficior  cephalica  jam 
descripta  in  casibus  simplicioribus  reficere 
interdum  solere  languentes  corporis  vires  ; at- 
tamen prudentis  non  est,  de  medicamentorum 
viribus  a casibus  simplicibus  ad  implicatiores, 

& levibus  ad  graviores,  argumentum  trahere. 
Quia  per  hanc  largitatem,  contra  quam  spera- 
tur, mediocres  illae  cephalicorum  vires  pro- 
priae, inter  uberiores  illas  quae  gratis  confin- 
guntur, incertae  planeque  inutiles  redduntur. 

32.  Sed  his  modo  relatis  medicamentorum 
epithetis  alia  adjiciunt  alius  generis,  quae  quia 
manifestiores  certioresque  habent  effectus, 
propterea  in  titulis  recte  collocata,  meritoque 
retinenda  dixeris : cujusmodi  sunt  Calefa- 
cientia, Soporifera , Dissolventia , Incrassantia , 
Purgantia,  Diuretica,  &c.  quum  sint  morbi, 
in  quibus  calefactio  opus  est,  alii  in  quibus 
juvant  soporifera,  dissolventia,  purgantia,  &c. 
Quanquam  autem  haec  paucioribus  obnoxia 
sint  exceptionibus,  tamen  non  parum  incerti 
secum  trahunt,  cum  constet  diversissimi  esse 
generis  quae  sub  eodem  comprehendantur  ti- 
tulo, aiterumque  altero  certis  morborum  casi- 
bus convenientius  esse.  Saepe  enim  expedit 
Mercurialibus , vel  etiam  succo  aloes,  quam 
serinte  foliis  alvum  ciere.  Contra,  saepe  nocent 
illa,  ubi  haec  prodest,  (qubd  idem  de  caeteris 

dici  aequum  est)  ; ut  rectus  horum  usus  ab 
accurata  morbi  historia  omnino  pendeat.  De 
dissolventibus  vero  • et  incrassantibus  intrica- 
tior  est  disputatio  \ quoniam  illi  nusquam, 
quod  quidem  scio,  ipsius  liquoris  dissolvendi 
aut  incrassandi  meminerunt.  At  de  dissol- 
ventibus aut  incrassantibus  agere,  ubi  de  dis- 
solvendis incrassandisve  plane  tacetur,  per- 
ridiculum est ; mihique  semper  visum  est  pro- 
blema abstrusissimum,  Dato  remedio , invenire 
morbum  ; quod  tamen  ab  omnibus  hujus  sectas 
patronis  in  promptu  esse  videtur,  in  quibus 
primas  tenent  Chemici  et  Botanici,  qui  de  re 
herbaria,  chemicisve  processibus  agentes,  nun- 
quam non  plantis,  igniumque  fcetibus,  maxi- 
mas assignant  vires  : etiamsi  certum  sit,  ne- 
que plantam,  neque  aliud  quodvis  medica- 
menti vicem  gerens,  si  per  se  et  seorsum  con- 
sideratur, ullas  habere  vires  ; quum  effecta 
illa,  ob  quae  tantopere  nobilitentur,  non  mi- 
nus corpori  ad  quod  applicantur,  quam  suae 
ipsorum  texturae  naturali  debeantur.  Itaque 
fit,  ut  pro  novis  diversisque  applicationibus, 
nova  semper  et  diversa  conspiciantur  effecta. 
Quisquis  ergo  medicamento  alicui  vires  attri- 
buit, 

buit,  non  prius  ad  amussim  exacto  casu,  frus- 
tra est,  operamque  perdit.  Qua  de  re  supra 
etiam  egimus,  ubi  de  experimentis  circa  san- 
guinem. 

33.  Quare  ex  tota  hactenus  disputatione 
planum  esse  arbitror,  nobiscum  eos  inique  et 
absurde  agere,  qui  remediorum  historiam  ab 
historia  morborum  seorsum  tradunt,  praeser- 
tim si  in  recensione  sua  proprias  excedunt 
spccificasquz  notas  quibus  discriminatur  una 
res  ab  alia. 

34.  Sed  ut  his  tandem  aliquando  imponatur 
finis,  non  dubito  Medicos  mihi  assensuros, 
fuisse  id  tum  olim  saepe  datum,  tum  adhuc 
daii  remediorum  viribus,  quod  ipsius  nostri 
corporis  facultatibus  potiori  jure  tribuendum 
erat.  Certissimum  quippe  est,  quoad  in  cor- 
pore peragitur  sanguinis  circuitio,  simul  pro- 
duci omnes  illos  effectus,  qui  a calore,  attri- 
tione, frictione,  a calido  item  sanguinis  infer- 
ventis  balneo,  a variarum  glandularum  secre- 
tionibus, &c.  proveniunt.  Id  quod  maximi 

intelligitur  ex  injectis  Ruyschianis,  quae  quir 

\ 

dem  perspicue  docent,  nullam  esse  corporis 
partem  adeo  exiguam,  quae  non  cingatur  den- 
sissima vasorum  sanguiferorum  sylva,  ne  ex- 
ceptis quidem  ossibus  aut  tendinibus ; eamque 
ob  causam,  si  quod  est  vas  corporis  male  affec- 
tum, v.  g.  obstructum,  idem  undequaque  pa- 
riter obsessum  fore  innumeris  arteriis,  in  qui- 
bus utique  sanguis  aestuans  ordine  advehatur. 
Certissimis  item  constat  experimentis,  quod 
nihil  adeo  coagulatos  corporis  humores  dissol- 
vat quam  ipsius  corporis  calor,  liquorumque 
in  vicinis  vasis  comprehensorum  motus  et  at- 
tritus. Quot  enim  indies  observantur  tumo- 
res, qui  soli9  hisce  vitae  animalis  actionibus 
discutiantur  ? Itaque  saepe  mirari  incidit  tan- 
tillum hisce  caussis  tribui,  cum  eas  omnes  no- 
rint  perpetuo  agere,  quamdiu  suppeditat  vita, 
cumque  earum  vim  augeri  videant  in  morbis 
ab  obstructione  ortis. 

35.  Sed  aliae  item  plurimae,  eaeque  genui- 
nae, corporis  actiones  medicamentis  temere 
adscribuntur,  cujusmodi  sunt  fibrarum  firmi- 
tudo, 

tudo,  et  laxitas,  humorum  crassitudo  et  tenui- 
tas, &c.  quae  tamen  solo  obtinentur  liquorum 
motu  rite  inducto,  etiam  ubi  nulla  adhibentur 
officinarum  pharmaca.  Nimirum  norunt  om- 
nes unde  eveniat  hominum  rusticorum  robur 
ac  firmitas,  qui  solis  tamen  utuntur  cibis  culi- 

i 

nariis,  iisque  maxime  duris  atque  asperis. 
Norunt  etiam  quantum  pulmones  actuosi, 
quantumque  faciant  omnes  arteriae  ad  humo- 
' res  incrassandos.  Quod  si  in  hanc  rem  con- 
sulantur triviales  Pharmacopoeae,  aut  medica- 
mentorum qui  dicuntur  Thesauri , vah  ! quam 
mirifica/ quam  a sensibus  remota  ad  id  depro- 
muntur, instaurantia,  demulcentia,  balsamica, 
et,  si  Diis  placet,  elixira ; quae  sumentibus 
nihil  minus  spondeant  quam  morborum  im- 
munitatem, aut  etiam  aeternitatem  ipsam. 

36.  Atqui  hae  profecto  vanae  sunt  homi- 
num imperitorum  nugae,  quibus  simpliciores 
volunt  falsa  spe  ducere,  sincerisque  naturae 
cultorum  mentibus  tantas  offundere  tenebras, 
ut  nihil  veri,  nihil  certi  teneant. 

37*  Sed  pfaeter  jam  relatas  caussas,  alia 
porro  fuit,  cur  falsas  atque  imaginarias  virtu- 
tes nonnullis  medicamentis  primo  affixerint, 
atque  ad  hunc  usque  diem  perpetuaverint : 
nimirum  quod  iis  casu  quodam  fuerint  alia 
quaedam  permista,  opium  puta,  cortex  Peru- 
vianus,  evacuantia,  et  similia,  quorum  opera- 
tiones, ut  sunt  admodum  insignes,  ita  positae 
sunt  extra  omnem  controversiae  aleam. 
Quot,  obsecro,  indies  videmus  mixta  atque 
concreta,  ob  unius  opii  ingredientis  vim  et 
efficacitatem  celebrata  ? Quo  in  numero  sunt 
confedliones,  balsama , pilula,  emplastra,  ju- 
lepa,  et  similia.  Quot  etiam  videmus  rei  me- 
dicae auctores,  qui,  quod  non  satis  sibi  sumant 
otii  ad  vires  Peruviani  corticis  seorsum  explo- 
randas, alia  adjungunt  tanquam  caussas  socias, 
aut  certe  adminicula,  ad  effectum  producen- 
dum solius  corticis  proprium  ? De  evacuan- 
tibus, de  corporis  exercitio,  et  si  quae  his  si- 
milia sunt,  nihil  aliud  habeo  dicere,  praeter 
id  quod  jam  supra  adduximus  e Galeno  in 
primum  Hippocratis  aphorismum. 


38.  Cum 

38.  Cum  autem  jam  inciderit  de  composi- 
tionibus sermo,  non  possum  sicco  pede  prae- 
terire proscribendi  formulas , extra  quas  raro 
nunc  quicquam  in  medicina  facienda  agitur  : 
nam  his  profecto  obtinentibus,  nihil  unquam 
certi,  si  quid  video,  de  simplicibus  remediis 
in  lucem  proferetur.  Istis  quippe  formulis 
maxima  ex  parte  deberi  arbitror  parum  accu- 
ratam illam,  quae  hactenus  pervagata  est, 
simplicium  medicamentorum  historiam.  Ut 
etiam  Sydenhamus  ipse,  quamvis  vir  in  medi- 
cina facienda,  in  studio  atque  imitatione  na- 
turae, nemini  secundus,  hac  in  re  tamen  lap- 
sus sit  gravissime,  nominatim  ubi  de  podagra 
disserens,  et  simplicia  quaedam  enumerans, 
haec  ait : “ Horum  species  aliquot  affabre  per- 
mistas, humoribus  concoquendis  rectius,  ut 
mihi  videtur,  adhibebis,  quam  simplex 
quodlibet  ex  eorum  tribu  desumptum. 
Quamlibet  enim,  quoties  specifica  medica- 
menti cujuslibet  virtute  opus  est  nobis,  re- 
gula tenet,  £>uo  simplicius  eo  melius  ; tamen 
cum  id  habemus  propositi,  ut  huic  illive 
indicationi  satisfaciendo  aegrum  sanemus,. 

“ singula 

“ singula  ingredientia  symbolam  pro  morbo 
“ curando  quasi  conferunt : atque  hoc  in 
“ casu,  Quanto  major  est  simplicium  numerusy 
“ tanto  potentius  medicamentum  operabitur 
Quibus  pol  verbis,  quo  magis  fidem  omnibus 
faceret,  probaretque,  adstruere  debebat,  cum 
dextro  numine . Nam  hic  quidem  nullae  pro- 
ponuntur regulae,  nullus  componendi  delec- 
tus, nulla  innuitur  suspicio  novorum  effec- 
tuum ex  tam  promiscuo  rerum  incertarum 
acervo.  Id  demum  agitur,  ut  ex  infinito  in- 
gestorum numero  morbus  ipse  quasi  pro  se 
eligat  antidotum.  O praeclaram  medendi 
rationem ! nunqam  ego  quidem  Medicos 
operosas  istas  formulas  venditantes  video, 
quin  praestigiatorum  technae  et  offuciae  mihi 
in  mentem  veniant,  simulque  Hippocratis 
illud,  de  Philosophis  sui  temporis  circa  quae- 
stiones obscuras  laborantibus.  “ De  his  a- 
“ gunt  inquit,  “ veluti  si  quis  de  re- 
“ bus  sublimibus,  aut  sub  terra  positis  dis- 
“ serat,  earumque  naturam  se  nosse  profitea- 

“ tur. 


* De  prisca  medicina. 


CIRCA  MATERIAM  MEDICAM. 


63 


“ tur,  dum  sint,  an  non  sint,  neque  iis  qui 
“ disserunt,  neque  iis  qui  audiunt,  satis  ma- 

“ nifestum  est : neque  enim  datur  quo  re- 

# 

“ feras  cognitionem  veri.’7 

39.  Quanquam  ergo  temere  atque  inconsul- 
td  agunt,  qui  in  praescribendo  hanc  insistunt 
viam  ; sunt  tamen  alii  diversae  sortis  homines, 
qui  non  minus  temere,  immo  arrogantius  e- 
tiam  factitant,  dum  ex  decretis  singularum 
partium  viribus  totum  conflare  profitentur  de- 
cretarum virium.  Tentatur  caput,  languet 
stomachus,  impeditur' urina,  aliaque  sexcenta 
simul  ingruunt  mala.  Illi  ut  hos  uno  velut 
ictu  conficiant  morbos,  cephalica,  stomachica , 
diuretica , &c.  accumulant,  idque,  uti  credunt, 
perapposite.  Verum  qui  sic  agunt,  plane  os- 
tendunt se  et  in  rebus  physicis  et  in  numero- 
rum calculis  parum  esse  versatos.  Fac  enim 
simplicia  quinque  commiscenda  esse  : quanta 
quaeso  nunc  erit  obscuritas,  quanta  requiretur 
'experientia  et  sagacitas,  ad  singula  sic  ordi- 
nanda, ut  singulis  sua  maneat  potestas  in  effec- 
tu producendo  ? Atqui  quo  major  adhibetur 

rerum  simplicium  copia,  viginti  puta,  ut  fit, 
aut  centum,  eo  major  erit  obscuritas  : quod 
facile  cuivis  demonstratum  dabit  doctrina 
combinationum.  Sed  amplius  etiam  apparebit 
absurditas,  quod  quae  nobis  simplicia  nuncu- 
pantur, ea  ipsa  ex  diversissimis  coagmenten- 
tur partibus.  Quod  si  ex  antedictis  constet, 
medicamentorum  simplicium  vires,  prout  ab 
auctoribus  traduntur,  admodum  esse  dubias, 
omnino  sequitur  multo  incertiores  esse  rerum 
mixtarum  vires,  neque  unquam  ordine  analy- 
tico  perveniri  posse  ad  concretum  aliquod  de- 
cretarum virium,  verum  omnium  pariter  concre- 
torum vires  plane  ignotas  esse,  eamque  ob  cau- 
sam indies  augeri  medicamentorum  ignotorum 
numerum.  Cujus  sane  generis  remedia  natu- 
ra ipsa  subministrat  bene  multa,  nondum  satis 
perspecta  atque  examinata:  quanquam  ista 
quidem  examinationi  magis  patent  quam  artis 
opera  ; quoniam  quae  a natura  eduntur  ple- 
rumque sunt  similia  atque  uniusmodi,  dum 
artis  opera  plus  soluti,  vagi,  incertique  ha- 
bent,  pluribusque  exponuntur  fortunae  casi- 
bus, utpote  conflata  ex  materia  dispari  et  di- 
versa, 

versa,  quae  quidem  intrinsecus  plurimum  mu*, 
tari  potest,  interea  dum  se  foris  eandem  prae- 
bet sensibus. 

40.  Hinc  praecipue  Galenum  erroris  juxta 
et  arrogantiae  postulamus,  qui  quidem  ad  Pi- 
sonem scribens,  cap.  3U0  de  Theriaca , sic\se 
jactat : “ Nam,  sicuti  nosti,  Piso,  theriaca, 
“ sicut  multis  e rebus  componitur,  ita  pluri- 
“ mos  habet  usus.  Quamobrem  ego  saepe  ad- 
“ mirari  soleo  hominem,  qui  istam  primus 
“ componere  aggressus  est,  videturque  omni- 
“ no  mihi  non  temere,  sed  exacta  quadam  ra- 
“ tione,  et  exquisito  supra  modum  consilio, 
“ tot  res  commiscuisse.  Nonnunquam  nos 
“ etiam  sic  medicamentorum  notitiam  assequi- 
mur.” Quanquam  autem  idem  Galenus 
fatetur,  ea  praecipue  fini  a primo  institutam, 
atque  affectam,  et  tandem  absolutam  operosam 
illam  nobilemque  theriacae  confectionem,  ut 
ad  manum  esset  praesentissimum  quoddam  ad- 
versus serpentium  ictus  bestiarumque 'morsus 
remedium  ; proximo  tamen  capite  unam  de 
trivio  plantulam,  vulgb  ignobilem,  ob  eosdem 

plane  usus  nobilitare  pergit.  “ Trifolium ,”  in- 
quit, “ quod  verno  tempore  florens  est  hyacin- 
“ tho  simile,  semenque  gignit  par  agresti  cne- 
“ co,  si  quis  valde  decoquat,  commorsumque 
“ a phalangio  vel  etiam  vipera  locum  eo  de- 
“ cocto  perluat,  sanat  illico  et  dolores  amo- 
“ vet.”  Sed  quo  magis  pareat  viri  candor  et 
integritas,  quantaque  sit  ei  habenda  fides  de 
remediorum  viribus,  alteram  ejus  sententiam 
superiori  subjunctam  neutiquam  hic  omitten- 
dam censeo.  “ At  si  quis,”  inquit,  “ non  per- 
“ cussus  eidem  aquae  partem  immittit  sanam, 

is  similem  commorsis  laesionem,  totidemque 
“ sentiet  dolores.”  Verum  de  his,  ut  puto, 
satis  superque  diximus. 

.!  xilli.  i.  ‘i.''.'. 

41.  Demonstratum  jam  a nobis  esse  autu- 
mo, quam  deplorandus  sit  Materia  Medica 
status,  quamque  confirmetur,  quod  horsum 
spectans  dudum  affirmaverat,  sed  sine  argu- 
mentis, simpliciter,  et  solute,  supra  laudatus 
magnus  Verulamius,  ubi  Medicorum  scita 
acrius  pxpendit.  Nimirum,  “ illos  tantum  e 
“ longinquo  solitos  naturam  contehuplari,  qua- 

“ sique 

“ sique  ex  loco  edito  Universum  hoc  perlus- 
“ trarent,  ita  in  genere  tantum  et  universali- 

ter  de  rebus  objectis  pronunciare.”  Mox. 
consilium  infert  plane  utilissimum,  in  haec 
Verba  : “ Sin  voluissent  propius  accedere,  at- 
“ que  attentius  singulis  objectis  incumbere, 
“ nae  illi  multo  profecissent  magis.  Debe- 
“ bant  autem  certe  tanto  studiosius  incumbe- 
“ re,  quanto  negligentius  et  supinius  eadem 
“ tractavissent  illi  ipsi  Philosophi,  in  quorum 
“ verba  Medici  huc  usque  jurassent.  Nam 
‘‘  si  verum  est,  ut  certe  est,  in  casibus  singu- 
“ laribus  parum  juvare  decreta  generalia, 
“ multo  sane  minus  juvabunt  eadem  ista, 
“ neutiquam  per  se  vera.”  Quo  quidem  pro- 
fecto summi  viri  consilio  nihil,  si  quid  video, 
salutarius  aptiusve  cogitari  potest. 

42.  Machina  enimvero  humani  corporis  ad 
Medicos  proprio  atque  perpetuo  jure  pertinet, 
cujus  phaenomena  neque  ab  Astronomis,  neque 
Chymicis,  neque  Agricolis  notantur,  ut  ab  eis 
illa  Mpdici  possint  mutuari.  Hujus  machinas 
prela,  cribra,  vectes,  trochleae,  refractionis  in- 
ii 2 strumenta, 

strumenta,  diversissimae  que  nutritionis  caussae, 
peculiares  mirificasque  vires  virtutesque  exe- 
runt,  sibique  propria  etiam  habent  vitia  ; quae 
quidem  aliter  quam  experimentis  de  ipso  cor- 
pore humano  captis,  nequeunt  vel  explorari 
vel  emendari.  Quare  sedulo  observare  opor- 
tet quid  sanum , quid  morbosum  corpus  ferat ; 
ut  hujus  viribus  cuncta  nostra  consilia,  quan- 
tum potest,  commetiamur.  Sed  haec  nunc 
missa  facio,  ut  postea  pertractem  fusius,  ne 
limites  mihi  in  hac  oratione  positos  excedere 
videar : satis  habens  in  praesentia  coram  vobis 
demonstrasse,  quam  sit  incerta  et  inutilis  Res 
Medica , a morborum  historiis  sejuncta. 

43.  Ecquod  jam.  Patres  spectatissimi,  vali- 
dius aptiusque  excogitari  potuit  argumentum, 
quo  patefieret  vestra  hujus  reipublicae  cura 
studiumque  strenuum,  quam  tam  inabsoluti 
Medicinae  status  demonstratio  ? Quare  cum 
caetera  literaturae  genera,  quibus  juventus  ru- 
dis paulatim  informatur  instruiturque  ad  va- 
rios reipublicae  usus,  sub  vestris  auspiciis  ad- 
modum florerent  \ ne  quid  deesset  usquam  ad 

integrum 

integrum  bonarum  artium  orbem,  vos,  tem- 
pori servientes,  beneficium  opportune  oblatum, 
nulla  mora  destinastis  in  pretium  praemiumque 
excolendae  apud  vos  Medicinae,  quam  artem 
utique  noveratis  inter  liberales  non  minimum 
prodesse  communi  hominum  saluti,  cujus  ope 
ad  sua  recte  obeunda  munera  indigeant  et  re- 
ges, et  senatores,  et  belli  duces,  et  otii  literarii 
professores,  et  opifices,  cuncta  denique  corporis 
civilis  membra.  Haec  inter,  novo  quodam 
subitoque  impetu  mihi  salit  animus,  intimd 
permotus  laeta  hilarique  imagine  dicam  ? an 
praesentia  personae  splendidae,  cujus  et  species 
et  majestas  proxime  accedat  ad  Divos:  quorum 
de  natura  agens  Cicero,  Jovis  ipsius  nomen 
sic  affabre  retexit.  Jupiter  is,  i.  e.  juvans- 
pater,  a majoribus  nostris  dicitur  Optumus  Ma- 
x unius,  et  quidem  ante  optimus , i.  e.  beneficentis- 
simus quam  maximus : quia  majus  est,  certe  gra- 
tius, prodesse  omnibus,  quam  opes  habere 
maximas. 

Hac  ego  notione,  dum  coram  vobis  hodie 
miserabilem  ac  nunquam  satis  deploratum 
Medicina  statum  expono,  ita  me  penitus  im- 

butum  esse  fateor,  ut  nunquam  non  obversare- 
tur animo  summus  ille  bonarum  artium  fautor 
et  patronus,  qui,  ut  impeditam,  asperam,  ne- 
bulisque obsitam  Medicince  viam  tentaremus, 
dedit  animum.  Quod  ut  mihi,  sic  etiam  vo- 
bis omnibus  gratissimum  esse  sentio,  dum  vo- 
cibus assiduis  testamini  proprium  illud  bonce 
mentis  gaudium,  quod  ultro  se  erumpit  in  ap- 
plausum cuj usque  facilis  adversus  cives  inopes 
indulgentice. 

Quid  enim,  pro  Deus  immortalis ! sanctius, 
divinius,  atque  observatione  dignius,  quam 
pura  liberalitas  et  munificentia  ? ubi  vero  un- 
quam clariora  enituere  harum  virtutum  docu- 
menta, quam  in  heroe  nostro ; qui  de  indu- 
stria indigos  anquirit,  hominum  afflictorum 
miserias  investigat,  opemque  suam  opportunam 
omnibus  accommodat. 

Nam  quot  ille  alit  valetudinaria  ? Quot  eru- 
ditorum collegia  novis  auxit  stipendiis  ? Quot 
infortunatos  sublevavit  ? Quot  obaeratos  inopi- 
nantes a situ  et  squalore  carcerum  vindicavit  ? 
Quid  quaeris?  ubique  extant  beneficentiae  ejus, 
et  humanitatis,  plane  singularis  testimonia, 

qui, 

qui,  ut  cives  foveat,  erigat,  recreet,  nullis  par- 
cit sumptibus,  nullis  laboribus  : nunc  domi, 
nunc  foris,  vel  totius  populi  rebus  communi- 
bus, vel  sodalitiorum  coloniarumque  privatis 
ita  studens  consulensque  commodis  ; ut  infi- 
nita prope  negotiorum  mole  quamvis  distric- 
tum, nunquam  tamen  fessum,  aut  festinantem 
invenias. 

Hasc  inter,  omnium  oculos  animosque  rapit 
insignita  raraque  Herois  dignitas,  tanta  reni- 
dens tamque  insolita  facilitate. 

Huic  quam  ex  omni  parte  benignus  fuerit 
ille  Omnium  Pater  atque  Custos,  omnes  norunt, 
omnes  gratulantur.  Ipsi  vos,  praesentes  oculis 
adspexistis,  ex  hujus  illustri  generosaque  stirpe, 
nobiles  in  ipso  flore  adolescentes,  qui  quidem 
a primis  tenerisque  annis,  hortatu  gravi  patris 
experientissimi,  inter  homines,  moribus  atque 
ingenio  dissimiles,  errare  consueverunt  : quo 
magis  exploratum  haberent  cognitumque  va- 
rium ac  multiforme  hominum  genus ; putatis- 
que  omnibus  humana  sortis  numeris,  suam  ipsi 
vitam,  publice  ac  privatim,  postea  felicius  ad 
optima  componerent  exempla. 

E 4 

Sed  durior  est  profecto  haec,  in  quam  in- 
scius egomet  sum  delapsus,  provincia,  prae 
illa,  cui  vos  me  palam  addixistis. 

Itaque  mihi  conscius,  relinquendam  censeo 
Xenophonti  alicui,  Pliniove  alteri,  qui  et  ver- 
bis splendidis,  et  sententiis  gravibus,  serae 
hominum  posteritati , in  usum  et  exemplum 
mandet  consecretque  facinora  Maecenatis  nos- 
tri omni  memoria  digna. 

ANTE  REPERTUM  AB  HARVEO  SANGUINIS 

ANIMALIS  GYRUM, 

DISSERTATIO. 


Notatio  natura,  et  animadversio,  peperit  artem.  Cic.  Orat. 

Omne  auxilium,  corporis  aut  demit  aliquam  materiam,  aut  ad- 
jicit, aut  evocat,  aut  reprimit,  aut  refrigerat,  aut  calefacit,  si- 
mulque  aut  durat  aut  mollit.  Ceis.  lib.  2.  capi \ o. 


J-JAud  leviter  confirmatum  esse  reor,  quod 
ante  me  alii  jamdudum  animadverte- 
runt, nimirum,  ambitiosos  sapientias  magis- 
tros, dum,  gliscente  contentione,  longius,  uti 
fit,  a quaestione  proposita  abierunt,  ingenii 
lascivientis  impetum  effusius  sequuti,  non  mo- 
do vastis  semet  inutilibusque  implicuisse  spe- 
culationibus ; 

dilationibus ; verum  etiam  incautos  nimium- 
que credulos  auditores,  mirabili  suorum  argu- 
mentorum specie  et  subtilitate  captos,  ita  sibi 
suisque  verbis  serviliter  devinxisse,  ut  dein- 
ceps securi  non  ultra  quaererent,  neve  addu- 
bitarent, sed,  tanquam  si  ad  intima  naturae 
adyta  jam  penetrassent,  sic  in  alto  otio  dege- 
rent ; indeque  vatum  ritu,  magistri  quisque 
sui  tanquam  alicujus  numinis,  placita  mordi- 
cus arrepta,  inhianti  plebi,  pro  genuinis  ora- 
culis confidenter  distraherent. 

§ i.  Huc,  me  judice,  magna  ex  parte  re- 
ferri debet  tanta  tamque  miserabilis  ingenio- 
rum, per  multa  retro  secula,  in  praeclaris  de- 
sideratisque  naturae  studiis,  infoecunditas.  At- 
que hoc,  quod  ad  Materiam  attinet  Medicam , 
usu  ipso  comprobatum,  nisi  me  rfallo,  dedi 
supra ; simulque  demonstravi,  quam  frivola 
et  inepta  huc  undique  a multis  insulta  sint,, 
maxime  per  inertem  alienamque  tractandi 
viam. 


2.  Quare 

2.  Quare  ex  inani  atque  infoelici  horum 
opera,  vereor  ut  multi  de  universo  medicinae 
statu  parum  aeque  existimaturi  sint : praeser- 
tim, quum  multi  soleant  omnem  curationis 

■% 

vim  ac  momentum  conferre  in  ea  quae  adhi- 
bentur remedia  ; quae  tamen,  ut  morborum 
historiae  nimium  negligentes,  non  illi  quidem, 
ut  aequum  erat,  consilio  et  rationi,  sed  fortunae 
fatuae,  experimentove  alicui  improviso,  accepta 
plerumque  ferunt. 

3.  Huic  igitur  decumano  atque  infausto  il- 
lorum errori  ut  obviam  eatur,  ostensum  nunc 

. dabo,  in  morborum  curatione  insignes  quidem 
haberi  posse  progressus,  si  ab  recta  remediorum 
notitia  ordiamur : ast  hanc  non  nisi  ex  pree- 
cepta  probeque  intellecta  morbi  'historia  profi- 
cisci : ex  plena  porro  morbi  historia  sua  sponte 
sequi  certa  curationis  indicia,  quorum  ope  du- 
camur ad  remedia  morbo  profiigando  apta. 
Quod  eo  fidentius  propono,  quod  video  claris- 
simum artis  nostrae  conditorem  Hippocratem 
identidem  dicere,  “>Ad  sanandum  satis  instruc- 
“ tum  esse  Medicum  qui  morbum  satis  norit 

Itemque 

Itemque  Sydenhamum,  qui  quidem  omnium 
maxime  coluit  simplicem  probabilemque  me- 
dendi viam,  in  haec  verba,  “ Atque  adeo 
“ non  semel  mihi  in  mentem  subiit,  quod  si 
“ morbi  cujuslibet  historiam  diligenter  per- 
“ spectam  haberem,  par  malo  remedium  nun- 
“ quam  non  scirem  adferre  Sed  omissa 
nunc  magnorum  virorum  auctoritate  et  suf- 
fragatione, hanc  medendi  viam  ita  exponere 
conabor,  ut  pro  se  quisque  possit  hac  in  parte 
dijudicare. 

4.  Id  ut  exsequar,  ante  omnia  considerare 
juvat,  qui  qualisque  fuerit  priscorum  hominum 
ante  inventam  medicinam  status  atque  condi- 
tio : deinde  qualem  curandi  viam  viro  sagaci 
sequendam,  eadem  illa  conditio  naturaliter  sug- 
geret. Sic  enim  naturam  sequemur,  optimam 
illam  atque  certissimam  ducem. 

Principio  fac  fuisse,  quando  ignorata  sint 
morborum  historiae,  juxta  et  remedia.  Hoc 

in 


* Praef.  Observ.  morb.  acut. 


MEDENDI  VIA.  77 

in  statu  (nisi  forte  divinitus  contigisset  pate- 
factio, qualem  nunc  non  ponimus)  neutra  sane 
aliter  investgare  erat,  quam  quomodo  caetera 
omnia  solent  naturas  phaenomena,  id  est,  ex 
continenti  rerum  sponte  emergentium  serie, 
cujusmodi  ad  instruendam  ornandamque  me- 
dicinam plurimae  se  offerunt.  Quum  enim 
ante  oculos  assidue  obversarentur  homines  hoc 
illove  morbo  laborantes  ; quumque  a morbis 
variis  varie  multarentur  aegri,  varieque  per- 
verterentur usitatae  conspicuaeque  corporis 
actiones:  utique  de  facili  poterant  morbi  et 
apte  notari,  et  inter  se  luculenter  distingui, 
observato  diligenter  constanterque  naturali 
cujusque  morbi  cursu  et  tenore.  Quod  qui- 
dem fecisse  videtur  prisca  schola  Cnidia, 
quemadmodum  fidem  facit  Hippocrates,  lib.  de 
victus  ratione  in  morb.  acut.  ; ubi,  “ Qui  Cni- 
“ dias,  quas  vocant,  sententias  literis  tradi- 
“ derunt,  ii  sane,  inquit,  quae  in  singulis 
morbis  patiantur  aegri,  et  quomodo  eorum 
nonnulla  ipsis  eveniant,  recte  conscripse- 
runt : quousque  quivis  etiam  medicinae  im- 
peritus, recte  scribere  potuit,  si  modo  ex 

ie  unoquoque 

“ unoquoque  aegro  quaecunque  patiatur  probe 
“ didicerit.” 

5.  Hanc  ego  medicinae  colendae  rationem 
unicam  patuisse  puto  primis  nostrae  artis  ma- 
gistris : quam  si  constanter  sequuti  essent, 
nunquam  profectb  erravissent ; quum  isthuc 
nihil  aliud  plane  sit  quam  imitari,  atque  ab 
exemplari  proposito  descriptum  exprimere  et 
exarare.  Neque  mihi  aegre  concessum  iri 
spero,  ante  exploratos  simplici  hac,  et  naturae 
convenienti  ratione,  morborum  limites,  atque 
aspectus  varios,  nullum  patuisse  aditum  ad 
generales  morborum  censuras:  cujus  generis 
ferme  sunt,  quae  in  Coacis  praenotionibus,  et 
Hippocratis  aphorismis,  continentur.  Necesse 
quippe  est,  ut  incertae  dubiaeque  sint  censurae, 
quae  non  ex  plena  casuum  enumeratione  in-  - 
ducuntur : quin  etiam  fallax  sit  ac  lubrica 
antiquorum  illa  curta  brevisque  scribendi  ra- 
tio, quamdiu  aberat  plena  singulorum  casuum 
inductio  : denique  ut  cum  grano,  quod  aiunt, 
salis,  omnia  istiusmodi  scripta  Hippocratis 

sint  sumenda  : quae  proinde,  tanquam  per  se 

manca, 

manca,  supplevit,  atque  apta  explicatione 
exornavit  castigavitque  primum  Celsus,  dein- 
de hujus  elegantis  diligentiae  aemulus,  Lom- 
mius. 

6.  Porro  rerum  naturam  evolventibus  pla- 
num erit,  primaevos  Medicinae  prudentes 
ad  theoriam  artis  suae  suis  absolvendam  nu- 
meris non  satis  fuisse  instructos.  Siquidem 
constat  non  posse  earum  rerum  quae  corpori 
humano  incidunt  rationem  numerumque  iniri, 
nisi  eae  prius  per  observationem  assiduam  eru- 
tae, seorsum  suo  quaeque  loco  notentur.  At- 
qui ad  hanc  Medicinae  partem  olim  desidera- 
batur praecipua  illa  corporis  humani  notitia, 
quae  sub  auspiciis  maxime  clarissimi  Harvei 
non  ita  pridem  in  lucem  prodiit ; quippe, 
qua  sola,  tanquam  face  praelucente,  consectari 
licet  occultas  et  multiformes  corploris  animati 
actiones. 

7«  Neque  magis  erant  antiqui  ad  systemata 
atque  compendia  suae  artis  fabricanda  impa- 
rati, quam  ad  remedia  invenienda,  inventaque 
morbis  accommodanda  j siquidem  non  minus 

ad 

ad  hoc  quam  ad  illud  praesumenda  sit  enu- 
cleata ac  probe  distincta  morborum  historia. 
Nam  omne  remedium  (ut  supra  est  ostensum) 
ad  unum  omnino  morbum,  vel  morbi  potius 
casum,  referri  debet.  Ita  si  vel  minimum  du- 
bitatur de  morbi  ipsius  specie,  semper  incer- 
tum erit,  quo  nomine,  quave  fini,  a curanti- 
bus aliquando  data  sint  remedia  *,  quae,  utut 
tum  erant,  utut  juvisse  quondam  dicuntur, 
prorsus  tamen  nihil  conferunt  in  posterorum 
usus.  Adeo  nullus  esse  potest  remedio  locus 
ante  definitum  circumscriptumque  morbum  ; 
quando  quaecunque  quovis  modo  remorantur 
morborum  investigationem,  eadem  opera  si- 
mul remorantur  remediorum  inventionem. 
Sed  alia  quoque  tum  erant  neque  pauca  im- 
pedimenta inventioni  remediorum  injecta,  cum 
a medicamentorum  difficili  ex  infinita  prope 
rerum  varietate  delectu,  tum  ab  eorundem 
lubrica  admodum  atque  incerta  ad  singulares 
casus  accommodatione. 

8.  Itaque  ex  rei  ipsius  natura  constat  de- 
buisse priscos,  quia  parum  erant  ad  medica- 
mentorum 

mentorum  vires  perspiciendas  instructi,  om- 
nem idcirco  suam  locare  operam  in  morborum 
historiis  diligenter  notandis  et  colligendis 
quo  magis  scilicet  juvarentur  posteri  ad  re- 
media excogitanda  singulisque  morbis  adap- 
tanda ; postremo  ad  systemata  ex  majorum 
laboribus  accurate  digestis  aliquando  compo- 
nenda. 

9.  Animadverso  jam  periniquo  veterum  ad 
excolendas  varias  Medicinae  partes  loco,  nimis- 
que  alieno  statu,  propius  nunc  attingemus  quod 
supra  est  a nobis  propositum,  monstrabimus- 
que,  quemadmodum  nos  ducat  dirigatque 
morborum  historia  in  rectum  medicamento- 
rum usum,  nec  non  ad  ipsius  victus  rationem 
moderandam,  quam  et  Hippocrates  et  Celsus 
rerum  ingestarum  primam  esse  putant  regulis 
legibusque  medicinalibus  subjectam  : e6  sci- 
licet ex  ipsa  rei  natura  inducti  } quum  ne  ae- 
gri quidem,  adhuc  rudes  et  ignari,  abstinerent 
se  cibis,  quos  quidem  non  minus  ad  rectae  va- 
letudinis, quam  ad  vitae  praesidium  compara- 

tos  esse  existimabant.  Quumque  appetitus- 
(qui  in  aegrotantibus  plurimum  sibi  juris  ven- 
dicat)  nunc  crassiores,  nunc  tenuiores  flagita- 
ret cibos,  prout  vel  sitis  id  monebat,  vel  fa- 
mes j nunc  contra  vi  morbi  fractus  et  prostra- 
tus omnem  fastidiret  cibi  usum.  Hinc  tan- 
dem 01  tas  esse  inevitabiles,  circa  ciborum  tum 
modum , tum  materiam , observationes.  In  hanc 
sententiam  Hippocrates,  de  prisca  medicina 
agens,  haec  habet : “ At  mea  quidem  opinio- 
ne, nemo  ad  medicinam  animum  applica- 
turus fuisset,,  si  eadem  victus  ratio  aegris 
“ juxta  et  sanis  esset  accommoda.—  ■ Itaque 
qui  medicinam  perscrutando  invenere,  pri- 
“ ,mum  quidem,  uti  censeo,  de  ciborum  co- 
“ pia  detraxerunt,  quantum  nonnullis  aegro- 
“ tantibus  esset  satis : quum  tamen  idem  non 
“ omnibus  aeque  prodesse  videretur,  quod  alii 
u ita  affecti  habitique  reperirentur,.  ut  ne  pau- 
“ cos  quidem  cibos  conficere  possent : inde 
u imbecillioribus  sorbitiones  praescrips^unt. 
“ — Quod  si  ne  quidem  sorbitionibus  essent 

“ pares,  iis  quoque  detractis,  potiones  substi- 

* 

“ tuerunt.” 

“ tuerunt.”  Cui  omnino  concinit  Celsus,  in 
haec  verba : “ iEgrorum,  qui  sine  Medicis 

“ erant,  alios,  propter  aviditatem,  primis  die- 
“ bus  protenus  cibum  assumpsisse,  alios,  prop- 
“ ter  fastidium  abstinuisse  ; levatumque  ma- 
“ gis  eorum  morbum  fuisse  qui  abstinuerant. 
“ Itemque  alios  in  ipsa  febri  aliquid  edisse, 
“ alios  paulo  ante  eam,  alios  post  remissionem 
“ ejus : optime  deinde  his  cessisse,  qui  post 
“ finem  febris  id  fecerant.  Eadem  ratione 
“ alios  inter  principia  protenus  usos  esse  cibo 
“ pleniore,  alios  exiguo  ; gravioresque  eos 
“ factos,  qui  se  implerant.  Haec  similiaque 
“ cum  quotidie  inciderent,  diligentes  homines 
“ notasse,  quae  plerumque  melius  responde- 

“ rent ; deinde  aegrotantibus  ea  praecipere 

* 

“ coepisse.” 

. > 

10.  Ex  his  utri  usque  cum  Graeci  tum  Lati- 
ni Patris  auctoritatibus  apparet,  antiquorum 
de  ratione  victus  observata  et  decreta  praeci- 
pue respexisse  diversa  morbi  incumbentis  tem- 

F 2 

pora.  Id  quod  ex  sequentibus  Aphorismls 
diieteticis  planius  adhuc  erit. 

“ Quum  morbi  vigor  maximus,  tum  victu 
“ utendum  tenuissimo.”  Sect.  i.  Aph.  8. 

“ Quibus  statim  vigor  adest,  hos  quidem 
“ oportet  cibare  tenuiter.”  Aph.  io. 

“ In  accessionis  impetu  cibum  subtrahere 
“ oportet.:  nam  praebere  noxium.”  Aph  n. 

At  caeterorum  omnium  huc  spectantium 
quasi  summam  complectitur  Aph.  17. 

“ Quos  etiam  semel  iterumque,  quos  plus 
“ minusve,  et  particulatim  alere  conveniat, 
“ spectandum.  Dandum  vero  aliquid  anni 
“ tempori,  regioni,  aetati,  et  consuetudini.” 

Ex  quibus  cum  id  modo  discimus,  quinam 
aegri  plus  minusve  cibi,  cum  majore  minoreve 
periculo, seu  febris  incremento,  (quae  certe  pro 
ratione  alimenti  semper  increscit),  ferre  vale- 
ant : perspicuum  est,  universos  istos  Apho- 
rismos  consistere  innitique  rebus  naturaliter 
prorumpentibus  ex  antegressa  morbi  historia ; 
quae  sane  caetera  antecedit  omnia,  facem  quasi 
preferens : quum  ex  ea  sola  cognoscatur  mor- 
bi 

bi  vigor  atque  accessionis  impetus  (quo  saevi- 
ente cibi  difficillime  tolerantur)  unde  Medi- 
cus ad  moderandam  victus  rationem  quasi 
manu  ducatur. 

11.  Eadem  plane  methodo  pergit  purgantia 
quoque  medicamenta  ad  febrium  tempora  ac- 
commodare, in  sequentibus  Aphorismis  : 

' Sect.  1.  Aph.  24.  “ In  acuti6  morbis  raro, 

“ et  inter  principia,  purgantibus  utendum  est : 
“ idque  diligenti  prius  adhibita  circumspec- 
“ tione  faciendum.” 

Ibid.  Aph.  22.  “ Matura  et  concocta  me- 

dicamento purgante  educere  ac  movere  opor- 
tet, non  cruda,  neque  inter  initia,  nisi  su- 
opte  cieantur  impetu,  quod  perraro  fit.” 

12.  Ex  hisce  jam  exemplis  videre  licet,  quo 
certius  distinctiusque  innotuere  varias  morbi 
alicujus  periodi,  hoc  clarius  atque  evidentius 
innotuisse  rerum  assumptarum,  ad  morbum, 

sive  in  melius,  sive  secus  commutandum,  vi- 
res. ' 

F3 

13.  Ex  iisdem  porro  colligitur,  ignota  mor- 
bi historia,  rerum  (utut  crebro  ingestarum) 
vires  pariter  ignotas  esse  debere  ; quum  in 
diversis  morbi  temporibus,  (quibus  subjiciun- 
tur omnes  fere  morbi),  diversi  quoque  sint,  ut 
supra  est  ostensum,  earum  rerum  effectus, 

14.  Sed  ex  antegressa  morborum  notitia, 

prudentibus  remediorum  indagatoribus  aliud 

prasterea  insigne  praebetur  adjumentum,  ni- 
. / 
mirum  quando  subita  fit  morbi  remissio  ex 

insigni  aliquo  spontaneoque  naturae  eventu, 

cujus  rei  exempla  dant  sequentes  Aphorismi. 

Sect.  6.  13. 

Singultu  laboranti  sternutamenta,  si  super- 
veniunt, singultum  tollunt.  Ibid.  14. 

Hydropico,  si  aqua  e venis  in  alvum  con- 
fluxit, morbus  solvitur.  Sect.  7.  29. 

Leucophlegmatia  afflicto,  si  vehemens  su- 
pervenit alvi  fluxio,  morbum  solvit.  Sect  6. 

15- 

Diuturno  alvi  profluvio  laboranti,  sponte 
superveniens  vomitus  profluvium  solvit. 

Hujus 

Hujus  generis  multa  in  naturali  morborum 
cursu  necessario  eveniunt  attentis  spectatori- 
bus, unde  certiores  fiant  de  variis  aptisque  re- 
mediis : cujusmodi  sunt,  quae  in  singultu 
sternutamenta,  in  hydrope  alvum,  in  diar- 
rhoea vomitum  provocant ; de  quibus  plane 
et  aperte  admonent  adducti  modo  Aphorismi  : 
a quorum  etiam  auctoritate  multum  pendere 
video  severiorum  nostri  temporis  Medicorum 
usum  et  consuetudinem : ut  Sydenhami  in 
hydrope  et  diarrhoea,  atque  Joannis  Friend  in 
febribus  curandis. 

15.  Quid  enim  certius  aut  naturae  conve- 
nientius esse  potest,  quam  haec  antiqua  curan- 
di ratio  ? qua  scilicet  optime  intelligatur, 
quid  natura  ferat,  quidve  illi  prosit.  Scire 
interim  oportet  eos,  qui  Hippocratem  hacte- 
nus sequuntur,  licet  experientiae  atque  obser- 
vationibus suam  medendi  rationem  accommo- 
dent, ab  hodiernis  tamen  Empiricis  longis- 
sime recedere,  qui  quidem  medicinam  exco- 
lere et  factitare  jubent  per  medicamenta  ad- 
huc ignota,  et  citra  consilium  ingesta,  hac  so- 

la  fini  ut  in  specifica  quae  vocant,  i.  e.  pro- 
pria antidota,  si  casus  tulerit,  incidant  : cu- 
jusmodi  nulla  certe  admittit  recipitque  me- 
thodus e veteribus  modo  deducta.  Quamdiu 
enim  naturae  instituto  nosmet  studiose  dedi- 
mus, nulla  omnino  fingi  potest  caussa,  quam- 
obrem  quicquam  attentemus,  aut  periclite- 
mur,  praeter  quod  ipsa  suggerit  natura  : ideo- 
que  in  hoc  uno  consistere  omnem  medendi 
rationem,  ut  indiciis  signisque  obtemperetur 
fiatque  satis.  Atque  haec  in  universum  de 
antegressa  medicamentorum  indicatione  dicta 
sunto. 

16.  Ad  remediorum  vero  inventionem,  ut 
Medicorum,  qui  naturam  imitantur,  votis  re- 
spondeant, palam  esse  puto,  ejusmodi  Medicis 
non  opus  esse  alia  medicamenta,  quam  quae 
vi  quadam  conspicua  polleant  in  corporis  ip- 
sius actionibus,  sive  expediendis  sive  impedi- 
endis : cujusmodi  sunt  quae  alvum,  vomitum 
aut  urinam  movent ; calefacientia  item,  sopo- 
rifera, &-c.  Quippe  quae  sola  indicationibus 
ab  effectuum  notabilium  observatione  desump- 
tis 

tis  satisfaciant : qualia  ut  reperiantur,  requiri- 
tur duntaxat,  ut  semel  assumantur : cui  quidem 
casui  locum  abunde  praebet  hominum  partim 
necessitas,  partim  appetentia  procax : non- 
numquam etiam  praeceps,  aut  curiosa  volun- 
tas, cujus  certe  importunitati  debetur,  quod 
•immensa  rerum  insolentium  varietas  identi- 
dem assumatur  ; quarum  tamen  omnium  eae 
solae  forent  observabiles,  quae  manifestam 
mutationem  corpori  inducant. 

r7-  Quamvis  autem  sic  satis  magna  sup- 
peteret caussarum  in  corpus  humanum  valide 
agentium  ; idque  etiam,  si  casus  tulerit,  longe 
ante  descriptas  morborum  historias  : non  ta- 
men aeque  magna  existeret  remediorum  co- 
pia : quum  nihil  proprie  remedium  appellari 
debeat,  nisi  quod  ex  curantis  consilio  et  so- 
lertia  adaptatur  morbo  } eodem  plane  modo 
atque  Hippocrates  morbis  accommodavit  ra- 
tionem victus  et  purgantium  usum. 

' ' * ' : n,  .».<  i . i . • " . * \y  *. 

18.  Ne  autem  ista  longius  persequar,  ac 
nimio  opere- contendam  ea  in  usum  Medico- 

rum  nunquam  esse  cessura,  nisi  indiciis  ex 
tenore  morbi  provenientibus  respondeant,  de- 
monstratum semel  dabo,  Non  posse  curari 
morbos  medicamentis  auxiliisve  ullis , quce  in- 
dicationibus non  subserviant , faciantque  satis  } 
saltem  id  temere  tentari. 

19.  Sed  ante  omnia  meminisse  convenit, 
medicamenti  citra  indicium  praebiti  vires  in 
corpus  humanum  ignotas  plane  atque  incom- 
pertas esse  ; (nam  si  compertae  essent,  palam 
est  tali  praebito  medicamento,  spem  fore,  tali- 
bus viribus  mutatum  iri  morbi  faciem  ; at 
hoc  est  indiciis  servire  et  satisfacere,  contra 
hypothesin).  Quod  si  ignotum  est  plane 
quod  praebetur  medicamentum,  non  erit  sane, 
cur  in  hoc  potius  quam  illo  praebeatur  morbo , 
aut  in  hoc  potius  quam  illo  morbi  stadio : 
(quum  in  illo  penitus  ignoto  nihil  reperiatur, 
quod  huic  quam  illi  potius  malo  opponatur  ; 
quodve  in  morbi  principio  potius  quam  in 
statu , in  statu  quam  in  declinatione,  usui  esse 
queat). 

Putemus  nunc  innumerabiles  morborum 

species, 

species,  tum  cuj  usque  morbi  tempora  diversa, 
quibus  ex  aequo  adhiberi  possit  medicamen- 
tum plane  ignotum  : dabitque  sane  calculus 
casuum,  sive  periculorum  temere  prius  subeun- 
dorum, quam  elucescant, ignoti  medicamenti 
vires,  numerum  numero  infinito  parem.  Unde 
profecto  satis  constat  tentaminis  hujusmodi 
temeritas.  Eoque  magis,  si  adjicias,  in  casu 
proposito  subesse  nihil,  quo  hujus  potius  quam 
illius,  herbae  puta,  animalis,  fossilisve,  aut  ho- 
rum omnium  unius  potius  quam  alterius  par- 
tis, fiat  optio,  aut  delectus  ; aut  denique  quo 
definiri  queat  certa  cuj  usque  dosis , sine  vita 
humanae  periculo  supra  omnem  excusationem 
audaci.  At  quot,  obsecro,  passim  scatent  her- 
ba, quot  ubique  comparent  animalia,  quanta 
est  fossilium  varietas ; atque  in  his  omnibus 
partium  diversitas,  quotuplex  denique  doseos 
ratio  ? qua  tamen  omnia  inquisitori  caco  se 
ingerunt  nullo  discrimine,  nullo  delectu. 


20.  Hinc  evincitur  solutis  vagisque  pericli- 
tationibus, principib  non  comperta  atque  ex- 
plorata fuisse  remedia ; verqm  ex  certis  rerum 

ipsarum 

ipsarum  viribus  identidem  erumpentibus  in- 
notuisse, dum  Medici,  omnibus  sedulo  circum- 
spectis, id  unum  agerent,  ut  oblatas  istas  re- 
rum vires  morbis  solerter  accommodarent,  at- 
que in  remediorum  censu  numeroque  deinceps, 
uti  aequum  est,  deputarent.  Quam  viam  ae- 
quam, rationique  convenientem,  institisse  ve- 
teres, Celsus  in  primis  auctor  est,  cujus  haec* 
sunt  in  praefatione  verba  : “ Non  enim  quid- 
“ libet  antiquiores  viros  aegris  inculcasse  ; sed 
“ cogitasse,  quid  maxime  conveniret ; et  id 
« usu  explorasse,  ad  quod  ante  conjectura  ali- 
“ qua  ducti  essent.  Neque  interesse,  an  ini- 
“ tio  pleraque  explorata  sint,  si  a consilio 
“ tamen  coeperunt.  Et  id  quidem  in  multis 
“ ita  se  habere.  Saepe  vero  etiam  nova  incE 
“ dere  genera  morborum,  in  quibus  nihil  ad- 
“ huc  usus  ostenderit ; ut  ideo  necessarium 
“ sit  animadvertere,  unde  ea  coeperint  •,  ceu 
“ sine  quo  nemo  mortalium  reperire  possit, 

cur  hoc,  quam  illo,  pot;ius  utatur.” 

2,1 . His  ita  expositis  demonstratisque,  cuivis 
per  me  licet  arbitratu  suo  accipere  primum 

sextumque 

sextumque  Pitcarnii  nostri  corollarium,  dis- 
sertationi suae  de  divisione  morborum  subjec- 
tum ; eaque,  si  vacat,  cum  diserto  ipsius  "dis- 
sertationis scopo  gloriosaque  ejusdem  coronide* 
componere.  Liberum  quoque  omnibus  arbi- 
trium permitto  de  clariss.  Boylaei,  (ut  alios 
nunc  taceam  inferioris  subsellii  Chymicos  at* 
que  Empiricos  importunos),  in  vagis  atque  in- 
anibus experimentis  accumulandis  male  locata 
opera  : cujus  sane  non  alius  fuit  fructus  et 
eventus,  quam  ut,  per  magnificam  istorum  jac- 
tantiam, Medici  parum  cauti  aegros  sibi  com- 
missos, aut  vanis  cruciarent,  aut  saltem  falle- 
rent remediis. 

22.  Neque  hoc  fugit  perspicacissimum  Sy- 
denhamum.  Itaque  de  remediis  specificis, 
quae  vi  quadam  occulta  agere  dicuntur,  sic 
habet.  “ Si  quis  hic  objecerit,  satis  magnum 
“ remediorum  specificorum  numerum  jamdu- 
dum  nobis  innotuisse,  hunc  ipsum,  si  exa- 
men paulo  diligentius  instituerit,  in  oppo- 
sitas partes  facile  transiturum  confido,  cum 
“ unicus  cortex  Peruvianus  militet.”  Huic 

ego  viro  accedo  lubens,  prorsusque  ita  existimo, 
in  re  colenda  medica  tot  prius  lapsura  secula, 
quot  ab  Hlsculapio  huc  usque  effluxere,  quam 
in  conspectum  sese  dabit  aliud  huic  per  omnia 
simile  remedium.  Quo  circa  mihi  callide  fe- 
cisse videtur  noster  ad  quintum  supra  dictae 
tractationis  corollarium,  quod  corticem  Peru- 
vianum  nominatim  laudet,  proponatque  in  ex- 
emplum experimentorum,  seu  verius  pericu- 
lorum, quasi  ritu  aleatorio  deinceps  faciendo- 
rum, ad  medicinam,  si  placet,  amplius  profe- 
rendam, etiam  ubi  nulla  praelucet  rationis  ad- 
monitio aut  consilium. 

23.  Viam  jam  ad  veram  germanamque  me- 
dendi artem  munisse  me  arbitror  : siquidem 
doceant  et  exempla  Hippocratis,  quod  candidis 
sedulisque  medicinae  prudentibus  omnem  cu- 
rationis modum  et  mensuram  unice  ponat  ac- 
curata morborum  historia ; demonstrentque 
quae  a nobis  supra  proposita  sunt,  non  posse 
diu  latere  illa  quibus  Hippocrates  usus  est  re- 
media : uti  nec  alia  quaecunque  suam  in  cor- 
pore 

pore  humano  vim  et  efficacitatem  evidenter 
ostendunt. 

u i 

24.  Quum  igitur  tali  tamque  stabili  funda- 
mento innitatur  morborum  historia,  indeque 
remediorum  omnium  necessariorum  investi- 
gatio, non  video  profectb  quorsum  tam  multa 
multi  de  obscuritate  ac  penuria  nostrae  artis 
conquerantur : siquidem  operae  nostrae  praeci- 
puam ac  palmariam  partem  faciat  talis  morbi 
notitia  atque  historia,  qualem  sibi  Astronomi, 
v.  g.  planetarum  quaerunt ; quorum  illi  gra- 
vitatem communem  ex  certis  legibus  generali- 
bus facile  cognoscunt : at  qualem  singuli  motu 
suo  figuram  describant,  singulorum  item  pe- 
riodum, et  occursum  mutuum,  et  phases  pro- 
prias, non  sine  operosa  singularm  rerum  appa- 
1 entium  atque  incidentium  collectione,  et  con- 
stitutione recta,  et  diligenti  insuper  instituto  cal- 
culo, tandem  aliquando  consequuntur.  Quan- 
quam  vero  ab  rebus  observatis  pendent  artis 
Astronomica  fundamenta ; nemo  tamen  id- 
circo Astronomiam  ad  incertas  relegat,  sed 
certis  annumerat  scientiis:  quando  quie  ad 

cam  spectant  omnia  observanda,  homini  pru- 
denti et  industrio  certissime  objiciantur.  Tan- 
tumque abest  ut  Astronomi  ulteriorem  artis 
suae  culturam  a fortuna  petendam  esse  existi- 
ment, ut  etiam  cometarum  cursus,  quamlibet 
anomalos,  repetita  paulo  observatione,  se  ad 
certas  tandem  atque  constantes  leges  revoca- 
turos esse  non  dubitent. 

25.  Utinam  nostri  homines,  pari  spe  freti, 
non  prius  morbos  curare  aggrederentur,  quam 
eorum  faciem  atque  indolem  satis  exploratam 
haberent ; contra  quam  factitant  illi,  qui  re- 
licta morbi  historia,  protinus  se  totos  dedunt 
specificis,  i.  e.  propriis  et  perpetuis  quibus- 
dam antidotis,  captandis  ; ut  per  infinitam 
scilicet  ingestorum  seriem  dato  morbo  tandem 
inveniant  remedium,  si  credis,  infallibile *. 
Cui  sane  non  solum  inutili,  sed  periculosae 
istorum  opera?,  quantum  faveant  praelibata 

Pitcarnii 

Pitcarnii  nostri  consectaria  6.  et  7.  judicent 
alii. 

26.  Quanto  prudentius  astronomorum  pa- 
tientiam diligentiamque  imitatus  sit  Sydenha- 
mus,  ex  imae  sect.  cap.  2do.  5taequeult.  cuivis 
attendenti  in  proclivi  erit.  Quod  si  quis  ad- 
huc nihilominus  suspicetur  eum  fumos  ven- 
dere, remque  vanam  promittere,  operas  pre- 
tium erit  totam  ejus  perpetuamque  medendi 
rationem  serio  evolvere.  Hoc  si  fecerit,  oculis 
ipse  suis,  si  quid  curiosius  aestimat,  elegansque 
est  formarum  spectator,  agnoscet  opus  specta- 
bile, omniumque,  quae  quidem  ad  hunc  diem 
in  arte  salutari  prodierunt,  absolutissimum  : 
exemplum  quoque  fatebitur  imitatu  non  diffi- 
cile : dispositionem  item  operis  et  structuram 
pulchram  atque  ubique  sui  similem  : denique 
opus  nusquam  cedens  optimis  in  disciplina 
physica  laboribus  : ut  non  facile  dixeris,  ma- 
jorem se  praebuerit  virum  in  naturali  morbo- 
rum secundum  varias  coeli  annique  vicissitu- 
dines progressu  consectando,  ordineque  deli- 
neando, an  in  simplici  facilique  ratione,  qua 

oppugnare  coepit  symptomata  maxime  funesta 
Qt  feralia,  interea  loci  cum  caetera  medican- 
tium turba  fere  solis  alex iphar micis  atque  an- 
tidotis venandis  incumberet.  Itaque  tempes- 
tiva sanguinis  missione,  vomitu,  purgatione, 
opio,  stragularum  vestium  calore  temperato, 
equitatione,  gestatione,  chalybe,  aliorumque, 
et  numero  paucorum  et  ingenio  simplicium 
(quorum  in  aprico  essent  vires)  medicaminum 
ope  contentus,  morborum  monstra  domuit. 
Nec  mirum,  quum  idem  venenorum  valentis- 
simorum  virus  aggredi  non  dubitarit  meris 
aquae  tepidae  cyathis,  satius  esse  ducens  morbi 

incumbentis  obsequi  indiciis,  quam  periclitan- 

/ 

tem  aegrum  tantisper  deserere,  dum  ipse  anti- 
dota quaereret.  Ad  hoc,  superato,  quo  a pri- 
mis annis  fuerat  imbutus,  gravissimo  praeju- 
dicio Hippocratis  olim  affirmantis  fluente  al- 
vo non  esse  mittendum  sanguinem , ille  contra 
sequens  propria  inflammationum  indicia,  tan- 
dem non  dubitavit  vel  sola  missione  sanguinis 
fluenti  occurrere  alvo,  quotiens  ea'  inflamma- 
tionem haberet  comitem.  Similiter  etsi  vete- 


*  De  victus  ratione  in  morb.  acut.  extremo  lib. 

res  decrevissent  pleuritidem  solo  sputo  at- 
que exscreatione  persanandam  esse,- magno  que 
praeceptionum  numero  universum  Medicorum 
coetum,  usque  ad  Sydenhami  tempora,  in  su- 
am facile  sententiam  traduxissent ; ille  tamen 

* 

sagax,  ac  melioribus  ductus  auspiciis,  anticipa- 
tam istam  notionem  adeo  profligavit,  ut  mera 
simplicique  sanguinis  detractione,  quam  mor- 
bus per  se  faciendam  indicat,  desideratum 
opus  perficeret,  ingenuosque  Medicorum  lilio^ 
deinceps  dubia  simul  et  intricata  curatione, 
quas  a multis  ante- seculis  nitebatur  confec- 
tionibus fere  pectoralibus,  commodum  expe- 
diret. 

< . * ' r ; u:;)  . h 

26.  Liquet  ergo -magnum  Sydenhamum  ex 

attenta  assiduaque  indiciorum  consideratione 

■ \ 

tantum  obtinuisse  in  morbos  imperium  : inde- 
que  factum,  ut  totius  Medicinas  nova  quaedam 
meliorque  existeret  facies : illumque  hoc  maxi- 
me nomine  caeteris  Medicantibus  palmam 
pneripuisse,  ex  utrorumque  scriptis  inter  se 
collatis  amplius  patebit. 

27.  Quemadmodum  vero  hujus  viri  aperta, 
inaffectata,  eademque  felix  medendi  ratio  nos- 
trae dissertationis  argumentum  firmat,  sic  ei- 
dem robur  addet  de  vulgaribus  aliorum  scrip- 
tis interpositum  judicium.  Ubique  enim  de- 
prehendimus incertum  ancipitemque  remedio- 
rum eventum,  ubi  incerta  est  et  anceps  indi- 
catio : neque  unquam  definiri  posse  quidnam 
perfecerit  Medicus,  qui  remedia  tantum  pro- 
mit a se  adhibita,  nullam  vero  sui  in  adhiben- 
do consilii  rationem.  Neque  Hercule  quq 
examinentur  vasta  scriptorum  volumina,  me- 
lius hoc  invenio  usquam  criterion  : cum  sine 
eo  quid  animi  habeant  Medici  perpetuo  igno- 
retur. Quamdiu  enim  propriis  tantum  speci- 
ficisque  litatur,  ab  ipsa  auctorum  fide  et  peri- 
tia totqm  pendet  judicium : at  qu&m  subles- 
ta sit,  quamquq  maligna  hominum  multorum 
fides,  quam  fallax  saepe  opinata  peritia,  quoti- 
diana docet  experientia.  Contra,  indicationes 
lectae  ac  severae  propriam  et  perpetuam  quan- 
dam  lucem  secum  ferunt ; medendi  quoque 
viam  faciunt  constantem  atque  uniformem ; 
nobisqup  res  inter  se  contendendi,  deinde  ar- 
gumentandi. 

gumentandi,  copiam  et  facultatem  praebent 
tutam. 

28.  Ex  his  quoque  intelligitur  quid  medi- 
cinas contulisse  censendus  sit  Mortonus ; qui 

i 

nihil  adjutus  vel  crebra  aegrorum  consuetu- 
dine, vel  luculento  auctus  Sydenhami  exem- 
plo, exolescentem  tum  maluit  revocare  disci- 
plinam miscellaneam,  atque  immensa  qua- 
dam medicaminum  farragine  cinnoque  teme- 
rario rursus  pro  libidine  sua  abuti.  Qua  re 
factum  est  profecto,  ut  omnia  morbi  sympto- 
mata graviora  malignioraque  existerunt,  quam 
luissent  alias,  si  modo  Sydenhamo  fuisset  dicto 
audiens. 

29.  Quod  si  uno  conspectu  multorum  simul 
rationes  medendi  complecti  velis,  Burneti, 
similisve  compilatoris,  thesauros  inspice  : te- 
cumque  reputa,  an  sit  cur  uni  quam  alteri 
potius  fidem  habeas ; aut  omnium,  ut  quo- 
rundam  mos  est,  consilia  velis  indifferenter 
experiri  ? Hoc  si  feceris,  de  corio  hominis 
ludes  perfamiliariter  : eademque  opera  osten- 

des,  quam  incompertae  sint  tantopere  jactatae 
specificorum  vires,  quaequidem  mihi  viden- 
tur tela  vesanis  structoribus  Babylonicis  quam 
cordatis  Medicis  digniora.  Quamvis  enim  in 
quibusdam  morbis  obscurioribus  de  specifi- 
corum successu  possit  dubitari ; quum  tamen 
pari  fiducia  soleant  in  podagra,  atque  in  malo 
maxime  tractabili,  praescribi ; satis  utique 
patet,  quam  parum  veritati  et  candori  litent, 
qui  ista  venditant. 

30.  Nihil  autem  aeque  nos  ab  istorum  ho- 
minum contagio  vindicabit,  ac  ipsa  morborum 
remediis  adhuc  intactorum  exacta  delineatio  ; 
quippe  qua  sola  intelligetur,  quae  sint  cuj  us- 
que Medici  partes  in  morbo  demutando ; 
quando  item  licebit  anceps  experimentum 
capere  \ denique  quando  viro  bono  prorsus 
cessare  feriarique  conveniet.  Hac  prognosi 

1 

Medicis  adeo  necessaria  instructos  fuisse  pris- 
cos homines  vel  ex  eo  est  probabile,  quod  na- 
turae ordine  remediorum  usum  antecedat  mor- 
bi historia. 

31.  Quare  jam  vobis,  Auditores,  monstrasse 
videor,  quaenam  res  naturales  Medicorum  cu- 
ram atque  attentionem  primo  meruerint,  aut 
potius  ob  manifestiores  in  corpus  humanum 
effectus  quodammodo  extorserint ; quibus 
item  rationibtis  inducti  Medici  res  istas  mor- 
bis accommodarint,  ob  eamque  causam  dein- 
ceps Medicamentorum  cognomine  insignive- 
rint. Ut  satis  appareat  quanto  intervallo  di- 
stent haec  ab  experimentis  chemicis,  quae  ple- 
rumque suam  fortunae  debent  originem  ; quae- 
que ut  existant,  corporis  quam  animi  labo- 
rem magis  desiderant.  Equidem  ego  in  me- 
dicamentis inveniendis  nonnihil  etiam  fortunae 
bonae  concessi  \ at  adeo  id  exiguum,  ut  ea 
re  neutiquam  necesse  sit  interea  vel  tantillum 
pendere  haerereque  Medicinam  ; quae  qui- 
dem, ut  artes  caeterae,  tota  versatur  in  rebus 
inter  sese  componendis  riteque  aestimandis ; 
quamvis  repugnent,  atque  in  alia  omnia  abe- 
ant, qui  ab  hominis  barba  et  canitie  magis 
quam  a dextero  ac  bene  praeparato  ingenio 
medendi  scientiam  sperant,  contempta  et  ne- 
glecta nimium  humani  corporis  fabrica,  cae- 

teraque  artium  bonarum  supellectile  : quarum 
ex  inopia,  uti  tardus  segnisque  diu  fuit  sani- 
fera?  hujus  artis  progressus  ; sic  ex  earundem 
studiosa  nuper  cultione,  hujus  quoque  fuit 
successus  major,  indiesque  merito  speratur 
certius  constanti  usque  incrementum.  Quan- 
quam  dissimulandum  non  est,  etiam  ex  hoc 
fonte,  per  importunam  quorundam  magistro- 
rum festinationem,  multos  gravesque  errores 
profluxisse  : neque  id  mirum,  cum  in  causa- 
rum ambitu  nullae  reperiantur  abstrusiores 
investigatuque  difficiliores,  quam  quae  ad  cor- 
poris humani  actiones  spectant.  Atque  ab 
istis  in  theoria  erratis  eo  magis  est  cavendum 
omnibus  qui  Medicinae  faciendae  dant  operam, 
quo  pravam  theoriam  * semper  et  ubique  se- 
quuta  sit  perversa  praxis  j-.  Hinc  enim  “ Era- 
“ sistratus,  qui  cibos  in  ventre  atteri  conten- 
“ debat,  in  cibis  deligendis,  eos  quaerendos 
“ esse  censuit,  qui  facillime  teri  possint.  Con- 
“ tra  Plistonicus,  qui  cibos  putrescere  aiebat, 
“ eos  in  quibus  hoc  expeditissimum  esset. 

“ Denique, 


* Doctrinam. 


+ Usus. 

“ Denique  Hippocrates,  qui  calore  cibos  con- 
“ coqui  putabat,  eos  praeferebat,  qui  calorem 
“maxime  foverent*.”  Ad  eundem  modum 
non  ita  pridem  inter  se  commissa  vidimus 
acidum  et  alculi.  Nunc  quoque  quae  vocan- 
tur Dissolventia  et  Aperientia , aliaque  quae- 
dam mysteriis  (quid  rides  ?)  foeta  vocabula, 
respondent  quorundam  Medicorum  votis  at- 
que usibus,  indeque  omnem  anquirenda?  mor- 
borum historiae  curam  studiumque  antever- 
tunt. 

32.  Qualia  autem  ipsi  nobis  verba  demus, 
dum  istas  sectamur  umbras,  docet  nunc  indies 
increscens  proficiensque  naturae  ipsius  stu- 
dium. Hinc  enim  clarissimus  Boylaeus,  com- 
perto nullum  esse  usquam  in  toto  humano 
coipore  acidum , eadem  opera,  uno  quasi  ictu, 
istam  saltem  WLaterice  JVledicce  partem,  in  qua 
exponuntur  virtutes  alcalince , funditus  subver- 
tit. De  dissolventibus  autem,  caeterisque  ho- 
rum similibus  hodiernorum  hominum  idolis 

et 

et  figmentis,  quid  censendum  sit,  ex  superiori 
disputatione  nostra  colligi  potest. 

33.  At  omnis  omnium  hominum  opinati- 
ones et  praejudicia  persequi,  inque  ordinem 
cogere,  longum  foret.  Itaque,  generalis  re- 
medii vicem,  proxima  dissertatione,  ea  111 
oeconomia  animali  observabimus,  quae  ad  vaga 
ista  et  erratica  mentis  ludibria  coercenda  non- 
nihil conducent.  Simul  exempla  nonnulla 
proferemus,  unde  perspicuum  fiat,  ex  diligen- 
ti ad  rem  anatomicam  attentione,  uberrima  et 
certissima  curationum  indicia.  Hippocrati 
pariter  et  Sydenhamo  ignorata,  esse  profec- 
tura ; ignorata  autem  dico,  quod  alter  scilicet 
nesciret,  alter  paulo  negligentius  haberet  ob- 
servata anatomica.  Interim  diatiiben  hanc 
verbis  Celsi  claudimus  : 

« Rationalem  quidem  puto  medicinam  esse- 
debere ; instrui  vero  ab  evidentibus  causis, 
obscuris  omnibus  non  a cogitatione  artificis, 
sed  ab  ipsa  arte  rejectis.” 


Quatenus 

QUATENUS 

HUMORUM  IN  CORPORE  HUMANO  NASCENTIUM 

CONSIDERATIO 
AD  MEDICUM  PERTINEAT 

ET,  QUEMADMODUM  ILLI  EX  FRIGORE 

corrumpantur: 

DISSERTATIO  III. 


Contra  hi,  qui  se  empiricos  ah  experientia  nominant,  evidentes 
quidem  caussas,  ut  necessarias,  amplectuntur:  obscurarum  ve- 
ro causar  um  et  natui  alium  actionum  quastionem  ideo  super- 
vacuam esse  contendunt,  quoniam  incomprehensibilis  natura 
llt’  Cc.LS.praf.  lib.  i. 

ploi  St  Oib  ul>  ro  4^0;  yiW Li.  xa,  Acixi,  i.  e.  Propter 
frigus  quidem  fuxiones  funt,  quando  in  capite  caro  et  vena 
intenduntur.  Ha  quippe,  carne  inhorrente,  in  angustum 
coacta,  et  adstrictd,  humorem  exprimunt:  simul  ipsa  car- 
nes coarctata  vicissim  exprimunt  effunduntque.  Inde  quod 
expressum  est,  quo  sors  tunque  tulerit,  fuit. 

II ippocrat.  de  locis  in  homine. 

§ ^ natur cim  actiones  suas  ordine 
obeuntem  sequitur,  ej usque  facul- 
tates et  agendi  rationem  diligenter  attendit, 

sic 

sic  ut  nullam  sibi  in  rebus  naturalibus  sumat 
fingendi  libertatem,  nullas  properanti  ingenio 
laxet  habenas,  verum  indefessus  incorruptus- 
que  sedeat  contemplator ; nae  is  omnia  nature v 
opera  concinna,  elegantia,  utilia,  atque  ex 
caussarum,  quamlibet  distantium  mire  tamen 
conspirantium  serie,  ubique  inter  se  apta  et 
connexa  comperiet : in  primis  vero  fossilia, 
vegetantia,  et  animalia  omnia,  singulasque 
eorum  species,  propriis  quibusdam  certisque 
subjici  legibus,  quarum  fundamenta  solertis- 
simus  rerum  omnium  Architectus,  ut  Geometra 
optimus  maximus,  in  primis  rerum  seminibus 
ponere  voluit ; quorum  vi  sola  et  fecundi- 
tate insita  exstructas  perfectasque  deprehen- 
det tot  miras  spectabilesque  rerum  formas  e 
rudi  primum  et  indigesta  materiae  communis 
mole. 


i.  Nihilominus  tamen  chymici,  aviditate 
magis  quam  veritatis  studio  ducti,  eo  deve- 
nere vecordiae,  ut  inimitabilis  hujus  opificii 
imitatores  sciz.  alterique  quasi  Creatores  vi- 
deri velint : itaque  a multo  jam  tempore  om- 


ni 

ni  ope  contenderunt,  ut  artem  arcanam  in 
aurum  convertendi  omnia  eruerent.  At  hic 
quam  inanem  luserint  operam,  ipsa  res  loqui- 
tur. Enimvero  victrici  ignis  vi  ex  toto  se 
credunt,  qua  se  extorturos  sperant  quidlibet, 
vel  invito  naturali  caussarum  effectuumque 
nexu:  hujus  auxilio  freti,  quia  segnius  ju- 
vant aurifodinae,  compendia  quaerunt. 

3.  Quorum  ne  quid  decesset  proterviae, 
nonnullis  porro  visum  est  ex  certo  liquorum 
apparatu  vel  hominis  ipsius  novam  moliri  ef- 
fectionem. At  quam  id  iterum  vane  et  ar- 
roganter, palam  erit  cuilibet  vel  leviter  atten- 
denti, non  dico  diviniorem  animum,  sed  com- 
plicatam modo  variamque  illam  corporis  ma- 
chinam, partium  positu,  mole,  figura  consen- 
su, adeo  mirabilem,  ut  nunquam  profecto  di- 
vinum ejus  artificium  exaequatura  sint  teme- 
raria pusillorum  hominum  experimenta,  ad 
supremum  licet  conflagrationis  diem  usque 
repetita. 


4.  Verum 

4.  Verum  quamvis  ridicula  sit  haec  nimis- 
que  stolida  Chymicorum  gloriatio,  ab  ea  ta- 
men parvo  admodum  intervallo  distat  quo- 
rundam  Medicantium  inanitas,  qui,  insuper 
habitu  Natur  ce  magisterio,  multipliciquc  quam 
in  suis  actionibus  exsequendis  adhibet  rerum 
famularum  opera,  eam  conceperunt  suorum 
medicamentorum  opinionem,  ac  si  ea,  citra 
naturae  ipsius  auspicium,  ultro  discederent  in 
varias  illas  materiae  formas  et  complexiones, 
quibus  constat  humani  corporis  compages : 
quod  perinde  est  profecto,  ac  si  nihil  inter- 
esse  dicant,  corpus  animatum  sit  an  inanime. 
Itaque  boni  illi  anxie  conquirunt  composi- 
tiones per  se  foetas  elementis  nutritionis , se- 
minis, bilis,  caeterorumque  corporis  humani 
liquorum  naturalium  ; neque  non  praegnantes 
staminibus,  quas  partium  ejusdem  solidarum 
principiis  apte  respondeant,  unde  nimirum 
quoslibet  corporis  defectus  expedite  suppleant, 
humoris,  v.  g.  genitabilis,  ex  simili  quam  si- 
bi fingunt  ostreorum  erasi  et  temperatione  -. 
Nutritionis  vero  et  renovationis,  ex  serpen- 
tium cervorumque  carne,  quorum  illas  spo- 
lia. 

Ha,  hi  cornua  quotannis  mutant  *.  Iidem  ita 
praedicant  efferuntque  gelata  sua, plastica,  bal- 
sama vitalia,  elixira  salutifera,  ut  ea  non  ci- 
tius labris  salutent  deplorati  asgri,  quam  mor- 
bo quasi  excantato  integri  protinus  revivis- 
cant. Ubique  occurrunt  medicamenta  demu- 
tantia, transformantia,  emendantia j quibus, 
quantum  opus  est,  instaurentur,  corrigantur, 
augeantur  aut  imminuantur  proprii  corporis 
humores.  Pectoralia  quoque,  hepatica  et  ute- 
rina, quae  sive  ex  contagione,  sive  analogia,  seu 
qua  alia  vi  occulta  consulant  partibus  impe- 
rio suo  subjectis,  quocunque  demum  illae  im- 
plicentur  malo.  At  haec  vocabula,  per  se  va- 
ga nimisque  indefinita,  ut  communiter  arri- 
piuntur pro  cujusque  libidine,  ita  aliam  atque 
aliam  interpretationem  ferunt ; quo  fit,  ut 
sectis  maxime  dissidentibus  ex  aequo  tamen 
placeant  serviantque.  Sic  omnibus  uno  quasi 
ore  laudatur  medicamentum,  quod  per  se  nihil 

agit  ■ 


* Anguibus  exuitur  tenui  cum  pelle  vetustas, 
Nec  faciunt  cervos  cornua  jacta  senes. 

agit ; de  vi  et  efficientia  corporis  omnia  agen- 
tis plane  tacetur.  Quo  quid  inscitius  esse  po- 
test, aut  in  corporis  naturam  dici  contemptius  ? 
quae  tamen  in  suis  operibus  multum  abest  ut 
pendeat  ab  ullo  certo  propriove  pabulo,  ne- 
dum in  fugandis  morbis,  ab  auxiliis  istorum 
specialibus  *. 

5.  Quanta  quaeso  est  rerum  vegetantium 
copia  ? Quantus  animalium  partim  terres- 
trium, partim  marinorum  numerus,  quae  nunc 
tota,  nunc  partim  iisdem  corporis  usibus  in- 
serviunt ? quae  quidem  omnia,  quamlibet  dis- 
paria,  tamen  aeque  augeant  nutriantque  ejus 
partes  tum  solidas  tum  fluidas ; ut  et  ossa  du- 
ra, rigida,  fragilia,  et  liquida  acrfrque  bilis, 
a tenerrimis  maximeque  insipidis  nascantur 
herbis  : imo  omnes  simul  partes,  tam  solidae 
quam  fluidae,  ex  uno,  sive  lacte,  sive  alio  quo- 
vis pabulo  musculoso,  accrescant  \ quin  et  ip- 
sa  ossa,  per  ollam  digerentem,  quae  Papinum 
auctorem  habet,  liquata,  non  rnodb  ossibus 

nostri 

r~~~~  " 

nostri  corporis,  sed  et  caeteris  vasculis  pariter 
et  liquoribus  quos  continent  nutriendis  sint ; 
ita  ut  id,  quod  in  ossa  primum  abierat,  nunc 
in  carnem  convertatur,  et  vicissim  nunc  in 
ossa  abeat  quod  olim  caro  fuit.  Quare  plane 
arbitror  diversissimas  quasque  sanguinis  nutri- 
cis partes  aeque  per  se  aptas  habilesque  esse, 
ut  in  hanc  vel  illam  corporis  substantiam  trans- 
mutentur, dummodo  aeque  aptae  sint  ad  vasa, 
quae  singulis  famulantur,  obeunda : et  proinde 
diversarum  partium  eadem  omnino  esse  prima, 
si  quae  sunt,  elementa. 

6.  Hoc  autem  maxime  declarabunt  experi- 
menta circa  rerum  vegetationem  facta,  ut  qute 
nostrae  potestati  et  arbitrio  maxime  subjici- 
antur, arguentque  omnia  insitam  naturae  vim 
et  facultatem  effectricem  proprie  non  pendere 
ab  eo  quod  sufficitur  pabulo. 

7-  Enimvero  in  Actis  Anglorum  Philosophi- 
cis, Commentariis  Francorum  Academicis, 
multa  passim  prostant  experimenta,  unde  ap- 
pareat, ex  aqua  simplici  elici  et  educi  posse 
plantas  saporis  vehementissimi ; in  quibus 

eminet  Hombergii  illud,  qui  ex  nasturtio,  cu- 

i 

jus  semina  simplici  enutriverat  aqua,  non 
minus  extraxit  nitri  (quo  maxime  gaudet  id 
plantae  genus)  quam  ex  alio  nasturtio,  cujus 
semina  aluerat  aqua  ex  nitro  gravidata.  Quo- 
tidie etiam  videmus  surculum  alienae  arbori 

p 

insitum,  proprias  sibi  frondes,  flores,  fructus, 
succos,  et  si  quae  alia  sunt,  efferre,  quanquam 
inter  haec  nihil  mutetur  arboris  nutricis  ra- 
dix, sed  eosdem,  atque  ante  insitionem,  e ter- 
ra usque  sorbeat  djducatque  succos  alibiles. 

8.  Quae  cum  ita  sint,  quid  jam  evidentius 
esse  potest,  quam  quod  arteriae,  in  quibus  de- 
fertur commune  corporis  pabulum,  eandem 
plane  materiam  in  omnes  ramos  suos  et  ramo- 
rum propagines  diducant:  deinde  importato 
pabulo  non  deberi  tot  tantasque  ejusdem  ma- 
teriae similaris  transformationes  ; verum  uni 
corporis  opificio  et  actioni  naturali.  Non  e- 
quidem  inficior  ultimam  mutationem,  rei  que 
summam  gradatim  perque  incrementa  quaedam 
obtineri,  at  quotquot  illi  fuerint  aut  fingantur 
gradus,  necesse  est  fateri,  unam  eandemque 

primitus 

primitus  fuisse  materiam  ingestam,  quas  omnes 
illos  mutationis  gradus  patiatur  : in  iis  quippe 
locis,  v.  g.  ubi  aliqua  fit  proprii  liquoris  secre- 
tio, etsi  permulta  diversi  generis  vasa  commu- 
nem navent  operam,  ut  liquorum,  quos  ea  con- 
tinent, mistura  privatam  illam  procurent  se- 
cretionem ; tamen,  quum  exempla  modo  ad-* 
ducta  doceant,  ex  una  eademque  materia  sim- 
plici universos  corporis  humores  dilabentes 
diu  suppleri,  probabile  quoque  est  eandem 
simplicem  materiam  omnes  singulosque  suppe- 
ditare corpori  liquores,  eamque  non  nisi  cor- 
poris vi,  motuque  naturali,  in  aliam  atque 
aliam  vicissim  formam,  pro  varietate  partium 
quas  attingit,  subigi  et  elaborari. 

9.  Atque  haec  iacultatum  animalium,  simul 
ct  innumerorum  pene  vasculorum  m earum 
usum  a natura  comparatorum  consideratio, 
praecipue  cum  vasa  ista  (quod  diligentissimus 
Ruyschius  anxid  notat)  in  variis  locis  mire 
variantem  texturam  pne  ferant,  uti  cuilibet 
attendenti  evidenter  recludit  arcanas  tot  va- 

” 2 riantium 

nantium  liquorum  origines,  ita  demonstrat 
quam  inexplicabile  moliantur  opus  qui 'singu- 
lorum in  corpore  diversantium  liquorum  cor- 
rectioni, resolutioni,  inspissatiotii  student,  uni- 
ve  rei  alicui,  quae  in  universum  omnia  emen- 
det liquorum  vitia. 

10.  Nam  in  vestigandis  singulorum  liquo- 
rum vitiis,  modo  ut  nihil  ad  ea  conferant  soli- 
das partes  corporis,  duo  tantum  fingi  possunt 
casus,  viz.  ut  vitium  vel  proveniat  ab  aliqua 
partium,  quibus  ipse  liquor  constat  pravitate, 
vel  ab  aliqua  malignitate  extrinsecus  adveni- 
ente. 

11.  In  primo  casu,  cum  partes  liquorem 
aliquem  animalis  proprium  constituentes,  sint 
ipsae  quoque  liquores  animales,  vitiositas  ubi- 
que erit  in  ipso  eopore  quaerenda,  sicque  obe- 
undus infinitus  quidam  liquorum  circulus^ 
quorum  alii  in  aliorum  compositione  perpetuo 
intricantur. 


12.  Quod 

12.  Quod  si,  ut  alter  casus  fert,  liquores 
extrinsecus  vitiantur,  neque  possunt  per  ipsas 
corporis  facultates  emendari,  quo  tandem  pac- 
to id  praestabitur  ? Ponamus  v.  g.  primo  vi- 
tium extrinsecus  illatum  esse  ex  acido  aut  al- 
cali,  ex  nitroso,  aereo,  nitro-aereo , sulphureo , 
&c.  deinde  cognitum  esse  nobis  antidotum  quo 
vitium  id  exterminetur,  quodque,  ut  ipsum 
caetera  non  mutat,  sic  ab  alio  nullo  mutatur, 
nisi  solo  humore  vitioso,  prorsus  ut  per  den- 
sum diversissimorum  liquorum  agmen  ab  ipso 
ore  ad  occultas  usque  hostis  latebras  nulla  mo- 
ra possit  penetrare,  et  cum  hoste  cominus  con- 
gredi ; datis  jam  sic  et  concessis  omnibus,  ni- 
hil tamen  causae  erit  cur  speremus  liquorem 
vitiosum  cum  antidoto  commissum  continuo 
consensurum  in  plenam  integramque  corporis 
vexati  pacem,  neque  ultro  daturum  manus  ae- 
quis sanisque  ejus  legibus.  Fac  enim  conser- 
to hoc  certamine,  acidi  puta  et  alcali,  interi- 
re acidum , quid  tum  postea  ? an  omne  ?ion- 
acidum  corpori  utile  et  benignum  ? annon 
quod  ex  acido  et  alcali  conflatum  est  perinde 
alienum  esse  oportet  corpori,  ut  alius  quilibet 

liquor,  in  quo  horum  alterutrum  modb  domi- 
netur  ? quod  de  caeteris  item  dici  potest. 
Certe  pharmacopoeii,  pictores,  ipsique  quoque 
alias  chymici,  de  istiusmodi  correctionibus 
diversum  plane  sentiunt,  et  in  alia  omnia  ab- 
eunt: quippe  qui,  si  forte  peregrinum  quid, 
quod  ullius  sit  momenti,  suis  intervenit  com- 
positionibus, aut  si  ullo  pacto  aberrant  a pro- 
posito, protinus  pro  deperdito  inutilique  ha- 
bent totum  compositum,  suamque  in  compo- 
nendo frustra  esse  operam  fatentur,  quod  ne- 
queat emendari  massa  semel  conflata  perpe- 
ram. At  nihil  iis  facilius  est,  quam  ut  rem 
subjectam  ex  | acida  faciant  alcalinam , domi- 
niumve  tradant  cui  malint  qualitati. 

13.  Quamvis  autem  sic  satis  inconsulta  vi- 
detur horum  hominum  opera,  ut  per  antidota 
vel  remotissimis  corporis  partibus  mederi  velint, 
tamen  videntur  multo  etiam  insulsius  iisdem 
antidotis  oppugnare  velle  vitiosos  in  ventriculo 
humores.  Nam  qui  qualesve,  quasso,  fingi 
possunt  humores  in  ventriculo,  qui  non  pro- 
miscue possint  ejici  notissima  radice,  ipecacu- 

ana  ? 

ana  ? Nam  alvum,  vomitumque  elicientia, 
quae  quidem  tuto  licet  adhibere,  nullum  de- 
lectum faciunt  acidi  alcalive,  &c.  quibus  nisi 
malum  vincitur  auxiliis,  proximum  est  ut 
credamus  malum  altius  alicubi  suas  egisse  ra- 
dices, quam  in  fluctuantibus  istis  quos  somni- 
ant humoribus  : quod  si  dicas  eosdem  humo- 
res, utpote  ex  spontanea  cibi  in  stomacho  so- 
lutione natos,  a vomitu  stati  m reuituios, 
quidni  idem  fiet  post  antidota  ? Sin  fatearis 
restituendum  esse  omnino  corporis  robur,  quo 
praeveniantur  isti  humores  pravi,  fateri  quoque 
necesse  est  eo  conferre  nihil  quae  vulgo  jactan- 
tur antidota  et  emendatoria  : tum  ista  humo- 
rum vitia  aliud  esse  nihil  quam  morborum 
adjuncta  et  accessiones,  quae  nisi  finito  morbo, 
nunquam  ■ facessunt : quare  non  ab  re  mihi 
videor  plurima  hominum  errata  circa  humo- 
rum vitia  uni  adseribere  fonti,  nempe  oeco- 
nomiae animalis  ignorationi,  cujus  in  primis 
postulari  merentur  chymici,  qui  nihilo  plus 
aestimant  corporis  humani  vasa,  quam  utensilia 
illa  aenea,  ferrea,  aut  fictilia,  in  quibus  suas 
digestiones,  purgationes,  et  dissolutiones  con- 
ii 4 ficiunt. 

ficiunt,  quique  praeter  fermenta , et  quae  vocant 
menstrua,  aliud  nihil  crepant.  Persuasum 
quippe  habeo,  ex  iis  quae  supra  de  structura 
corporis  sunt  proposita,  omnino  sequi,  nullam 
esse  inter  operas  cbymicas  et  actiones  corporis 
analogiam  aut  necessitudinem  : cum  per  actio- 
nem corporis  iidem  semper  ejusdemque  gene- 
ris liquores  educantur  ex  qualibet  materia  ; 
idque  contra  omnes,  quae  quidem  hactenus 
prodierunt,  mechanicorum  leges,  longeque 
supra  vires  exquisitissimorum  artis  chy  micae 
instrumentorum,  nisi  forte  ignem  unum  velis 
excipere,  cujus  vi  omnes  fere  species  materiae 
in  illas  tandem  celebres  resolvuntur  formas, 
quae  T iL  6 elementa  audiunt:  ast  hinc  vicis- 
sim  nulla  ope  possunt  remeare  ad  species  pris- 
tinas, nisi  per  mirabilem  vim  et  potestatem 
primitivorum  cuj usque  rei  seminum  propriam; 
quorum  tanta  est,  tamque  diffusa,  et  perpetua 
efficacitas,  ut  credible  sit  vel  unum  semen, 
caeteris  omnibus  perditis  et  amissis,  non  mi- 
nus omnem  materiae  vegetantis  molem,  quam- 
libet diversam,  in  suam  ipsius  redacturum  esse 
formam,  quam  ad  elementa  chymica  per  ig- 

nem  redigantur  omnia  ; ut  in  catholicis  ma- 
terias allectionibus  non  infima  esse  videatur  ea, 
qua  seminum  quorumcunque  usibus  inservit, 
et  potestati  paret. 

■ v -v,  • I 

14.  Ex  quibus  Chymicorum,  iisque  plus 
cequo  obsequentium  Medicorum,  apparet  error, 
dum  materiae  pure  patibili  assignant  partes 
effectrices- causae  organicae,  cujus  interventu 
materia  non  solum  in  suas  partes  discernatur, 
sed  in  alias  etiam  toto  coelo  diversas  transfor- 
metur. Nam  per  actuosas  corporis  humani 
seminisve  alicujus  vires  non  modo  immutantur 
secundariae  rerum  qualitates,  cujusmodi  sunt 
color,  sapor,  densitas,  fluor,  &c.  sed  ipsa  res  in 
solidum  mutatur,  ob  mutatas  partes,  quas 
elementa  vocant.  Talem  mutationem  per 
ignem  fieri  ex  professo  docet  diligentissimus 
Boylaeus  ingchymista  sceptico  ; atque  eandem 
quoque  fieri  per  semina  satis  abunde  probant 
experimenta,  de  quibus  supra  retulimus  ex 
Gallorum  Anglorumque  Actis  Philosophicis, 
unde  ostensum  est  ex  pura  puta  aqua  progene- 
rata  esse  vi  seminis  cuncta  simul  Chymicorum 

elementa : 

elementa  : prorsus  ut  pro  comperto  habeam, 
mutationibus  quas  cibus  patitur  nihil  esse 
commune  cum  theorematis  mechanicis,  nihil- 
que  ad  eas  conferre  vulgares  leges  motuum, 
quum  nulla  iis  adhuc  superstructa  theoria  do- 
ceat, qui  hic  quam  ille  corporis  humor  potius 
producatur,  quove  pacto  cibus  in  ossa,  carti- 
lagines, musculos,  &c.  digeratur  potius  quam 
in  alia  quaevis  ab  his  abhorrentia  : i.  e.  cur 
bilis  proprie  in  jecinore  existat,  potius  quam 
oleum  v.  g.  cetarium:  cur  in  ore  secernatur 
saliva  lenis  et  amica,  potius  quam  acre  et 
nocivum  serpentium  virus : denique  cur  ossa 
et  cartilagines  potius  generentur  quam  ovorum 
testee , aut  flexiles  et  fibrosae  balaenarum  lami- 
nae, quae  quidem  partes  sunt  animales,  at 
quibus  in  humano  corpore  nullae  reperiantur 
similes,  cum  tamen  utrarumque  generationi 
aeque  respondeant  evulgatae  omnes,  si  adhi- 
beas, mechanicorum  leges  ; id  quod  cuivis 
palam  erit,  qui  istorum  ratiocinia  ordine  se- 
quens ex  rebus  modo  comparatis  alteram  in 
alterius  locum  rite  substituet.  Quid,  ergo  de 
legibus  dicemus  adeo  vagis  et  indefinitis, 

quarum 

quarum  auctoritate  quidlibet  ex  quolibet 
sequatur  ? 

15.  His  si  licet  nostram  sententiam  inter- 
ponere, sic  prorsus  existimo,  ex  his  quaestio- 
nibus, quantumvis  difficilibus  et  reconditis, 
nihil  tamen  impedimenti  oriri  solerti  Medico, 
qui  in  curando  corpore  nunquam  evagari  cu- 
pit ultra  limites  a natura  positas,  quibus  uti- 
que caeteros  quoque  omnes  Physicos  pariter 
adstringi  videt,  quorum,  etsi  nemini  adhuc 
scire  licuit,  quemadmodum  subtiles  materias 
atomi  in  se  mutuo  agunt,  quivis  tamen  pos- 
sit multifariam  pro  re  nata  variare  dirigere- 
que  machinas,  quarum  interea  vis  omnis  mo- 
tusque ab  ignota  atomorum  in  se  mutuo  ac- 
tione pendet.  Exemplo  res  clarior  fiet : 
quotidie  videmus  per  hominum  industriam 
novas  mirasque  excogitari  machinas,  quarum 
prima  et  continuata  actio  ab  aeris  actione  pen- 
deat,  dum  intima  ipsius  aeris  natura  prorsus 
latet,  ob  nimiam  sciz.  partium  ejus  subtilita- 
tem, quae  vel  acutissimam  oculorum  aciem 
frustratur : hoc  tamen  non  impedit  quo  mi  :uk 

certissima 

certissima  arte  explorare  liceat  et  dimetiri 
ejus  vires,  iisque  porro  accommodare  varia,  ut 
tubos,  valvas,  pondera  et  similia,  quae  omnia 
subjiciuntur  artificum  industriae.  Idem  ob- 
servare est  in  pulvere  pyrio,  cujus  stupenda 
vis  et  natura  plane  inexplicabilis  est,  dum 
machinarum  huic  rite  subjectarum  ratio  om- 
nibus in  promptu  est. 

16.  In  corpore  humano  idem  usu  venit, 
ubi,  post  obscuras  humorum  misturas  et  juges 
mutationes,  quae  nullam  admittunt  certam 
explicationem,  relinquitur  varia  et  multifor- 
mis machina  explicationi  satis  opportuna,  et 
subjecta  curae  prudentis  Medici,  probe,  uti 
par  est,  instituti  in  iis  artibus  quae  circa  ma- 
chinas versantur  : hic  enim  magno  sunt  sub- 
sidio Mechanice,  Hydraulice,  Optice,  Hydro- 
statice,  ad  plurimos  corporis  effectus  com- 
mode explicandos,  idque  sine  ulla  subtili  hu- 
jus aut  illius  in  corpore  liquoris  definitione. 

♦ 

Sed  neque  hic  omitti  debet  res  observatu  dig- 
nissima, viz.  nullam  unquam  existere  solida- 
rum partium  corruptionem,  quae  non  una 


secuin 

secum  trahat  liquorum  circumactorum  in  de- 
terius mutationem  ; necnon  liquidorum  vitia, 
restitutis  primum  solidis,  protinus  emendari. 
Hinc  enim  fit,  ut  integris  solidorum  fibris, 
iisque  neque  nimium  compressis  neque  ob- 
structis, liquores  intus  comprehensi  universis 
corporis  usibus  rite  inserviant,  a quocunque 
tandem  ii  proficiscantur  pabulo  ; ut  duro  a- 
gricolce , qui  lacte  presso  vescitur,  non  segnius 
procedat  omnium  suarum  partium  nutritio, 
quam  civi  delicatulo,  qui  solo  recente  lacte 
pascitur,  in  quo  adhuc  spirat  vitalis  quidam 
halitus , vigetque  succulentum  serum , ut  ipsis 
Mystarum  verbis  utar.  Non  equidem  inficior 
rusticorum  cibos  imbecillioribus  alendis  esse 
inutiles : id  autem  evenire  aio,  non  quod 
rusticorum  cibi  minus  sint  valentes  et  ali- 
biles, sed  quod  minus  attemperentur  imbecil- 
liorum ventriculis  corporisque  vasis,  quorum 
omnium  tunicas,  ut  plurimum  nudae  et  in- 
ermes, per  inopiam  sciz.  circumlinientis 
muci,  magis  exponuntur  asperioris  cibi  sti- 
mulis, multisque  adeo  malis  inde  provenien- 
tibus, quae  ut  evitentur,  imbecilli  lenioribus 


coguntur 

coguntur  uti  cibis,  cujus  generis  sunt  pulticu- 
lae, sorbitiones,  et  jurulenta  dilutiora;  qui- 
bus tamen  illi  rarb  roborantur,  nisi  ad  cibos 
insuper  accedat  exercitatio,  aliave  medicina 
idonea  ad  collapsas  machinae  vires  restituen- 
das, quibus  in  agricola,  ut  aliquo  labore  sem- 
per  occupato,  non  deficientibus,  ejus  proinde 
omnes  corporis  liquores  integerrimi  reperiun- 
tur,  isque  ex  quolibet  alimenti  genere,  duro , 
sive  molli,  ex  materia  vegetanti  aut  animali , 
salita  vel  recenti,  perinde  sibi  parit  bilem 
juxta  et  semen,  liquores  licet  admodum  dis- 
pariles, alterum  nempe  lenem,  alterum  acer- 
rimum : ut  in  eo  plane  comprobetur  Lucretii 
canon, 

Nec  refert  quicquam  quo  victu  corpus  alatur , 
Dummodo  quod  capias  concoctum  didere  possis 
Artubus. 

Cui  accedit  Baco  Verulamius  in  hasc  ver- 
ba : 

“ Materia  reparationis  quasi  aeterna  esse 
“ potuit,  si  instrumenta  vel  vite  non  inter- 
ciderent.” 


ad  medicum  pertineat. 


127 


17.  Quo  autem  clarior  evadat  omnis  hasc 
quaestio  de  liquoribus,  in  medium  adducere 
visum  est  singulares  quosdam  morbos,  in  qui- 
bus tum  explicandis  tum  curandis  maxima 
semper  habita  est  humorum  ratio  : in  his 
initium  laciemus  ab  eorum  contemplatione 
qui  a frigore  proficiscuntur,  quod  de  illis 
etiam  hodieque  gravissimae  agitentur  lites. 

Has  lites  Sanctorius,  non  ita  pridem,  ex 
subtili  observatione  caecae  atque  occultae  per- 
spirationis , quam  ille  quidem  a frigore  reten- 
tam esse  putabat,  primus  composuisse  visus 
est ; cujus  mox  theoriam  calculis  suis  passim 
comprobare  studuerunt  ratiocinatores  non  in- 
celebres, donec  vir  eruditus  Jacobus  Kei- 
lius,  popularis  noster,  multis  indubitatisque 
experimentis  eam  omnem  funditus  evertit, 
contrariamqne  proposuit ; nempe,  “ ex  fri- 
gore per  poros  intromitti  auram  aliquam 
malignam  qua  corporis  liquores  coagulen- 
“ tur,  indeque  tam  gravia  existere  sympto- 
“ mata.” 


18.  Eadem 

18.  Eadem  fuit  et  veterum  hac  in  re  opi- 
nio, quam  cum  Sanctorius  male  rejecisset, 
merito  vicissim  a Keilio  restitui  videri  possit. 
At,  si  quid  video,  nullo  id  operae  fructu  aut 
compendio,  quamdiu  non  definitur  suspecta 
malignitas , quove  modo  inde  tam  gravia  va- 
riaque oriantur  symptomata.  Quare  non  alie- 
num erit,  utraque  seposita,  novam  ordiri  hy- 
pothesin,  cum  simpliciorem,  tum  fundamentis 
compertissimis  pulchre  consistentem,  quam 
nunc  jam  eruditorum  judicio  lubens  permitto. 

19.  Multis  argumentis  constat  inter  varia 
corporis  vascula  exactissimam  intercedere 
symmetriam  seu  commensum,  et  proportio- 
nem, iisque  respondere  cordis  vim,  sanguinis- 
que  modum:  hic  omnia  ad  numerum, pondus,  et 
modum  exacta  videmus,  ubi  singuli  rami  ita 
suis  respondent  truncis,  ut  nulli  eorum  pos- 
sint diminui  sine  manifesto  sociorum  detri- 
mento. In  hanc  rem  plurima  exempla  pras- 
bet  Theophili  Benedicti  Theatrum  tabidorum, 
maxime  in  Exercitatione  Dianoetica  quarta, 
quorum  omnium  rationes  aperit  disciplina 

hydraulica. 

hydraulica.  Tum  diligentis  Ruyschii  injec- 
tiones abunde  docent,  “ quamlibet  vim  extra- 
“ ordinariam  vasorum  extrema  urgentem  ne- 
“ cessario  magnas  inferre  liquorum  extra 
“ vasa  propria  effusiones  in  omnia  corporis 
“ loca:”  in  ventriculi  sciz.  capacitatem,  vide 
Thes.  vi.  N°  xxxiii.  In  sinum  qui  est  se- 
cundum cerebri  longitudinem,  Thes.  vm. 
N°  11.  In  urinae  ductus,  ibid.  N°  xuv.  In 
hepaticos,  Thes.  ix.  N°  lix.  In  intestinorum 
cavitatem,  ibid.  lxxxi.  et  Thes.  11.  N°  xiv. 
Inter  cordis  fibras  carnosas,  Thes.  x.  N°  xxxv. 
et  Thes.  vi.  N”  cxxv. 

20.  His  consideratis,  non  erit  difficile  omnia 
symptomata  ex  frigore  nascentia  explicare,  si 
probe  attendamus  vasorum  affectorum  posi- 
tum, deinde  si  confessa  habeatur  certissima 
illa  frigoris  proprietas,  qua  vini  spiritum  se- 
que condensat  atque  alia  pleraque  fluida  et 
solida,  praesertim  animalia. 

21.  Inter  effectus  frigoris  in  corpore  hu- 
mano maxime  notabiles,  sunt  destillationes , 

I 

quas  Graeci  xarappa?  ct  xtcrara^a?  vocant,  alii- 
que fluores  praeter  naturam  evenientes  ad 
glandulas , passimque  per  omnes  corporis  par- 
tes, ubi  retrusa  jacent  vasa  secernentia  subter 
loca  frigore  tacta  : ut  si  frigore  excipiatur 
facies , sequatur  destillatio  in  nares  ; si  cervix 
et  collum,  quaeque  juxta  sunt  partes,  tum 
fluor  ad  fauces  ; sin  biferiora,  fiat  inde  fluxio 
ad  intestina  ; et  sic  porro. 

s t * 

12.  Quod  ad  destillationes  circa  nares  et 
fauces  attinet,  satis  constat  in  causa  esse  glan- 
dulas, quae  magno  numero  ibi  reperiuntur  a 
ramis  externee  carotidis  propagatae ; quia  au- 
tem illi  sub  exterioribus  tegumentis  altius 
primum  conditi,  mox  summis  circa  partibus 
alios  suppeditant  ministrantqiie  ramos  extror- 
sitm  vergentes  ; inde  fit  ut  illi,  qui  glandulis 
suppeditant,  rami,  ipso  quidem  positu,  tuti  et 
immunes  sint  a vi  frigoris,  dum  caeteri,  qui 
externis  tegumentis,  aliisque  circa  partibus 
inserviunt,  eidem  maxime  exponuntur,  prae- 
sertim vero  venae  omnes  revertentes,  quae  ad 
summam  fere  cutem  enituntur,  ut  cum  sum- 

mis jugularibus  se  conjungant:  Atque  exeo 
omnes  partes  summas , tam  venas  quam  arte- 
rias, a frigore,  ut  fit,  plurimum  stringi  con- 
trahique,  ibique  plus  solito  resisti  adfluenti 
sanguini,  cujus  proinde  major  impetus  concu- 
tiet internos  liberosque  ramos  ; quum  con- 
stet, £>110  plures  a trunco  prodeant  rami,  eo 
minorem  esse  per  singulos  fluidi  labentis  velo- 
citatem * \ ideoque  vice  versa,  Pro  diminutis 
ramorum  lateralium  diametris,  numer ove,  au- 
geri in  ccEteris  velocitatem.  Quod  de  redeun- 
tibus venis,  non  minus  quam  de  arteriarum 
ramis  proprie  sic  appellatis,  dictum  volo  ; 
quia  impedito,  quacunque  id  de  causa  fiat,  in 
venis  sanguine,  necessario  etiam  impeditur  in 
arteriis  connexis,  ita  ut  omnibus  venis  obstruc- 
tis nullus  esse  possit  fluxus  per  arterias,  quae 
cum  iis  continuantur  ; unde  omnis  affluentis 
liquidi  vis  se  in  glandulas  effundet,  quod  ibi 
vasa  secernentia  pateant  liquori  alias  inter- 
septo.  Quod  si  non  omnes  venae  obstructae 
sunt,  sed  pars  tantum  \ aut  si  prorsus  non 
I 2.  obstructae. 


sanguinis. 

obstructas,  sed  diametris  tantum  diminutas 
sunt,  tum,  pro  ratione  impedimenti  in  venis 
ex  utravis  causa  oriundi,  necesse  est  urgeri 
vasa  secernentia. 

23.  Ex  his  omnibus  ordine  expensis  de  fa- 
cili colligitur,  secretionem  in  narium  fauci- 
umque emunctoriis  augeri  debere,  pro  modo 
frigoris  (seu  facultatis  constringentis)  summis 
carotidis  externae  ramis,  venisque  eo  perti- 
nentibus, adhibiti ; eamque  secretionem,  cante- 
ris paribus,  in  una  quam  alia  parte  minorem 
majoremve  esse,  prout  vasa  externa  a frigore 
contacta  propius  remotiusve  cum  emunc- 
toriis communicant.  Vid.  Bellin.  de  missione 
sa?ig.  prop.  1.  atque  hinc,  data  parte  * frige- 
rata,  facile  erit  invenire  locum  mox  afficiendum 
destillatione. 

24.  Quod  si  nondum  omnibus  satis  patent 
rationes  hactenus  adductae,  praesto  est  experi- 
mentum ab  industrio  Lowero  olim  captum, 

quo 

quo  tota  res  pene  ipsis  subjicitur  oculis  : Id 

autem  sic  habet,  in  capite  2do,  de  cordis  motu. 
“ Venas,”  inquit,  “jugulares,  subducto  iis  filo, 
“ in  cane  arcte  ligaveram  ; et,  post  aliquot 
“ horas,  partes  omnes  supra  ligaturam  mire 
“ intumescebant,  et  intra  duos  dies,  canis, 
“ quasi  angina  suffocatus,  interiit.  Toto  hoc 
“ tempore  non  solum  lachrymae  copiosius 
“ fluebant,  sed  et  plurima  saliva  ex  ore  pro- 
“ fluxit,  non  aliter  quam  si,  mercurio  as- 
“ sumpto  fluxus  ille  concitaretur.  Dissecto 
“ tandem  cane,  musculi  omnes  et  glandulm 
“ sero  limpido  maxime  distentae,  et  admo- 
11  dum  pellucidae  apparebant.” 

25.  Hoc  cert£  experimento  evincitur,  se- 
cretiones, si  sanguis  consueto  itinere  per  vasa 
prohibetur,  plurimum  augeri  in  glandulis  im- 
munibus. 

26.  Expositis  jam  harum  destillationum 
fontibus,  quibus  tot  diros  gravesque  effectus 
non  immerito  attribuerunt  veteres,  ad  alia 
nunc  venimus  quae  his  conjuncta  sunt  naturae 

I 3 phaenomena, 

phaenomena,  ut  ea  ad  amussim  scientiae  ana- 
tomicae similiter  exigentes  explicemus.  At- 
que ut  a naso  auspicemur,  scire  licet  eum 
crassissima  membrana  convestitum  esse,  qua 
parte  sedent  glandulae  et  emunctoria,  unde  in 
nares  utique  e penu  sanguinis  destillat  humor  *. 
Aucto  igitur  in  hujus  membranae  vasis  (quae 
magno  reperiuntur  numero)  fluidi  momento , 
uti  supra  posuimus,  necesse  est  ut  singula  ejus 
vasa  amplientur,  totiusque  moles  insigniter 
increscat,  indeque  iter,  quod  os  et  nares  inter- 
jacet, arctetur  : cui  consequens  est  illa,  ex 
frigore  adeo  familiaris  et  quotidiana,  per  nares 
spirandi  difficultas.  Verum  equidem  est,  idem 
evenire  posse  ex  naribus  undecunque  oppilatis, 
sive  ex  nimio  illic  stabulante  muco,  sive  ex 
polypo,  & c.  at  nos  de  eo  tantum  casu  nunc  lo- 
quimur, ubi  spirandi  difficultatem  comitatu 
multa  destillatio. 

27.  Rursus  ex  assidua  pituitae  defluxione 
efficitur  ne  ea  crassescat,  maneatque,  uti  par 

est, 

est,  aci  officium  suum  faciendum,  i.  e.  ad  ner- 
vum olfactorium  communiendum ; quod  ni 
fiat,  nervus  facili  negotio  irritatur,  tantoque 
magis,  quanto  cum  membrana,  uti  diximus, 
intenta  simul  ipse  nervus  contenditur.  Huic 
caussae  duplici  omnino  acceptum  ferimus; 
quod  nervus  is  tam  facile  irritetur,  in  eo 
quem  depingimus  morbo,  sive  a profluentis 
humoris  titillatione,  sive  ab  attracti  aeris  fri- 
gidioris offensione,  unde  frequens  oritur  ster- 
nutamentum. 

28.  Unus  adhuc  restat  hujus  morbi  casus, 
unde  plerisquU  obortum  esse  reor  malignae 
cujusdam  aurae,  seu  miasmatis  latentis,  suspU 
cionem,  nimirum  partium  circa  nares  exulce- 
ratio : qua  suspicione  eos  ut  exolvam,  scire 
debent,  ad  cuticulam  in  quavis  parte  corporis 
dilacerandam  satis  esse  partis  invicem  mado- 
rem et  attritum , ex  eaque  laceratione  neces- 
sarid  sequi  exulcerationem:  quare  quum  assi- 
dua humoris  destillatio  frequentem  inducat 
abstersionem,  et  ex  ea  tritum , veram  mihi  vi- 
deor hujus  rei  invenisse  caussam.  Quin  idem 
1 4 quoque 

quoque  efficere  queat  aer  gelidus , si  est  pars 
bumecta  in  quam  agat,  humorem  congelando , 
atque  eatenus  in  cuticulae  spatiolis  dilatando, 
ut  eam  rumpat  aut  diffindat,  haud  equidem 
inficior : at  inde  neutiquam  evincetur  sive 

aeris  ipsius,  sive  destillantis  humoris,  maligni- 
tas. Quo  autem  omnis  eximatur  dubitatio 
de  perpetuae  fricationis  attritusve,  ut  supra 
posuimus,  efficacia,  opus  tantum  est  animad- 
vertere, ut  similis  partium  exulceratio  sequa- 
tur crebram  nasi  detersionem  ex  insolenti  ni- 
cotianae  usu ; utque  circa  labia  suboriatur 
scabies  ex  impressis  saepe  inter  se  amantium 
osculis , quorum  individuus  comes  esse  solet 
praeceps  exundantis  humoris  effusio,  deinde 
extersio.  Denique  sententiam  nostram  ma- 
xime confirmat,  quod  in  casibus  propositis 
nunquam  exulceretur  is,  qui  a fricatione  sibi 
possit  temperare. 

. 29.  At  quaeris,  cur  e coelo  frigido  in  con- 
clave se  recipienti  homini  a frigore  statim 
laeso,  cum  caeteris  symptomatibus  una  non  de- 
sinat destillatio  pertinax,  quam  Hippocrates 

coryzam 

coryzam  vocat,  quum  per  calorpm  exteriores 
rami  prius  contracti  nunc  relaxentur  ? Re- 
spondeo, per  auctum  liquidi  momentum  in 
vasis  internis  vi  frigoris  extra  incumbentis, 
fieri,  ut  vasa  ea  praeter  consuetudinem  intenta 
suo  fraudentur  robore  et  vigore  naturali,  quo 
sciz.  latera  semper  sud  sponte  nituntur  versus 
axem , atque  ea  re  minus  nunc  reniti  queant 
impetenti  fluido,  unde  stato  tempore  uberior 
existet  secretio ; durabitque  longius,  quo  ma- 
gis vasa  emunctoriis  proxima  primo  frigoris 
impetu  inflammata  fuerint,  (id  quod  ex  prae- 
cipiti  affluentis  liquidi  lapsu  necessario  eve- 
niet, in  vasis  utique  exiguis  et  plurimum  mu- 
tuoque involutis  implexisque,  uti  demonstra- 
vit Bellinus*),  namque  inflammationem  nun- 
quam non  sequitur  febricula,  a qua  amplius 
etiam  urgentur  debilitata  vasa,  eademque 
opera  non  sinuntur  pristinum  recuperare  te- 
norem. 


30.  Sed 


* De  motu  bilis,  prop.  xxvi. 

30.  Sed  ex^eadem  Bellini  propositione  pate- 
bit quoque  causa,  cur  intentiore  frigore  orian- 
tur in  capite  dolores  saepe  ingentes,  et  in  oculis 
suffusiones  sanguinis,  in  auribus  sonitus , et  au- 
ditus gravis  : nempe  quia  haec  sunt  genuina 
inflammationis  ad  has  partes  effecta  ; tum  ex 
imminuto  inde  vasorum  robore,  tonoque  na- 
turali, de  earundem  affectionum  duratione  per- 
inde constabit. 

31.  Ad  alios  nunc  destillationum  fontes, 
casusque  conjunctos  venio.  In  quibus  omnia 
modo  expositis  plane  gemina  reperio  ; ut  in 
ore  gingivarum  tumor , uva  productio,  glandu- 
larum fartura,  easdem  habeant  caussas  cum 
tumnre  tensioneque  membranae  pituitosa ; 
branchus  item  affinis  sit  coryzae,  ita  tamen,  ut 
in  brancho  copiosior  sit  catarrhus,  quo  plures 
diversique  generis  glandulae  ad  fauces  coeunt. 
Atque  hic  iterum  sternutamentis,  ex  irrititato 
nervo  olfactorio  oriundis,  respondes  nausea  et 
tussis , illa,  ex  nervorum  circa  pharyngem , haec 

. ex  simili  ad  laryngem  irritatione.  Cum  enim 
hic  pituita , aut  illic  mucus,  ob  fluxionem  ju- 
gem 

geni  nunquam  spissescat,  sic  ut  nervis  defen- 
dendis sit,  ex  eo  fit,  ut  rivulus  continenter  ca- 
dens haud  aliter  teneros  interioris  gulae  ner- 
vos titillet  bffendatque,  atque  consuevit  ober- 
rans forte  leniterque  perrepens  plumula  ; pa- 
riterque  nauseam  moveat,  quae  hisce  morbis 
perfamiliaris'  est : unde  tamen  vulgo  fallax 
arripitur  indicium  praesagiumque  repurgandi 
per  vomitum  ventriculi.  Similiter  ex  iisdem 
caussis  laryngem  afficientibus  excitatur  ea  con- 
vulsio quae  tussis  dicitur,  quam  cum  quaelibet 
liquoris  de  naturae  via  errans  guttula  quovis 
tempore  ad  laryngem  excitare  consuevit,  mul- 
to magis  nunc  excitabit  destillatio  crebra,  ob 
membranam  sciz.  nunc  magis  distentam,  et  a 
tutante  muco  destitutam  ; eandemque  tussim 
motam  fovebit  hausta  quaevis  aura  acrior  aut 
frigidior. 


32.  Ex  quibus  omnibus  facile  perspicitur 
magna  horum  casuum  inter  sese  convenientia, 
utcunque  varietatem  nonnullam  subinducat 
varia  partium  structura,  uti  ex  jam  dictis  pa- 
tet ; latiusque  etiam  patebit,  si  vacabit  horum 


morborum 


140  QjpEM  AD  MODUM  EX  FRIGORE 

morborum  proprios  decursus,  a carcere,  ut 
aiunt,  ad  calcem  usque  persequi.  Huc  spec- 
tat verax  Celsi  observatio,  “ Si  ex  capite  in 
“ nares  destillat  humor,  leve  est ; si  in  fau- 
“ ces,  pejus  ; si  vero  in  pulmones,  pessimum.” 
Cujus  rei  causa  haec  est,  pulmones  vicem  ge- 
runt cisterna  cujusdam  sive  receptaculi,  quo 
colliguntur  depluentes  rivi,  a tussi  violenter  a- 
gitati  ; unde  tenuior  humoris  incumbentis 
pars  propellitur,  dum  crassa  resistit,  bronchio- 
rum extrema  farciens,  et  adjacentia  vasa  com- 
primens : hinc  polypi,  inflammationes,  scirrhi, 
malorumque  quae  ista  secum  trahunt  ilias. 
Verum  his,  quia  ad  omnes  hypotheses  aeque 
pertinent,  non  nunc  immorabimur. 

33.  Proximum  est  ut  de  diarrhoea,  seu 
fluore  alvi,  et  huic  conjunctis,  agamus  ; cum 
autem  eadem  sit  hujus  atque  destillationum 
jam  relatarum  ratio,  necesse  non  videtur  hic 
sermonem  trahere. 

Itaque  lubet  magis  quaedam  excutere  symp- 
tomata, quorum  cum  superioribus  nexus  non 
ita  facile  apparet m,  rheumata  intelligo,  et  dolo- 

res  subito  fodicantes  et  pungentes-  Neque 
dubito  quin  et  nexum  hunc  e tenebris  in  lu- 
cem mox  eruam,  demonstremque  ista  mala  ab 
eadem  vasorum  in  modo  et  commensu  muta- 
tione proficisci,  atque  in  superioribus  casibus 
animadvertimus. 

34.  Hujusmodi  punctiones  et  rheumata  per 
omnem  corporis  suparficiem  indiscriminatim 
grassantur,  eo  quod  nulla  pars  sit  tam  exigua, 
quae  ab  omni  prorsus  secretione  vacet : siqui- 
dem in  spatiis  musculorum,  neque  minus  in 
ea,  qua  eorum  fibrae  amiciuntur,  tunica  adipo- 
sa, perpetua  quaedam  est  humoris  fluxio, 
quemadmodum  nos  docent  et  Loweri  et  Ruys- 
chii  experinienta,  de  quibus  diximus.  Tum 
ad  omnes  articulos  insignes  apparent  glandu- 
lae. Adde  rotunditatem  tendinum,  et  promi- 
nentiam ossium,  unde  praebetur  ampla  mate- 
riae recipiendae  opportunitas.  Nam  ea,  quod 
altius  demersa  sunt,  totam  vim  et  impetum 
sanguinis  patientur,  ut  cui  interdictum  sit  li- 
bero per  summa  vasa  a frigore  jam  constricta 
transitu.  Erit  igitur  (quod  supra  observavi- 
mus) 

mus)  et  hic  circumcircat  secretio  copiosior,  in- 
deque  partium  tensio , quae  idcirco  insolentem 
concipient  dolorem , maxime;  ubi  eas  necesse 
est  moveri,  idque  propter  actionem  mutuam 
tam  liquoris  intus  accumulati,  quam  vasorum 
continentium.  Hinc  quoque  patet  caussa  cur 
pars  affecta  saepe  cum  rubore  jntumescat  ; cur 
etiam,  partibus  quietis  et  immotis,  remittat 
dolor. 

. .:/  V!  : ■•  !■::;  i:",  fi  . 'Up  /•:  ..  . " >* 

35.  Ergo  si  ponamus  magnam  summi  corporis 
partem  simul  excipi  frigore,  ex  eoque  rheuma 
quaquaversum  spargi  in  multos  tam  musculos 
quam  articulos,  facile  intelligetur,  qui  singulo- 
rum musculorum  usum  et  actionem  sequatur 
dolor  atque  punctio;  qui  etiam,  variata  cor- 
poris positura,  punctiones  istae  subito  de  loco 
in  locum  migrent,  pari  sciz.  celeritate,  atque 
se  mutuo  excipiant  musculi,  quorum  usus  est 
in  corpore  vertendo,  surrigendo,  vel  alio  quo- 
vis modo  inflectendo.  Qui  etiam  cacteiis 
rheumatismis  gravior  sit  is,  qui  inquiete j spi- 
ritui trahendo  et  reddendo  destinatos  mus- 
culos infestat.  Denique,  cur  destillatio,  si 

circum 

circum  articulos  diutius  haeret,  et  in  partes 
ambientes  redundat,  earum  tandem  tonum  et 
vigorem  ex  nimia  distentione  prorsum  infrin- 
gat, quarum  ubi  desiit  actio  in  liquores  hosce 
extravasatos,  efficitur,  ut  ne  amplius  liquores 
ipsi  fluidi  remaneant,  habilesve  qui  vicissim 
absorbeantur,  sed  contra,  ut  facile  coagulen- 
tur et  indurescant,  postremo  ut  reddant  ar- 
ticulum plane  immobilem,  qualem  eventum 
saepe  ostendit  usus. 

f,  bil 

36.  Denique  quod  ad  febrim  attinet,  quae 
hoc  in  casu  nunquam  fere  corpus  dimittit, 
nisi  cum  valde  extenuatum  est,  scire  licet, 
eam  inflammationi  vasculorum,  quibus  obsi- 
dentur partes  affectae,  eodem  modo  quo  supra 
notavimus,  deberi. 

' 

37-  Etsi  autem  haec  hactenus  videantur 
quadrare  satis,  ne  sic  tamen  vulgo  satisfiet, 
quamdiu  non  constat  de  sanguine  rheumatico , 
cujus  explicandi  causa  ab  aliis  invectos  vide- 
mus in  hujus  morbi  theoriam  tum  sales  pere- 
grinos, tum  alia  nescio  quae  coagulantia. 

38.  Quamobrem 

3.  Quamobrem  quo  clarius  procedat  jam 
incoepta  hypothesis,  in  primis  animadverten- 
dum duco,  ejusdem  plane  generis,  sanguinem, 
i.  e.  subalbidum  et  glutinosum , ex  plaga  vel  le- 
vissima, aut  obstructione  qualibet,  existere  ; 
sed  ut  effectum , non  ut  mali  causam.  Nam 
obstructo  vase,  necessario  sanguis  aliquamdiu 
circa  remoratur;  atque  huic  morce  unice  de- 
betur omnis  haec  famosa  in  rheumaticis  san- 
guinis labes  et  corruptio : id  quod  vel  sim- 
plici hoc  patebit  experimento.  Injiciatur 
brachio  aut  femori  vinculum  bene  arctum, 
deinde  post  tres  quatuorve  horas  incidatur 
vena,  sic,  ut  ne  sanguis  effluens  cutem  lam- 
bat, verum  recta  libereque  prosiliat  (ut  mo- 
net Sydenhamus  in  pleuritidis  curatione)  ; 
hoc  facto,  nunquam  aberit  sanguis  rheumati- 
cus. Neque  is  profecto,  qui  sola  vi  circula- 
tionis liberae  chylum  primo  rudem  albidumque , 
in  sangninem  mox  floridum  et  compactum  di- 
geri non  ignorat,  facile  postea  demirabitur, 
qui  sanguis  idem,  eadem  circulatione  mox  in- 
hibita, aut  paulum  intermissa,  rursus  recru- 
descat, atque  ad  naturam  suam  pristinam. 

redeat, 

redeat,  nisi  quod  paulo  glutinosior  sit,  ob 
calorem  sibi  recens  a corpore  impressum. 

41.  Exemplum  huic  simile  exhibent  mu- 
lieres gravidae,  quarum  sanguis  nunquam  non 
rheumaticus  est,  hac  una  de  causa,  quod  in 
vasculis  uteri  sanguiferis  tardius  segniusque 
fluat,  propter  compressionem  a foetu  conni- 
tente  undique  factum. 

42.  Hinc  collegi  potest  cur  sanguis  hanc 
maxime  speciem  induat  ex  appulsu  frigoris  : 
nam,  uti  ostensum  est,  ex  eo  appulsu  fit,  ut 
sanguis  majore  cum  impetu  feratur  ad  inte- 
riora corporis,  ex  eoque  impetu  haud  parum 
retardetur,  nisi  qua  parte  patet  vas  aliquod 
secernens,  per  quod  celerius  fluat.  Hujus  rei 
exemplum  exhibet  natura  in  alveo  fluminis 
angusto,  quem  derepente  ingreditur  confertus 
aquarum  torrens , cujus  pars  illa  quas  alveum 
subintrat  concitato  defertur  gradu,  at  quae 
ab  utroque  latere  pars  est,  per  obstantes  utrin- 
que  ripas,  primum  consistit  haerens,  mox  in 
cumulum  attollitur. 


K 

43.  Eodem  plane  modo  torrentioris  rapi- 
diorisque  sanguinis  pars  magna  sistit  accumu- 
laturque  ad  utrumque  vasis  secernentis  latus, 
donec  musculorum  circumsidentium  motu, 
aut  ipsius  vasis  vi  constringente,  vel  in  al- 
veum ipsius  secernentis  propellitur,  vel  alior- 
sum ad  liberiores  patentioresque  ejusdem 
trunci  ramos  cum  venis  continuatos  repelli- 
tur, ut  per  eas  tandem  remeet  in  publicam 
regiamque  sanguinis  viam.  Ex  ea  autem  bre- 
vi quam  posuimus,  mora  et  haesitatione  impe- 
diti sanguinis  nascitur  id  omne  vitium , quod 
in  rheumaticorum  sanguine  se  ostendit,  uti  jam 
adductis  in  medium  exemplis  patet. 

44.  Porro  ex  perpetuo  sanguinis  circulo 
(cujus  ope  omnia  per  corpus  quaquaversum 
disseminata  vasa  perlustrat  obitque  vicissim 
unaquaeque  totius  sanguinis  pars)  fiet,  ut 
unaquaeque, pars  sanguinis,  ubi  semel  appulsa 
est  ad  locum  impeditum  (tanquam  ad  totius 
mali  officinam ) necessario  inde,  cum  motu 
amisso,  amittat  una  suam  motui  duntaxat  de- 
bitam, formam  spbaricam  et  compactilem , pro- 

tinusque 

tinusque  degeneret  in  floccos  planos,  latos,  et 
fungosos,  eosque  quam  prius  specie  leviores  ; 
qualibus  continenter  implebit  infarcietque 
totam  sanguinis  massam  : huic  consequens 
est,  ut  in  rheumaticis  haud  citius  incidatur 
vena,  quacunque  id  fiat  parte,  quam  in  sum- 
mo sanguine  effuso  confertim  emicent  leviores 
illae  et  corruptas  partes,  quae  quidem  inter  se 
cohEerent  arctius  et  tenacius,  propter  amplio- 
res, quibus  continentur,  superficies. 

45.  Sed  quo  magis  de  hoc  lentore  simul  et 
subalbido  colore  sanguinis  rheumatici  constet, 
commodum  se  offert  Ch.  Benedicti  Exercit. 
Dianoet.  XIV.  ubi  probatum  dat,  sanguinem 
requietum , si  modo  is  temperato  calori  (qualis 
est  sani  hominis  calor)  exponitur,  e vestigio 
subalbicare  et  lentescere. 

46.  His  ita  explicatis  satis  videor  in  prae- 
sens exsequutus  esse  morbos  a frigore  ortos, 
eorumque  varia  adjuncta,  sine  ullo  salium 
Chymicorum,  quibus  alii  tantopere  abutuntur, 
adminiculo. 

K.  2 

47.  Restat  nunc  tantum  una,  quantum  vi- 
deo, difficultas  j cui  tamen,  quum  totam  hanc 
doctrinam  convellere  videatur,  mature  occur- 
rendum est.  Nempe,  destillationes,  tusses, 
rheumata,  & c.  quae  quidem  nos  omnia  ab 
efficientia  frigoris  simpliciter  arcessivimus,  non 
tam  thermometro  quam  hygrometro  respondere, 
qua  de  re  inter  antiquos  juxta  et  hodiernos 
convenire  video.  Quanquam  autem  verum 
esse  fateor  quod  illi  animadvertunt,  id  tamen 
nego  obstare,  quo  minus  frigus  simpliciter  et 
per  se,  nulla  interposita  aeris  malignitate , cau- 
sa sit  horum  omnium  malorum.  Sciri  enim 
debet,  ex  coelo  humido  longe  alium  frigoris 
modum  gradumque  cum  nostris  corporibus 
quam  cum  thermometro  communicari.  Enim- 
vero  ad  thermometrum  non  accedit  plus  fri- 
goris quam  quod  aequabiliter  diffunditur  per 
omnem  atmosphaeram  ambientem,  quae,  cae- 
teris  paribus,  semper  magis  minusve  friget, 
pro  aquae  innatantis  modo,  cum  in  numero, 
censuque  corporum,  aqua  maxime  trigus  re- 
cipiat : verum  ad  corpus  nostrum,  vestibus 
seu  linteis,  seu  laneis,  undique  amictum,  tan- 

to  plus  accedit  frigoris,  quanto  plus  aquae 
aeri  innatantis  vestes  illae  attrahunt  imbibunt- 
que  : quae  cum  saturantur  sub  coelo  humido, 
frigus  simul  majus  corpori  impertiunt  nostro  ; 
quanto  autem  hoc  frigus  excedat  frigus  puri 
puti  aeris,  vel  etiam  aeris  pauciori  aqua  sa- 
turi, persuasum  habpbit,  quicunque  modo  ma- 
nus ex  aere  frigido  in  aquam  frigidam  im- 
merget ; is  siquidem  qualecunque  fuerit  coe- 
lum, aquam  semper  sentiet  aere  multo  frigi- 
diorem. 

48.  Hinc  est,  ut,  humente  coelo,  cum  spi- 
ritus in  thermometro  mimis  deprimitur,  nos 
tamen,  ex  sensuum  relatu,  plus  frigoris  expe- 
riamur, quam  rigente  bruma,  cum  ille  maxi- 
me deprimitur : et  vicissim  sicca  frigidaque 
tempestate,  corpus  nostrum  a frigore  tutum 
sit  per  ambientes  vestes,  in  quas  utique  non 
temere  per  se  penetrat  aer  ; unde  in  eo  statu, 
minus  sentiamus  frigoris  adesse  corpori  nostro 
vestibus  contecto,  quam  in  aere  ambiente  in- 
esse  indicat  thermometrum,  dum  partes  a ves- 
tibus nudae,  atque  aeri  frigido  plane  exposi- 

K-  3 tae 


150  QUEMADMODUM  EX  FRIGORE 

tae  ejus  vim  satis  superque  sentiunt : hinc  fit 
ut  hoc  temporis,  caeteris  partibus  neutiquam 
affectis,  faciem  nares  que  occupent  destillationes 
ex  contactu  frigoris. 

49.  Dissoluto  jam  nodo,  restat  exponere, 
cur  in  animum  maxime  •induxerim,  morbos 
illos  omnes,  quibus  tamdiu  explicandis  im- 
moratus sum,  soli  imputare  frigoris  efficaciae, 
non  autem  ulli  aeris  coelive  malignitati : nem- 
pe, quia  quovis  anni  tempore,  quavis  diei  ho- 
ra, iidem  effectus  se  ostendunt,  si  quo  casu 
illae,  quibus  cingimur,  vestes  humescant  ex 
quovis  aquae  genere  \ ut  si  quae  sit  malig- 
nitas, ea  omnis  referanda  sit  ad  modum  gra- 
dumque frigoris  a madore  communicatum. 

50.  Hinc  variis  occurritur  quaestionibus  quae 
eodem  pertinent,  cur  v.  g.  a sudore  multo, 
sive  ab  igne,  sive  ab  exercitatione  pluscula, 
aut  alia  quacunque  causa  profecto,  periculum 
sit  exponi  ccelo  frigido,  quamdiu  vestes  sudo- 
re madent  ? cur,  a vestibus,  sive  ex  pluvia, 
sive  ex  pavimento  recens  loto,  sive  ex  pariete 

nuper 

nuper  incrustato,  sive  aliunde,  madidis,  me- 
tus sit  ? nam  in  hisce  casibus,  aliisque  multis 
non  abludentibus,  etsi  multum  inter  sese  dis- 
tent res  corpori  nostro  oblatae,  unde  supradicti 
morbi  nullo  discrimine  oriantur  ; tamen  ni- 
hil usquam  reperitur  quod  culpari  possit,  quod- 
que omnibus  sit  commune,  praeter  humidi- 
tatem,  quae  et  ipsa  frigus  intime  recipit,  id- 
que,  per  vestes  medias,  cum  corporibus,  qui- 
bus adhaerent,  subtiliter  communicat. 

51.  Caeterum  in  iis  casibus,  quoties  in  cor- 
pore per  exercitationem,  aut  alias,  major  est, 
quam  esse  consuevit,  calor,  aliud  est  prae- 
terea considerandum:  quippe  cujus  interventu 
symptomata  frigoris  et  celeriora  sint  et  mani- 
festiora ; id  autem  est  a calore  accedens  san- 
guinis raritas , qua  ejusdem  moles  increscit  non 
mediocriter ; sic  ut  a frigore  intro  adactus  for- 
tius agat  in  vasa  interiora,  eorumque  vires  fa- 
cilius vincat.  Ex  his  caussis  copulatis  in 
piomptu  quoque  erit,  cur  aer  per  angustam 
rimam  irruens,  corpori  constanter  imprimat 
frigoris  symptomata,  iliique  praecipue  parti, 

quam  perflavit  proxime  ? Vis  utique  sangui- 
nis a cubiculi  calore  fota,  externum  furtim- 
que  irruentem  aerem  juvat  ad  effectum  cer- 
tius exerendum  in  vasa,  vasis  externis,  quae 
perflavit,  proxima,  atque  eo  certius,  quo  ma- 
jor protegentis  cubiculi  calor. 

52.  Ex  hac  frigoris  in  corpus  humanum 
agentis  historia  liquido  sequuntur  quaedam 
corollaria,  quae  cum  ad  mortalium  usum  non 
mediocriter  spectare  videantur,  ea  quoque 
subjicere  non  gravabimur. 

Cor.  1. 

Quaecunque  mutationes  accedunt  liquori- 
bus humani  corporis  a frigore  contacti,  eae 
omnes  debentur  mutatis  ante  solidis. 

Cor.  11. 

Catarrhus,  tussis,  rheumatismus,  &c.  soli- 
darum, non  fluidarum  corporis  partium  mor- 
bi sunt. 

Cor. 

Cor.  in. 

Quanto  facilius  latera  vasorum  cedunt  im- 
pulsui, tanto  facilius  longiusve  invadunt  mor- 
bi, de  quibus  agimus.  Hinc  juvenes  tenelli, 
aliive  debiles,  ad  istos  morbos  procliviores. 

Cor.  iv. 

Quo  saepius  longiusve  pars  aliqua  impetita 
fuit,  eo  promptius  postea  revertet  morbus. 
Quia  enim  vasa  nostri  corporis  sunt  elastica, 
(qualia,  si  diutius  violenter  manent  contenta, 
consueverunt  elaterem  tonumque  suum,  i.  e. 
renitendi  vim,  plurimum  amittere),  inde  est 
ut  ea  semel  labefactata  deinceps  cedant  promp- 
tius cuilibet  vi  ingruenti.  Hinc  etiam  qui- 
bus necessum  est  multum  exponi  Jovi  fri- 
gido, periculum  est  majus,  si  olim  e gravi  fri- 
gore laboraverint ; dum  alii  frigoris  noxam 
nondum  experti,  sed  paulatim,  modo  frigi- 
dae aurae  assueti,  non  tam  facile  sentiunt  dam- 
num : quoniam  ex  quotidiana  assuetudine  eo- 
^um  vasa  omnia  paulatim  confirmata  sunt : 

und® 

unde  licet  vasa  externa  majori  urgeantur  vi, 
interna  tamen  habent  quo  possint  resistere. 

Scbolium. 

Quum  catarrhi,  tusses,  &.c.  ut  plurimum 
pendeant  a secretionibus  hic  illic  adauctis,  et 
a nervis  circumliniente  muco  nudatis ; mani- 
festum est  ex  pluribus  aliis  causis,  quam  e fri- 
gore existere  posse  eadem  symptomata  ; cujus- 
modi  id  omne  erit,  quo  vel  comprimantur  vel 
obstruantur  vasa,  quae  glandulis  sunt  a latere  ; 
vel  quo  deteratur  mucus,  qui  nervis  est  prae- 
sidio : deinde  senes  * istis  morbis  extra  omne 
frigus  opportunos  esse,  quippe  in  quibus  jam  f 
coaluerint  plurima  vasa;  quaeque  in  officio 
adhuc  manent,  callosa  sint,  minusque  con- 
tractilia  : ex  eo  autem  quod  trunci  pauciores 
habeant  ramos,  et  rami  jam  rigidi  et  callosi 
parum  se  opponant  pervadenti  fluido,  effici- 
tur secretio  liberalior.  Quare  cum  tot  diver- 
sae horum  morborum  causae  sint  praeter  fri- 
gus, 


* Hipp.  Aph.  31.  Sect  3. 
f Boerhaav.  Instit,  Sect.  467. 


CORRUMPANTUR  HUMORES, 


155 


gus,  quod  unum  nunc  attendimus,  non  aequum 
foret  curationem  mox  a nobis  in  uno  frigoris 
casu  proponendam,  in  aliis  quoque  experiri, 
praecipue  ubi  tussis  oritur  a pulmonibus  in- 
flammatis, aut  polypo,  scirrhove,  oppilatis, 

&c.  quo  in  statu  prorsus  alia  requiritur  cura- 

« 

tio. 

Cor.  v. 

Catarrho,  tussi,  &c.  medicina  est,  toni  va- 
sorum labefactati  redintegratio.  Hinc  indi- 
cari puto  hanc  curandi  rationem. 

Primum,  ut  sanguinis  impetum  a vasis  af- 
fectis revocemus,  vel  in  universum,  sanguinis 
missione,  tenuique  victu,  & c.  vel  proprie,  ra- 
mis, qui  vasis  affectis  sunt  a latere,  adhibendo 
medicamenta  quas  emolliunt  (qualia  sunt  po- 
tissime quae  partes  circumfovent  calore  leni 
et  assiduo),  unde  eorum  diametri  ad  id  ube- 
rius recipiendum,  quod  per  communem  trun- 
cum advehitur,  amplificentur.  Verum  ad 
missionem  sanguinis  victumqne  tenuem  quod 
attinet,  eaque  omnia  quibus  debilitatur  cor- 
pus, cautio  est.  Nam,  ut  bene  notat  magnus 

Sydenhamus, 

Sydenhamus,  ex  iis  rebus  diu  usurpatis  totius 
corporis  tonus  roburque  sensim  sine  sensu  pe- 
rit, supervenitque  hydrops,  aliaque  quae  debi- 
litatem sponte  consequuntur  mala,  unde  con- 
firmatur, non  tollitur  morbus ; itaque  post 
liberaliorem  sanguinis  missionem  unam  atque 
alteram  (qua  non  debilitetur  corpus,  sed  tan- 
tum minuatur  vis  sanguinis  in  vasa  affecta  ru- 
entis) ea  recte  usurpantur  quorum  ope  simul 
in  vasis  major  fit  contractio  (qua  sola  pristi- 
nus redit  tonus)  impetusque  sanguinis  alio 
avertitur.  Utrumque  maxime  praestare  cre- 
do quae  alvum  movent,  qualium  ex  auxilio 
Sydenhamus  unice  * pependit  in  rheumatismo, 
post  iteratam,  aut  ad  summum  tertiatam  san- 
guinis missionem  : nam  in  hoc  morbi  genere 
proprias  purgantium  vires  adscribendas  cen- 
seo ei  quo  gaudent  stimulo , quippe  quo  omnes 
relaxata  corporis  partes  ad  contractionem  in- 
vitantur, deinde  tonum  infractum  prostratum- 
que  recolligunt.  Quanquam  enim  eodem 
tempore  per  ista  incitetur  sanguinis  motus  va- 
sorum 


* Vid.  Syden.  Epist.  ad  Rob.  Brady. 

sorum  contractioni  inimicus,  eum  tamen  vin- 
cit superatque  stimuli  quaquaversum  diffusi  vis 
major  ; praesertim  post  detractum  sanguinem. 
Atque  alvum  citantibus  inesse  facultatem  re- 
sarciendi quassatum  vasorum  tenorem,  porro 
confirmat  ea  quae  consequitur  alvi  adstrictio, 
quae  certe  non  aliunde  provenit  quam  a novo 
intestinorum  robore.  Idem  docet  eorundem 
usus  in  ulceribus  pertinacioribus  sanandis, 
quod  etsi  vulgo  dejecta;  materiae  infestanti  so- 
let adscribi,  me  tamen  judice,  rectius  adscri- 
bi  debet  partium  laesarum  robori  restituto. 
Denique  idem  suadet  vigor  ille  quem  per  ista 
saepe  videmus  reddi  aegris,  ex  diuturna  vaso- 
rum tensione  languentibus,  ut  post  febres, 
vel  ex  morbo  aliquo  longo  debilitatis. 

53.  Quod  si  his  remediis,  non  cedit  mor- 
bus, in  subsidium  advocanda  est  exercitatio, 
nec  non  chalybis,  aliarumque  rerum  usus, 
qqibus  roborantur  co  poris  fibrae  citra  liquo- 
rum dispendium  ; id  enim,  si  assiduum  est, 
corpus  exhaurit  prosternitque. 


54.  Atque 

54.  Atque  haec  curandi  ratio  ad  rheumatis- 
mos maxime  pertinet,  in  quibus  utique  non 
patet  aditus  ad  vasa  affecta,  nisi  per  longum 
et  anfractuosum  iter  quod  ab  ore  incipit : ve- 
rum in  aliis  casibus,  ut  in  oculis  a frigore  in- 
flammatis, in  coryza,  in  brancho,  in  destilla- 
tionibus ad  pulmones,  in  uvae  productione, 
et  fluore  alvi;  medicamenta  partibus,  quae 
male  habent,  protinus  et  seorsum  adhibere 
licet  : qualia  sunt  collyria,  sternutatoria,  gar- 
garismi,  &.c.  quae  omnia  componi  possunt  ex 
rebus  stimulantibus  et  adstringentibus,util iter- 
que adhiberi  sine  ullo  sanguinis  tumultu,  iis 
duntaxat  exceptis,  quae  alvum  moliuntur. 
Porro,  hanc  curandi  viam  munit  adstruitque 
quotidianus  Medicorum  usus  in  reducendis 
oculorum  uvaeque  vasis  nimium  distentis  : 
Quod  si  in  catarrhis  et  tussi  huc  illuc  vagantur 
Medici  nullo  certo  tramite,  id  non  aliunde 
fit,  quam  quod  ignorent  hos  quoque  morbos 
ab  eadem  proficisci  causa,  i.  e.  ab  immodica 
vasorum  distentione  : mirandum  itaque  non 
est,  si  eos  saepe  videas  ad  tussim  a frigore 
simpliciter  acceptam  lubricis  abuti  pectorali- 
bus, 

bus,  cum  ea  tamen  nulli  respondeant  tussis 
generi,  nisi  forte  illi,  quod  provenit  ex  pul- 
monibus a polypo  scirrhove  vitiatis,  quo  de 
genere  nihil  nunc,  affirmo. 

Sed  morbi  sic,  ni  fallor,  satis  jam  exposita 
historia,  simul  indicata  curatione  conveniente, 
non  necesse  est  singula  subtilius  persequi,  quae 
quilibet  per  se  medicus  prospiciet  colligetque 
ex  ea  quam  dedimus  theoria,  quae  quidem 
hactenus  nunquam  spem  opinionemque  no- 
stram frustrata  est. 


DISSER. 

DISSERTATIO  IV. 

IN  QUA  ULTERIUS  AGITATUR  QUAESTIO, 

Quatenus  ad  Humores  pravos  referendi 
sint  corporis  humani  Morbi  ? 


Pud  Medicos  usque  adeo  increbuit 


morborum  fere  omnium  caussas  ex 
certa  humorum  corporis  improbitate  deducere, 
ut  in  morbis  explicandis  investigandisque,  id 
solum  negotii  sibi  dari  putent,  ut  in  humores 
istos  ignium  saliumque  opera  subtiliter  inqui- 
rant. Quum  enim  partes  solidas  per  se  im- 
mutabiles esse  credant,  ' reliquum  est,  ut,  si 
quae  sunt  corporis  mutationes,  eas  in  universum 
humoribus,  qui  natura  sua  cujusvis  fere  caussae 
actioni  facile  cedunt,  acceptas  referant.  Hinc 
emanarunt  tot  tamque  variae  de  liquoribus 
theoriae,  tamque  inter  se  pugnantes  auctorum 
sententiae,  ut  non  sine  causa  videantur  recen- 
tiores  Medici  omnes  omnium  opiniones,  tan- 


quam 

quam  vagas  et  incertas,  denuo  ad  incudem 
velle  revocare  : quorum  adeo  laudabili  in- 

dustria e medicinas  finibus  jam  multas,  ut 
plane  inutiles,  relegatas  esse  vidimus,  plures- 
que  indies  relegandas  prospicimus,  per  interi- 
orem, quas  indies  accedit,  corporis  humani 
intelligentiam. 

In  Medicorum  disceptationibus  nihil  est 
celebrius,  quam  ut  tumores,  fluores,  morbos- 
que omnes,  qui  quidem  evacuationibus  omninb 
cedunt,  ad  humores  statim  pravos  et  malignos 
referant ; nempe,  quia  nescii  sint,  quomodo 
liquores  aliam  atque  aliam  induere  possint 
formam,  nisi  vel  fermentum  aliquod,  vel  alia 
quaepiam  nova  insolensque  materies  interve- 
niat. Verum,  ut  de  hac  re  clarius  certiusque 
constituatur,  ex  familiarissimis  maximeque 
pervagatis  corporis  humani  casibus  ; postulo, 
ut  mecum  velint  vulneris,  quod  musculosae 
alicui  corporis  bene  sani  parti  infligitur,  ordi- 
nem et  progressum  paulisper  expendere. 

Primo  igitur  ex  hiantium  vasorum  osculis 
pleno  rivo  profluit  sanguis  sincerus  ; deinde, 
iisdem  vi  sua  contrahente  paulatim  conniven- 

tibus,  liquor  tenuior  et  pallidior,  donec  tandem 
omnino  coeant,  cum  levi  partis  sauciae  inflam- 
matione ; quam  sequitur  mox  sanguinis  con- 
fluentis remora,  et  ex  ea  passim  febricula,  do- 
nec vasa  dudum  contenta  denuo  se  sponte  sua 
remittant,  sinantque  in  communi  vulneris  al- 
veo deponi  liquida,  ubi  stagnantia,  et  a calore 
corporis  modice  fota,  in  unam  albidam  suique 
similem  materiem,  quam  vulgus  pus  appellat, 
concrescant.  Quod  si  jam  pisum,  vel  ejusmo- 
di quid  in  plagae  fauces  injiciatur,  simulque 
arceatur  aeris  contagium,  efficitur  ut  pus  illud 
quamdiu  voles  fluat ; prorsus  ut  hoc  pacto  re- 
pente exsistat  emergatque  nova  quasdam  glan- 
dula. Contra,  si  vulnus  quoquomodo  irrita- 
tur, nimiumve  comprimitur,  liquida  ex  inte- 
gro protinus  mutabuntur,  aliamque  speciem 
ferent,  id  quod  Chirurgi  optime  norunt. 

Hinc  sequitur  facilius  esse  nihil,  quam  ut 
corporis  secretiones  humoresque,  sine  ulla  no- 
vae materiae  vel  fermenti  accessione,  mutata 
solum  vasorum  secernentium  diametro  nume- 
rove,  immutentur. 

Fac  nunc  inflictum  esse  vulnus  grandius,  in 
quo  diu  dehiscente  peracta  sit  secretio.  Hoc 
in  casu  certum  est,  pro  minore  renisu,  sangui- 
nem majore  impetu  affluxurum,  atque  adeo 
vasa  circa  vulnus  praeter  modum  dilatata  ru- 
bescere ; id  enim  usus  quotidianus  et  commu- 
nis comprobat.  Atqui  sic  aucta  horsum  san- 
guinis fluxione,  nego  posse  vulnus  repente 
glutinari,  quin  periculum  sit,  ne  in  vicinia 
erumpat  tumor,  suppuretque  : neque  id  tamen 
(quod  vulgus  existimat)  ab  exsuperantia  ma- 
teriae dissimilis,  quam  utique  vulnus  hians  ex- 
primere consuevit,  verum  a vasorum  ante  aper- 
torum jam  per  inductam  cicatricem  facta  con- 
cretione. His  enim  concretis,  utut  ea  parvum 
antehac  liquoris  modum  receperunt,  inde  ta- 
men magis  urgebuntur  vasa  proxima,  quam  si 
communi  sanguinis  moli  nusquam  interruptae 
et  inhibitae  accederent  aliquot  liquoris  pondo  : 
quod  ex  Hydraulicis  intelligitur,  quodque  su- 
periori etiam  dissertatione  praetereuntes  attigi- 
mus. Quare  hic  minime  incusandum  esse  li- 
quidi vel  modum  vel  materiam  sed  subito 

L 2 duntaxat 

duntaxat  variantem  ramorum  rationem,  non 
variante  trunco. 

Hinc  quoque  intelligitur,  quare  ex  plethora, 
aliave  qualibet  causa  universum  corpus  affici- 
ente, iis  maxime  partibus  immineat  periculum, 
quae  vel  cicatricibus,  vel  tumoribus  induratis, 
vel  obstructis  undecunque  vasis  viciniores 
sunt ; quippe  quo  summus  semper  et  vehe- 
mentissimus  connitatur  impetus. 

Item  in  promptu  est,  cur  ex  glutinato  paro- 
tidum ulcere,  oculi  saepe  coecitatis  periculo,  nec 
non  caput  ipsum  gravibus  objiciatur  cruciati- 
bus. Denique  cur  pulmones  semel  ulcerati, 
postea  semper,  ex  quolibet  errore,  eidem  malo, 
etsi  non  uno  quidem  eodemque  loco,  opportu- 
ni fiant : ut  et  intestina  semel  labefactata. 

Quibus  nunc  non  plura  addo,  etsi  huc  spec- 
tare videantur  problemata,  sive  medica  sive 
chirurgica ; ut  ad  variantem,  quam  evolvere, 
instituimus,  ramorum  rationem  festinemus. 


Hujus 

Hujus  inter  effectus,  nulli  evidentiores  re- 
periuntur,  neque  humoristarum  dogmati  appo- 
sitiores, quam  qui  ventriculo  et  intestinis  ac- 
cidere consueverunt.  Ea  quippe  est  natura 
harum  partium,  ut,  si  vel  minimum  undecun- 
que commoventur,  ea  se  commotio  statim  pro- 
dat nausea,  anxietate,  vomitu,  aliisque  id  ge- 
nus pathematis  manifestis  ; tum  etiam  fre- 
quens sit,  per  eum,  qui  hisce  partibus  natura- 
liter intercedit  cum  visceribus  abdominis  nex- 
um et  consensum.  Etenim  si  per  horum  aliquod 
impeditur  liberior  sanguinis  cursus,  fit  ut  omnes 
circa  rami  vehementius  urgeantur,  et  praeter 
modum  contendantur,  praesertim  vero  arteriae 
coeliacae,  quae  ad  ventriculum  adspirant,  ej us- 
que tunicam  nervosam  confertim  obsident, 
propagines : quibus  sane  contentis,  abesse  non 
potest,  quin  tunica  quoque  nervosa,  cui  eae  ad- 
sperguntur,  simul  intendatur,  sensusque  ei  in- 
haerens acutior  erectiorque  fiat,  (quod  etiam 
vasis  cujuscunque  generis  inflammatis  vel  dis- 
tentis  accidit),  faciliusque  jam  quavis  de  caussa 
irritetur. 

L3 

Atqui  obstructis  undelibet  visceribus  simul 
permoveri  perturbarique  ventriculum  juxta  et 
intestina,  non  solum  ex  constantibus  hydrau- 
licorum legibus  cogitur,  sed  et  ex  apertissimis 
exemplis,  quae  plena  manu  congessit  Theophi- 
lus  Bonetus  in  suo  Sepulchreto  Anatomico,  in- 
telligitur.  Is  enim  (quod  et  ipse  aliquando 
cadavera  incidens  animadverti)  pertinaces  sae- 
pe vomitus  non  aliunde  quam  a scirrhis  he- 
patis, pancreatis,  aut  mesenterii,  ortas  esse 
evincit.  Qua  quidem  re  nihil  efficacius  esse 
puto  ad  refellendam  male  sanam  Humorista- 
rum  doctrinam,  humoribusque  aeternum  abro- 
gandam tantam  tamque  variam  morborum  foe- 
cunditatem,  qui  quidem  ad  unum  omnes,  post- 
quam subjiciuntur  explorationi  anatomicae, 
nulli  humorum,  sed  solidorum  duntaxat  vitio 
assignandi  veniunt. 

Sed  nostram  theoriam  praeter  haec  vali- 
dissime confirmant  quaedam  in  mulieribus 
spectanda,  quoties  earum  sanguini  denegatur 
transitus  per  uteri  emunctoria,  in  mensium 
y.  g.  suppressione.  Tum  enim  praesto  est  vomi- 
tus, 

tus,  vel  certe  nausea,  cuin  manifesta  caete- 
rorum  abdominis  viscerum  oppressione,  tan- 
toque magis,  quanto  delicatior  est  mulier ; 
iterumque  a conceptu,  ubi  omnes  fere  muli- 
eres pari  de  causa  paribus  laborant  affectibus. 
Enimverd  simulatque  concepit  mulier,  os 
uteri  tam  arcte  compingitur,  ut  nihil  prorsus 
effluat:  unde  fit,  ut  cito  impleatur,  mag- 
naque  vi  intrinsecus  in  omnes  juxta  partes 
prematur,  et  paulatim  distendatur  liquoribus 
per  altissimos  canaliculos  in  clausum  uteri 
sinum  continenter  depluentibus,  quorum  qui 
hoc  in  statu  vim  et  momentum  perfectius  de- 
finire cupit,  adeat  Hydraulicos,  alias  mihi  e- 
docendus  ab  ipsis  nunc  effectibus,  h.  e.  a jugi 
et  assiduo  uteri  auctu,  qui  quidem  alii  caussae 
nulli,  quam  liquorum  vi  ex  alto  sensim  de- 
pluentium in  uterum  caetera  clausum,  adscribi 
potest.  Jam  ex  aequabili  et  uniformi  liquoris 
comprehensi  nisu,  in  omnem  undique  cellam 
uteri,  cuncta  fere  vasorum  extrema,  quorum 
ope  ab  arteriis  ad  venas  profertur  circulatio, 
comprimuntur ; sic  ut  universus  ferme  'Idaea- 
rum internarum  sanguis  ad  uterum  primo 

h-  4 graviditatis 

graviditatis  trimestri  moretur  restitetque, 
donec  tandem  ita  expandatur  et  explicetur 
uterus,  ut  magna  pars  sanguinis  per  eum 
poksit  libere  ad  placentam  simul  auctam  et 
foetum  transmitti,  eademque  via  revehi : tum 
enim  gradatim  abeunt  et  facessunt  gravia  illa 
et  in  vulgus  nota  symptomata.  Neque  du- 
bium est,  quin,  ubi  sanguis  ad  uterum  con- 
sistit, cuncta  vicinitas  perinde  ac  ventriculus 
redundantis  liquidi  vim  persentiscat.  Sed  ea 
est  istarum  fere  partium  conditio,  ut  non 
nisi  obscura  admodum  fiant  indicia  vis  iis 
impressae,  dum  levissimo  quoque  momento 
commovetur  ventriculus,  offensionisque  suae 
manifestissima  prodit  signa.  Neque  tamen 
unus  ventriculus,  sed  praeterea  mammae,  per 
arterias  scilicet  epigastrias,  quae  ab  iliacis 
internis  proxime  propagantur,  eandem  vim 
sentiunt : nec  non  ipsi  renes,  siquidem  primis 
etiam  praegnationis  mensibus  constet  crebrius 
mejere  foetas. 

* * 

Huc  facit,  quod  canum  itidem  ventriculus 


et 

et  subjecta  intestina  (quamvis  per  se  valentia, 
atque  ea  re  neque  ad  nauseam,  neque  vomi- 
tum, neque  alios  id  genus  affectus  proclivia, 
tamen)  ex  simili  ramorum  diminutione 
quam  gravissimas  patiantur  molestias ; uti 
ex  arteriae  splenicae  ligatura,  vel  ipsius 
lienis  exstirpatione  constat : quas  res  sequi  a- 
mant  et  vomitus,  et  confertissima  murmura, 
et  crebra  urinae  missio,  et  frequens  appeten- 
tia coitus.  De  quibus  videsis  Cl.  Bohnium 
de  lienis  usu  in  Circulo  suo  Anatomico. 

Repraesentatis  jam  primis  proximisque  im- 
mutatae ramorum  rationis  ad  abdomen  effec- 
tibus, non  ab  re  fuerit  in  effectus  his  con- 
junctos sed  remotiores  latius  inquirere.  Ubi 
enim  perennis  est  ea,  quam  diximus,  ramorum 
conditio,  constat  inde  semper  vagos  quidem 
sed  perennantes  tamen  generari  morbos  ; qui, 
nisi  a capite  ultimaque  origine  arcessas  pro- 
vide et  sagaciter,  dici  vix  potest  quantas  tibi 
turbas  dabunt,  quamque  tuam  simul  theori- 
am pervertent  et  praxin,  non  pauciora  Me- 
dico, 

dico,  quam  ipsi  aegro  commovendo  somnia, 
inanesque  ingerendo  fabulas  de  portentosa 
quadam  et  plusquam  humana  calamitate. 
Ex  illo  quippe,  quod  ex  sanguinis  ad  ventri- 
culum redundantia  proficisci  admonuimus, 
sensus  incremento  et  acumine,  ferre  non 
possunt,  qui  ex  eo  laborant  malo,  vel  cibi 
ordinarii,  quamvis  lenis  facilisque,  actionem, 
quin  varie  sollicitentur  et  nausea  frequenti, 
et  vomendi  studio,  atque  adeo  vehementi 
interdum  vomitu. 

In  iis  verb  quibus  perpetua  est  morbi 
caussa,  ut  queis  prorsus  coaluerunt  uteri  vasa 
secernentia,  penitusque  defecerunt  menses, 
vel  quorum  viscera  scirrho,  aliove  quo 
tumore  infesta  sunt,  evenit,  ut  effecta  sicut 
perennia,  ita  et  graviora  indies  existant, 
magisque  familiaria,  quomodo  nempe  quaevis 
corporis  actiones  promptiores  fiunt  usu : 
praecipue  autem  ventriculus  evadit  lnitabilis, 
cujus  ad  constringendum  facilius  impellantur 
fibra  ; unde  insignes  passim  suboriri  solent 


tumores. 

tumores.  Quippe  cum  in  ventriculo  ubique 
praesto  sint  spirales,  vel  orbiculares  fibrae 
musculosae,  quae,  si  irritantur,  sponte  sua  se 
contrahant,  aeremque  intus  stabulantem  intra 
nodorum  spatia  coerceant;  cujus  ea  est  na- 
tura, ut  in  calente  corpore  nequeat  aliquamdiu 
in  eodem  statu  et  tenore  perdurare,  quin  ra- 
rior effusiorque  fiat.  Quod  si  forte  ad  ven- 
triculum aut  intestina  se  expandet  diffundet- 
que,  illico  per  abdomen  ingentes  sese  efferunt 
tumores,  et  ex  iis  permolestus  plenitudinis 
sensus.  Hoc  amplius.  Ad  gulam  pariter, 
prae  perpetua  illa,  quae  inter  ventriculi  car- 

diaeque  fibras  intercedit,  necessitudine,  ab 
/ 

iisdem  caussis  frequentes  existunt  contrac- 
tiones, et  ab  intersepto  rarefactoque  aere  tu- 
mores, qui  quasi  globuli  in  gutture  sentiuntur, 
saepiusque  ita  premunt  laryngem,  pharyngi 
conjunctum,  ut  suffocationis  sit  periculum. 

Atque  ex  hujusmodi  hinc  tensionibus,  il- 
linc compressionibus,  magnam  partem  tollitur 
actionum  corporis  consensus  et  harmonici , pro- 
deuntque  subitb  spectacula  multa  abnor- 


mia 

mia  mireque  varia  ; dum  scilicet  comprimen- 
do vasa  liberum  impediunt  humorum  per 
certa  loca  transitum,  per  alia  accelerant,  de- 
inde quoquoversum  adducendo  attrahendoque, 
partes  cohaerentes  differunt  et  divellunt, 
maxime  ubi  gula,  vel  ventriculus,  vel  ipsa 
intestina  tumoribus  infestantur.  Cum  enim 
istiusmodi  contractiones  ventriculum  exercent 
majorem  in  modem  et  in  tempus  longius,  is 
utique  adeo  inflatur,  passimque  aeris  exte- 
nuati seseque  diffundentis  vim  impetumque 
sentit,  ut  ea  re  aeger  veluti  fasciis  quibusdam 
arcte  se  constrictum  existimet,  eodemque 
tempore  ad  cordis  scrobiculum  aversamque 
dorsi  partem  peracutos  et  mordaces  patiatur 
dolores,  quorum  acerbitate  tantum  non  exani- 
metur. Hos  ego  dolores  concitari  opinor  ab 
ea  vi  qua  contenduntur  adducunturque  partes 
inflato  ventriculo  proximae,  aut  etiam  con- 
junctae diaphragmati  seu  septo  transverso, 
quod  quidem  hoc  in  statu  summa  vi  versus 
anhelantis  pectoris  sinum  propellitur:  tum 
enim  verisimile  est  maxime  sentiri  dolorem 
qua  parte  stomachus  septum  illud  perforat,  te- 

nellisque 

nellisque  fibris  cum  eo  continetur,  quaque 
rursus  per  processus  suos  idem  septum  ad 
lumbos  adhaerescit,  atque  adeo  per  totum 
ipsius  ambitum,  qua  cum  costis  nothis  con- 
nectitur,  tametsi  isthic  loci  minus  leviusque 
percipiatur  quam  ad  lumbos,  quo  summa 
vergit  conspiratque  vis  illi  impressa  a ven- 
triculo. Qudd  autem  ex  inflato  ventriculo 
et  intestinis  sursum  adigatur  diaphragma,  id 
certe  cogunt  * exempla,  quibus  docemur  hac 
ipsa  de  caussa  aliquando  diruptum  dissiluisse 
septum,  eaque  porta  in  thoracis  sinum  intro- 
missa esse  ipsa  subjacentis  abdominis  viscera. 
Quanto  verd  cum  angore,  quamque  fimmani 
id  cruciatu  factum  sit,  nemini  certe  homini 
obscurum  esse  potest. 

Sed  ut  amplius  consectemur  eos  qui  in- 
testinis accidunt  ex  valida  contractione  tu- 
mores, juvat  in  primis  id  genus  circumspicere, 
quod  Medicorum  vulgus  uno  ore,  (at,  si 
quid  video,  temere),  arcessit  a migratione 

quadam 


* Vid.  Philos.  Transact.  N.  351.  P.  580  rela- 
tionem magistri  St.  Andre. 

quadam  subita  et  translatione  uteri  ad  su- 
periora loca,  quo  in  casu  locorum  vitio  labo- 
rantes foeminae  tumores,  tanquam  majoris 
molis  glomera,  modo  ad  hoc,  modo  ad  illud 
latus  volutantia,  percipiunt  tam  argutd,  ut  ab 
ipsa  etiam  laterum  discessione  continub  sibi 
metuant. 

Atqui  ndrunt  omnes  quam  pusilla  res  sit 
adhuc  integer  intemeratusque  puellarum  ute- 
rus, quibus  tamen  maxime  incidit  hoc  ma- 
lum, quamque  multum  absit  ut  compacta 
densaque  ejus  loci  camera  derepente  in  ma- 
jorem molem  nescio  quo  halitu  infletur,  nedum 
ut  a sede  sua  propria,  i.  e.  pelvi,  ad  hypochon- 
dria de  facili  tota  migret.  Quare  haud  satis 
puto  bonos  illos  ad  genuinam  corporis  structu- 
ram suam  adaptasse  theoriam. 

> r>  t ■ ' 

Praeterea,  ex  remediis  huic  malo  subvenien- 
tibus apparet,  tumores  hos  aliud  esse  nihil 
quam  intestinorum  spasmos,  quum  huc  adhi- 
beantur ejus  tantum  generis  remedia,  quae  in 
aliis  casibus  plane  convulsivis  auxilio  esse 

solent, 

solent,  nimirum  volatilia , subitoque  ad  tem- 
pus stimulantia,  quae,  quia  vicinas  partes  velli- 
cant, ea  re  novas  ad  varia  simul  loca  con- 
tractiones efficiunt,  urgendoque  spatia  inter- 
clusa priores  illas  et  pertinaciores  dissolvunt, 
contractiones,  contrariaque  vi  nunc  ructu  nunc 
crepitu  aerem  displodunt,  unde  ad  se  brevi 
redeant  aegrae.  Scio  equidem  multos  qui  de 
abstrusioribus  medicamentorum  viribus  docte 
garriunt,  remedia  huc  valentia  pro  anodynis 
habere,  quae  soporifera  quadam  vi  spiritus 
animales  tunc  temporis  effervescentes,  vel 
nescio  quid  tumultuantes,  pacant  et  compo- 
nunt. Verum  perinde  ementita  sunt  gra- 
tisque  conficta  quae  isti  de  spiritibus  conso- 
pitis, et  de  remediis  consopientibus,  vendi- 
tant. Verum  contra  eos,  qui  ejusmodi,  sive 
laterum,  sive  gulae,  tumores  extraordinario 
spirituum  ab  utero  infractorum  occursui 
adscribunt,  certissimum  habeo  hoc.  unum  ar- 
gumentum, quod  viri  non  secus  ac  foeminae 
ejusdem  generis  flatibus  tententur ; etsi  id 
quidem  rarius : primum  quod  foeminarum 
longe  debilior  sit  corporis  constitutio  : deinde 

quod 

quod  ab  vitiis  uteri  (quod  instrumentum  est 
feminarum  proprium)  quam  a caeteris  vis- 
ceribus omnibus  frequentius  offendatur  fistu- 
la alimentaria. 

Ut  magis  intelligantur  alia  quo'que  sympto- 
mata, quae  tales  aegros  comitari,  eosque  miris 
modis  accipere  consueverunt,  effectum  dabi- 
mus brevi,  ubi  de  medicamentorum  stimu- 
lantium viribus,  ab  instestinis  usque  ad  loca 
remotissima  pertinentibus,  dicere  ingredie- 
mur. Tametsi  enim  haec  symptomata  neuti- 
quam  referenda  censeo  ad  accessionem  ulli- 
us rei  insigniter  stimulantis,  paria  tamen  om- 
nino sunt  cum  iis  quae  a stimulo  quovis  in- 
signi erumpunt  in  corpus  sanum.  Eadem 
quippe  est  irritatio,  similisque  plane  effectus, 
sive  irritationem  acceptam  referas  aculeato 
alicui  stimulo,  sive  adaucto  fibrarum  sensui, 
qui  quidem  tum  ab  ipsorum  vasorum  nimia 
distensione,  tum  ab  eorum  nuditate,  per  ab- 
sentiam inopiamve  oblinientis  muci  (qua  nihil 
frequentius  est)  emanare  potest.  Neque 

enim  memoria  indignum  esse  reor,  hanc  fi- 
brarum 

brarum  nuditatem  necessario  confici  ex 
qualibet  extraordinaria  ventriculi  aut  intesti- 
norum irritatione  ; sive  ea  debeatur  accedenti 
stimulo,  sive  vasorum  ipsorum  nimiae  conten- 
tioni. Ex  omni  namque  irritatione  copiosius 
ad  loca  affecta  sollicitantur  secretiones : ea 
vero  est  natura  muci,  ut,  si  deest  temporis 
spatium,  non  spissescat,  neque  ad  fibras  ad- 
haerescat, sed  dilapsus  effluensque  eas,  quas 
munire  debuit,  destituat  fibras. 

Jam  in  muco  considerando  eo  longiores 
sumus,  quod  hujus  non  absentiae,  sed  actioni 
potius  inimicae  multi  falso  assignarint  ea  quae 
suscepimus  explicare  symptomata  : neque  id 
solum  nominatim  ad  viam  alimentariam,  sed 
et  generatim  ad  quascunque  corporis  partes. 
Fistula  v.  g.  urinae,  seu  urethra , si  forte,  uti 
saepe  fit,  vellicatur  et  offenditur,  illi  non  dubi- 
tant urinae  tum  novum  aliquerq  accessisse 
acritudinis  asperitatisque  gradum  ; tametsi 
rnterim  omnes  fateantur,  urinam  per  se  satis 
esse  acrem  ad  exasperandas  urethrae  fibras,  si 
modo  ad  eas  omni  exspoliatas  muco  aditum 

M habeat : 

habeat : quod  experietur  sane  apud  se  quis- 
quis inter  mejendem  manu  colem  premet ; 
quo  facto  urina  ea  vi  incessit  adducta  propius 
urethrae  latera,  ut  linimentum  iis  adhaerens 
eluat,  foras  efferat,  deinde  viduatas  fibras 
pungat  fodicetque  sensibiliter.  Neque  qiien- 
quam  esse  puto  hominem,  quin  aliquando 
insignem  harum  partium  vellicationem  sen- 
serit ex  qualibet  incidente  magna  agitatione, 
qua  mucus  attenuatus  festinantius  efferatur. 
De  hoc  autem  urethrae  muco  juxta  et  vasis 
eum  secernentibus,  pluribus  agit  Morgagnius 
in  Adversariis  suis  : similemque  mucum 
cunctis  adhaerere  corporis  cavitatibus  assiduae 
attritioni  obnoxiis,  inter  omnes  jam  convenit 
Anatomicos  ; nullibi  autem  exploratius  quam 
in  ductu  alimentario,  ubi  in  firmioribus  cir- 
cum delicata  vasorum  extrema  (quae  Ruyschi- 
us  ea  re  passim  succosa  nuncupat)  lentescit, 
eaque  quasi  quodam  tectorio  incrustat.  In 
firmioribus  autem  aio,  quia  in  aliis  pluri- 
mum varieque  differt,  proque  sua  diversitate 
diversas  quoque  inducit  hominum  tempera- 
t Iones.  Id  quod  adeo  persuasum  habuit 

rei 

rei  anatomicae  scientissimus  Wepferus,  ut 
existimarit  huc  posse  acceptum  referri,  quod 
una  eademque  res  alteris  veneno  alteris  nutri- 
mento sit : quodque  alii  cujuscunque  generis 
cibos  facile  ferant,  dum  alii  a dulcibus,  acidis, 
atque  adeo  rebus  etiam  inertissmis,  facili 
negojtio  offenduntur.  Hoc  certe  vulgo  notum 
est,  infantium,  eorumque  quos  diuturni  exagi- 
tarunt morbi,  quique  inusto  seminis  vitio  a 
primis  usque  unguiculis  debiles  fuere,  ven- 
triculum praecipue  imbecillum  esse  et  ma- 
xime irritabilem  ; quanquam  interea  tantum 
abest,  ut  horum  prae  aliis  acriores,  sint  humo- 
res, ut  et  saliva  in  his  dulcissima,  et  bilis  vix 
amara  sit. 

' I 

Ratum  itaque  et  fixum  esto  in  horum  ho- 
minum humores  male  derivari  culpam  ventri- 
culi difficilis  et  morosi,  quae  unice  debetur  illi 
quam  dudum  diximus  partium  nuditati  ; prae- 
sertim cum  ventriculum  ita  affectum  haud 
raro  excipiat  urethrae  vellicatio,  urina  inte- 
rim,  si  degustes,  nullam  praeter  modum  acri- 
tudinem praeferente. 

M 2 

Hinc  expromitur,  Primo,  cur  hujus  generis 
valetudinarii  vulgo  Phlegmatici  et  Pituitosi 
audiant : quippe  quibus  non  solum  ad  ven- 
triculum et  fistulam  urinariam,  sed  et  ad  nares 
et  fauces,  passimque  alibi  magna  copia  ef- 
fluat lentus  ille  humor,  quem  in  robustis  re- 
sidere et  haerere  diximus  ad  munimentum 
pnesidiumque  partium. 

/ 

Deinde,  cur  veteres,  ratione  temperamenti, 
universi  generis  humani  pene  quadrantem 
Phlegmaticorum  nomine  complexi  sint ; ni- 
mirum propter  celebrem  hujus  sortis  homi- 
num frequentiam : quibus  etiam  accenseri 
consuevit  toto  fere  debilium  et  fractiorum 
turba. 

Postremb,  veteres,  tametsi  merito  observa- 
runt Phlegmaticos  illos  suos  multis  variisque 
exponi  valetudinibus,  eas  tamen  ipsas  perpe- 
ram attribuisse  sive  acrimoniae  sive  tenacitati 
phlegnlatis,  quae  pro  genuina  causa  unaqi 
fiabeant  partium  a defendente  muco  nudita- 

tpm  ; 

tem  ; unde  eadem  plane  atque  a stimulo  di- 
manent symptomata,  quemadmodum  supra 
exposuimus. 

Ad  Levenhoekii  * autem  sententiam  quod 
attinet,  qui  quidem  negat  ullum  in  ventriculo 
et  intestinis  inesse  mucum,  cujus  speciem 
tantum  et  simulacrum  prae  se  ferant  fibra?' 
musculosie  ventriculi  rugis  intertextae  ; nemi- 
nem ejus  praejudicio  fretum,  nobiscum  dissen- 
surum spero,  qui  animadvertet,  quam  ille 
confuse  et  inconstanter  edat  experimenta,  qui- 
bus sententiam  suam  singularem  instruere  pa- 
rat. Credo  equidem  illum  conspicillorum 
ope  fibrosas  forte  partes  adspexisse,  dum  mu- 
cum abrasum  exploraret ; sed  quum  in  muco 
separando  nullo  usus  sit  apparatu  idoneo,  ve- 
rendum est,  ne  viro  bono  fraudi  fuerit  instru- 
mentum, quo  una  cum  muco  temere  abrasa 
fueiint  vasorum  ei  substratorum  extrema, 
quando  ea  quidem  vasa  adeo  sunt  isthic  tene- 
ia  et  mollia,  ut  ea  Ruyschius  proinde  semper 
succosa  nominet. 

M 3 Ad 


* Vici.  Epist.  ejus  ad  Cl.  Aston  de 


muco  intestinali. 

Ad  indagandum  igitur  certiusque  exquiren- 
dum ventriculi  mucum,  ego  quoque  canem 
vegetum  integrumque  aliquando  letho  dedi,  in 
cujus  quidem  ventriculo  principio  nihil  usquam 
muci  deprehendere  potili : cavitatem  tantum 
summis  digitis  leviter  apprehensam  lubricam 
offendi  et  valde  unguinosam  : postquam  vero 
eam  aqua  calidiore  perfusam  aliquamdiu 
confovissem,  tandem  in  fibrarum  spatiis  de- 
litescentem mucum  perquam  spissum  animad- 
verti, quem  utique  calor  abstersum  eversum- 
que e vasorum  faucibus,  lacunis  et  interstitiis 
elicuerat.  Sed  qui  super»  hac  re  plura  de- 
siderat, adeat  industrium  Wepferum  de  Cicut. 
aquat.  cap.  vili,  dum  ego  me  ad  alia  con- 
fero. 

% 

Quamdam,  uti  commonuimu*,  satis  irrita- 
bilis sensibilisque  est  cuncta  interior  ventri- 
culi superficies,  prae  cas  teris.  tamen  ejus  parti- 
bus exquisitiore  sensu  pollet  cardia  seu  stoma- 
chus, cujus  ea  sors  est  et  conditio,  ut  primam 
principemque  ingestorum  vim  et  impetum  ex- 
cipiat, potissime  vero,  si  forte  est  paulo  arc- 

tior  et  rigidior.  De  omnibus  autem  assump- 
tis nulla  huic  parti  nocent  magis  quam  calida  > 
ut  quce  linimentum  maxime  deterant,  eaque 
re  ipsaS  fibras,  jam  inermes  et  destitutas,  olten- 
sioni  vel  levissimae  exponant:  praecipue  si 

quae  assumuntur  re?  sint  saponacei  generis, 
qualis  est  puls  avenacea,  quam  etiamnum 
ferventem  exsorbere  solet  rusticorum  vulgus  : 
quo  certe  hominum  genere,  tametsi  alias  ro- 
busto, nulli  magis  afflictantur  dolore  cardiae  : 
quibus  hoc  nomine  liceat  nunc  cum  bona 
sexus  venia  sociare  bellas  delicatasque  hujus 
aevi  foeminas,  quae,  quod  decoctum  theae  fer- 
vidissimum assidue  pitissant,  idem  sibi  ma- 
lum arcessant  ultro* 

• • + 

Quoniam  vero  cardiae  dolor*  ubi  negl igitur, 

pertinacissima  aliquando  et  funesta  secum 

\ ' 

trahit  mala,  ideo  non  gravabor  in  eo  enarran- 
do latius  excurrere,  praesertim  quando  humo- 
te s in  ventriculo  stabulantes  pro  hujus  mali 
fonte  male  assignentur.  Sic  autem  hunc, 
opinor,  morbum  optime  investigabimus,  si 
guttatim  deglutiatur  validus  vini  spiritus,  de- 

inde  sedulo  observetur  ejusdem  ordine  proce- 
dentis vis  et  eflectus.  Num  simul  atque  is 
pertingit  ad  cordis  scrobiculum,  eadem  existit 
et  percipitur  vellicatio,  qum  tenero  accidit 
oculo,  cui  idem . est  infusus  injectusque  spiri- 
tus  : utque  hinc  ex  oculo  exprimuntur  lacry- 
mae,  sic  illinc  aqua  limpida  ore  tenus  affluit : 
quo  sane  experimento  declaratur  ipsa  cardim 
infirmitas.  Quamvis  autem  a spiritus  transitu 
statim  residet  desinitque  dolor ; tamen  si 
postea  vehementius  jactatur  rnger,  equo  puta, 
vel  citatis  invehens  quadrigis,  liquor  inde  pro- 
tinus ex  succussu  continuo  versus  Cardiam  re- 
percutitur,  singulisque  succussibus  repetit  do- 
lor. 

0 t . » ^ 

Hinc  emergit,  ex  quolibet  succussu  gravi 
cardiacis  proclivem  esse  morbi  sui  accessio- 
nem, tametsi  neque  hauserint  vel  vini  spiri- 
tum vel  alium  quemcunque  liquorem  acrem  : 
propterea  qudd  ventriculus  raro  destituatur 
vel  bile,  vel  alius  generis  acri  materia,  quibus 
per  se  aegra  et  infirma  cardia  identidem  com- 
pungatur : perperam  tamen  hinc  inferri  cau- 


/ 

sam  morbi  esse  hanc  materiam  acrem,  cum  om- 
nibus ea  insit  ventriculis,  dum  ii  tantum  inde 
condolent,  quibus  est  cardia  linimenti  expers^ 
aliasve  debilis  et  infracta.  Fateor  equidem, 
pulvere  testaceo  extempore  relevari  istas  car- 
diae  punctiones ; ast  id  ex  acidi  humoris  ca- 
stigatione fieri,  quod  multis  arridet  pluri- 
mum, etiam  atque  etiam  pernego.  Unde 
ergo,  inquies  ? nempe  quod  infestas  obnoxias- 
que  cardiae  fibras  crustulae  cujusdam  praesidio 
communiat  ille  pulvis  accidens,  ad  molestiam 
quidem  parumper  distinendam  comparatus, 
ad  penitus  profligandam  iners. 

Quando  vero  ingravescit  morbus,  tum  sane 
non  modo  existit  illa  frequens,  quam  com- 
memoravi, ad  cardiam  punctio,  verum  etiam 
atrox  et  immanis  ventriculi  totius  tensio,  cu- 
jus ea  est  natura,  ut  nusquam  vehementer  ex- 
asperetur, quin  pylorus  statim  arcte  constrin- 
gatur : id  quod  in  vomitu  videre  est.  Quaip- 
obrem,  si  ad  cardiam  fit  gravior  irritatio,  u- 
t rinque  occludetur  ventriculus  : unde  paria 
plane  atque  ea  quae  nuper  ab  aere  intercluso 

proficisci 

proficisci  diximus  incommoda,  nunc  quoque 
se  effundere  necesse  est ; eaque  tanto  diriora, 
si  forte  ab  inflammatione  vel  ulcere  propter 
cardiam  oritur  irritatio,  quae  tum  vix  ullas 
misero  concedit  aut  pascitur  inducias.  Quo- 
ties enim  urget  ulcus  vel  inflammatio  perti- 
nax, puta  ex  vasorum  conjunctorum  obstipa- 
tione, adeo  exardescit  furitque  morbus,  ut  eo 
agitatis  interdicat  vel  lenissima  omniumquc 
simplicissima  cibi  potionisque  genera  ; utque 
tandem  desperatorum  mens,  in  corporis  sibi  con- 
jugati aerumnam  assidue  incumbens,  indeque 
jugi  perculsa  metu,  tristitia,  vigilia  et  ploratu 
'flebili,  posthabita  assistentium  consolatione, 
ab  omni  prorsus  vitae  usu  humanaque  consue- 
tudine transeat  in  vecordiam, 

S.  f '• 

Quo  autem  morbum  tam  atrocem  penitius 

intueamur,  exemplum  subjiciam  aegFi  mihi 
undequaque  perspecti. 

Georgius  Low,  homo  labore  duro  victum 
tolerans,  annos  quinquaginta  natus,  malum 
tnihi  suum  aliquando  expositurus,  affligi  se  ait 

mira 

mira  quadam  angustia  et  assidua  repletionis 
sensu  ad  sinistrum  hypochondrium,  cum  acu- 
tissimo dolore  ad  cordis  scrobiculum  aversam- 
que  dorsi  partem,  vagis  item  plurimis,  modo 
ad  scapulas,  modo  ad  costas,  utrinque  excur- 
rentibus doloribus  : denique  vento  se  ita  ple- 
num esse,  ut  sibi  a ruptione  metuat : itaque 
levamenti  causa  saepe,  at  plerumque  inaniter, 
de  salutari  ructu  laborare.  His  dictis,  miser, 
amentis  ritu,  pronum  se  abjicit  in  lectum,  cu- 
jus omnem  supellectilem  propere  congestam 
substernit  hypochondriis,  deinde  quantum  po- 
test contra  nititur  : mox  impatiens  lecti  con  - 
surgit,  igni  assidet,  fascias  excalfactas  late- 
ribus opponendas  postulat.  Annuitur.  At 
nullo  id  fructu  ; donec  tandem  colluctando 
fessus  et  semianimis  unum  itemque  alterum 
ructum  exprimens,  aliquantulum  ad  se  redit. 
Ibi  miserabiliter  et  ubertim  (ut  moris  erat) 
plorans,  fatum  incusat  suum,  mortemque  ci- 
•_am  vitae  tristi  et  illaetabili  praeoptans,  ne  la- 
tum unguem  cedit  amicorum  precibus  aut 
medici  alloquiis,  sed  oculis  humi  fixis  moe- 
rorem usque  servat  obstinatum.  Quoties  ad 

illum 

illum  viso,  perinde  animo  fractum  et  despon- 
dentem offendo  ; neque  id  miror,  postquam 
audio  hominem  vix  unquam  quicquam  seu 
liquidi  seu  solidi  posse  degustare,  citra  ferum 
accessionis  impetum.  Hic  igitur  quaero  pri- 
mum, an  ipsum  ingressum  morbi  clare  ob- 
servasset  ? Cui  ille,  haec  inquit ; mala  longo 
intervallo  pedetentim  sensi  increscere  ; at  un- 
de primum  coeperint  tam  tetra  et  tam  gravia, 
praestare  utique  nolo,  nisi  forte,  quod  diu 
multumque  insedit  animo,  ex  onere  importu- 
no, inquit,  improboque  hoc  quicquid  est  con- 
traxi malum ; cujus  olim  infortunii  recens 
adhuc  viget  memoria.  Secundum  ea  quaero, 
quo  sapore  essent  ejus  ructus  ? Non  sunt  illi 
quidem,  inquit,  uniusmodi ; saepius  tam 
acidi,  adeoque  acres,  ut  gulam  plane  la- 
cerent lanient  que.  (Utrum  vero  haec  ae- 

t 

gri  opinio,  sensusque  lacerationis,  ab  sum- 
ma erumpentis  flatus  acrimonia,  an  potius 
ab  ipsa  gula  jamdudum  lacerata  promana- 
rit,  brevi  excutiam).  Adhaec  nullam  si- 
bi esse  & cruciatu  respirationem,  nisi  vacuo 
ventriculo.  Tum  fluente  alvo  semper  me- 
liuscule 


\ 

liuscule  se  habere  ; itemque  ex  mutato  cibi 
genere,  tametsi  nullum  genus  supra  triduum 
satis  conveniret.  Ad  hanc  ipsius  aegri  rela- 
tionem adjiciam  ea  quae  ordine  consecuta 
sunt.  Non  ita  multo  post  hominem  invasit 
vomitus  sanguinis,  unde  iteratum  animi  deli- 
qilium  : sanguis  autem  ille  magna  ex  parte 
concretus,  seroque  multo  innatans  speciem  re- 
ferebat fragmentorum  hepatis.  Post  illa  totus 
alget : mox  dirum  a gutture  murmur  sensim 
ad  intestina  serpit,  quale  moribundis  adesse 
solet.  Ibi  conclamari  coeptum  est.  At  ille 
nihilo  secius  ex  instillato  in  os  iners  vini  ru- 
belli tepidi  cochleario  lumina  recludit,  mox 
fari  coepit,  et  oblatum  sugere  vinum,  quod 
postea  ei  bibendum  praescripsimus  cum  pari 
portione  aquae  ferratae,  et  boli  Armeniaci  ali- 
quantulo. Unde  restitutus  aeger  paulo  melius 
se  ad  paucas  hebdomadas  habuit,  donec  pristina 
reverterunt  contumacis  morbi  indicia  ; quibus 
ille,  repudiato  omni  auxilio,  ad  anni  ferme  spa- 
tium conflictatus  est  misere.  Ad  postremum 
gudio  hominem  atra  et  exusta  dejicere  magna 

copia. 

copia,  et  secundum  istam  dejectionem  postri- 
die fatis  cedere. 

Hic  ego  demortui  corpus,  impetrata  venia, 
quo  mihi  de  morbo  'hactenus  ignoto,  quoad 
fieri  poterat,  investigando  satisfacerem,  scal- 
pello incidere  ingressus  sum  : quo  facto,  om- 
nem intestinorum  tractum,  nec  non  ventricu- 
lum, coagulato  sanguine  inculcatum  refertum- 
que  comperio  ; et  propter  cardiam  tubera 
scirrhosa  glabra,  praeter  naturae  modum  con- 
tenta : item  infra  cardiam  ad  latum  fere  un- 
guem versus  dextrum  latus,  qua  parte  ex- 
trinsecus spectat  hepar,  insignitum  tuber 
mole  pugni,  compage  dura  et  uniusmodi,  co- 
lore «ubflavo,  ex  ventriculi  exteriori  tunica 
forte  ulcerata  enascens,  vicinique  hepatis  fi- 
bram adeo  premens,  ut  etiam  non  adhaerens 
eam  inflammaret  et  purulentam  redderet.  Va- 
sa rupta  nusquam  deprehendo,  quae  idcirco 
inter  tuberum  eminentias  propter  cardiam  la- 
tuisse suspicor,  quando  eo  usque  tractum  san- 
guinis ordine  persecutus  sum.  Ne  plura,  per 

totum 

totum  abdominis  spatium  praeterea  nihil  alie- 
num reperio. 

Quamvis  semel  tantum  milii  fas  fuit 
scalpelli  ductu  perscrutari  abditam  et  la- 
tentem hujus  morbi  causam,  saepe  tamen 
in  ejusdem  generis  aegros  incidi,  queis  om- 
nibus (paucas  si  excipias  vagas)  pares  ad- 
fuerunt notae ; praecipue  frequens  sangui- 
nis coacti  et  adusti  vomitus,  et  ex  eo  per- 
ennis obstinatusque  morbus.  Tametsi  enim 
aliquando  morbi  vis  in  aliquo,  et  menses  sua 
sponte  remittere,  atque  misero  nonnullam  re- 
spirationem.otiumque  largiri  videretur,  tamen 
ex  quacunque  corporis  fatigatione,  vel  morbi 
asperioris,  qualis  est  renum  calculus , acces- 
sione, vel  in  foeminis  graviditate,  vel  etiam 
cibi  potionisve  actuosioris  assumptione  eadem 
semper  recursabant  signa.  Adeo  ut  quos  se- 
mel pervasisset  hoc  morbi  genus,  deinceps 
iniseri  fierent  et  inertes,  geniumque  defrau- 
dantes suum,  sicca  et  enecta  vita  contenti 
viverent.  Hinc  illa,  quam  supra  commemo- 
ravi, horum  hominyim  vecordia  ; hinc  pue- 
riles 

riles  Iacrymae,  et  humanas  omnis  consuetu- 
dinis intermissio  : quas  dum  attentius  mecum 

i 

revolvo,  plane  mihi  ad  animum  revocant  sug- 
geruntque  illam  melancholiae  speciem,  quam 
veteres  appellarunt  flutuoscim,  et 
(cujus  extat  notatio  apud  Lommium,  2 do  Obs. 
libro ) ; si  tamen  concedatur,  quod  omnino  con- 
cedendum existimo,  adustam  illam  atram  an- 
tiquorum bilem,  quam  illi  saepe  vomitu  red- 
ditum esse  prodiderunt,  aliud  fuisse  nihif 
quam  concretum  sanguinem. 

Neque  instituto  alienum  ess^  puto,  si  pau- 
cis nunc  aperiam,  cur  lieni  hepatique  praeci- 
pue tribuatur  sedes  atrae  bilis.  Scire  ergo 
oportet,  prae  capteris  corporis  partibus  lienem 
raro  ab  inflammatione  suppurare  ; sed  ex  per- 
ruptis ejus  vasis  liquores  foras  missos  commis- 
ceri, inque  atram  spissamque  substantiam  li- 
quidae picis  aemulam  vice  puris  digeri.  Cujus 
rei  documentum  mihi  nuper  praebuit  inspectio 
cadaveris  cujusdam  hominis,  dum  viveret,  he- 
patis lienisque  obstructionibus,  cum  gravis- 
sima ventriculi  offensione,  talibusque  contrac- 
tionibus* 

tionibus,  quales  ab  vicinorum  viscerum  op- 
pilatione oriri  supra  diximus,  multum  diu- 
que  fatigati.  Nam  hujus  lienem,  a figura 
teretem,  a colore  admodum  atrum,  a super- 
ficie undique  laevem  et  splendentem,  compe- 
ri  : adactoque  intrd  scalpello,  continuo  obvi- 
am prodit  sibilus  ; deinde  materia  simillima 
picis  liquidae  : mox  collapsa  latera  in  perte- 
nuem abierunt  pelliculam,  nullo  uspiam  com- 
parente  puris  vestigio. 

< . ~'r-  , rm-  f t r-  , /,  - ,t 

Unde  colligo,  ut  caeteras  vitiatas  corporis 
partes  sequitur  pus,  ita  corruptum  lienem  na- 
tura sequi  atram  hanc  materiam.  Quod  ip- 
sum quoque  a Democrito  ej usque  aequalibus 
saepenumero  animadversum  esse,  nullus  dubi- 
to ; quando  hujus  rei  maxime  perquirendae 
causa  animum  adjecerint  ad  cadavera  evolven- 
da : deinde  quum  ex  vivo  hominis  corpore  vo- 
mitu rejectam  forte  animadverterent  materi- 
am, alteri,  quam  praebuissent  incisa  mortuo- 
rum cadavera,  similem,  paresque  utriusque 
notas ; idcircb  creditum  a liene  in  ventricu- 
lum occulto  quodam  itinere  derivatam  esse 

N , materiam 

materiam  sic  egestam.  Quam  opinionem, 
praecipiti  conjectura  nixam,  ut  illis  rudioribus 
condonemus  temporibus ; at  qui  in  mentem 
veniat  nonnullis  etiam  horum  temporum  Me- 
dicis de  tam  incomperta  et  precaria  atrae  bilis 
a liene  ad  ventriculum  profectione,  veluti  de 
industria  disserendi,  satis  mirari  nequeo.  Nos 
enim,  quae  qualisque  sit  materies  tunc  rejecta/ 
vomitu,  ita,  ni  fallor,  aperuimus,  ut  non  am- 
plius necesse  habeant  anatomici,  ad  hunc  sal- 
tem dissolvendum  nodum,  duram  et  inutilem 
ponere  operam,  in  canali  pervestigando,  qui 
nullus  est  a liene  pertinens  ad  ventriculum. 

Contra,  cur  iidem  veteres  eandem  bilem  atram 
subinde  retulerint  ad  jecur,  data  est  mihi  nu- 
per ex  alterius  cadaveris  inspectione  non  obscu- 
ra hariolandi  ansa.  Nam  in  viri,  viginti  qua- 
tuor  non  amplius  annos  nati,  longa  tabe  tandem 
resoluti,  vesica  fellea  multum  inveni  materias 
nigrae,  aut  verius  subnigrae,  nec  undequaque 
sui  similis,  at  germana  bilis  flavedine  prorsum 
fraudatae,  tum  adeo  spissae,  ut  premente  digito 
vix  posset  e vesica  pelli  in  ductum  cysticum  j 

tametsi 

tametsi  is  adeo  patebat,  ut  stilum  majusculum 
non  a?gre  caperet.  Hanc  ego  bilem,  etsi  a 
vulgari  integrorum  bile  longe  distantem,  ta- 
men pro  morbi,  ex  quo  aeger  interiit,  eftectu 
potius  quam  causa  habendam  censui ; bilisque 
hujus  speciem  alienam  evenisse  ex  diuturna 
solum  ipsius  mora  in  vesica.  Enimvero  soli- 
dum annum  domi  desederat  miser,  plerumque 
affixus  lecto : tum  extremis  aliquam- multis 
vitae  diebus  nihil  prorsus  gustaverat-  praeter 
aquae  frigidae  alias  post  alias  destillantes  guttu- 
las, prae  intolerabili  molestia,  quam  ei  praebe- 
bat aliud  quodcunque  alimenti  genus.  Porro, 
ut  caveret  lancinantes  pectoris  dolores,  eous- 
que  respirandi  impetum  suspendere  moderari- 
que  solebat,  ut  spiritu  trahendo  vix  ullum 
abdominis  viscus  ullatenus  commoveretur ; 
qua  tamen  causa  fere  sola  pendet  continuus 
bilis  ad  intestina  motus.  Quare  necesse  fuit 
ut  bilis,  et  cessans,  et  aestuantis  corporis  calori 
subjecta,  in  adustam  quandam  et  fuligino- 
sam  materiem  concresceret. 

Sic  mihi  non  inepte  occultam  jamdudum  a- 
trae  bilis  hepaticae,  a veteribus  tantum  decan- 
tatae, originem  eruisse  videor.  Quamobrem 
secundum  hasce  tres,  quas  in  medium  jam 
adduximus,  historias,  omnibus  deinceps  su- 
spectum esse  debet,  quod  in  diversis  casibus 
diversus  quoque  humor  atrae  bilis  nomen 
usurpaverit ; omniumque  maxime  sanguis  ex- 
tra vasa  sua  elapsus,  et  in  primis,  quas  voca- 
mus, viis  adustus ; quum  is  tamen  proprie 
morbi  sit  non  causa  princeps,  sed  effectus  et 
accessio,  quemadmodum  supra  de  liquoribus, 
qua  in  liene,  qua  in  jecinore  repertis  pronun- 
ciavimus ; quorum  ille  ad  ventriculum  nun- 
quam, hic,  nisi  instaurato  demum  aegro,  ad 
intestina  traduci  non  potest.  Ideoque  nullo 
tempore  locove  atram  quam  vocant  bilem 
egere  opis  medicae,  extra  institutam  et  profes- 
sarn  genuini  principisque  morbi  curationem. 

Antequam  huic  capiti  de  morbo  hypochondri- 
aco finem  imponamus,  subjungenda  censeo  quse 
habet  perpetuus  ille  et  sincerus  veterum  cul- 
tor Lommius,  de  loco  praecipue  affecto  in  hoc 

valetudinis 

valetudinis  genere.  “ Est  id  malum,”  inquit, 
“ affecti  jecinoris,  magisque  lienis,  soboles, 
“ modo  cum  lienis  tumore,  modo  sine  illo  : 
neque  solum  lienis,  sed  etiam  mesenterii.” 
Unde  palam  est  antiquos  hujus  morbi  origi- 
nem, ex  plurium  abdominis  viscerum  vitio 
dependentem,  non  assecutos  esse  absque  di- 
ligenti cadaverum  inspectione.  Quam  ego 
mehercle  illorum  diligentiam,  neque  per  se 
amoenam,  neque,  ante  repertum  ab  Harveo 
nostro  sanguinis  orbem,  variosque  deinceps  ab 

aliis  in  lucem  protractos  corporis  partium  in- 
* 

ter  se  nexus,  satis  aptam  Medicorum  usibus, 
nunquam  satis  mirari  possum  : quando  post 
illa  tantum  adhuc  recentia  inventa  datum  sit 
morbos  a prima  usque  radice  per  varios  et  stu- 
pendos cujusque  gradus  persequi,  dum  illi  in- 
terea in  orbem  ambulant,  contagioque  suo 
cunctas  pend  corporis  partes  vicissim  quate- 
faciunt . id  quod  palam  cernere  est  in  omni- 
bus morbis  inveteratis;  quibus  assidue  in- 
cumbentibus, singularum  partium  vires  aliae 
alias  fatiscunt,  indiesque  novum  emergit  ma- 
N 3 lum ; 

lum  ; idque  novo  praeditum  vultu,  pro  natura 
partis  ultimum  affectae. 

Hujus  rei  dilucida  emicant  exempla  iniis  qui 
prae  manibus  suqit  morbis : quandoquidem  ex 
continua  magnaque  ventriculi  tensione(cuicun- 
que  demum  ea  debeatur  caussae)  ad  extremum 
totus  ventriculus  impendio  debilitetur,  cibi- 
que retundatur  appetentia  non  sine  fastidio : 
inde  pdr  inediam  suo  corpus  defraudetur  di- 
menso, vasaque  per  liquorum  penuriam  colla- 
bantur, relaxentur  musculi,  fibrarum  pereat 
robur,  deficiant  vires,  hebescant  artus,  segni- 
ter micent  venae : obtorpescant  stupeantque 
spiritus  : ne  plura,  universum  corpus  occupet 
obtusa  quaedam  gravitas  et  inertia ; atque  ex 
eo  deplorato  corporis  habitu  tumoribus  pu- 
stulisque omne  genus  immanis  permittatur 
grassandi  licentia  et  potestas ; propterea  quod 
in  vasorum  extremis  nunc  languentibus  facile 
stagnent  liquida,  quae  sacculos  sibi  fingant  pro- 
minulos, loculosque  tumulosos,  qui  quidem 
semel  'acti  postea  nunquam  ita  complanari,  m- 
oue  ordinem  cogi  possunt,  quin  facilis  sit  eorun- 
dem 

<lem  et  proclivis  renovatio,  propter  infractum 

scilicet  et  emarcidum  jam  fibrarum  vigorem. 

\ 

Consimilis  plane  corporis  habitudo  longis 
succedit  febribus,  largioribus  item  nimium- 
que exaggeratis  invitationibus,  si  subito  ab- 
rumpuntur; denique  ciborum,  seu  sale  seu 
fumo  duratorum,  acrium  et  pungentium,  aut 
si  quae  his  affinia  sunt,  quotidiano  usui.  Pa- 
lam quippe  est  agentibus  his  caussis  sanguinem 
rarescere,  eaque  re  intendi  singula  corporis 
vasa;  deinde  feriantibus  iisdem  caussis,  con- 
cidere et  segnescere.  Quum  vero  infinita  sint 
vasa,  diametris,  anfractibus,  divaricationibus, 
aliisque  multis  modis  (de  quibus  adi  Ruy- 
schium)  inter  se  distantia,  quie  novos  subinde 
vultus  dent  humoribus ; quumque  ea  simul 
magna  ex  parte  fiant  inertia : utique  necesse 
est  ut  varii  qui  in  iis  hospitantur  humores,  re- 
cedant a genuina  forma  sua,  quippe  quse  tota 
pendeat  a vasorum  complectentium  alacritate. 

Hinc  iterum  patet,  ut  in  aliis,  sic  in  his 
quoque  morbis,  pro  caussa  principe  immerito 
N 4 traduci 


quatenus  ad  humores  pravos 

traduci  damnarique  improbos-  corruptosque 
corporis  humores. 


Ponamus  jam,  in  hoc  infracto  prostratoque 
corporis  statu,  a medicamento  quopiam  acule- 
ato, vel  ab  alia  quavis  caussa,  ingentem  subi- 
to concitari  motum,  cujus  impetus  ad  ipsa 
vasorum  collapsorum  extrema  pertineat.  Om- 
nino consequetur  alienata  isthic  liquida,  et 
tantum  non  stagnantia,  ex  vasorum  faucibus 
in  summa  corporis  exturbatum  iri  foras,  ubi 
mox  pustulas  edent  et  exanthemata : id  quo 
ex  usu  fontium  salsorum,  sulphuratorum,  aut 
ipsius  simpliciter  sulphuris,  hisce  aegris  acci- 
dit perfamiliariter. 

Sed  et  alia  sunt  praeterea,  cum  morbis  ve- 
tustis conjuncta  mala  multa,  non  ignota  iis 
qui  ex  germana  ipsius  corporis  structura  mor- 
bos deducere  callent,  quae  nimis  longum  esset 
nostroque  proposito  aliepum,  nominatim  re- 
censere. 

\ * <■ 

Ex  iis  vero  quae  jam  in  medium  proposui- 
mus 

mus  liquet,  morbos  diuturnos,  quamlibet  a di- 
versa origine  natos,  ad  extremum  tamen  inter 
se  plerumque  esse  similes  : quod  cum  multos 
fugeret,  innumeris  pene  erroribus  ansam  dedit. 
Ubi  enim  ab  aegris  jam  aliquot  morbi  sui  sta- 
dia perfunctis  advocantur  Medici,  illi  quidem 
satis  plerumque  habent  intueri  signa  tum 
maxime  obvia  in  medioque  posita,  atque  ex 
iis  solis  notionem  morbi  sibi  effingere.  At 
sic  pol  illi  multos  diversae  indolis  morbos  in- 
cauti et  inopinantes  confundunt.  Id  quod 
assidue  faciunt  multi,  vagarum  certe  et  nun- 
quam satis  descriptarum  vocum  Cachexia:  et 
Scorbuti  quasi  scuto  protecti.  Quamdiu  vero 
ea  supinitate  et  oscitantia  hos  tractant  mor- 
bos, tam  diu  sane  a recta  medendi  via  et 
ratione,  toto,  quod  aiunt,  coelo  abeunt : 
quo,  si  quid  video,  nunquam  devenietur,  nisi 
ante  instituatur  curiosa  et  severa  proprii  prin- 
cipisque morbi  indagatio  ; cujus  ubi  primam 
radicem  patefecerint,  mox  providendum  erit, 
seduloque  circumspiciendum,  quaenam  a pri- 
ma illa  radice  pullulaverint  affectiones,  quae  ve 
seorsum  subsistant,  radice  qqadam  innixas  no- 

va  et  adscititia : ut  ex  praecepto  Hippocratis, 
(cui  accedit  Celsus),  “ Medicinam  faciant  Me- 
dici intuentes  et  communia  et  propria,  his- 
trionibus vero  circulantibus  relinquant  cu- 
randos morbos  penitus  ignotos.”1 

Sed  ad  ea  nunc  me  confero  quas  ventricu- 
lum e longinquo  turbant  et  infestant  : in 
quibus  se  primum  offerunt  vehementes  ilice 
stomachi  intemperiae,  animique  defectiones, 
sive  ex  contusione  calva;,  sive  ex  missione 
sanguinis,  vulgo  insidentes  : quas  quidem 
licet  intricatas  et  admirabiles  non  tamen  a 
variante  humorum  qualitate  dependere  cen- 
seo, cum  eae  corporibus  etiam  saluberrimis 
eveniant  ex  mera  vel  liquorum  ad  certa  loca 
deminutione,  vel  ex  compressione  cerebri. 
Unde  conjicio  oriri  hoc  quicquid  est  mali, 
non  quidem  ab  humorum  nova  qualitate,  sed 
& novo  potius  et  insolenti  quodam  eorundem 
incursu  ; ne  multa  nunc  de  re  nimisdum  in- 
comperta loquar.  At  vim  modumque  acu- 
leorum quibus  exercetur  ventriculus,  non 

modo  ubi  eum  «er  se  tentant  cominus,  sed 

\ 

alias 

alias  etiam  eminus  feriunt,  dum  ipsi  inter 
viscera  abdominis  delitescunt,  quia  certissimis 
convincitur  documentis  fidenter  explicare  ag- 
gredior. Si  renes,  v.  g.  vel  calculo  vel  arena 
illabente  tentantiir,  ecce  tibi  continuo  ad  gu- 
lam nausea,  tremula  et  retroflexa  labia,  lumi- 
num caligo,  salivae  profusio,  denique  turbu- 
lentus vomitus,  corporisque  totius  horror. 
Enimvero  ut  haec  longe  lateque  fusa  signa 
satis  sint  abstrusa  et  recondita,  inter  Medicos 
tamen  convenit  unicam  horum  omnium  caus- 
sam esse  stimulum , cui  nullum  adjunctum  sit 
humorum  corporis  vitium.  Et  quisquam 
dubitabit  ? quando  calculosi  modo  nihil  mali 
suspicantes,  ut  primum  ista  superveniunt,  sta- 
tim  de  lumborum  tormento  conquerantur, 
planeque  sentiant  perpetuum  calculi  progres- 
sum a renibus  ad  vesicam  ; deinde  'dole re 
desinant,  postquam  eo  pervenerit.  Quid  ? 
quod  reperti  etiam  aliquando  fuerint  calculi 
in  vesica  fellea  et  meatu  choledocho,  qui 
ventriculum  perinde  commoverunt.  Cujus 
rei  bina  exempla  profert  industrius  Bonetus 
in  suo  Sepulchreto  anatomico : idemque  sine 

dubio 

dubio  facerent  calculi  in  aliis  quoque  corporis 
visceribus  concreti,  si  essent  : ut  quibus  uni- 
versis  ejusdem  nominis  originisque  nervus 

m ' 

subserviat,  cujus  nervi  cum  propagine  sua, 
quae  ad  ventriculum  pertinet,  necessitudo  et 
consensus  pro  horum  effectuum  caussa  non  im- 
merito habetur.  Quamobrem  in  obscuriori 
vomitu  non  tam  cogitare  convenit  humorum 
pravitatem,  qu&m  latentem  alicubi  suspicari 
calculum. 

Fatendum  tamen  est  frequentius  perturbari 
ventriculum,  afficique  intestina,  a praesentibus 
quam  a longinquis  stimulis  : quanquam  ne  id 
quidem  tam  familiariter  quam  nonnulli  arbi- 

1 . i 

trantur  ; uti  patebit  quum  ex  iis  quae  nos 
supra  de  ementito  pituitae  stimulo,  tum  ex  iis 
quae  alii  disputarunt  de  conflictibus,  praeliis- 
que, falso  adscribi  solitis  naturali  cuidam 
odio,  et  perpetuis  inter  se  inimicitiis,  bilis,  et 
succi  pancreatici, 

. \ ■ 4 

Quamvis  autem  mites  sint  liquores  fere 
omnes  a natura  in  his  locis  depositi,  faten- 
dum 


i 


i 


REFERENDI  SINT  MORBI?  20$ 

• * 

dum  tamen  est  unum  omnium  liquorum  hic 

\ 

acerrimum  (quod  vel  ipso  gustu  declaratur), 
nempe  bilem,  secerni:  quae  quidem,  si  ita 
abundat,  ut  caeterorum,  quibuscum  com- 
misceri diluique  consuevit,  liquorum  excedat 
modum,  non  parva  importare  queat  damna, 
alias  satis  corpori  commoda  et  benigna. 
Quantum  vero  unius  ab  alterius  hominis  bile 
bilis  differat,  ipsis  aspicientium  oculis  de- 
monstrat utriusque  vomitus  inter  se  collatus. 
Etenim  in  his  prima  quaeque  ventriculi  exo- 
neratio promit  spissam,  colore  saturo,  acrique 
sapore  bilem,  mox  tenuiorem,  pallidioremque, 
donec  tandem  exolescat  ; in  illis  vero  prima 
evacuatio  ab  omni  bile  vacat,  ut  ne  tantillum 
quidem  ejus  appareat,  nisi  forte  post  iteratum 
vomendi  impetum  paulum  aliquid,  sive  ex 
duodeno,  sive  ex  jecinore  ipso,  usque  ad  fauces 
provocetur  foras,  unde  constat  aliis  in  ventri- 
culo raro  adesse  bilem,  aliis  fere  nunquam 
abesse:  qui  idcircb  non  injuria  Biliosi  vulgd 
nuncupantur.  Horum  ego  indicia,  stimulo- 
rum alius  generis  indiciis  affinia,  planeque 
gemina  esse  comperi : in  quibus  eminent 

crebra 

crebra  oscitatio,  jejuni  stomachi  suctus  qui- 
dam et  latratus,  ad  cibum  identidem  sumen- 
dum cohortans,  frequens  cardiae  testus  et 
vellicatio,  totius  ventriculi  inflatio  et  anxietas  ; 
quibus  accedit  capitis  gravitas,  anitnique  de- 
fectus, ne  plura  nunc  adjuncta  dira  congeram, 

quae  ordine  subjiciet  sequens  historia. 

♦ 

Vir  quidam  ingenuus  annos  habens  plus 
minus  quadraginta,  literis  deditus,  siccus  et 
sobrius,  vultu  renidens  hilarique  fronte,  collo 
brevi,  caetero  corporis  habitu  firmo  et  valente, 
diu  multumque  laborabat  e gravi  ventriculi 
juxta  et  capitis  dolore  ; quem  tamen  dolorem 
vomitus  extemplo  profligabat,  utpote  cujus 
opera  se  expediebat  multa  bile  satura  ; alia9, 
si  vomitum  intermitteret,  perpetuis,  de  quibus 
dixi,  doloribus  discruciatus : quos  postea  ex- 
ceperunt dolores  qui  a colo  nomen  habent, 
interdiu  quidem  infesti  satis,  vespere  autem 
ita  remittentes,  ut  somnum  permitterent  satis 
securum  ad  mediam  usque  noctem  : qua  tem- 
pestate qui  tum  praesentes  assistebant,  com- 

pererunt  hominem  atroce  quodam  et  repen- 
tino 

tino  perculsum  malo  ; primum  anhelantem 
flebiliter,  tum  prostratis  viribus  attonitum, 
mox  tota  dexteriore  plaga  a capite  ad  calcem 
resolutum  : inde  aliquot  dies  veternosum 

jacere  et  anhelum,  clausis  luminibus,  et  ad 
amicorum  verba  surdum» 

Secundum  haec  adhibitis  quibusdam  reme- 
diis parumper  ad  se  redit,  indiesque  vires  suas 
nuper  amissas  ita  receperunt  membra,  ut 
interjecto  anni  spatio,  et  pedibus  ingredere- 
tur, et  lingua  proferret  verba,  sed  tarda  et 
intercisa.  Hoc  toto  tempore,  provocata  vo- 
mitu subinde  effundebat  sese  pura  puta  bilis ; 
quam  proinde  pro  capite,  aut  certe  alumno 
morbi  suspectam  habuere  alii  ; dum  ego  me 
parumper  sustineo.  Quid  enim  facerem  in 
re  difficili,  ubi  nondum  ulla  satis  idonea  mihi 
suppetebat  caussa,  quamobrem  ad  loca  tam 
remota  ederentur  signa  tam  fera  et  abnormia  ? 
Ast  id  me  saepe  in  animo  versantem  postea 
docuit  eventus  tristis. 


208  QUATENUS  AD  HUMORES  PRAVOS 

Nam  postquam  ille  vires  aliquantum  recep- 
tas usurpare  coepit,  iterum  eheu  incidit  in 
gravissimos  coli  dolores,  qui  tamen  medica- 
mentis purgantibus1  ad  tempus  non  inviti  ces- 
serunt. Inde  ad  mensem  et  semissem,  caprini 
lactis  sero  assuevit  aeger,  tanto  cum  successu, 
ut  interea  temporis  esset  ab  omni  tentatione 
liber  •,  quin  et  tantundem  postea  integer  per- 
duraret, nullo  adjutus  artis  salutaris  auxilio. 
Post  id  tempus,  loco  dolorum  coli,  subito  re- 
vertit summa  ventriculi  molestia,  cui  se  ad- 
junxerunt comites  infaustos  et  luminum  cali- 
go, et  aurium  sonitus,  et  capitis  vertigo  te- 
nebricosa. Ad  extremum  prosternitur,  brachia 
sine  voluntate  jactans : nihilb  secius  tamen 
brevi  animum  colligit,  tanquam  e sopore  evi- 
gilans. Quia  autem  id  temporis  abfui,  quae 
tum  agro  acciderunt  ultra  referre  religio  est. 
At  post  dies  quatuordecim  quam  relapsus  est, 
ad  eum  iterum  viso,  ubi  a coena  mediocri  tri- 
bus admodum  horis  festivo  sermone  extractis, 
postea  vir  probus,  a metu  omni  vacuus,  di- 
vini officii  causa  conclave  petit,  ubi  cum  diu- 
tius quam  soleret  remansisset,  uxor  sollicita, 


visens 

visens  quid  ageret,  prostratum  offendit,  ocu- 

1 

losque  quasi  somno  gravatos  aegre  levantem. 
Exclamat  pavida.  Concurritur.  Attolli  mu 
hominem  eadam  qua.:  prius  corporis  plaga  de- 
nud  resolutum,  veternoque  afflictum.  Nihilo- 
minus antequam  e conclavi  in  cubiculum 
commode  traduci  poterat,  expergiscitur,  horo- 
logium inspectat,  cladem  deplorat,  pede  affecto 
ingreditur,  reditque  nostra  opinione  citius  ad 
personam  pristinam.  Ibi  ego,  cautionis  loco, 
e saphena  sanguinem  mitti  jubeo.  Inde  cubi- 
tum itur  secure.  Assidetur,  donec  iterum 

| ' 

aeger  post  quadrantem  horae,  adinstar  stran- 
gulati, anxie  luctaretur.  Accurritur.  An- 
helat, gemit,  oculos  quoquoversum  caeco  tor- 
quet impetu,  brachia  jactat,  cohaerent  dentes, 
auctaque  fpiritus  difficultate  tantum  non 
praefocatur.  Mox  quietus  sine  spuma  jacet, 
at  lacie  livida,  labris  ferrugineis,  tumidis, 
summo  item  pectoris  lurido,  venis  jugularibus 
oppido  contentis,  et  turgentibus,  quae  quidem 
antehac  nunquam,  ne  vel  ligaturae  adminiculo, 
poterant  in  conspectum  adduci.  Hic  ego  re 
insperata  admonitus  scalpellum  actutum  arri- 
7:  - ° pio. 

pio,  venam  tandem  se  prodentem,  nulla  mora, 
pertundo ; impetu  miro  prosilit  captivus 
sanguis : quo  abunde  detracto,  paulatim  revi- 
viscit vir  optimus,  resque  jam  melius  ire  in- 
cipit. 

Hujus  ego  tristi  casu  consternatus,  totam 
inde  noctem  insomnem  transigo,  scenam  fu- 
nestam et  calamitosam  ultro  citroque  animo 
revolvens.  Ante  omnia  apud°me  constituo, 
negatum  esse  alicunde  sanguini  commeanti 
cursum  ordinarium  a dextro  ad  sinistrum  cor- 

i 

dis  sinum  : propterea  quod  ipsis  quidem  ocu- 
lis manifesta  esset  sanguinis  in  venis  omnibus 
superis  obstructio  : quod  idem  pariter  inferis 
accidisse  nullus  dubitabam,  tametsi,  ut  quod 
res  est  fatear,  eas  non  inspexi,  utique  praeci- 
piti  occupatus  malo.  At  nusquam  posse 
omnem  venarum  sanguinem  sisti,  refutarique, 
nisi  vel  ad  cor,  vel  certe  ad  pulmones,  docet 
Anatomice.  Quare  huc  praecise  redibat 
omnis  quaestio,  in  corde  an  pulmonibus  haere- 
ret vitium  ? Atqui  pulmones  plane  arguebat 
damnabatque  notabilis  illa  in  primis  spiritus 

gravitas. 


REFERENDI  SINT  MORBI ? 


2 1 1 


gravitas,  quae  concidentem  tenuit.  Cum  nos- 
tra conjectura  faciebat  quoque  perspicacis 
Bruneri  observatio,  quae  extat  in  epistola  ejus 
ad  Vepferum  data  de  cicuta  aquatica:  nempe, 
“ in  omni  suffocationis  genere  sibi  explorato, 
“ repertum  esse  semper  cor  sanguine  turgi- 
“ dum,  similiterque  venam  cavam  ascenden- 
“ tem,  ut  et  caeteras  venas  insigniores : sangui- 
“ nem  vero  ipsum  nullo  interim  teneri  vitio.” 
Unde  colligo,  urgente  suffocatione,  liberum 
patere  aditum  ad  cordis  aulam,  ideoque  in 
vitio  esse  solos  pulmones,  qua  convulsos,  qua 
collapsos,  cum  ipse  sanguis,  Brunero  teste, 
maneat  incorruptus.  Quare  posito  nunc  (quod 
post  magis  intelligetur)  pulmonum  vitio,  age 
videamus  quo  ordine  sese  spectatorum  oculis 
exhibuerint  varia  illa  quae  modo  adnotavimus 
aegro  nostro  supervenisse  tantae  calamitatis 
signa. 

Primo  igitur  collapsis  pulmonibus,  necesse 

% 

est  in  dextro  cordis  sinu  subsistat  cumuletur- 
que  sanguis  ; ut  et  in  venis  quae  cordi  sangui- 
nem subministrant,  quales  sunt  jugulares, 
02 

quaeque  his  iterum  impertiunt  de  cerebro. 
Deinde  venis  sic,  ut  dixi,  sanguine  differtis 
usque  ad  cerebrum,  certum  est  ab  iis  ubique 
premi  urgerique  nervorum  origines,  dum  ve- 
nae, quae  nihil  emittunt,  ab  arteriis,  adhuc 
sanguinem  advehentibus,  magis  magisque  far- 
ciuntur et  inculcantur.  Unde  vertigo,  aurium 
sonitus,  oculorum  caligo,  et  inordinati  incom- 
positique  per  universum  corpus  motus,  deni- 
que stupor  seu  apoplexia,  quippe  quae  omnia 
vicissim  manant  a diversa  cerebri  compres- 

. I 

sione. 

Quare  non  absurde  videor  pro  caussa  inter- 
media horum  effectuum  posuisse  pulmonum 
convulsionem.  At  huic  ipsi  convulsioni  prae- 
currisse ventriculi  molestiam  sensit  et  confes- 
sus est  ipse  aeger  : ideo  nos  quoque  hanc  ven- 
triculi affectionem  pro  caussa  alteram  illam 
ordine  antegressa  admittimus.  Qui  id  tandem, 
dices  ? Ecqua  necessitate,  quaeso,  pendet  pul- 
monum spasmus  ab  offensione  ventriculi  ? 
Nempe,  id  qui  fiat  non  erit  intellectu  difficile, 
siquidem  velis  oculos  animumque  referre  ad 

naturalem 

naturalem  paris  vagi  distributionem,  quod 

tam  ventriculi  quam  pulmonum  usibus  inser- 

\ 

vit.  Hinc  enim  mirari  desines,  si  unius  par- 
tis noxa  alterius  offensionem  trahat : praeser- 
tim cum  id  alias  confirmet  communis  et  quoti- 
diana Medicorum  experientia.  Fuisse  autem 
revera  ventriculum  a bile  lacessitum  satis  os- 
tendit singularis  illa,  de  qua  supra  retulimus, 
aegri  nostri  constitutio,  cui  nunquam  quis- 
quam elicitus  est  vomitus,  quin  primo  stati m 
impetu  magnam  una  promeret  bilis  sincerae 
vim  : unde  factum  est  scilicet,  ut  integris  ad- 
huc viribus  perpetua  tentaretur  ventriculi 
anxietate  ; deinde,  ut,  collectis  iterum  a para- 
lysi viribus,  nunquam  tamen  inter  vehemen- 
tes morbi  accessiones  intercesserint  plus  dies 
quatuordecim  extra  usum  seri  caprini,  aliusve 
alicujus  medicinae. 

' ■ _ 

His*  omnibus  c^iligenter  expensis,  planum 
esse  arbitror ; primum;  in  hoc  homine  abun- 
dasse bilem;  inde  exasperatum  ventriculum  ; 
a ventriculo  asperato,  convulsos  pulmones ; 
hinc  praepeditum  sanguinis  transitum  ab  al~ 

O 3 ^ terp 

» « 


214  quatenus  ad  humores  PRAVOS 


tero  in  alterum  cordis  thalamum;  eaque  re 
venas  sanguine  refertas  compressisse  cerebri 
nervos  ; indeque  secutam  esse  repentinam  om- 
nis sensus  motusque  cessationem. 


Neque  hoc  loco  alienum  erit  animadver- 
tere, talem  cerebri  compressionem,  a pulmo- 
num spasmo  oriundam,  longe  diversos  dispares- 
que  posse  effectus  parere,  pro  longiore  brevi- 
oreve  ipsius  spasmi  mora,  iterumque  praeut 
ex  toto  vel  ex  parte  comprimatur  cerebrum. 
Quando  enim  spasmus  brevi  durat,  partem 
duntaxat  cerebri  attingens,  accessionem  invi- 
tat epilepsiae,  per  iniquam  scilicet  spirituum 
ad  musculos  allegationem  : quando  vero  idem 
spasmus  perseverat,  totumque  afficit  cerebrum, 
infert  apoplexiam  ; nimirum,  propter  aequam 
nunc  ubique  nervorum  oppressionem  ; eam- 
que  lethalem,  si  vel  de  vasis  nimium  (ut  ex- 
posuimus) contentis  unum  quodpiam  forte 
quadam  rumpitur,  vel  in  cerebro  fit  uberior 
seri  secretio  : id  quod  in  corpore  passim  usu 
venit,  quoties  obstruuntur  venae.  Cujus  rei 

fidem 

fidem  facit  testis  certe  locuples  et  idoneus, 
Lowerus,  de  motu  cordis  agens. 

Hinc  utique  intelligitur  quemadmodum 
epilepsia  frequens  exeat  in  apoplexiam,  quod 
saepe  factum  notarunt  Wepferus  et  alii.  At 
quo  tandem  pacto  in  paralysin  desinat  apo- 
plexia, in  praesens  ampliandum  censeo,  ut  ad 
rem  abruptam  redeam. 

Nam  et  ex  remedii  a nobis  adhibiti  natura 
et  efficacitate  porrd  confirmatur  sententia  nos- 
tra de  pulmonum  spasmo,  ut  totius  mali  fo- 
mite.  Ut  enim  primum  in  animum  induxi 
pulmonibus  praesentem  adesse  spasmum, -aegro 
statim  praecipio,  ut  in  proximam  morbi  acces- 
sionem paratum  expromptumque  habeat  spiri- 
tum salis  Armeniaci,  de  quo  sumat  triginta 
admodum  guttas.  Ea  autem  accessio  post  oc- 
to dies,  me  praesente,  incidit.  Ex  magna  sto- 
machi anxietate  orta  est  repente  perturbatio 
cerebri ; ea  quum  invaderet,  aeger  pertimes- 
cens sibi,  brachia  in  orbem  jactat,  ut  verti- 
ginem jam  illapsam  significaret ; deinde  in* 

faustum  illum  hebdomadis  diem,  quo  novissi- 
me eadem  erat  deprehensus  tempestate,  nomi- 
natim  ingeminat.  Ego  vero,  quo  fretus  eram, 
spiritum  in  auxilium  voco,  isque  dicto  citius 
turbulentam  comprimit  vertiginem,  aegrum- 
que  dat  sibi.  Tota  illa  nocte  aeger  frequen- 
tem urinam  reddit.  Proximo  mane,  hausto 
vomitorio,  bilem,  qualem  ante,  magna  copia 
evomit. 

Quaeret  aliquis,  Unde  tam  subito  injecta  est 
saevienti  malo  mora,  durante  adhuc  mali  caus- 
sa, bile  ? Cui  ego  similem  quaestionem  a cu- 
riosis naturas  interpretibus  otiose  discutien- 
dam in  medio  relinquo  : unde  est,  ut  idem 
spiritus,  infantibus  ex  dentitione  convulsis, 
aut  febrientibus,  datus,  saevitiam  morbi  repri- 
mat et  refutet,  nondum  eductis  dentibus  ? 

Sane  posthac  noster  ab  omni  fuit  tentatione 
liber.  Quo  faciebat  certe  haud  parum,  quod 
omni  ope  studioque  providimus,  ne  bilis  diu, 
sive  in  ventriculo,  sive  in  intestinis  cessaret : 
idque  potissimum  per  lenes  utriusque  loci 

purgationes,  perque  modicam  et  dilutam  vic- 
tus rationem  (in  quibus  ut  modum  servare- 
mus admonuit  superstes  paralysis),  ne  hilum 
morantes  praeclara  illa,  quae  hujus  morborum 
speciei  tanquam  propria  et  privata  praedican- 
tur, remedia  ; quando  mihi  facile  persuade- 
bam, tamdiu  oportere  secerni  bilem,  quamdiu 
existeret  hepar.  Hoc  unum  demum  hodie 
illi  superat  malum,  quod  saepe  et  vehemen- 
tius oscitet,  quodque  stomachi  acrem  flagita- 
tionem audiat,  quoties  a cibo  diutius  vacat, 
quo  ille  solo  adjumento  utitur  ad  temperan- 
dam bilis  acrimoniam,  et  defendendas  ventri- 
culi fibras. 

Jam  huic  historiae  eo  fidentius  meum  sub- 

\ 

junxi  commentarium,  quod  eum  porro  illu- 
strare, atque  adeo  adfirmare  videantur  elabo- 
rata summi  viri,  a nobis  saepe  laudati,  Wep- 
feri,  prae  manibus  nunc  versantia,  de  veneno- 
rum vi  et  natura  experimenta,  quibus  osten- 
ditur, venena  nondum  commista  sanguini,  sed 
in  ventriculo  adhuc  stabulantia,  plurima  dira 
et  horrenda  facere  facinora,  ad  loca  etiam 

maxime 

maxime  distantia : cujusmodi  sunt,  praeter 
dolorem  cardiae,  vertigo,  faciei  rubor,  epilep- 
sia, apoplexia,  aliaque  bene  multa,  istis  simil- 
lima, quae  nos  in  praefato  nostro  aegro  obser- 
vavimus. 

Non  equidem  aio  eosdem  plane  esse  effectus 
veneni,  atque  bilis  etiam  acerrimae  in  ventri- 
culo abundantis.  Hoc  unum  aio,  utramque 
rem  suos  edere  effectus  sola  fibrarum  ventri- 
culi contactarum  irritatione.  Quod  sane 
neutiquam  impedit,  quo  minus  utriusque  rei 
effectus  ad  ventriculum  aeque  inter  se  diffe- 
rant, ac  ad  nares  differunt  inter  se  effectus 
rerum  fragrantium  ; quas  quidem  facile  cre- 
dunt et  fatentur  omnes  ex  solo  agere  contactu, 
nervi  olfactorii  ; quanquam  effectus  praebeant 
i.  e.  odores,  inter  se  dissimillimos.  Utque 
acriora  quaelibet  odorata,  sternutamenta  sem- 
per,  quandoque  etiam  convulsiones,  et  alvi 
dejectionem  movent;  sic  et  acriora  quaelibet 
ventriculum  contingentia  (sive  titillent,  irri- 
tent, rodant,  urant,  vibrent,  distrahant,  seu 
alio  quovis  pacto  agitent  et  pervellant)  con- 

tractiones  parere  et  convulsiones,  aliosque 
multos  naturaliter  his  conjunctos  effectus,  us- 
que ad  extrema  corporis,  constanter  et  uni- 
formiter propagare  affirmo,  tametsi  talia  irri- 
tamenta nunquam  intra  sanguinis  circum  ad- 
mittantur, verum  in  primarum  tantum  via- 
rum latebris  subsideant. 

/ 1 

Caeterum  ut  his  tandem  finem  ponamus, 
operae  pretium  erit  animadvertere  de  stimulo- 
rum genere  nulla  esse,  quae  in  ventriculo  et 
intestinis  mirabiliores  dent  effectus,  quam 
purgantia  et  vomitoria,  quorum  ope  vulgo 
creditur  contaminatam  sanguinis  molem  re- 
purgari, corruptamque  ejus,  atque  adeo  hu- 
morum inde  provenientium,  partem  a sincera 
segregatam,  per  communem  postea  corporis 
cloacam  eliminari  foras.  Nam  id  quoque 
temere  perperamque  credi  existimo. 

Quemadmodum  enim  jam  supra  ostendi- 
mus, insigniora  illa  et  funesta  veneni  juxta 
et  bilis  effecta  tantum  ab  ea  manare  vi,  quam 
brevi  in  ipsas  partium  a primo  circumsessa- 

rum  fibras  exerunt ; ita  non  dubitamus  os- 
tendere, tam  purgantia  quam  vomitoria 
suam,  si  non  omnem,  saltem  notissimam  vim 
et  efficacitatem  in  fibras  duntaxat  ductus  ali- 
mentarii exerere,  eamque  vim  cum  fibris  sic 
communicatam  non  minus  cedere  totius  cor- 
poris bono,  quam  ex  pervulgata  opinione  huc 
usque  fieri  creditum  est. 

Quae  doctrina  ut  melius  comprehendatur, 
tenendum  est  in  primis,  intestina  aeque  ac 
ventriculum  vestiri  tunica  musculosa,  aliis- 
que praeterea  cingi  instrumentis  comprimendi 
astringendique  vim  habentibus,  cujusmodi 
sunt  diaphragma,  musculique  abdominis : 
quorum  licet  vires  peringentes  esse  existima- 
runt nuper  hc  mines  multi  nominis,  nos  ta- 
men, (absit  verbo  invidia),  caussae  effectricis 
vim  ex  ipsis  effectibus,  ut  aequum  est,  expen- 
dentes, perdebiles  esse  putamus ; propterea 
quod  eorum  omni  molimine  ordinario,  faeces 
ingestorum  ad  anum  non  perveniant,  nisi 
unius  saltem  diei  civilis  intervallo.  Quum 
autem  et  faeces  ipsae  parvi  sint  ponderis,  et 

spatium  transmittendum  liberum  sit ; utique 
apparet,  neque  momentum,  neque,  quod  con- 
sequens est,  vim  applicatam  magnam  esse 
posse.  Ut  autem  ita  se  res  habeat  in  statu 
integro,  quamdiu  ab  externa  vi  immunis"  est 
corporis  ipsius  machina  ; experientia  tamen 
constat,  easdem  vires,  medicaminum  opera, 
multum  augeri  posse,  sic  ut  uno  impetu  cele- 
riterque  queant  ingesta  vel  e ventriculo  sur- 
sum versus  rejici,  vel  per  flexuosum  intesti- 
norum iter  usque  ad  anum  dejici  ; illud  sci- 
licet vomitorii,  hoc  purgantis  ope. 

Ad  vomitum  quod  attinet,  maxime  si  spec- 
temus impetum,  quo  rejiciantur  res  in  ventri- 
culum demissae,  haud  gravate  mihi  ab  omni- 
bus concessum  iri  confido,  ejus  genuinam 
caussam  neutiquam  esse  posse  auctas  ad  ven- 
triculum secretiones,  quin  potius  summam 
ventriculi  a stimulo  urgente  vellicationem  : 
cujus  rei  certissimo  indicio  sunt  et  nausea,  et 
anxietas,  et  salivae  circa  fauces  exaggeratio, 
quae  proxime  praecurrunt  omnem  vomendi 
nisum  ; quibus  adde  fidum  Wepferi  testimo- 
nium 

nium  * cui  in  cane  vivo,  cujus  abdomen  resci- 
derat, ob  oculos  apparuit  ventriculus  subinde 
succussus  et  convulsus. 

Purgationis  parem  esse  rationem  apparebit, 
si  demonstratum  dedero,  non  posse  secretiones 
ad  intestina  auctas  alvum  solvere  et  citare  ho- 
minis recte  valentis.  Id  autem  perspicuum 
liet  ex  insigni  vasorum  tam  lacteorum, 
quam  caeterorum  pitissantium  et  sorbillan- 
tium,  efficacitate ; qua  non  solum  partes 
cibi  fluentiores,  eodemque  loci  depositae  se- 
cretiones, prorsps  intercipiantur,  et  in  orbem 
sanguinis  prius  transferantur,  quam  ad  anum 
deveniant ; sed  praeterea  multa  liquorum  pon- 
do liberalius  forte  hausta,  quae  similiter  inter- 
cipi indies  observantur,  extra  ullum  liquatae 
alvi  signum. 

Unde  primum  colligo,  ex  liquorum  ad  in- 
testina affluentia  non  fieri  diarrhoeam,  seu  alvi 

profluvium. 


* Cap.  xv.  Hist.  I.  Observ.  annex. 

profluvium.  Deinde  mal&  aestimari  secretio- 
num ad  intestina  modum  ex  modo  dejectionis. 

Contra,  si  ponamus  eodem  plane  modo  pro- 
cedere purgantia  atque  vomitoria,  scii,  ut  in 
intestinis  comprehensa  vehementi  compressi- 
one proruant  et  praecipitent,  facile  intellige- 
tur,  quonam  pacto  possit  accidere  diar- 
rhoea extra  secretionum  incrementum.  Nam 
huc  profecto  satis  liquorum  fluit  ad  profusio- 
nem alvi  efficiendam ; quum  inita  ratione 
perhibeatur,  ex  hepate  ad  intestina  uno  die 
civili  tria  admodum  emanare  bilis  pondo, 
idemque  temporis  succi  pancreatici  uncias 
quatuor  et  viginti ; praeterea  innumeras  esse 
glandulas,  quae  suos  quaeque  liquores  eddem 
mandent : ad  summam,  ex  singulis  fer£  intes- 
tinorum punctis  privos  derivari  liquores,  de 
quibus  adi  Ruyschii  thesauros. 

His  ita  positis,  ultro  sequitur,  ad  profu- 
sionem alvi  nunquam  deesse  sati  smateriae : 
prohiberi  tamen  eam  pet  ingentem  sipho- 
num sorbillantium  numerum,  quorum  inter- 
cessione 

cessione  efficitur,  ut  in  corpore  integro  ne  vel 
guttula  istius  materiae  ad  anum  perveniat; 
nisi  si  quae  forte  se  immisceat  accrescatque 
alvi  faecibus.  Sin  intestina  adventitio  quo- 
piam adurgentur  stimulo,  iisque  similis  im- 
pingatur vis,  atque  vomenti  stomacho  (qua 
de  supra  diximus),  necesse  est,  hoc  in  statu, 
ut  prorsus  defraudentur  siphunculi  sorbil- 
lantes,  et  universa  simul  liquida  usque  ad 
anum  catervatim  ferantur.  Inter  purgandum 
vero  adesse  hoc  h stimulo  irritamentum, 
nemini  obscurum  esse  potest,  quum  omnem 

purgationis  impetum  semper  antecedant  in- 

testinorum  turbae,  alvique  quaedam  tormina, 
deinde  consequatur  ejusdem  agitatio  et  de- 
jectio : (prorsus  ut  in  vomitu  anxietatem 

stomachi  nauseamque  excipit  violenta  liquo- 
rum sursum  versus  exspuitio :)  mox,  per 
agitationem  illam,  decussi  intestinorum  fibris, 
quas  modo  fodicabant,  stimuli  ex  parte  simul 
evacuentur,  eaque  de  re  quaedam  fiat  remis- 
sio; donec  pars  stimulorum  superstes  iterum 
ad  fibras  subsidat,  easque  jugi  irritatione 

sollicitet 

sollicitet  ad  novam  contractionem,  unde  nova 
sequatur  dejectio. 

Hinc  utique  intelligitur,  purgantium  vires 
non  nisi  gradatim  frangi  et  imminui,  fusio- 
nemque alvi  sponte  naturae  paulatim  consis- 
tere. 

Ad  hypercatharsin,  ex  frigore  sub  purga- 
tione natam,  quod  attinet,  ejus  ratio  facile " 
inietur  ex  iis  quae  superiore  dissertatione 
diximus  de  vi  et  natura  frigoris.  Ibi 

' 0 

enim  ostendimus,  per  frigus  multum  con- 
tendi vasa  illa  interna  quae  externis  inalges- 
centibus respondeant  •,  eamque  ob  caussam  ita 
acui  eorum  sensum,  ut  res  quaeque  levissimae, 
si  interveniunt,  stimulorum  fortium  vicem 

i 

gerant : secretiones  etiam  hoc  in  casu  pluri- 
mum augeri  animadvertimus  : quod  idem  li- 
cet tempore  purgationis  medicinalis  fieri 
fateamur,  (cum  a quovis,  cujusquemodi  sit, 
stimulo  passim  proliciantur  secretiones),  ne- 
gamus tamen  ex  hujusmodi  secretionum  auctu 
provenire  posse  liquationem  alvi,  nisi  prae- 
P terea 

terea  accedat  intestinorum  pressio  et  contrac- 
tio vehemens,  qua  sola  interveniente  fit,  ut 
tubuli  sorbillantes  sua  priventur  portione. 

Sed  et  alia  est  praeterea  caussa,  quamobrem, 
purgationis  tempore,  secretiones  ad  intestina 
vergant,  nimirum  insuetus  id  temporis  intesti- 
norum , aestus  (quo  de  videas  licet  epistolam 
Bruneri  ad  Wepferum  de  julapio ) quaeque 
huic  conjuncta  est  vis  magna  humiditatis 
attrahendae  ; quam  quidem  caloris  vim  experi- 
mentis docet  Keilius  in  disquisitione  altera 
Staticce  suae  Britarmicce  annexa.  Cujus  rei 
mihi  quoque  aliquando  incidit  exemplum 
luculentum,  in  homine  adolescente,  febri 
correpto,  cui  accesserat  diarrhoea,  cum  extre- 
mo stupore  sensuum.  Is  cum  nihil  plane  ore 
haurire  vellet,  quanquam  immoderato  aestu 
totus  torresceret,  quo  humectaretur,  jubeo  in 
aquam  egelidam  immergi  pedes : quo  facto, 
protinus  aquae  mirum  cerno  in  vase  decre-J 
jnentum  ; deinde  ejusdem  vixdum  coloratae 
d vestigio  impetuosam,  more  cataractae,  per 
anum  effusionem.  Quae  tamen  (sat  scio) 

nunquam 

nunquam  isthac  sese  proruisset  foras,  nisi 
eodem  tempore  adfuisset  diarrhoea. 

Ex  hac  aestuantium  corporis  partium  humo-, 
ris  attrahendi  sorbendique  facultate  intelligi- 
tur,  qui  rerum  valde  inflammantium  sti- 
mulantiumque  opera  (cujus  generis  sunt  hy- 
dragoga  omnia),  in  ascite  deriventur  aquae 
ad  intestina,  indeque  per  posticum  emittan- 
tur. 

Quumque  ulcera  per  vasorum  ruptorum 
hiantiumque  laxitatem,  perque  copiosum 
liquorum  concursum,  plerumque  contumacia 
teddantur,  hinc  quoque  intelligitur,  qui  fiat 
ut  illorum  curationi  tantopere  subveniant 
purgantia.  Nempe  quia  sex  octove  ho- 
rarum spatio  maximum  ea  foveant  ad  in- 
\ 

testina  calorem,  unde  haec  vicissim  magnam 
ad  se  alliciant  humorum  vim  et  copiam,  per 
anum  mox  egerendam,  sicque  totum  corpus 
exsiccetur  ; insignis  etiam  et  perpetua  quae- 
dam fiat  & partibus  longinquis  revulsio. 

I*  2 Quod 

Quod  si  ponamus  partem  stimulorum  in- 
gredi circum  sanguinis,  cumque  eo  una  totum 
obire  corpus,  perspicuum  erit,  qui,  ex  modico 
purgantium  usu,  universo  corpori  novum 
accedat  robur.  Nihil  enim  certius,  quam 
stimuli  mediocres,  lassatas  corporis  partes 
reficit  et  instaurat,  cum  eo  tamen  ne  liquo- 
rum vim  adversus  vasa  nimio  plus  augeant ; 
id  quod  a purgantibus  per  revulsionem  modo 
dictam  cavetur. 

Ex  hac  omni  de  purgantibus  disputatione 
confessum  iri  spero,  ad  alvi  fusionem,  seu 
diarrhoeam  (ubi  integrae  sunt  siphunculorum 
pitissantium  vires)  oportere,  ut  hospitantis 
materiae  aucta  sit  ad  intestina  celeritas,  quse 
quidem  nunquam  non  adest,  in  omni  purga- 
tione leni,  aut  vehementi,  ab  externis  aut  in- 
ternis medicamentis  ab  ipsius  corporis  tem- 
peratione ordinaria,  aut  inordinatis  animi 
motibus,  aut  si  quae  aliae  sint  purgationum 
caussae.  Deinde  facile  decerni,  quando  fre- 
quentiores  eventurae  sint  alvi  dejectiones, 
extra  violentam  intestinorum  contractionem  : 


nempe, 

nempe,  quoties  cessat  tubulorum  pitissantium 
actio : tum  enim  dejectio  colluvies  quaedam 
erit  ex  omnibus  rebus  ad  intestina  promiscue 
ruentibus  ; eademque  torminibus  atque  violen- 
tia carens. 

t-  N 

De  affectu  coeliaco,  si  ab  intestinorum 
laevitate  disjungitur,  dubito,  an  inter  mor- 
borum species  nominatim  debeat  recenseri  \ 
quippe  qui  multum  suspicer,  chylosam  non 
esse  illam,  quae  pro  chylosa  vulg6  habetur, 
materiem. 

His  ita  expositis,  ob  oculos  versantur  qua- 
tuor  stimulantium  genera,  quae,  pro  cujusque 
gradu,  effectus  sortiuntur  longe  diversos. 

Primum  genus  magnam  complectitur  vene- 

' 

norum  partem,  quorum  aculei  ade&  sunt  acres 
et  vehementes,  ut  e vestigio  fibras  sibi  obvias 
carpant,  pungant,  vellicent : neque  citius  in 
ventriculo  dissolvantur,  quam  omnia  distur- 
bent et  pervertant,  pylorum  juxta  et  cardiam 
constringant,  vehementiaque  sua  extrema 

P 3 disclusasque 

disclusasque  corporis  partes  in  consensum 
rapiant,  indeque  uno  quasi  ictu  et  contagione 
universas  corporis  vires  feriant  et  prosternant, 
dum  ipsum  veneni  corpus  adhuc  in  ventriculi 
sinu  utrinque  clauso  continetur.  Quod  si 
venena  non  liquantur  prius  quam  ad  intestina 
perveniant,  isthic  demum  suas  excitant  tra- 
goedias. 

Alterum  genus  constituunt  vomitoria, 
quorum  stimuli  ita  celeriter  dissolvuntur, 
atque  ita  acriter  pungunt  ventriculum,  ut 
ejus  constrictionem  navent,  prius  quam  ad 
intestina  perveniant.  Hoc  autem  interest, 
quod  cardiam  non  occludant,  verum  isthac  se 
exonerent  *.  Quod  etiam  venena  praestant,  si 
modo  ocyus  magna  hauriatur  tenuioris  cujus- 
piam  liquidi  copia,  ad  frangendas  et  inter- 
rumpendas admissi  hostis  vires. 

i t 

Tertium  genus  constat  purgantibus,  quae, 
nisi  nimia  dantur  copia,  nunquam  cient  vomi- 
tum ; 

* Willis,  i harm.  Ration.  S.  2.  c.  1.  Wcpfer,  de 
Cicut.  aquat.  c.  8- 

tum;  verum  ad  tres  quatuorve  horas  placide 
conquiescunt,  donec  ad  intestina  tandem 
delata  dissolvantur : quo  facto,  cuncta  isthic 
stabulantia,  calcaribus  suis,  quemadmodum 
exposuimus,  ad  anum  agunt,  ruunt,  de- 
turbant, 

Quartum  genus  eorum  est,  quae  neve 
stomachum,  neve  intestina  ita  permovent,  ut 
inibi  comprehensa  vel  sursum  vel  deorsum 
pellant  ; sed  tamdiu  circa  vasa  lactea  desi- 
dent, quoad  ab  iis  penitus  absorbeantur, 
priusquam  ad  anum  perveniant. 

Hujus  generis  innumerae  sunt  species,  quae 
pro  diversa  indole  diversos  aortae  ramos 
afficiunt  : qui  quidem  rami  inter  sese  mirum 
quantum  differunt,  sive  eorum  spectes  a 
corde  distantiam,  sive  ad  truncum  suum 
inclinandi  rationem,  sive  longitudinem,  sive 
latitudinem,  seu  flexus  et  anfractus,  seu 
numerum  et  discrimen  ramulorum  perpetuo 
subolescentium : ne  plura  huc  spectantia 
congeram : quorum  tamen  opera  fit,  ut  de 

medicamentis  hoc  duntaxat  hunc,  illum 

l 

illud  locum  contingat,  suoque  quodam  jure 
afficiat , utque  potulentorum  modo  respondeat 
non  occulta  et  insensilis  corporis  perspiratio, 
sed  urina. 

Ex  eodem  fonte  solutiones  habent  sexcenta 
alia  problemata  statica  et  hydraulica.  Quod 
nemini  facile  dubium  esse  potest,  qui  animo 
complectitur  quam  multifariam  a simplici 
stimulo  afficiatur  via  alimentaria. 

Huc  igitur  in  primis  sese  ut  convertant 
Medici,  si  quid  apud  alios  mea  valeret  aucto- 
ritas, equidem  auctor  forem  ; ne  solum  in- 
tenti, uti  fit,  humorum  degenerum  correc- 
tioni, praeterita  vasorum  labefactorum  cura, 
oleum  operamque  aliud  agendo  ludant. 

\ 

FINIS. 

asthmate  infantium  spasmodico, 

CUM 

RAUCA  VOCE,  ET  RESPIRATIONE  SIBILA. 


SECT.  I. 

« 

CORPORUM  animalium  compages  ex 
partibus  constat  dissimilibus,  quibus 
singulis  propria  est  vis : hae  firmae  et  friabiles  ; 
illae  firmae  et  tenaces,  atque  haud  facile  dissili- 
entes ; aliae  autem  molles  et  fragiles  ; pleraeque 
tamen  deprehenduntur  molles,  tensiles,  et  tena- 
ces ; atque  in  his  varie  componuntur  mem- 
branae, corium,  ligamenta,  caro,  necnon  et 
viscera  multiplicia;  quorum  mira  structura 
et  opera  ex  assumptis  formatur  chyli  et  san- 
guinis proventus  perpetuus  ; ex  quo  denique 
multa  humorum  varietas. 


SECT.  IL 


DISSERTATIO  MEDICA 


238 

s E C T.  II. 

Quomodo  formantur  humores  non  facile  as- 
sequimur j nam  ad  eos  in  corpore  perficiendos, 
requiritur  non  solum  aeris  et  atmosphaerae  ac- 
tio, qua  raro  eadem  manet ; sed  et  diaetse  ra- 
tio, famulantibus  insuper  nisu  et  impulsu  assi- 
duo respirationis  et  musculorum,  aliisque  ad- 
miniculis generalibus. 

V vi  . - 

SECT.  III. 

Ad  chyli  et  sanguinis  formationem  conspi- 
rant omnia  fere  corporis  viscera,  atque  eodem 
non  parum  conferunt  variae  corporis  partes. 
Hinc  fit,  ut  sanguis  sit  liquor  compositus,  ex 
congressu  particularum  dissimilium,  qui  dein- 
ceps resolvitur  in  humores  varios : sub  his  con- 
gressibus et  resolutionibus  in  se  mutuo  agunt 
particulae,  inque  novam  prorsus  faciem  se  in- 
vicem mutant,  vi  ipsis  insita  ; quarum  multi- 
plicem operam  assequi  philosophorum  nemini 

licet. 

licet.  Adeo  impetvestigabilis  est  chemia  cor- 
poris animalis  ! 

SECT.  IV. 

Ex  obscura  hac  humorum  compositione, 
multum  licet  faciente  ad  integritatem  et  sani- 
tatem corporis,  obscurior  redditur  ars  medica, 
atque  ejus  regulae  inventu  difficiliores ; quan- 
quam  non  adeo  difficiles,  ut  prima  specie  forsan 
videantur.  Medici  enim  ex  debita  cura  vaso- 
rum majorum,  imperium  quoddam  obtinent 
in  secretiones,  quae  magis  minusque  plerumque 
variant,  pro  statu  et  conditione  notiorum  par- 
tium viscerum.  Enimvero  medicinam  faci- 
entes, rem  saepissime  habent,  non  cum  parti- 
bus obscurioribus,  sed  notioribus. 

SECT.  V. 

Cum  itaque  in  morbos  tum  solidorum  tum. 
fluidorum  obtineatur  imperium,  ex  cura  prae- 
cipue solidorum,  medici  animus  maxime  in- 
tendendus est  eorum  curationi.  Hujus  senten- 
tiae 

tiae  felicitas  satis  patet  ex  spasmorum  enuclea- 
tione.  Proveniunt  enim  hi  ex  fibrarum  mus- 
cularium offensione  ; per  quam  haud  parum 
mutantur  corporis  humores.  Illas  enim  fibrae 
musculique  ex  iis  compositi,  maximam  con- 
stituunt partem  superficiei  corporis,  regunt- 
que  artus  omnes,  et  ipsa  sensuum  organa  ; et  ab 
earum  irritatione  vitiantur  humores,  eadem- 
que  suppressa  ad  sanitatem  redeunt.  Quem- 
admodum accidit  inter  navigandum  nause- 
antibus, quique,  tunc  temporis,  evomunt  pra- 
sinae viriditatis  humores,  alias  ventriculo  igno- 
tos. Quam  temere  autem  et  inutiliter  ope- 
ram suam  poneret,  qui  in  hoc  casu  ex  humo- 
rum correctione  curationem  meditaretur  ? 

SECT.  VI. 

Partes  musculosae,  ut  suis  fungantur  officiis, 
mira  motus  facilitate  praeditae  sunt ; quae  ex 
earum  facultate  tensili  pendet ; cui  etiam  pa- 
rent quidam  musculi  usque  ad  alteram  partem 
longitudinis  solitae,  atque  cito  sibi  ipsis  per- 
missi resiliunt.  Monstrat  hoc  quodammodo 

musculorum 

musculorum  naturam,  et  a quo  principio  eo- 
rum petenda  est  actio  : quae  nulla  esse  potest 
musculi,  cujus  partes  arcte  nimis  inter  se  com- 
ponuntur. At  e contra,  quo  laxior  est  partium 
compages,  dummodo  non  prorsus  resolvatur, 
eo  facilius  in  motum  inducuntur  : atque,  ut 
Galeni  de  consuetudine  interpretis  verbis  utar, 

“ Corpus  rarum  et  molle  facile,  ab  extrinse- 
“ cus,  injuriis  afficitur,  durum  autem  facilius 
“ eas  tolerat,  aegerrimeque  ab  illis  labefacta- 
“ tui\”  Hinc  intelligi  potest,  quare  infantes 
adeo  facile  in  spasmos  cogantur,  eoque  magis, 
quo  laxior  est  eorum  habitus  ; et  quare  etiam 
mulieres,  magis  quam  viri,  iisdem  tententur  ; 
et  quid  faciat  musculorum  per  antagonistas 
dispositio,  ad  animi  imperium  in  musculos  sta- 
biliendum. 

9 ' » > 

S E C T.  VII. 

Haec  tamen  animi  in  musculos  quantacun- 
que potestas,  non  impedit  quo  minus  omne 
acre  aut  pungens  adhibitum,  in  motum  eos 
cogat : horum  autem  actio  in  musculos,  longe  v 

( discrepat 

discrepat  ab  animi  actione  ; haec  enim,  si  modb 
conscius  agat  animus,  non  ultra  musculos  pro- 
pagatur, quibus  est  opus,  quosque  movere 
vult : sed  stimuli  ad  musculum  appliciti  ef- 
fectus raro  intra  limites  certos  consistit,  sed  pro- 
pagatur quaquaversum,  etiam  ad  partes  inter- 
dum a stimulo  longe  dissitas.  Excipiendus 
tamen  est  stimulus  nervi,  qualibet  vi  tensi,  cu- 
jus actio  non  progreditur  ultra  musculum  cui 
inseritur  ; notante  illustrissimo  Hallero. 


S E C T.  VIII. 

Dispositione  musculorum  in  corpore  nostro, 
motus  eorum  facilitati  optime  consulitur  • ten- 
si enim  detinentur  per  antagonistas,  uti  dixi- 
pius ; sed  haec  facilitas  ex  usu  multum  auge- 
tur. Hinc  scire'  licet,  quaenam  corporis  par- 
tes maxime  opportunae  sint  vexationi  a ser- 
pente malo : in  his  imprimis  numeramus  cor 
ipsum,  laryngem,  intestina,  et  oculos.  Cor 
assidue  movetur,  et  tantum  non  perpetuo  dis- 
tenditur; sexagies  enim  aut  septuagies  uno 

temporis 

temporis  minuto  dilatatur ; atque  siqua  animi 
perturbatio  vehementior  invaserit,  nunquam 
non  palpitatione  corripitur  ; quod  etiam  saepi- 
us fit  ex  .stimulo  acerbiore,  per  corpus  serpen- 
te, a quavis  parte  : exinde  plerumque  etiam 
respiratio  incerta  redditur,  et  haud  raro  tan- 
tum non  clauditur  larynx,  cum  vitae  pericu- 
lo : quod  si  vis  mali  in  ventriculum  aut  in- 
testina ingruat,  quibus  contrahendi  maxima 
facultas,  sequitur  nausea,  vomitus,  alvique  de- 
jectio,  saepe  cum  summo  dolore  : inter  haec,  si 
oculi  more  insolito  volvuntur,  non  mirum  ; 
quippe  qui  ita  alveis  suis  componuntur,  ut  ad 

j 

motum  sint  proclives.  Sed  caeterarum  parti- 
um consideratio  non  est  praesentis  instituti ; 
missis  igitur  istis,  laryngis  considerationem 
aggrediemur,  ut  rationem  asthmatis,  de  quo 
sermo  instituitur,  dilucidemus. 

SECT.  IX. 

Supra  notavimus,  stimulorum  actioni  mus- 
culos maxime  opportunos  esse,  qui  statu  sano 
maxime  exercentur ; qua  .de  causa  nullum 

Qja  corporis 


/ 

^44  DISSERTATIO  MEDICA 

corporis  membrum  magis  quam  larynx  ab 
iis  offendi  solet.  Respiratione  enim,  quae 
viventibus  nunquam  cessat,  perpetuo  exer- 
centui  laryngis  musculi ; quin  insuper  lac- 
tentibus hae  partes  peculiari  ratione  exagitan- 
tur : nam,  ut  succum  ex  uberibus  ducant, 
maxima  musculorum  vi  linguam  deprimunt, 
epiglottidem,  glottidemque  claudunt,  clausam- 
que  detinent,  donec  pharyngis  musculi  lac  per 
gulam  cogant ; ita  ut  hi  musculi  constrin- 
gantur, tum  deglutionis,  tum  suctus  tempore  ; 
interea  spiritus  naribus  ducendus  est  haud 
sine  vi  quadam  in  partes  circa  fauces  ; oc- 
clusis sciz.  aut  supra  solitum  coarctatis  om- 
nibus anhelitus  viis.  Ex  his  satis  constat, 
infantium  laryngem,  partesque  huic  vicinas 
summopere  exerceri,  atque  inde  ad  stimulum 
et  motum  faciliores  reddi,  ideoque  aphthis, 
glandularum  intumescentia,  dentitione,  et 
inflammationis  aliis  causis,  misere  saepe 
cruciari. 

S E C T.  X. 

SECT.  X. 

Conditiones,  superiori  (ix)  sectione  memo- 
rata, verae  sunt  causae  asthmatis  strangulan- 
tis et  convulsivi,  de  quo  agere  in  hac  disser- 
tati uncula  suscepi.  A suctu  enim  larynx 
partesque  vicinae  ad  motum  tam  faciles  red- 
duntur, et  infantium  fauces  tam  multiplici- 
bus irritamentis  objiciuntur,  ut  iis  nimis 
quam  familiares  sint  hujusmodi  convulsiones. 
Verum  hic  forsan  non  abs  re  fuerit  monere, 
esse  casum  quendam,  qui,  licet  non  multum 
videatur  abludere,  nequaquam  enumerandus 
est  inter  species  nostri  asthmatis.  Hujus 

mali  exemplum  raro  conspicitur  post  octa- 

. « - • • 

vum  a partu  diem  ; ab  obstetricibus  improprie 
maxillas  descensus  nuncupatur ; cum  revera 
musculi,  qui  maxillam  inferiorem  ad  superi- 
orem adigunt,  spasmo  rebelli,  per  diem  unum 
aut  alterum  maxillam  immotam  detinent ; 
interim  fames  et  dolor  infantem  misere  lace- 
rantes?  in  totum  corpus  spasmos  inducunt, 
cum  spiritus  insigni  contentione  ; quibus  taxi- 
ca 3 dem 

dem  asger  succumbit,  non  obstantibus  mulie- 
rum medicantium  technis ; quibus  pro  more 
liberaliter  abutuntur. 

Malum  hoc,  ex  suscepto  frigore  arcessiri, 
mul toties  notavimus.  Frigidissimis  enim  an- 
ni temporibus,  interdum  ipso  natali,  saepius 
uno  aut  altero  a partu  die,  ad  templum, 
intervallo  parum  commodo  dissitum,  defer- 
tur infans  nuda  facie,  et  ibidem  forsan  diu- 
tius detinetur,  solenni  baptismi  ritu,  Christi 
sacris  initiandus.  Nil  mirum  itaque,  sicubi 
invaluit  saeva  haec  consuetudo,  Servatoris 
benignissimi  et  infantium  amantissimi  in- 
stitutis aliena,  ibidem  infantium  masseteres 
crotaphitesque  musculos,  spasmis  pertentari. 
Hos  quidem  spasmos  non  admittimus  inter 

species  asthmatis  nostri ; nequaquam  tamen 

/ 

omittendos,  censemus,  in  convulsionum  in- 
fantium enumeratione  ; cum  sit  spasmi  genus 

I 

acutissimum,  medelamque  exigat  praesen- 
tissimam,  ab  epispasticis  pone  aures  positis, 
anodynis,  oleosisque  ad  musculos  affectos  ap- 
plicatis, cum  intrinsecus  nullum  possit  adhi- 
beri 

beri  remedium : obturatis  nimirum  maxillis, 
licet  smpius  moribundo  infante  resolvuntur. 
Sed  ad  propositum  redeundum,  et,  ut  planiora 
fiant  omnia,  hic  forte  optimum  fuerit,  asthma 

nostrum  quodammodo  definire. 

% 

\ 

SECT.  XI. 

Hunc  itaque  morbum  dicimus  esse  affec- 
tum laryngis  spasmodicum,  a stimulo  circa 
fauces,  vel  etiam  partes  remotas,  provocatum 
sub  quo  spiritus  ducitur  cum  labore  maximo 
et  clangore  gutturali,  recta  cervice,  et  bra- 
chiis extensis.  Hac  omnia,  ut  simul  et  subi- 
to solent  ingruere,  sic  fere,  remoto  stimulo, 
evanescunt,  cumque  eodem  redeunt.  Morbus 
hicce,  utpote  maxime  violentus, ' non  est  diu- 
turnus ; sed  intra  paucos  dies,  ex  ancipiti 

\ 

malo,  convalescit  infans  aut  letho  datur. 
Hic  .forsan  notari  debet,  licet  hunc  dicimus 
esse  affectum  laryngis  spasmodicum,  exinde 
tameri  aliquando  malum  hoc  ad  alias  quoque 
partes  corporis  serpere,  oculosque  et  manus 
tentare,  quamvis  raro  hoc  fit,  et  sub  paroxys- 
mi^ 4 mis 

mis  duntaxat  atfocioribus.  Ex  dictis  notis, 
opinor,  asthma  hoc  a congeneribus  satis  dis- 
tingui posse. 

/ ■ ‘ - 

trcvi  hac  descriptione  viam  munire  volo 

/ 

ad  remedia  indicanda  : frustra  enim  medicina 
paratur,  cujus  usus  semper  erit  incertissimus, 

t 

morbo  non  satis  definito,  nec  causis  ejus  in- 
dagatis, quum  singuli  pro  causarum  varietate 
sua  habent  et  propria  remedia  et  curandi  ra- 
tiones ; quibus  posthabitis  aut  ignotis,  ad  me- 
dicamenta caeca  et  temeraria  confugere  non 
est  medici,  saltenj  probi  et  cordati.  Nos  igi- 
tur hic  remedia  auspicabimur  ab  iis,  quibus 
hoc  malum  a dentitione  provocatur. 

» , 

SECT.  XII. 

Omnes  fere  infantes  plus  minusve  male 

/ 

habet  dentitio  : haud  pauci  tantum  non  per- 
petuo vexantur  toto  hoc  tempore  : queruli 
fiunt  et  insomnes,  nunc  vomitionibus,  nunc 
alvi  dejectionibus,  et  variis  omnino,  et  incer- 
tis molestiis  jactantur,  quibus  tandem  finem 

facit 

facit  dentium  eruptio:  his  licet  attenuetur 
corpus,  et  vires  minuantur  ; interea  tamen 
saepius  convulsionibus  non  infestantur  ; saltem 
larynx,  ubi  praesentissimum  periculum,  a ma- 
lo immunis  est.  Aliter  autem  se  res  habet  in 
aliis,  quibus  nimirum  a suctu  aut  aliis  causis 
infirmior  jest  larynx ; his  enim  saepe  primo 
quasi  impulsu  dentis  acerbi  ita  afficitur  l'a- 

l • 

rynx,  ut  illico  conjiciatur  infans  in  atrocem 
asthmatis  paroxysmum  cum  clangore  surdo, 
cui  ni  adsit  praesens  remedium,  uno  quasi 
ictu,  miserum  pessundat.  Sed  si,  post  ac- 
cessionem primam,  remittat  morbus,  ut  saepi- 
us fit,  nondum  omnia  tuta  sunt : vi  enim  pri- 
mi illius  assultus,  malo  opportunum,  adeo  red- 
ditur corpus,  ut  quaevis  agitatio  vehementior, 
ex  risu,  tussi,  aut  aliunde,  morbum  non  satis 
profligatum  denuo  accersat ; et  periculum 
hoc  toto  dentitionis  tempore  immineat  j 
praesertim  si  neglecta  aut  intermissa  fuerint 
medicamenta  idonea.  Pergit  saepe  morbus 
hic  absque  ulla  tussi,  interdum  tamen  comi- 
tante tussicula  leviore,  et  sicca.  Evanescente 
paroxysmo,  ad  fauces  confluens  humor,  ma- 
nifeste 

nifeste  indicat,  jam  relaxari  partes  vicinas,, 
morbumque  fuisse  ibidem  spasmodicum. 

SECT.  XIII. 

Huic  malo  si  mederi  volumus,  nullus  est 
dubitandi  locus,  quin  dentium  praecipue 
'habenda  sit  ratio  ; itaque  in  auxilium  vocan- 
da sunt  omnia,  quae  iis  succurrere  possint, 
quaeque  inflammationem  ex  irritatione  mode- 
rentur, et  dentium  per  gingivas  progressum, 

% 

quantum  fieri  potest,  accelerent  : sed  suadet 
periculum  imminens  ne  tarde  ad  horum  usum 
accedamus.  Quum  primum  ergo  inciderit 
suspicio  offensae  laryngis,  ex  jugulari  vena 
sanguis  mittendus ; quo  facto,  saepius  omnis 
metus  illico  tollitur  ; sin  aliter,  sine  mora, 
epispastica  ad  longitudinem  unius,  et  latitudi- 
nem duorum  digitorum,  cum  dextrae,  tum 
sinistrae  laryngis  parti  accommodanda ; quod 
raro  fefellit;  etiam  postquam  epispasticum 
inter  humeros  applicatum  nullam  opem  at- 
tulerat. Interea  omnes  maxillarum  partes, 

praecipue 

priecipue  ubi  obtinet  irritatio,  oblinendae 
oleo  camphorato  ; et  saepius  oleum  amygda- 
larum, vel  ejusmodi  quid,  ex  cochleari  mi- 
nori, indendum  ori ; quo  remollescant  partes 
spasmo  coactae.  Nec  negligenda  sunt  specifica, 
quibus  inest  vis  quaedam  abdita  spasmos  re- 
solvendi : ex  his  mihi  maxime  arridet  pulvis 
Valerianae  syl vestris,  cujus  virtutes  etiam  feli- 
bus non  sunt  ignotae  ; haec  enim  animalia 
convulsionibus  saepius  tentantur.  Sed  hoe 
genus  auxilii  praecipue  valet,  post  pacatam 
aut  saltem  mitigatam,  prioribus  medicamen- 
tis, stimuli  vim  ; tunc  enim  usu  ejus  quoti- 
diano, non  solum  perficitur  curatio,  sed  ne 
morbus  redeat  optime  praecavetur.  Alvus 
etiam  liquanda,  sed  diaeta,  jure,  nempe  pulli, 
sero  lactis  vinoso  tenui,  et  similibus,  potius 
quam  medicamentis ; lac  autem  omne  me- 
rum, praeter  nutricis,  fugiendum : si  his  ni- 
hil proficitur,  injectiones  et  purgantia  me- 
dicamenta leniora  adhibenda,  manna,  sciz. 
rheum,  atque  etiam  interdum  exhibeo  calo- 
melanos  grana  duo  vel  tria.  Sed  omnino 
cavendum  ne  modum  excedat  purgatio,  aut 

repetatur 


✓ 


DISSERTATIO  MEDICA 


252 

repetatur  venaesectio,  nisi  id  monet  impetus 
febrilis : quo  enim  magis  debilitatur  infans, 
eo  certius,  spasmis  objicitur.  Debilitatem 
enim  semper  comitatur  fibrarum  laxitas,  ex 
qua,  uti  supra  diximus,  infantes  et  mulieres- 
huic  morbo  opportuniores  fiunt.  Atque  adeo 
tenues  et  exsucci,  item  tumidi  et  pravis  hu- 
moribus scatentes,  hoc  malo  tentantur,  magis 
quam  bonis  succis  abundantes,  quorum  fibrae, 
utpote  firmiores,  non  tam  facile  irritantur. 
Hinc  monemur,  infantibus  deligere  nutrices 
copia  lactis  et  aetate  florentes,  quarum  facies 
hilaris,  bene  colorata  et  eusarca  indicium  det 
humorum  ad  nutritionem  bene  compositorum. 
Hoc  morbo  laborantibus  temere  exhibentur 
pectoralia  acria,  licet  id  suadere  videatur  spi- 
ritus difficilis,  et  vocis  clangor  cum  siccitate; 
Spasmi  enim,  ex  stimulo  istis  medicamentis 
insito,  omnia  circumcirca  itinera  coarctant* 
et  spiritum  magis  difficilem  efficiunt : lubri- 
cantia autem  potius  danda  sunt.  Quamvis 
enim  spiritus  salis  ammoniaci  sit  apprime 
utilis  ad  compescendos  spasmorum  tumultus 
aliunde  ortos,  tamen  ubi  larynx  est  mali  se- 
des, 


''  \ 

des,  omnes  ejusmodi  spiritus  irritantes  aegros 
in  periculum  subito  conjicere  solent. 

S E C T.  XIV. 

\ ; , -v,  ,y. 

Nullae  corporis  partes  citiu%,ex  frigore  male 
afficiuntur,  quam  quae  faucibus  vicinae  sunt : 
hinc  enim  provocatur  tussis,  intumescunt  glan- 
dulae, et  haud  raro  spiritus  difficilis  redditur, 
cum  istarum  partium  siccitate,  et  vocis  clan- 
gore ; quae  fere  nostrum  morbum  consituunt ; 
cui  quidem  obnoxiores  sunt  infantes,  a cau- 
sis supra  memoratis ; (Sect.  ix.)  eoque  cer- 
tius corripiuntur,  si  frigori  accedat  etiam  hu- 
miditas ; tunc  enim,  altius  quasi  descendit  fri- 
gus in  corporis  penetralia.  Saepe  quidem  ex 
hac  causa  morbus  hicce  initium  duxit ; sed 
sive  hinc,  sive  aliunde,  primitus  oriundus  fu- 
erat, constat,  frigore  nihil  certius  aut  subito 
magis  eundem  denuo  arcessere,  interdum  etiam 
multos  post  annos  a prima  accessione.  Atque 

* I 

adeo  mihi  contigit  quosdem  visere,  cum  a pu- 
bertate jam  prope  abessent,  qui,  ingruente 
euro  humido,  e plateis,  ubi  hilares  paulo  ante 

ludebant, 

ludebant,  domum  delati  fuerant,  tantum  non 
suffocati,  ex  spiritus  difficultate,  cum  vocis 
clangore,  absque  tussi  tamen  aut  humorum 
colluvie  ; ut  de  spasmo  ne  quidem  dubitare 
liceret.  Quascunque  ergo  causa  hanc  cladem 
olim  importaverit,  diu  deinceps  cavendum,  ne 
frigori  inconsultius  objiciatur  semel  expertus. 
Laborantibus  'nihil  magis  expedite  opem  fert, 
quam  tempestiva  venaesectio,  praecipue  ad  ju- 
gulares, si  fieri  potest,  absque  laryngis  com- 
pressione ; quae  etiam  securius  hic,  si  sit  opus, 
iteratur,  quam  in  dentientibus. 

Quamprimum  epispastica  etiam  adhiben- 
da, ut  in  priori  casu,  et  oleosa  itidem  ori  in- 
denda ; extrinsecus  cervices  lana  et  camphora 
fovendae,  quibus  perspirationi  consulitur. 

Farinacea  etiam,  cum  meile,  et  vini  albi 
pauxillo,  exhibenda  ; ut  et  serum  lactis  vino- 
sum, sed  tenue,  ne  nimis  sanguinis  motus  cia- 
tur. 

SECT. 

’ • I ' 

S E C T.  XV. 

Infantibus  ad  labia,  linguam,  palatum, 
aliasque  partes  circa  laryngem,  familiaria 
sunt  ulcera  quasdam  ; quorum  dolores,  qui 
saepe  sunt  acerbissimi,  spasmos  concitant 
organi  hujus  mobilissimi  : in  his  nulla  sunt 
frequentiora  iis,  quae  aphthae  dicuntur ; quae- 
que multis  saepe  infantibus,  in  ipsis  cunis, 
mortis  causae  fuere.  Labia  enim  infantis 
ulcerosa,  viro  malo,  plerumque  nutricis  pa- 
pillas inficiunt,  et  mutua  deinceps  contagione, 
alitur  et  exasperatur  morbus,  cum  insigni 
tum  infantis  tum  nutricis  cruciatu.  Harum 
cum  variae  sunt  causae,  quae  primis  a partu 
diebus  apparent,  ex  retento  meconio  veniunt, 
quod  e corpore  ejectum  oportuit : atque  ideo 
auxilium  petendum  ab  alvi  solutione;  sanguis 
etiam  his  sordibus  inquinatus  purgandus  est, 
perspiratione  aucta,  ad  quam  nihil  magis 
facit  quam  diascordii  pauxillum.  Ego^r.  x, 
dissolvo,  vel  in  aq.  distillat.  aut  seri  lactis 
une.  ii.;  exhibeoque  saepius  e cochleari  minori, 

felici 

felici  plerumque  eventu.  Et  sane  non  solum 
hic  remedium  hoc  efficacissimum  est,  sed  etiam 
ubi  ex  vomitione,  aut  diarrhoea,  aut  febrili 
affectu,  provocata  fuerint  haec  ulcera,  admo- 
dum est  utile. 

/ 

Si  a malignitate  lactis  nutricis  oriantur, 
quid  agendum  nemini  medicorum  in  dubio 
esse  potest. 

Sin  ab  aere,  ut  saepius,  excitentur,  sponte 
fere  digeruntur,  ut  et  plerique  morbi  ex 
eadem  causa,  dummodo  iis  servire  sciat  medi- 
cus secundum  Hippocratis  praecipue  monita. 

SECT.  XVI. 

Quas  hactenus  hujus  morbi  causas  memorar 
vimus,  eae  vel  ipsam  laryngem,  vel  partes 
quam  proximas  attinent,  quae  mutuo  fibrarum 
amplexu  illi  connexae  sunt:  inter  has  jure 
censenda  est  pharynx,  quae  laryngi  arctissime 
cohaeret ; et  ut  omnia  faucium  mala  partici- 
pat, sic  ad  eas  h*iud  inepte  referri  et  attribui 

potest. 

potest.  Haud  ulla  corporis  pars  fortasse  hac 
mobilior ; quin  etiam  saepe  potu  cibove 
devorando  acerrime  irritatur  : rarb  hoc  qui- 
dem aut  nunquam  infantibus  accidit,  quippe 
qui  lacte  solum  aut  cibo  minime  acri  nutriun- 
tur  ; ideoque  mole  aut  qualitate  assumptorum 
non  offenditur  iis  pharynx.  Sed  si  quando 
majoribus  natu  secus  fit,  statim  hoe  spasmo 
liberantur,  ejecto  per  os,  aut  in  ventriculum 
detruso,  quod  gulam  offenderat. — Sed  hoc 
forte  non  est  hujus  loci. 

Hujus  morbi  causae,  quae  ex  ipsa  larynge, 
aut  partibus  maxime  vicinis,  certe  haud  ultra 
pharyngem  oriuntur,  pro  idiopathicis  ; quae 
vero  a pastibus  remotioribus,  pro  sympathe- 
ticis sunt  habendae  : inter  has  nullae  sunt  fre- 
quentiores,  quam  ventriculi  et  intestinorum 
tormina,  quibus  misere  vexantur  infantes,  et 
hinc  per  gulam  intermediam  et  pharyngem 
malum  saepe  transit  ad  laryngem  *,  ibique 
impetu  facto,  asthmate  hoc  praefocante 
miserum  strangulat.  Sed  cum  ex  his  causis 
patitur  larynx,  caeterae  corporis  partes  a malo 

non  prorsus  sunt  immunes : maxima  enim 
visceribus  intercedit  quasi  necessitudo  cum 
omnibus  corporis  membris ; quod  satis  patet 
in  colica  pictonum,  sub  qua  corporis  extremi- 
tates misere,  ad  paralysin  usque,  convellun- 
tur : ita  hic  quoque  cum  convellitur  larynx, 
caeterae  etiam  corporis  partes  quodam  modo 
convelluntur.  Mali  hujus  origo,  uti  diximus, 
e primis  viis  est;  itaque  unde  harum  turbae 
veniant,  medico  primum  est  prospiciendum  : 

sed  cum  de  his  fuse  egerunt  alii,  nos  aon  ultra 

\ 

prosequemur.  Satis  habebimus  monere,  post- 
quam cancrorum  oculis,  vomitu,  purgatione, 
nutricis  curatione,  aliisque  quae  casus  mone- 
bit, prima  morbi  causa  remota  fuerit,  ratio- 
nem habendam  esse  ipsorum  spasnforum,  qui 
radices  altas  adeo  saepe  agunt,  ut  per  se  sub- 
sistant : quibus  extirpandis  nihil  accommoda- 
tius est  emplastro  antihysterico  majoris  formae 
ad  abdomen  retento  ; praesertim  si  exhibeatur 
interim  pulvis,  valerianae  sylvestris. 

Sed  non  solum  a primis  viis  transcurrit 
hoc  malum  ad  laryngem  ; interdum  etiam  a 

• (-,.••  ••  w r 

remotissimis  corporis  partibus  eodem  tendit, 
sine  ullo  magni  doloris  sensu:  quamprimum, 
vero  in  laryngem  invadit,  ex  injuria  respira- 
tioni illata,  illico  perturbatur  cordis  motus, 
et  misere  vexatur  homo  aut  prorsus  opprimi- 
tur. Atqui  ni  fallit  observatio  sedula,  impetus 
hic  in  laryngem,  in  plerisque  casibus,  est  ulti- 
ma quasi  scena  hujus  tragoediae,  et  finis  ubi  ad 
tempus  saltem  haec  mala  desinunt.  Scio  hic 
plerosque  suspectum  habere  cerebrum;  sed 
quomodo  haec  cerebrum  praestaret,  nec  ejus- 
dem structura,  quatenus  hftctenus  explicita 
est,  nec  evidens  certumque  ullum  experimen- 
tum confirmat : cum  manifestum  sit  ex  officio 
laryngis  in  corpore,  ~et  structura,  eam  non 
posse  spasmis  tentari,  quin  sequantur  mala 
supra  memorata ; equidem  novi  bene  multos, 
quibus  ex  assumptorum  irritatione,  saepe 
accidit  pharyngis,  aut  cardiae,  aut  partis  alicu- 
jus  intermediae,  spasmus  ; qui  statim  cum 
larynge  communicatus,  tam  arcte  hanc  astrin- 
git, ut  ni,  sine  mora,  sursum  aut  deorsum 
ex^  ulsum  sit  quod  gulam  offendit,  illico 
pereundum  est.  Cui  sano  hic  nervorum  in 

R 2 mentem 

mentem  veniret,  cum  tot  presto  sint  musculi, 
vera  motus  instrumenta,  quique  etiam  nervis 
liberi  a quovis  stimulo  in  actionem  induci 
possunt. 


SECT.  XVII. 

Convulsiones  has  infantibus  familiares  esse 
notaverat  medicus  diligentissimus  Fridericus 
Hoffmanus : sed  earum  naturam  non  satis 
exploratam  habuisse,  constat  ex  Systematis 
tom.  iv.  part.  3.  cap.  v.  § 9.  ubi  de  convul- 
sionibus agit.  “ Ad  convulsivos  oesophagi 
“ motus,  cum  primis  pertinent  pectoris 
“ clangosae  concussiones,  quae  teneris  infanti- 
“ bus  inter  epilepticas  affectiones  evenire,  et 
i(  vulgo  pro  singultuosis  commotionibus  \en- 
“ ditari  solent;  re  autem  vera,  nihil  sunt 
“ aliud  quam  convulsivae  oesophagi  et  vicina- 
« rum  partium  concussiones ; et  plerumque 
“ tristes  sunt  nuncii,  cum  morbo  ad  extrema 
“ ventum  esse  : medico  tunc  nihil  superest, 
« quam  aut  blandis  antepilepticis,  anodynis, 
ff  et  analepticis  pugnet,  instantemque  mortem 

“ praenunciet.” 

“ praenunciet.”  Dira  sane  prognosis  ! quam 
utique  non  nihil  mitigasset  vir  .celeberrimus^ 
si  ratio  hujus  morbi  ei  satis  expedita  fuisset ; 
a qua  quam  long&  aberat,  ex  supradictis  patet. 
Satis  enim,  ni  fallor,  ostensum  est,  morbum 

hunc,  licet  interdum  ab  oesophago  aliisque 

« 

partibus  propagetur,  saepe  tamen  primigenium 
esse,  eoque  laryngem  directi  affici,  nulla  alia 
interveniente  corporis  parte  : clangor  ille  vocis, 
quem  putasse  videtur  autor  sub  fine  solummodo 
convulsionum  accedere,  certe  nihil  est  praeter 
sonitum  aeris  elisi,  tenui  et  astricto  glottidis 
foramine  : et  ex  facili  dignoverint  astantes 
vel  a singultu,  vel  a ructu,  indicatque  cer- 
tissime laryngem  affectam,  et  eodem  remedia 
dirigenda  esse.  Quamobrem  autem  convul- 
siones oesophagi,  et  pectoris  concussiones  una 
confuderit,  vix  assequor,  praesertim  cum  in 
eadem  fere  sententia  affirmet  morbum  hunc 
nihil  aliud  esse,  quam  convulsivas  oesophagi  et 
vicinarum  partium  concussiones. 

S E C T.  XVIII. 

Si  qui  morbum  hunc  pro  pertussi  habent, 
nae  illi  vehementer  errant.  Pertussis  enim 
fere  semper  solet  esse  epidemica,  et  quocun- 
que semel  ingruit,  passim  grassatur  in  omnes, 
non  solum  sub  eodem  tecto,  sed  in  eadem 
urbe,  et  vicinia,  qui  nimirum  antea  nunquam 
hoc  morbo  impliciti  fuerant ; semel  enim  eo 
defuncti  in  perpetuum  sunt  immunes ; quem- 
admodum accidit  in  morbillorum  et  vario- 
Iarum  morbis.  Asthma  vero  nostrum  rard 
aut  nunquam  fit  epidemicum,  nec  contagione 
vulgatur.  Morbum  Utrumque  saepe  quidem 
comitatur  febris,  sed  in  pertussi  non  nisi  post 
multos  labores-  haec  tandem  subrepit ; febri- 
cula autem  cum  asthmate  plerumque  incipit, 
sub  ejusdem  exitu  fere  decrescit,  cum  eoqtie 
penitus  extinguitur  : quodque  maximum  est, 
qui  hoc  asthmate  tenentur,  saepe  omnino 
tussi  nulla  fatigantur  : praeterea  cum  pertussis 
in  plures  saepe  menses  perdurat,  asthma  hoc 
curriculum  suum  intra  diem  unum  aut  alte- 

runi  conficit,  licet  ex  nova  provocatione  sub- 
inde recurset,  etiam  usque  ad  pubertatis  annos. 
Illud  tamen  hic  non  dissimulandum,  per- 
tuss.im  saeviorem  saepe  asthmatis  hujus  speciem 
quandam  arcessere,  quae  a nostratibus  vulgo 
nuncupatur,  the  Backdraught,  quasi  tussis,  e 
pulmonibus  emissa,  rursus  revocaretur.  T unc 
nimirum,  erumpit  se  clangor  ille  vocis,  cum 
longa  inspiratione,  ore  aperto,  recta  cervice, 
et  brachiis  passis ; adeo  ut  nonnunquam 
prorsus  suffocetur  aeger.  Atque  hinc  quidem 
pertussis  inter  causas  censeri  debet,  quae  hanc 
asthmatis  speciem  inducunt : (ita  tamen  ut 
asthma  sit  symptoma  quod,  ut  alteri  interdum 
accedat,  sic  saepe  etiam  absit).  Facit  etiam 
hoc  ad  confirmandum  quod  supra  attulimus, 
sciz.  Asthma  hoc  ab  omnibus  causis  provo- 
cari, quibus  violentius  afficitur  larynx.  Quin 
ex  hoc  exemplo,  scire  licet,  quosdam,  post- 
quam ex  ephebis  excesserunt,  hac  specie  te- 
neri ; cum  pertussis  -aliquando  etiam  natu 
majores  incessat.  Immo  haud  raro  ipsi  senes, 
diu  vulgari  asthmate  afflicti,  in  hoc  tan- 

dem  incidunt,  ut  et  pleri  que  convulsionibus 

• Y ! 

diuturnis  fatigati. 

SECT.  XIX. 

■ * • » * • 1 

Neminem  puto  paulo  attentiorem  asthma 

*r 

nostrum  pro  angin&  strangulatoria  putrida 
habiturum,  licet  huic  quoque  accedat  rauca 
vox,  et  respiratio  saepe  difficilis.  Nostro  enim 
morbo  nulla  adest  putredinis  nota  non  erysi- 
pelas ad  partes  laryngi  vicinas  ; nullus  putre- 
factionis progressus  per  pulmones,  nares,  oeso- 
phagum, vel  intestina  ; nulla  denique  mem- 
branarum corruptarum  ejectio,  aut  halitus 
putris. 

, 1 

• v - . ^ . 

SECT.  XX. 

Jure  tandem  forsan  aliquis  qaerat,  qui  fit, 
ut  in  hoc  asthmate  mors  tam  subito  et  certa 

v 

ScEpe  sequatur  constrictionem-  laryngis,  cum 
hysterici,  hypochondriaci,  et  ipsi  epileptici,  ejc 
ejusdem  constrictione,  in  deliquium  solum- 
modo cadant,  unde  semper  fere  ad  se  redeunt. 

Hujus- 

1 ' 1 , 

Hujus  quaestionis  solutio,  pi  fallor,  pendet  a 
natura,  aliquatenus  diversa,  horum  spasmo- 
rum. Experimentis  demonstratum  est,  spas- 
mum a stimulo  in  loco  aliquo  excitatum, 
statim  evanescere,  si  alio  in  loco  itidem  exci- 
tetur, ut  notat  experientissimus  Baro  Van 
Swieten,  vol.  ii.  pag.  2,40.  in  aphorismos  Boer- 
haavii.  Quinetiam  experientia  comprobatur, 
spasmos  istos  errabundos,  qui  per  corpus  va- 
gantur, nusquam  fere  diutius  subsistere,  ideo- 
que  ex  iis  minus  esse  periculi.  Hujusmodi 
sunt  hystericorum  et  casterorum  spasmi : ve- 
rum simulae  laryngem,  ubi  impetus  maxime 
sentitur,  vis  morbi  invadit,  protinus  percelli- 
tur mens,  et  attonita  quasi  torpescit ; sed  pul- 
mones interim  nil  mali  patiuntur,  et  pergit 
sanguinis  circuitio,  ut  ex  pulsu  scire  licet,  nisi 
forte  ipso  temporis  puncto,  quo  impetus  in 
laryngem  lit ; confestim  enim  spasmi  solvun- 
tur, mens  autem  attonita  ad  tempus  aliquod, 
et  torpida  jacet,  omni  cura  atque  adeo  cogi- 
tatione soluta,  quasi  in  gravem  somnum  de- 
lapsa ; ex  quo  tamen  ad  se  tandem  redit, 
haud  aliter  qu&m  ex  alto  sopore  expergiscitur 

homo,. 

homo.  Ubi  vero  spasmus  loco  alicui  affigitur 
et  adhaeret,  majus  subest  periculum,  nimi- 
rum, si  pars  ea  vitalis  sit  ; diutius  enim  tunc 
et  vehementius  urgere  solet.  In  hoc  autem 
asthmate,  ipsa  origo  et  sedes  mali  ad  ipsam 
laryngem  saepe  est,  aut  partes  maxime  vici- 
nas ; atque  ibidem  spasmi  haerent  et  subsis- 
tunt, nec  ultra  vagantur,  sed  in  laryngem  in- 
cumbunt, eamque  comprimunt,  constringunt, 
claudunt,  clausamque  tenent,  usque  dum 
opprimitur  infans  ; impedita,  sciz.  sanguinis 
circuitione  ; unde  citissime  extinguitur  vita  ; 

ut  constat  ex  experimentis  Halesii,  viri  ce- 

✓ % 

leberrimi,  et  harum  rerum  spectatoris  elegan- 
tissimi. 

J . . . I j •*  T t • ‘ . i '-J  i • ’ . ■ 1 .Li 

Sed  de  hoc  asthmate,  pro  exercitii  hujus 
natura,  satis  multa. 

DISSERTATIO  MEDICA 

INAUGURARIS 

DE 

ALVI  PURGANTIUM 

NATURA  ET  USU. 


INTRODUCTIO. 

I n corporis  humani  conditionibus,  uti  vita  et 
sanitas,  ita  morbus  et  mors  inveniuntur  ; illa 
conservare,  haec  depellere,  cuicunque  in  voto 
est.  Dum  in  prioribus  igitur  assequendis, 
summa  ope  nitimur  ; in  posterioribus  quoque 
arcendis  varia  adhibemus  auxilia,  praecipue 
autem  medicamenta.  Hinc,  in  disciplina  me- 
dica, Materiae  Medicae  historia  magni  semper 
habenda  est. 


Medicamenta 

Medicamenta  in  varias  classes  distribuerunt 

1 

auctores : inter  has  omnes,  nullius  crebrior 

» 

usus  quam  eorum  quae  alvum  purgant.  Sum- 
mos igitur  in  medicina  honores  petenti,  de  his 
mihi  imprimis  disserere  placuit. 

Dum  hoc  pensum  absolvere  conamur,  imo, 
Purgantium  naturam  exponere  decrevi : Qua- 
lia nempe  sint ; quomodo  agant ; quos  effectus 
edant ; et  quatenus  inter  se  discrepent.  2 do, 
Illorum  usum  : Quando  indicentur ; quibus 
vetentur ; quomodo  eligenda  ; quae  denique 
cavenda  sint. — De  his  igitur  in  ordine. 

/ ' * 

Cap.  I. — De  PuRGANTiuk  Natura. 
Sect.  i. -pialia  sint. 

In  homine  sano,  quotidie  plerumque  semel 
dejicitur  alvus;  aliis  quidem  natura  tardior, 

aliis  citior  est ; aberrationibus  autem  a naturae 

-■  / 

norma  consueta  hinc  illinc  certae  imponuntur 
limites ; his  praetergressis,  vel  constipatio  vel 

purgatio 

purgatio  adesse  dicitur.  Omne  verd  medica* 
mentum  quod  alvi  motus  ciere  queat,  purgan* 
tis  nomine  gaudet.  Quum  autem  nihil  fere 
sit,  quin  vel  quantitate  vel  qualitate  talibus 
praeditum  sit  viribus,  et  quum  in  praxi  pauca 
tantum  in  hunc  usum  adhibeantur,  nequa* 
quam  de  omnibus  agendum  ; et  inter  varia 
Cathartica  de  illis  tantum  sermo  nobis  erit 
. quae  in  usum  medicum  propinantur.  Per  Pur* 
gantia  igitur  acceptum  volumus,  illa  medica- 
menta quae  ore  ingesta  alvum  commode  ciere 
queant. 

t 

" » 

Sect.  2. — -Quomodo  agant. 

De  purgantium  agendi  modo  dum  sermo  in- 
cidit, observare  licet  indagare  nos  instituisse 
vires  eorum,  quatenus  purgationem  solummo- 
do inducant. 

Uti  melius  intelligatur  quomodo  ope  medi- 
camenti fiat  purgatio,  qua  ratione  naturaliter 
evacuentur  intestinorum  contenta  paululum 

S expend$ret 

expendere,  a proposito  haud  alienum  erit.  In- 
testina tunica  musculari  praedita  reperiuntur, 
cui  stimulus  semper  praebetur  per  contenta  in 
illorum  cavitate  ; et  cum  intestinorum  ad  mo- 
tum maxima  sit  aptitudo,  exinde  oritur  actio 
fere  perpetua,  motus  nempe  peristalticus,  qui 
talis  est  ut  ad  intestina  crassa,  atque  in  ipsum 
denique  rectum,  quicquid  resorptione  supersit 
leniter  propellat.  Faex  autem  ibi  collecta, 
tum  mole,  tum  pondere,  tum  acrimonia,  mo- 
lesta fit ; imperio  igitur  voluntatis  e corpore 
depellitur.  Quo  igitur  celerior  fit  motus  peri- 
stalticus, eo  frequentior  ducitur  alvus,  praeser- 
tim si  materiae  congestae  talis  sit  indoles,  ut 
facillime  rectum  stimulet. 


- His  praemissis,  qua  ratione  fiat  purgatio  ma- 
gis patebit : Id,  medicamentorum  ope  tribus 
praecipue  modis  perfici  videtur  ; aucto  nempe 
motu  peristaltico,  aucta  in  intestinis^secretione, 
atque  aucto  denique  stimulo  ipso  intestino 
recto  applicato. 


?.  Purgantia 

1.  Purgantia  motum  peristalticum  augent 
fibras  intestinorum  musculares  stimulando,  ex 

1 1 

acrimonia  quadam  quibus  pollent ; exinde 
quicquid  intestinis  inest  velociter  ad  rectum 
perducitur. 

2.  Secretiones  in  intestinis  augent,  tum  auc- 
to motu  peristaltico,  tum  ipso  stimulo  j hinc- 
que  major  moles  quae  ad  rectum  deferri  potest, 
et  materies  magis  acris  defertur. 

3.  Ipsum  rectum  afficiunt  iisdem  potestati- 
bus quibus  intestinis  tenuibus  stimulum  prae- 
bent ; ideoque  materiem  foras  eliminandi  co- 
natus creant. 

v ' ‘i 

• * \ • 

Nequaquam  affirmatur,  omnibus  his  modis 
omne  purgans  agere  : vel  uno  autem  fortasse 
yel  pluribus  evacuandi  effectum  gignunt. 


S 2 

Sect.  3. — 'uos  edant  effectus. 

! 

Quomodo  fiat  purgatio  jam  docuimus ; quae 
sint  ipsius  purgationis  effectus  nunc  indagan- 
dum : Nam,  etsi  purgantia  multum  inter  se 
discrepant,  nonnulla  tamen,  omnibus  fere 
communia,  hic  loci  recensenda  sunt. 

' C'  .■  _ , 

1.  Intestinorum  contenta  evcuant : Id  ipsa 
purgatione  perficitur  ; cujus  ratio  jam  tradita 
plus  illustrationis  nequaquam  postulat. 

2.  Fluidorum  molem , seri  autem  prce  cceteris 4 
minuunt.  Cum,  quae  sit  materies  purgantibus 
evacuata  respiciatur,  nequaquam  dubitandum 
quin,  ex  illorum  usu,  humorum  quantitas  mi- 
nuatur. Quoniam  autem  sanguis  humanus  ex 
partibus  conflatur  dissimilibus,  quantitas  ejus 
minui  potest,  partium  ratione  vel  mutata,  vel 
eadem  manente  j et  posterius  fortasse  evenit, 
quoties  evacuatio  alia  ac  sanguinis  sinceri  fit : 
At,  quum  catharticis  tam  diversi  afficiuntur 

liquores. 

liquores,  bilis  nempe,  succus  pancreaticus, 
gastricus,  &c.  quorum  compositio  parum  in- 
notescit, quae  mutatio  in  sanguine  fiat,  mini- 
me patet.  Cum  autem  reputetur  quam  sit 
tenuis  humor  evacuatus,  quam  subito  evacua- 
tio fiat,  ac  qua  denique  vi  ad  serum  conges- 
tum amovendum  praestent  purgantia,  vix  hae- 
rendum, quin  plus  justo,  ad  caeteras  partes  ra- 
tione habita,  minuatur  serum. 

• ' -Cf? . i.  '.y 

3.  Circulationis  modum , atque  exinde  vasorum 
tensionem , mutant.  Sanguinis  circulatio  \ariis 
potestatibus  simul  conjunctis  -perficitur.  Ho- 
rum nonnullae,  verbi  gratia,  vis  cordis  et  arte- 
riarum, semper  adsunt,  et  per  totum  corpus 
agunt ; aliae  autem,  irritatio  scilicet  partis  cu- 
jusvis,  vel  musculorum  ibi  actio  aucta,  pro 
tempore,  et  in  parte  tantum,  eftectus  edere 
possunt.  Data  igitur  sanguinis  celeritate  per 
reliquum  systema,  impetus  ejus  in  parte  qua- 
vis major  est  minorve,  pro  vasorum  irritatione 
et  musculorum  ibi  actione.  Quo  autem  ma- 
jor vasorum  vis  et  fluidorum  momentum  in 
parte  aliqua,  eo  magis  fluida  in  partibus  quae 

jam  exceperunt  confluent,  et  in  mox  acceptu- 
lis  cumulabuntur  ; contraque,  eo  minus  in  va- 
sa vicina  ubi  vis  immutata  manet,  appellent. 
Cathartica  autem,  stimulo  quo  multum  pollent, 
tam  vasorum  quam  musculorum  in  intestinis 
actionem  excitant,  augent  j ex  quibus  sangui- 
nis copia  ibi  major,  in  vicinis,  quibus  actio 
aucta  non  propagatur,  minor  solito  reddetur. 

4.  Fluidi  nervosi  in  intestinis  motum  cient.  De 
fluido  nervoso  multum  inter  se  discrepant  me- 
dici ; atque  litem,  adhuc  sub  judice,  non  nos- 
trum est  componere.  Nervi  autem,  qui  sen- 
sus motusque  instrumenta  sunt,  multo  facilius 
afficiuntur  quam  aliae  partes  ; atque  insuper 
fere,  procul  dubio,  tam  musculorum  quam  va- 
sorum motus  ex  nervorum  affectionibus  oriun- 
tur ; haud  dubitandum  igitur  quin  cathartica, 
quae  musculos  necnon  ductus  excretorios  sti- 
mulant, in  nervos  quoque  vim  suam  exerce- 
ant; neque,  si  illis  fluidum  mobile  insit,  id 
velocius  agitetur. 

5.  An  per  Spirationem  minuant  ? Ita  constitu- 
tum est  corpus  humanum,  ut  ad  sanitatem  tu- 
endam fabricatio  ipsa  plurimum  inserviat..  Id 
cum  in  cseteris  fere  omnibus  observatum  est, 
tum  potissimum  in  secretionibus,  e quibus, 
cum  unius  incrementum  vel  decrementum  fit,  > 
alterius  mutatio  plerumque  contraria  evenit. 
Systematis  autem  aequilibrium  imprimis  per- 
spiratione  servatur  ; et,  quam  mutuo  se  invi- 
cem compensent  perspiratio  et  urina,  nemini 
ignotum  est.  Tametsi  igitur  experimenti;» 
haud  compertum  habemus,  simile  inter  perspi- 
rationem  et  alvi  dejectiones  intercedere  com- 
mercium, opinio  tamen  veri  quam  maxime  si- 
milis est. 

\ 

6.  An  fluidorum  crasin  in  ipsa  fluida  agendo 
mutent  ? Omnes  fere  Materiae  Medicae  scrip- 

s ' ' 

tores  purgantium  vires,  mutationes  in  humori- 
bus perficere,  quam  familiariter  affirmant  ; at 
nullum,  quod  scio  experimentum,  nulla  indu- 
bitata observatio,  tales  mutationes  reapse  evin- 
cit. Haud  pauca  autem  e contrario  militant : 
nempe  difficultas  sanguinem  intrandi,  nihil 

S 4 enim 

enim  nisi  quam  subtilissimum,  atque  fortasse 
nisi  in  ipso  chylo  solutum  sit,  lacteis  resorbe- 
tur ; difficultas  mutationem  perficiendarum  y 
sanguinis  enim  copiae  mutandae  ad  purgantis 
molem  magna  adeo  ratio  est,  ut  mutatio,  si 
qua  forte  fortuna  ex  purgantium  usu  sequere- 
tur, quam  minima  foret,  et  cito  peritura  eva- 
deret. Porro  etiam,  haec  qualis  qualis  muta- 
tio, si  ex  nonnullorum,  haud  tamen  ex  longe 
plurimorum  usu  oriretur.  Talem  igitur  pur- 
gantium effectum  parvi  faciendum  esse  vide- 
tur. 


Sect.  4.-*~^uatenus  inter  se  discrepent. 

Purgantia  in  unam  rediguntur  classem  y 
quia  plurima  vel  nonnulla  saltem  inter  se  com- 
munia habent : Verum  in  hac  classe,  aeque  ac 
in  caeteris,  dum  in  aliis  consentiunt,  in  aliis 
multum  inter  se  discrepant.  Purgantium 
discrimen  fit  duobus  praecipue  modis : imo, 
Ex  virium  gradibus  quibus,  qua  purgantia, 
praedita  sunt  y ido,  Ex  aliis  virtutibus  vi  ca- 

thaitic& 

thartica  conjunctis.  Hinc  duplex  oritur  di- 
visio, ordine  nunc  tractanda. 

Virium  discrimen  omnes  agnoverunt  scrip- 
tores ; haecque  Eccoproticorum,  illa  Drastico- 
rum,  nominibus  designaverunt.  Melior  fortasse 
fieret  divisio  in  Mediocria,  Leniora,  Fortiora  i 
Per  mediocria  intelligimus  illa  quae  dosi  mo- 
dica alvum  facile  et  frequenter  fundunt : Per 
fortiora,  illa  quae  dosi  minima  et  frequentissL 
me,  haud  sine  ventris  torminibus,  alvum  ve-  * 
hementer  dejiciunt : Per  leniora,  illa  quas 
dosi  maxima  alvum,  plerumque  sine  aegri  mo- 
lestia, leniter  solummodo  solvunt.  Sub  his 

I 

generibus  omne  purgans  comprehendi  potest  j 
quas  sub  singulis  continentur,  ex  Materiae  Me- 
dicae historia  facile  colligi  queat. 

Cum  observatio  ubique  monstrat,  atque  ex- 
perientia quotidie  confirmat,  purgantia  diver- 
sa diversis  facultatibus  praedita  esse,  quas,  pur-  / 
gatione  nihilosecius,  exercere  perstant,  ex  his, 
distributio  in  ordines  secundum  naturam, 

praxin. 

' ■ ^ 

praxin  medicam  ineunti,  magni  certd  emolu- 
menti foret. 

• 

In  tali  divisione,  quot  ordines  rite  institui 
debeant,  parum  nobis  compertum  est  ; inter 
alios  autem  sequentes  primum  locum  jure  te- 
. nere  videntur  : Horum  igitur  historiolam,  at- 
que individuorum  quee  sub  singulis  compre- 
henduntur exempla,  ex  his  quae  praecipue  in 
praxi  propinantur,  hic  subjungam. 

' • * 

i.Cathartica  stimulantia.  Omne  cathar- 
ticum  alvum  ciet  stimulo  quodam  ex  acrimonia 
plerumque  orto,  sui  tamen  generis  stimulo  ; 
multa  enim  acria  nequaquam  purgant,  et  plu- 
rima purgantia,  pro  acrimoniae  grauu  quem 
plane  indicant,  minime  alvum  dejiciunt ; qui- 
bus igitur  haec  acrimonia  cathartica  insit,  si 
illis  simul  alia  sit  acrimonia,  a caeteris  purgan- 
tibus effecta  longe  diversa  edent.  Sequenti- 
bus se  maxime  monstrant : Gustui  acria  sunt 
in  vini  spiritu  solvuntur,  cui  cum  immiscetur 
aqua,  color  albidus  evadit } parva  dosi  operan- 
tur ; tarde  alvum  ducere  incipiunt ; ventris 

tormina 

tormina  excitant ; plerumque  vehementer  at- 
que abundanter  evacuant  ; dum  facultates  ex- 
ercent, arteriarum  pulsus  accelerant ; sitim 
accendunt ; calorem  augent ; atque,  opera- 
tione peracta,  alvum  haud  strictiorem  reddunt. 
Hujus  ordinis  exempla  sunt  illa  praecipue  quae 
resinam  continent,  jalapium  nempe,  rhamnus 
catharticus,  aloe,  gaitibogia,  colocynthis,  scam- 
monium, &c. 

* . * J 

1.  Cathartica  refrigerantia  gustui 
plerumque  salina  sunt ; vires  aquae  reddunt ; 
purgationem  inducunt  dosibus  tantummodo 
majoribus  *,  libere  et  celeriter  agunt ; tum  cele- 
ritatem tum  robur  arteriarum  ictus  minuunt ; 
corporis  calorem  extenuant ; operatio  cito  per- 
agitur, atque  tunc  alvus  haud  stringitur.  Ad 
hunc  ordinem  referenda  sunt  purgantia  salina  ; 
salia  praecipue  neutra  ; Glauberianum  nempe, 
polychrestum,  Rupellense,  cremor  tartari,  aquae 
acidulae  purgantes,  atque  ipsa  fortasse  aqua 
marina. 


3.  Cathartica 


I 


/ 

3»  Cathartic  a adstringentia  sapore  vim 
astrictoriam  praebent ; cum  aqua  tum  spiritu 
vires  eorum  extrahuntur  ; aqua  solutis  addito 
ferro,  color  cito  niger  evadit ; illorum  dosis 

0 

incerta  potius  parva  ; nec  pulsum  accelerant, 
nec  calorem  augent ; operatione  peracta,  al- 
vum strictum  relinquunt.  Hujus  ordinis  ex- 
empla sunt  rosa  damascena,  polypodium  vul- 
gare, linum  catharticum,  rheum  palmatum, 
&c. 

4.  CAf HARTICA  EMOLLIENTIA  gUStlli  ple- 

rumque  dulcia,  mitia,  blanda,  haud  infrequenter 

subacida  sunt ; fibram  animalem,  sive  vivam 

• 

sive  mortuam,  emolliunt ; magna  tantum  mole 
effectus  purgatrices  edunt ; solida  nec  soluta 
plerumque  exhibere  necessum  est ; plurimo- 
rum vires  aqu4  extrahuntur,  nonnullorum, 
imperfecte  tamen,  vini  spiritu  ; tarde  quoque 
et  leniter  alvum  solvunt ; tormina  nunquam 
excitant ; sitim  compescunt ; calorem  praeter- 
naturam  auctam  minuunt  j atque  purgatione 
finita  alvum  laxiorem  linquunt.  Huc  referenda 
sunt  illa  praecipue  purgantia  quae  saccharo, 
oleo,  vel  mucilagine  abundant  j inter  alia, 

manna, 

manna,  prunus,  tamarindus,  malva,  oleum  olir 
varum,  atque  oleum  ricini,  recensenda  sunt. 

5.  Ordo  fortasse  institui  possit  ex  his  quae 
vim  narcoticam  vi  catharticae  conjungunt. 
Cicuta  nempe  aquatica,  nicotiana,  hyosciamus, 
digitalis,  &c.  Quoniam  autem  quae  huc  refer 
renda  sint  raro  vel  nunquam  ad  alvuin  pnrr 
gandum  in  praxi  adhibentur,  hunc  sedantium 
ordinem  meminisse  sufficiat. 

y a • r . ' 

" ■ -r  v ' 

II.  De  purgantium  usu. 

Sect.  i. — Quando  indicentur . 

* . . 'I 

Cum  de  purgantium  usu  agitur,  quaestio 
prae  caeteris  fit  de  indicationibus  curatoriis 
quibus  explendis  aptantur  : Atque  hic  primd, 
indicationes  quae  ex  praemissis  fluunt  tradere, 
secundo,  quatenus  his  peragendis  accommo- 
dantur indagare  adnitar.  Jam  docuimus  pur- 
gantia diversimode  agere. 

A.  Quasi  evacuantia ; alvi  contenta  elimi- 
nando, fluidorum  circumeuntium  in  vasis 

I 

molem 

molem  minuendo,  e quantitate  tum  totius  tum 
prae  canteris  partis  serosae  abstrahendo  . Hinc 
in  corpore  morboso,  quando  opus  est,  exhiben- 
tur : 

1.  Ad  intestinorum  contenta  eliminanda  ; 

2.  Ad  fluidorum  molem  generatim  minuen- 
dam : 

• - * 

3.  Ad  fluidi  serosi  accumulationes  detra- 
hendas. 

• ‘ . 

B.  Quasi  derivantia ; fluidorum  cursum  in 
intestinorum  vasis  augendo,  sanguinis  fluxum 
in  illis,  quibus  stimulus  non  diffunditur  mi- 
nuendo, exinde  indicantur, 

4.  Ad  liberum  sanguinis  fluxum  per  intes- 
tina promovendum. 

5.  Ad  vim  ejus  in  corporis  partibus  diversis 
minuendam, 

C.  Quasi  nervos  afficientia,  stimulo,  suo 
fluidi  nervosi  motum  in  intestinis  ciendo,  sen- 
sibilitatem  insolitam  amovendo,  porro,  in  usum 
vocantur, 

6.  Ad  torporem  in  fibris  intestinorum  mus- 
cularibus amovendum. 

7.  Ad  motus  effrtenos  in  iisdem  sedandos. 

1.  Intestinorum 

i.  Intestinorum  contenta  evacuantur,  ut  ob- 
viam eas  malis  profluentibus  a faecibus,  scy- 
balis,  abundanti  colluvie,  corporibus  extraneis 
jn  intestinis  coacervatis : talis  evacuatio  prae- 
cipue lit  purgantibus  ; et  quot  in  morbis  in 
hunc  usum  ea  propinentur,  ex  omni  fere  auc- 
tore de  praxi  medica  videre  est.  In  febribus 
nempe  inflammatoriis,  * * * § intermittentibus  f , in 
iliaca  passione  J,  dysenteria  ||,  vermibus  in- 
testinorum §,  &c.  H Purgantium  ordinem  huic 
indicationi  maxime  accommodathm,  monstra- 
bit 


* Sydenham  de  Morbis  Epidemicis.  t H>ld- 

I;  Lieutaud  Synop.  Univ.  Prax.  Med.  p.  214. 

||  Pringle’s  Observ.  on  Dis.  of  the  Army. 

§ Van  Swieten  Com.  in  Boer.  Apb.  t.  iv.  p.  736. 

Vir  eximius,  mihique  amicus  conjunctissimus, 
Jacobus  Hamilton  senior,  Nosocomii  Regii  Edin- 
burgensis,  medicus  primarius,  opus  utilissimum  nu- 
per edidit,  cui  titulus,  “ Observations  on  the  Utility 
“ and  Administration  of  Purgative  Medicines  in  se- 
“ veral  Diseases,”  8vo,  Edinburgh,  1805.  In  hoc 
opere  clare  monstravit  multa  obtineri  posse  com- 
moda ex  intestinorum  plena  evacuatione  in  variis 
morbis  medendis,  praesertim  in  Chorea  et  Hysteria. 

A.  D. — (1809). 

bit  aegri  conditio  ; prae  caeteris  autem,  emol- 
lientia atque  refrigerantia  in  usum  vocantur. 

2.  Fluidorum  moles  ad  varios  usus  minui- 
tur, variis  quoque  rationibus  minui  potest. 
TJbi  aqtem  neque  satis  fidendum  subito,  cito 
famen,  evanescenti  effectui  venaesectionis,  ne- 
que stabili,  pigrae  tamen  mutationi  quae  a victu 
tenuiori  fit,  purgantia,  quae  neque  tarde  ne- 
que injucunde  agunt,  omnibus  saepissime  an- 
teponenda videntur.  Hinc  celebrantur  in 
morlpis  inflammatoriis,  angina  * * * §,  phrenitide  f , 
yariolis  |,  et  in  apoplexia  ||,  epilepsia  §,  &c. 
In  hanc  indicationem  refrigerantium  ordo,  at- 
que, ubi  abest  inflammatio,  stimulantium  con- 
ducunt. 

3.  Exitus  quidem  e corpore  serosae  fluido- 
rum parti  urinae  viis  patet ; cum  autem  repu^ 

tetur, 


* Sydenham  de  Morbis  Epidemicis» 
■f  Lieutaud  Synopsis,  p.  15. 

% Mead  de  Variolis,  p.  37. 

|J  Van  Swieten  Cono.  t.  iii.  p.  29^* 

§ Ibid.  p.  441. 

tetur,  medicamenta,  quae  hanc  excretionem 
augent,  minus  certe  agere,  haud  mirandum 
quare  purgantia  primum  quasi  remedium  ad 
accumulationes  serosas  detrahendas  semper 
habeantur,  neque  hinc  usum  illorum  fere  quo- 
tidianum esse  in  diversis  hydropis  speciebus  *, 
in  asthmate  humido  f , &c.  Ad  hanc  indica- 
tionem satisfaciendam  stimulantia  praecipue 
propinantur. 

4.  Cum  sanguinis  transitus  per  intestina 
deficit,,  idem  vel  cordis  vel  ipsorum  tantum 
vasorum  actione  aucta  promoveri  potest : Sin 
autem,  caeteris  paribus,  hoc  pro  regula  gene- 
rali in  medicina  ponatur,  medicum  nimirum, 
quo  minus  a natura  aberret,  eo  melius  offi- 
cium exsequi,  tunc  actio  cordis  aucta  vasorum 
actioni  auctae  longe  postponenda  est.  Omni 

autem  stimulo  intestinis  applicato,  vasorum 

« 

ibi  actio  augetur  ; nihil  tamen  felicius  hunc 
effectum  edit,  nihil  tutius  catharticis,  quae  vi 
purgativa,  ne  stimulus  plus  justo  in  intestinis 

T 2P  remoretur, 


* Monro  on  the  Dropsy. 
f Lieutaud  Synopsis,  p.  178. 

remoretur,  prohibent ; ideoque  laudantur  in 
mensium  suppressione  *,  scorbuto  f,  para- 
lysi similibusque  aliis : ad  hoc  consilium 

absolvendum  ex  catharticorum  classe  stimu- 
lantia praecipue  propinantur. 

5.  De  derivatione  et  revulsione,  post  gra- 
vissimorum virorum  per  multa  secula  certa- 
mina, adhuc  sub  judice  lis  est : hoc  autem 
certe  scimus,  systematis  tensionem  pendere  a 
certa  sanguinis  quantitate,  data  ratione  singu- 
las corporis  partes  circumeuntis.  Ubi  igitur 
immutata  sanguinis  quantitate,  ratio  ejus  in 
partem  quandam  augetur,  vel  in  omnibus  aliis, 
vel  in  nonnullis  saltem,  minuetur.  Stimulo 
autem  vasis  quibuscunque  applicato,  auge- 
tur illorum  actio  ; augetur  exinde  fluidorum 
ibi  circumeuntium  ratio.  Tale  stimulum 
praebent  purgantia,  atque  hoc  modo  vim  san- 
guinis in  partibus  corporis  diversis  minuunt : 

Hincque 


* Van  Swieten,  Com.  t.  iv.  p.  441. 
f Ibid.  t.  iii.  p.  624. 
t Ibid.  p.  384. 

Hincque  propinantur  in  apoplexia *  *,  epilep- 
sia f,  ophthalmia  mania  ||,  &c.  Purgantium 
ordinem  huic  usui  accommodatum  aegri  con- 
ditio monstrabit ; vel  stimulantia  autem  vel 
refrigerantia  frequentissime  usurpantur. 

6,  Stimuli  musculo  applicati,  nisi  in  tali 
ejus  conditione  ut  omnino  immedicabilis  sit 
ad  munera  perdita  recuperanda,  optima  certe 
sunt  remedia  : Ubicunque  igitur  adest  torpor, 
haud  dubitandum  quin  statim  exhibeantur  ; 
ex  magna  autem  stimulantium  caterva,  pauci 
tantum  intestinis  tuto  applicari  possunt.  Il- 
lorum emolumenta  haud  infrequenter  cathar- 
ticis  pulcherrime  impetrantur  ; exindeque  in 
paralysi  §,  hypochondriasi  ^[,  similibusque, 
adhibentur.  Ex  stimulantium  ordine  ad  hunc 
T 2 scopum 

% v 

* V.  Swieten.  Com.  t.  iii.  p.  298. 

t Ibid.  p.  441. 

$ Sydenhami  processus  integ. 

||  V.  Swieten.  Com.  t.  iii.  p.  532. 

$ V.  Swieten.  Com.  t.  iii,  p.  384, 

IT  Lieutaud  Synopsi»,  p.  92. 

scopum  attingendum,  purgantia  omnino  de- 
sumuntur. ; ’ ' 

7.  Motus  praeter  naturam  in  intestinis, 
nullo  stimulo  applicato,  ex  ipsius  partis  sen- 
sibilitate  aucta,  haud  raro  oriuntur.  Quae 
sit  partis  mutatio  sensui  maxime  disponens,^ 
haud  satis  compertum  est  ; musculorum  au- 
tem mollities  quaedam,  causa  necne,  frequen- 
tissime comes  ejus  existit  \ medicamenta  ita- 
que apprime  conducunt  quae  fibrarum  robui 
augent,  et  nervorum  sensibilitatem  obtundunt, 
si  simul  omnem  stimulum  amoveant  . Hinc 
purgantia  adhibentur  \ exindeque  illorum 
usus  in  diarrhoea  *,  exempli  gratia,  huic  indi- 
cationi ex  adstringentium  ordine  maxime  ap- 
tatur. 

« 

§ 2.  Quibus  vetentur. 

Ex  dictis  patet,  haud  sine  ratione  purgantia 

frequentissime  usurpari.  Nonnunquam  ta- 
men, 


* Lieutaud  Synopsis,  p.  218. 

men,  vice  malorum  leniminis,  oleum  quasi 
camino  addunt : Quibus  igitur  in  casibus  no- 
cumento sint,  nunc  indagandum.  Hic  au- 
tem observare  liceat,  medicamenta  tam  varia 
in  hac  classe  contineri,  ut  nulla  fere  sint 
symptomata  morbosa  quae  in  omni  casu  totam 
classem  contraindicant : quod  de  purgantibus 
in  genere  igitur  hic  dici  possit,  illis,  vel  cum 
omnibus  aliis  medicamentis,  vel  cum  tota  sal- 
tem evacuantium  turba,  commune  est ; at- 
que ex  ordinum  potius  eflectibus  contraindi- 
cationes  indagandae  sint. 


De  tota  hac  classe  supervacaneum  esset  di- 
cere, purgantia  nunquam  usurpanda  esse  si 

4 \ 

nihil  boni  promittant ; neque  per  illorum 
usum  aegro  tantum  morem  gerere  velit  medi- 
cus, si  morbi  curatio  aliis  medicamentis  ci- 
tius, tutius,  felicius,  perfici  queat ; si  deni- 
que adsit  maxima  inanitio  vel  summa  debili- 
tas, ubi  omnis  evacuatio  damni  foret : Quan- 
do res  ita  se  habeat,  ab  eorum  usu  medicus 
jure  abhorreret,  atque  ad  alia  confugeret. 

t3 

Missis  autem  quae  magis  universaliter  di- 
cantur, maxime  nocent  purgantia,  atque  ex- 
inde contraindicantur,  ubi  eaedem  illae  muta- 
tiones quas  gignere  valent  jam  adsunt : Ubi, 
exempli  gratia,  adest  pulsus  citatior,  atque  ca- 
lor auctus,  damnum  adferunt  stimulantia  •, 
ubi  alvus  dura,  adstringentia ; ubi  nimia  in- 
testinorum laxitas,  emollientia ; ubi  denique 
circulatio  languida  atque  corporis  calor  minu- 
tus, refrigerantia.  Si  quis  autem  de  his  am- 
plius scrutari  velit,  consulat  quod  de  ordinum 
facultatibus  jam  dictum  fuit,  quodque  hic 
reiterare  longum  esset. 


§ 3*  Quomodo  eligenda  sint. 


Postquam  omnia  rite  scrutati  sumus,  si 
compertum  habemus,  curationem  purgantium 
ope  instituendam  esse,  quis  praecipue  ex  tota 
hac  classe  maxime  votis  respondeat,  mox  in- 
dagandum. Dum  nobis  quaestio  fuit,  Quan- 
do indicentur  purgantia,  breviter  monstrare 
conati  sumus,  qui  ordines  singulis  indicationi- 
bus maxime  accommodentur  : nonnulla  ta- 
men hic  amplius  observanda  restant. 


/ 

De  hac  re  dum  consulitor,  haec  tria  prae- 
cipue medici  judicium  dirigant : Natura  mu- 
tationis in  corpore  aegri  requisitae;  gradus 
ad  quem  mutatio  haec  necessaria  fit ; atque 
denique  habitus  aegri. 

Ex  mutationis  natura  nobis  innotescit  ordo 
ex  quo  catharticum  depromere  oportet:  ex 

ejusdem  gradu  res  specialis  illius  ordinis  quo 
uti  decet;  ex  habitu  denique  aegri  alia  dis- 
crimina oriuntur.  Haud  desunt  enim  idio- 
syncrasiarum  exempla  in  quas  tota  haec  clas- 
sis effecta  parum  consueta  gignit ; alii  ordini- 
bus quibusdam  speciatim  afficiuntur ; ac  alii 
denique  a singularibus  nonnullis  jure  abhor- 
rent. 

Dum,  ex  natura  mutationis  requisitae,  de 
ordine  ex  quo  catharticum  depromere  opor- 
teat fit  judicium,  dubio  tramite  errat,  et  in- 
certo ducitur  filo,  qui  non  ante  oculos  habeat 
omnia  effecta  ordinis : ex  tali  enim  conspectu 
solummodb  judicare  possumus,  qui  ordo  caete- 
ris  anteponendus  sit : Haud  raro  enim  acci- 
T 4 dit. 

dit,  purgantium  ordinem,  uti  certus  attinga- 
tur scopus,  una  ratione  aptissimum,  altera 
ineptissimum,  videri.  Sic  stimulantia,  quae 
acrimonia  majori  praedita  majorem  intestinis 
irritationem  excitant,  maximeque  ibi  vasorum 
actionem  augent,  imprimis  accommodata  vi- 
derentur ad  sanguinis  vim  in  parte  aliqua  ex- 
terna inflammatione  laborante  minuendam. 
Cum  autem  reputetur,  stimulantia  arteriarum 
pulsus  citatiores  reddere,  corporisque  calorem 
augere,  vix  haerendum  quin  mala  exinde  pro- 
fluentia commodis  haud  compensarentur. 

Ordine  sic  indagato,  ad  individui  electio- 
nem mox  progrediendum  : Si  ordo  quisque  ex 
pluribus  conflaretur,  inter  quos,  nisi  quatenus 
virium  gradu  discreparent,  nihil  vel  paululum 
interesset,  ex  gradu  mutationis  requisitae  elec- 
tio omnino  fieret  ; quoniam  autem  nonnun- 
quam  eveniat,  in  ordinibus,  ut  videtur,  quam 

i 

maxime  ad  naturae  ductum  conflatis,  indivi- 
duos haud  raro  dissimiles  esse,  ad  singulorum 
proprietates,  quatenus  e*is  ex  historia  vel  ex 

usp 

1 

usu  proprio  assequi  possumus,  respicere  opor- 
tet. 

Si  experientia  nos  certiores  fecerit,  cathar- 
ticum  quodcunque  cuique  homini  noxium 
esse,  etsi  ex  regulis  jam  traditis  omnibus  forte 
anteponendum  videretur,  haud  dubitandum 
quin  usum  ejus  in  tali  viro  vitare  debeamus ; 
porro  denique,  de  aliis  speciebus,  speciei  noxiae 
quam  maxime  similibus,  eodem  modo  agen- 
dum, nisi,  priori  tentamine  teste,  aliter  se  res  ha- 
bere comperiatur  ; aegri  igitur  idiosyncrasiam 
quoque  respicere  debemus. 

\ 4.  S>uce  cavenda  sint. 

Ad  ultimum  nunc  quod  in  hac  dissertatione 
proposui  me  accingam.  Etsi  enim  morbis 
purgantia  diversimode  obstant,  nequaquam 
tamen,  quasi  nullum  adferre  damnum  penes  ea 
esset,  praescribenda  sunt.  In  hoc  absolvendo, 
primo,  quae  in  dosibus  singulis  dandis,  secundo. 

quae  in  usu  quotidiano  servanda  sint,  exponere 
conabimur. 

Quae  in  purgantibus  una  tantum  vice  adhi- 
bitis servanda  sunt,  ea  potissimum  ad  aegri 
conditionem,  cathartici  naturam,  vitaeque  re- 
gimen, respiciunt. 

Sub  aegri  conditione,  consideranda  veniunt 
morbi  natura  ; aegri  aetas,  sexus,  temperamen- 
tum ; ejusdemque  indoles  singularis. 

De  morbi  natura  observandum  est,  morbo? 
plurimos  acutos  praesertim  exacerbationes  re- 
missionesque pati : Nunc  aegrius,  nunc  faci- 

lius, medicamenta  aegri  ferunt ; convenit  au- 
tem. illo  tempore  medicamentum  propinare, 
quod  facillimi  ferant.  In  ventriculi  morbis 
nonnullis  haud  raro  evenit,  ut,  quicquid  sub 
fluidi  forma  ore  ingeritur,  statim  vomitu  ejicia- 
tur : E contra,  ubi  deglutitio  difficilis  est, 

nonnunquam  accidit  ut  fluida  solum  ingurgi- 

% 

tare  possit  aeger  : Formulam  autem  aegro  ap- 
tissimam praescribere  oportet.  In  morbis  non- 

v 

nullis. 

nullis,  intestinis  irritabilitate  insolita  praeditis, 
parva  tantunt’’  dosi  opus  est  \ in  aliis,  ubi  pa- 
ralysi laborant,  stimulus  non  solum  fortior, 
sed  etiam  permanens  exigitur ; dosin  au- 
tem aegro  maxime  accommodatam  adhibere 
decet.  Quomodo  igitur  morbi  natura  monita 
praebeat,  de  adhibendi  tempore,  cathartici 
formula,  doseosque  quantitate,  liquidissime 
constat. 

< ' ' ■ ■ v 

Nunc  ad  ea  ventum  est  quas  ab  aegri  aetate, 
sexu,  temperamento,  pendeant.  Systemata 
magis  irritabilia  sunt  pueris  quam  adultis,  foe- 
minis  quam  viris,  hysterico*  quam  hypo- 
chondriaco morbo  laborantibus ; atque  ita  de 
caeteris  : Ex  his  igitur,  similibusque  aliis  au- 
genda, minuenda,  diversimode  mutanda,  tum 
dosis  tum  forma  medicamenti. 

Ad 


* Celeberrimus  medicus  Edinensis  Cullen,  in 
praelectionibus  suis  pulcherrimis  clinicis  in  Noso- 
comio Regio  habitis,  diagnosin  inter  hos  morbos, 
antea  ab  Hoffmanno  attactam,  sed  postea  fere  prae- 
termissam, clare  demum  instituit,  atque  in  ipsis 
segris  demonstravit. 

Ad  aegri  indolem  singularem  quod  attinet  : 
Haud  desunt  exempla  ubi  idiorricrasia  par- 
ticularis communem  naturae  ordinem  quasi 
conturbat,  adeo  ut  hic  purganti  facile,  ille 
difficulter,  moveatur  ; unus  statim,  alter  lon- 
giori tantum  interposito  intervallo,  afficiatur  ; 
alius  fluidam,  alius  solidam  formam,  potissi- 
mum requirat;  ut  nunc  denique  mane,  nunc 

\ r 

vespere,  nunc  pleno  nunc  vacuo  ventriculo, 
propinare  oporteat,  secundum  aegri  habitum, 
praejudicium,  ventriculum : Quantum  igitur 
aegri,  indoles  medico  facienda  sit,  supervaca- 
neum est  dicere.  i 

i 

Post  aegri  conditionem,  proximum  sibi  lo- 
cum vindicat  ipsius  cathartici  natura  ; ad 
quem  pertinent  dosis,  quantitas,  exhibendi 
tempus,  atque  adhibendi  denique  formula. 

Dosis  nimis  magna  hypercatharsin  creat ; 
nimis  parva,  e contra,  nihil  boni  gignit.  Pri- 
mo conspectu  autem  omnibus  innotescit,  me- 
dicamentorum dosin  justam,  experientia  tan- 
tum magistra,  constitui  posse  ; est  quidem  cur 

crederemus. 

crederemus,  omnium  saeculorum  praxin,  hanc 
indagationem,  tam  utilem,  jam  extra  omnem 
dubitationis  aleam  constituisse  : Quotidie  au- 
tem certiores  facti  sumus,  maxima  * profluere 
commoda  a dosibus  nonnullorum  medicamen- 
torum multo  majoribus,  quam  praxis  medica 
unquam  antea  exhibuerit.  Effectus  e contra 
ab  aliis  tutissime  f efficacissimeque  gigni  asse- 
verantur, dosi  vel  minima  atque  antehac  omni 
mutationi  impari  judicata.  Cum  autem  re- 
putetur, quanti  sit  in  hac  classe  dosin  accuia- 
tissime  aptare,  summam  medici  curam  hanc 
rem  mereri  nemo  inficias  ibit. 

Systema  ad  diurnam  quandam  revolutio- 
nem actionum  ejus,  consueto  vitae  curriculo 
affertur  ; hinc  vicissim  fiunt  somnus,  vigiliae, 

ingerendi 


* Antonius  Fothergill,  medicus  apud  Northamp- 
ton,  experimentis  quam  plurimis  in  Nosocomio  ibi 
habitis,  atque  cum  Societate  Medica  Edinensi  per 
epistolas  communicatis,  hoc  amplissime  probavit. 

f Pye  on  Ipecacuan,  London  Medical  Observa- 
tions. 

ingerendi  egerendique  tempus.  Horum  in- 
terruptio, si  non  ad  morbi  curationem,  ad  ae- 
gri certe  damnum  ducit ; omni  modo  igitur 
vitanda,  etsi  purgantia  nullo  non  tempore 
tute  satis  adhiberi  queant,  tamen,  ubi  nihil 
contra  militat,  ita  semper  calculus  instituen- 
dus est,  ut  tum  effectus  suos  edant,  cum  aegri 
systema  minime  conturbent.  Intestina  nunc 
plena  nunc  vacua  varie  affici  aptantur  ; quum 
autem  illo  tempore  quo  facillime  effectus  gig- 
nit catharticum  propinare  convenit,  hujus  rei 
quoque  ratio  habenda  est.  Ex  illis  fortasse 
deducitur  mos  fere  universus  purgantia  mane, 
adhibendi,  vacuoque  adhuc  ventriculo. 

\ 

Quanti  faciendum  sit  formula  qua  catharti- 
cum propinatur,  trutinanti  medicamentorum 
historiam  facile  patebit;  nonnulla  aptissime 
sub  solidi  forma  agunt,  alia  rite  tantum  dilu- 
ta propinare  fas  est.  Monita  igitur  exinde 
profluentia  ipsius  medicamenti  historia  edo- 
cebit. Doseos  moles  neque  tam  magna  esse 
debet  ut  fastidium  creet,  neque  tam  parva  ut 
haud  facile  propinari  possit.  Siquando  medi- 
camentum 

camentum  occultare  necesse  sit,  haec  impri- 
mis vitanda  quae  colorem  in  excretionibus 
manifestant,  ne  variis  aegri  opinionibus  fun* 
d^mentum  praebeant.  Caeteris  paribus,  aegri 
gustus  atque  opinio  apud  medicum  valere 
debent. 

His  de  aegri  conditione  atque  cathartici 
natura  traditis,  nunc  postremo  sub  hoc  capite 
pauca  de  vitae  regimine  addenda  restant. 

Haud  opus  est  fortasse  commemorare,  dum 
catharticum  effectum  suum  edit,  regimen  sa- 
no corpori  idoneum  nequaquam  adhibendum 
esse.  Dum  hujus  classis  medicamentum  ex- 
hibetur, regimen  omnibus  quodammodo  com- 
mune satis  cognitum  est.  Observare  sufficiat, 
quod  plerumque  quam  tenuissimum  est,  atque 
praecipue  conflatur  ex  diluentibus  atque  emol* 
lientibus,  jusculis  nempe  pullorum,  infusioni- 
bus theae,  salviae,  melissae,  decoctis  avena- 
ceis, hordeaceis,  sero  lactis,  8tc. 

Haec 

\ 

Haec  in  usum  advocantur,  quia  medicamen- 
• • 

tum  aliquatenus  adjuvant,  et  torminibus  at- 
que siti  obviam  eunt : Hoc  regimen  autem 
non  omnibus  aeque  convenit ; quando  vero, 
atque  quatenus,  a norma  generali  aberran- 
dum sit,  medicus  discat  ex  cathartici  natura 
quae  adhibetur,  atque  ex  morbo  quo  laborat 
aeger.  Si  nempe,  exempli  gratia,  purgans 
adstringens  daretur,  intentio  medici  per  ni- 
mium laxantium  usum  omnino  frustraretur. 
Si  porro  aeger  hydrope  laboraret,  nimia  flui- 
dorum ingurgitatio  aliena  esset.  His  igitur, 
dum  de  regimine  agitur,  attendere  debet  me- 
dicus. 

Hactenus  de  dosibus  singulis,  de  usu  pur- 
gantium quotidiano,  pauca  subjicienda  re- 
stant. Intestinis  diu  assuetis  nullum  exercere 
motum,  nisi  juvante  stimulo  extraneo,  stimu- 
lus a natura  paratus  effectui  impar  cito  evadit ; 
atque  hinc  oritur  aegro  vel  alvus  tarda,  vel  pur- 
gantium usus  quotidianus : Hujus  incommoda 
haud  nihili  habenda  sunt : illius  nec  pauca  nec 

i 

parva  ; quum  aegrum  torminibus,  intestino- 
rum 

rum  inflammationibus,  atque  ipso  ileo,  subji- 
ciant. Catharticorum  opere,  materies  serosa  e 
corpore  eliminatur ; usu  eorum  quotidiano 
haec  evacuatio  habitualis  fit*  haud  sine  mo- 
lestia continuanda,  haud  sine  periculo  repri- 
menda. Catharticorum,  contra,  usu  quotidi- 
ano exitus  longe  diversus  nonnunquam  evenit  5 
fibra  enim  animalis  talem  adipiscitur  irrita- 
bilitatem, ut  stimuli  vel  mitissimi  motus  quam 
vehementes  creent.  Tales  igitur  exitus,  quan- 
ta possumus  diligentia,  vitare  debemus  ; hinc 
propere  nimis,  vel  inconsulte,  nequaquam  ad- 
hibenda sunt  purgantia  : Sin  autem  nihilose- 
cius  effectus  a quibus  cavendum  est  advene- 
rint, catharticorum  usus  omittendus ; sin  ali- 
ter medendi  ratio  expleri  nequit,  in  tempus 
quoddam  proferendus  est. 

Caeteris  utcunque  exactis,  restat  ut  gratias 
agamus  iis  qui  studia  nostra  benigne  adjuve- 
runt. 

Prirrld  ver6  gratiae  qu&m  maximae  debentur 
Almae  hujus  ^Academiae  Professoribus,  quo-< 

U 


rum 

rum  sub  auspiciis  literarum  atque  artium  stu- 
dio primum  incubui,  et  e quorum  manibus 
alios  Honores  Academicos  jam  accepi  : Tum 
quoque  Professoribus  Medicis  Academiae  E- 
dinburgenae,  quorum  praelectionibus  per  qua- 
driennium interfui  : Atque  denique  Societati 
Medicinae  Studiosorum  Edinensi,ubi  me  Soci- 
um fuisse,  laeto  gratoque  animo  semper  re- 
cordor. 


Erat  autem  Vir,  Thomas  Simson,  quondam 
inclytus  in  hac  Universitate  Medicinae  Profes- 
sor, de  quo,  eloquar  an  sileam,  multum  haereo. 
Ille  amicitia  integerrima  et  amore  fere  paterno, 
ad  extremum  usque  vitae  ejus  terminum,  stu- 
dia nostra  assidue  fovebat  regebatque.  Laudare 
eum  pro  eo  ac  meritus  est,  nedum  famam  ejus 
altius  evehere,  haud  nostrum.  Qualis  erat, 
testantur  ipsius  scripta  ; testantur  maximorum 

hujus  saeculi  Medicorum  praeconia, Morgagni, 

\ 

Swietenii,  Halleri,  aliorumque.  Ut  vivum 
amavi,  sic  mortuum  lugeo  : liceatque,  Lector 
benevole,  dum  huic  dissertationi  finem  impo- 
no, his  eum  cumulare  donis,  atque  inani  mu- 
nere fungi ! 


DE  LAUDIBUS 


GULIELMI  HARVEI 

ORATIO, 

HABITA  IN  JEDIBU3  ACADEMIAE  MEDIC^ 
PROPE  AULAM  COLLEGII  RE.GII  CHI- 
RURGORUM EDINBURGENSIS, 

' >'-S  < 

Ipsis  Calendis  Aprilis  1778, 

DUOBUS  JAM  ELAPSIS  SECULIS  AB  IPSIUS  NATALI» 

AUCTORE 

■' r 

ANDREA  DUNCAN,  M.  D.  &c. 


Ua 


f 


y 


>.  it  i ■ 


< ■ , 


■ 


. 


. 


/ 


/ 


\ 


COLLEGIO  REGIO 

MEDICORUM  LONDINENSI, 

f 

H jEC  QUALIACUNQUE 
IN  SOCII  BEATI  MEMORIAM, 
SUMMA  VENERATIONE 
DICAT 

ANDREAS  DUNCAN. 


i 


U3 


*r  % 


: 


» 


• i 


V . 


. 


J- 

N 


O ' ; : M : :■!  ■ . ■ ' 

# 

* 


v . 


, 


- * - 


. 


* 

- 

; 


. 


: ,:o  T'  ' k • r.  t-  ■ ■ 


\ 


T MlCt 

* ‘ 

i 


’J/  i ■ ; • v 


* 

. 


* « 


• » • 


i 

> 


\ 


/ 


£ 


. 


ANDREAS  DUNCAN, 

Sequentes  paginas,  Lector  Benevole, 

. i 

ex  proprio  penu  nequaquam  deprom- 
psi. Tum  verbis  tum  sententiis  Virorum 

• i i 

illustrium  ubique  fere  usus  sum  ; atque 
ex  illorum  copia  inopiam  meam  suble- 
vavi.  Horum  igitur  haud  mihi  fas  est, 
ferre  honorem.  Attamen  si  inceptis  lau- 
datio sit  decernenda,  benevolentiam  in- 
dulgentiamque tuam  exoptare  licebit. 
Alendas  vel  corrigas,  vel  condones,  enixe 
precor.  Molimina  nostra  sequi  bonique 
eonsulas,  oro  obsecroque.  Vale. 

Edinburgi, 

Prid.  Cal.  Maij  1778. 

Ex  quo  Illustrissimus  Harveus  pircularem  sangui- 
nis motum  novum  jam  in  medicina  fundamentum 
invexit,  nihil  mirum,  si  neoterici,  diruto  caduco 
aedificio,  prope  novam  instaurandam  curaveript  ar- 
tem medicam. 

Bonetus. 

Medicituz  Doctores  ornatissimi , 

Chirurgi  solertissimi. 

Artis  salutifera  Studiosi  generosissimi, 
Auditores  denique  humanissimi, — • 

Nulla  re,  ut  praeclarus  olim  observavitPhi- 
losophus,  homines  ad  Deos  propius  ac- 
cedunt, quam  salutem  hominibus  dando.  Pul- 
chrum igitur,  imo  honorificum  esse,  de  arte 
medendi  bene  mereri,  nemo  certe  inficias  ibit. 
Atque  bene  meritos  etiam  laudibus  prosequi 
haud  absurdum.  Hodiernus  vero  dies  luculen-* 
tissima  virtutum  exhibet  exempla ; et  latissi- 
mum Oratori  videtur  praebere  campum,  ubi 
discurrere  liceat  auditores  obreptando,  pariter- 

que 

que  monendo.  Volventibus  enim  annis  denud 
redit  illustrissimi  Harvei  dies  natalitius.  Duo 
jam  elapsa  sunt  secula,  ei  quo  sanguinis  circu- 
lationis Inventor  vitalem  primb  hausit  auram. 
An  ullus  magis  laudibus  affici  meretur,  quam 
ille,  qui  orationem  instituit  annuam  in  comme- 
morationem aliorum,  qui  beneficiis  suis  in  rem 
medicam  claruerunt?  cujus,  quaeso,  memoria 
ad  seros  etiam  nepotes  magis  accepta  descen- 
dere debet,  quam  illius,  qui  tot  vivus  peregit, 
tot  mortuus  perfecit  ? 

Exspectatis  igitur  forsan,  quotquot  adestis, 
auribus  arrectis,  animisque  intentis,  disseren- 
tem protinus  audire  hodiernum  concionatorem 
de  prima  origine,  summa  utilitate,  atque  deni- 
que post  homines  natos  maxima  dignitate,  in- 
venti Harveiani.  Non  omnia  tamen  possumus 
omnes.  Neque  mihi  nunc  convenit  in  aequore 
magno  ventis  vela  dare.  Haud  multis  igitur 
nunc  opus,  cum  in  hoc  sermone  de  vita,  in- 
ventis,  ac  meritis  illustrissimi  Harvei  brevi- 
ter in  animo  sit  disserere.  Atque,  si  quantum 
cuperem,  possem  quoque,  haud  nunc  deficeret 
oratoria  commendatio.  Non  tamen  dubitan- 
dum, 

dum,  quin  apud  cordatos  molimina  etiam  laudi 
fuerint.  Est  quodam  prodire  tenus,  atque  in 
magnis  saltem  voluisse,  si  non  datur  ultra. 
Haud  dubito  igitur,  quin  nostros  defectus  in- 
dulgentia vestra  facile  excusatos  habebit,  cum 
festinante  atque  impari  calamo  rem  tantam  ag- 
grediamur. 

. V , 

Vos  igitur,  Auditores  optimi,  oro,  obsecro- 

; * 

que,  coeptis  adspirate  meis  ; favete  linguis  ; at- 
que benigne  nunc  accipite,  quae  de  viro  cele- 
berrimo in  medium  proferre  decrevi. 

Natus  est  Gulielmus  Harveus,  stemmate 
haud  ignobili,  Folkstonice,  in  agro  Cantii , ipsis 
Calendis  Aprilis,  anno  post  Christum  natum 
millesimo  quingentesimo  septuagesimo  octavo. 
Literarum  humaniorum  elementa  in  schola 
publica  Doroverni  primum  didicit.  Exinde, 
annum  agens  decimum  quartum,  academiam 
Qantabrigiensem  petivit.  Postea  apud  exteras 
regiones  medicinas  studio  incubuit.  Inter  alios 
doctores,  apud  gymnasium  Patavinum  viri 
Celeberrimi  Fabricii  ab  A^uapendente 

praelectiones 

praelectiones  audivit.  Studiorum  curriculo 

tandem  obito,  Medicinae  Doctor  creatus  est. 

\ 

Laboribus  academicis  ita  peractis,  haud  sine 
industriae  atque  ingenii  laudibus,  sub  proximi 
seculi  initium,  artem  medicam  exercere,  do- 
cere, atque  adaugere,  Londini  aggressus  est. 

Annum  agens  circiter  vicesimum  sextum,  fre- 
, \ 
quenti  studiosorum  concursui  corporis  humani 

structuram  exposuit.  Praelectiones  ejus  anato- 
micae, eo  tempore,  propria  manu  exaratae,  in 
Bibliotheca  Musei  Britannici  adhuc  exstant. 
In  iis  sanguinis  gyrum  primus  exploravit,  de- 
texit, patefecit.  Rem  tanti  momenti  etiam 
juvenis  invenit,  perfecit,  edidit.  Post  paucos 
annos,  exercitatio  ejus,  de  Motu  Cordis  et  San- 
guinis, typis  excusa,  publici  juris  facta  est. 
Talibus  argumentis  hanc  doctrinam  stabilivit, 
ut  nemo  facile  de  veritate  ejus  dubitare  potue- 
rit. Inter  eruditos,  et  cordatos  viros  Riola- 
nus,  tunc  in  Academia  Pcirisiensi  Professor 
Regius,  et  Ludovici  decimi  tertii  Medicus 
primarius,  ei  fidem  fere  solus  non  habuit. 
Experimenta  tamen  speculationem  cit6  supe- 
rant ; 

rant  j atque  opinionum  commenta  veritati  tan- 
dem cedunt.  Nemo  igitur  inventum  Harvei- 
Qnum  de  sanguinis  circuitu  nunc  negabit.  At- 
que, quod  paucis  quidem  evenit,  adhuc  vivens 
novam  hanc  suam  doctrinam  ab  omni  ingenuo 
et  sapienti  Medico  ubique  terrarum  lubenter 
receptam  videbat. 

. / 

Haud  deerant  tamen  apud  aequales  ejus  qui- 
dam vituperatores,  qui  hoc  inventum  antiquis- 
simis etiam  Medicis  tributum  volebant.  Quo 
longius  autem  distat  insignis  aliqua  virtus,  eo 
minus  fulgore  urit,  nec  tamen  debilius  lumen 
spargit.  Ubi  igitur  hominum  invidiam  atque 
odium  mors  tandem  extinxerat,  ingenium  ad- 
mirabile Harvei  pulcrius  multo  enituit.  Ne- 
que in  praesenti  seculo  quisquam  dubitare  au- 
det, quod  de  hoc  oeconomiae  animalis  vitali 
motu  ante  illum  ne  vel  somniaverint  Medici. 
Insignem  igitur  impetravit  coronam,  unde 
prius  nulli  velarunt  tempora  docti. 

Laudare  autem  inventum  ejus  pro  eo,  ac 
meretur,  haud  nostrum,  nec  tali  auxilio  nunc 

eget. 

eget.  Sufficiat  dicere,  quod  philosophiae  cor- 
poris humani  fundamentum  posuit  Harveus  ; 

atque  fabricam  ipsam  exstruendi  facultatem 
posteris  dedit. 

Summis  sic  affectus  honoribus,  haud  tamen 
reliquam  vitam  silentio  transegit ; sed  medici- 
nae studio  indefessus  incubuit.  In  medium 
postea  protulit  praeclaras  Exercitationes  de  Ge- 
neratione Animalium.  Ibique  intima  fere  na- 
turae penetralia  invadens,  vitae  fomitem  incre- 
dibili acumine  indagavit.  Sententiam  docuit, 
quae  nunc  eruditis  atque  ingeniosissimis  non- 
nullis viris  apprime  arridet.  Ut  verbis  enim 
ipsius  utar,  “ Vita  in  sanguine  consistit,  ut 
in  Sacris  nostris  legimus,  quippe  in  ipso  vita 
“ atque  anima  primum  elucet.  Clare  enim 
“ constat,  sanguinem  esse  partem  genitalem, 
fontem  vitae,  primum  vivens,  et  ultimum 
moriens ; sedemque  animi  primariam,  in 
“ quo,  tanquam  in  fonte,  calor  primo  et  prae- 
“ cipue  abundat,  vigetque,  et  a quo  reliqu» 
“ omnes  totius  corporis  partes  calore  influente 
“ foventur,  et  vitam  obtinent.” 


Nec 

Nec  magis  enituit  Harveus  Auctor  magni 
nominis,  quam  Professor  celeberrimus.  Lon- 
dini  enim  munus  Praeceptoris  gnaviter  obeunti 
omni  anni  tempestate  magna  auditorum  fre- 
quentia semper  adfuit. 

Feliciter  praeterea  apud  cives  artem  salutife- 
ram exercuit ; atque  Magna  Britannia  Regi- 
bus, tum  Jacobo,  tum  Carolo,  Archiater 
creatus  est.  Sub  hoc  autem  tempus,  tetra  dis- 
cordia civium  ardorem  incendens,  funestum, 
miserrimumque  bellum  commovit.  Medicus 
fidelis  Regii  Domini  fortunam  insequens  urbe 
expulsus  est.  Atque,  dum  inter  arma  commi- 
litonibus salutem  dabat,  ferro  atque  igne  inge- 
nii proles  periit.  Quae  summo  acumine,  sum- 
maque industria,  exploraverat,  literisque  man- 
daverat, heu  nefas ! expoliata  domo  ejus,  cre- 
pitantibus uruntur  flammis. 

Agris  vero  tandem  pacatis,  Londinum  rediit, 
ibique  Medicorum  omnium  secui  i sui  apud 
Anglos  princeps  facile  habitus  est.  Collegii 
Regalis  Londinensis  decus  atque  gloria  exsti- 
tit s 

tit ; liberisque  sociorum  suffragiis,  ad  Pnesidis 
officium  evectus  fuit.  Sed  annis  laboribusque 
labefactatus,  honorifico  hoc  munere  aetate  ma- 
gis integris  cessit ; benevolentiam  tamen  erga 
socios  abunde  monstravit.  Collegii  enim  aedes 
locupletavit,  ornavitque.  Senaculum  et  Mu- 
seum condidit,  Bibliothecam  propriis  sumpti- 
bus instruxit ; atque  demum,  exemplo  propd 
inaudito,  in  pleno  sodalium  conventu,  patrimo- 
nio suo  se  sponte  exuit,  ut  etiam,  dum  ipse  vi- 
veret, haereditas  illa  ad  collegium  pervenerit. 
Non  aurum,  non  argentum,  non  lapides  per- 
lucidos, non  fasces,  non  purpuram,  quaesivit. 
Sed  imprimis  in  votis  fuit,  ut  animi  posterita- 
tis medicae,  fama  gloriaque  majorum  accensi, 
ad  omnem  scientiae  laudem,  omniaque  huma- 
nitatis officia,  provocarentur. 

i 

Sic  vixit  Harveus,  atque  tandem,  annos 
natus  circiter  octoginta,  minime  quidem  viri- 
dis, obiit.  Tertio  enim  nonas  Junii,  anno  mil- 
lesimo Sexcentesimo  quinquagesimo  septimo, 
vitam  cum  morte  commutavit.  Atque  si  aetas 

i 

perfecta,  vita  haud  minus  perfecta.  In  nulffi 

enim 

enim  parte  cessavit.  Sed  boni  medici,  boni 
amici,  boni  civis  officio,  ad  extremum  usque 
functus  est. 

Ut  vivus  amorem  sodalium  sibi  conciliabat, 
sic  mortuus  summa  cum  veneratione  semper 
memorandus.  Adhuc  enim  inventis  et  consi- 
liis ovantem  patriam,  imo  scientiam  medicam, 
fovet  et  ornat.  Neque  deerit,  ut  spero,  post 
mille  secula,  qui  viri  de  re  medica  optime  me- 
riti res  gestas  memorabit.  Manet  adhuc  ho- 
• nos,  nomenq.ue,  laudesque,  semperque  mane- 
bunt. 

i \ 

- Mihi  quidem  jucundum  foret,  et  vobis  for- 
tasse haud  molestum,  si  ea,  quas  bene  meruit 
immortalis  Harveus,  fusius  exponere  aggre- 
derer. Non  tamen  ulterius  pergam,  ne  magni 
viri  laudes,  ingenii  culpa,  deteram. Sufficiant 
igitur  quas  de  vita,  moribus,  atque  inventis 
ejus5  jam  dicta  sunt.  Non  enim  in  animo  est, 
vos  sermone  longo  morari,  vel  per  ambages  du- 
cere. Ab  ejus  tamen  exemplo  monita  pauca 
polligere  liceat. 

X Recordemini 

Recordemini  igitur,  quaeso,  quotquot  ad- 
estis, immortalis  Harvei  industriam.  Vita 
brevis,  ars  longa.  Volat  irrevocabile  tempus. 

~ Carpe  igitur  diem,  dum  sororum  fila  trium  pa- 
tiuntur atra.  Nil  satis  morituris,  nil  morien- 
tibus.  Quotidie  enim  propius  ab  ultimo  sta- 
mus. Extremus  cito  perveniet  dies.  Magnus 
ideo  animus,  conscius  sibi  melioris  naturae, 
operam  dabit,  ut  honeste  se  et  industrie  gerat. 
Falsa  non  durant,  sed  diligentiae  tenor  perma- 
net. Ad  ingenium  rite  exercendum,  scientia 
medica  latissimum  adhuc  praebet  campum.  Na- 
tura munera  sua  non  simul  tradit,  nec  omnibus 
patent,  reducta  sunt,  et  in  interiori  sacrario 
clausa,  ex  quibus  aliud  haec  aetas,  aliud  poste- 
ra, accipit,  et  depromit.  Multum  adhuc  re- 
stat operis,  multumque  restabit,  neque  ulli 
nato  post  mille  secula  praecidetur  occasio  ali- 
quid adhuc  adjiciendi.  Nostrum  est  igitur, 
dum  artis  medicae  dignitatem  tueri,  dum  tur- 
pitudinem et  infamiam  evitare  volumus,  ani- 
mos exsuscitare,  intentisque  ingeniis  ea  omnia 
revolvere,  quae  ad  artis  vim  atque  perfectionem 
quovis  modo  conferre  videantur.  Hoc  ergo  k 

vobis 

Vobis  orare  liceat,  ut  quales  praestare  vos  in- 
stitueritis, tales*  usque  ad  exitum  servetis. 
Efficite  igitur,  ut  in  morem  Harvei  laudari 
possitis,  sin  minus  ut  agqosci.  Unumqiiemquc 
oportet  in  hoc  studio  versatum,  symbolum  ali- 
quid, utcunque  exiguum,  in  commune  medi- 
cinae aerarium  contribuere.  Monstrent  igitur 
conamina  vestra  vitalis  aitrae  usum  non  frustrd 
datum  esse,  neque  vos  fruges  solummodo  con- 
sumere natos. 

In  artis  autem  medicae  incrementum  quae 
via  optimi  ducat  fortassis  quaerendum.  Hic 
&utem  exemplum  Harvei  deviis  atque  erran- 
tibus tramitem  monstrat.  Observationibus  at- 
que experimentis  sanguinis  circuitum  indagavit. 
Experimentum  quidem  difficile,  sed  caute  per- 
actum, laboris  justum  adfert  praemium.  Qus 
prius  animo  conjecimus,  si  vera,  confirmat,  si 
falsa,  refellit.  Hac  via  igitur  vestigiis  Harvei 
insistamus  ; hac  parvi  properare  debemus,  et 
ampli.  Et  siqua  forte  fortuna  utile  aliquid  an- 
tea latens  quaerenti  sese  obtulerit,  id  nominis 

gloriam, 

gloriam,  pereunte  etiam  marmore,  posteris  e- 
narrabit. 

Hoc  quidem  paucis  solummodo  exspectan- 
dum. Studendum  tamen  est  non  tantum,  ut 
plus  sciatis,  sed  ut  melius.  Ad  ipsam  igitur 
naturae  normam  recurrendum  est,  si  exoptetis, 
ut  vel  vobis  honori,  vel  amicis  utilitati,  vel 
reipublicae  emolumento,  esse  possitis. 

Si  ea,  quae  modo  diximus,  si  immortalis 
Harvei  exemplum,  apud  auditores  hodiernos, 
ad  artem  medicam  per  experimenta  excolen- 
dam, studium  atque  ardorem  excitabunt,  sum- 
ma quidem  afficiar  voluptate.  Ne  tamen  inani 
nunc  videar  fungi  munere,  in  animo  est,  ho- 
noris palmam,  utcunque  exiguam,  instituere, 
quae  generoso  cuique  Candidato  ingenium  atque 
industriam  exercendi  occasionem  praebeat.  Hac 
ratione  imprimis  reverentiam  nostram  adversus 
venerabilem  Har ve  um,  qui  tam  multa  atque 
praeclara  instituit,  ut  tum  aequales  tum  poste- 
ros ad  laudis  gloriam  excitaret,  adhibere  ali- 
quatenus volumus.  Et  fortasse  etiam  ingenio 

aliter 

aliter  cunctabundo  portam  pandat,  unde  sum- 
mum sibi  impetret  honorem,  summamque  arti 
salutiferae  adferat  utilitatem.  Talis  enim  pal- 
ma, haud  praetio  sed  honore  aestimanda,  tardis 
stimulum,  alacribus  oblectamentum  praebet. 
Atque  dum  inter  omnes  fervet  opus,  aliquid 
saltem  exspectandum,  quod  communi  utilitati 
inserviat. 

His  igitur  adductus,  decrevi,  dum  res  et 
aetas  patiuntur,  dumque  studiosorum  conamina 

nostrum  fovent  desiderium,  numisma  aureum, 

« » 

venerando  Harvei  nomine  inscriptum,  quot- 
annis proponere,  quaestionem  aliquam,  per  ex- 
perimenta indagandam,  publico  examini  subji- 
cere, ingeniique  mercedem,  aequo  jure  decre- 
tam, festo  solenni  in  Harvei  honorem  institu- 
to tradere.  Inter  varias  autem  corporis  partes, 
quid  melius  primam  quaestionem  suppeditare 
potest,  quam  ipse  Sanguis  ? De  hoc  fluido, 
quo  quidem  immortalis  Harveus  summum 
sibi  honorem  et  meritus,  et  adeptus  est,  pluri- 
ma etiamnum  indaganda  restant : inter  alia  co- 
loris rubri  causa  adhuc  latet.  Viri  quidem  so- 

lertes  apud  recentiores  hac  in  re  per  experi- 
menta haud  pardm  progressi  sunt;  aliisque  viam 
quasi  patefecerunt.  Multum  tamen  agendum 
restat ; atque  si  vestris  exercitationibus  expe- 
rimenta jam  in  medium  prolata,  vel  refellun- 
tur, vel  confirmantur,  labor  haud  inutilis,  haud- 
que  injucundus  erit.  Si  autem,  favente  Nu- 
mine, fortunatus  aliquis  ex  fumo  lucem  dare 
poterit,  et  opus  et  studium  remunerabit  segete 
laeta. 

\ y i 

Hanc  igitur  quaestionem  nunc  proponere  li- 
ceat : Unde  color  sanguinis  ? Atque  hac  inda- 
gatione nihil  amplius  in  votis  est,  quam  ut  me- 
moriae Harvei  debitos  persolvamus  honores, 
ut  exemplum  ejus,  quo  ars  medica  imprimis 
excolenda,  haud  passibus  aequis  sequamur,  at- 
que denique  ut  experimentorum  utilitas  omni- 
bus pateat. 

His  expositis,  haud  amplius  morandi  causa, 
quam  ut  vobis,  Auditores  spectatissimi,  gratias 
reddam.  Non  equidem  volo  vos  inanibus  lac- 
tare blanditiis  j compertum  autem  habete,  quod 

V 

ubicunque  terrarum  vitam  postea  agetis,  Tros 
enim  Tyriusque  mihi' nullo  discrimine  habetur, 
vota  mea  vos  semper  comitabuntur. 

Ut  morbo  detentus  prospere  consulere  possi- 
tis, ut  medici  officio  e;x  omni  parte  rite  fungi 
queatis,  ut  per  longum  annorum  decursum, 
quidquid  felix  faustumque  est,  abunde  contin- 
gat, ut  generi  humano  diu  laeti  intersitis,  ut 
seri  ad  coelum  redeatis,  concedat  Deus  Optimus 
Maximus. 


DIXI. 

